
PREDGOVOR 


Zbog nemilog rata koji je izbio na prostorima bivše Jugoslavije i teške 
ekonomske situacije, osobito radi međunarodne blokade, prisiljeni smo, 
prvenstveno radi financijskih razloga, sav ovaj materijal, koji se nakupio tijekom 
dvije godine, objaviti u dvobroju Zbornika "Ivan Antunović". 

Prvi broj ovog Zbornika sav je bio posvećen životu i djelu našega 
naslovnika_ i ujedno našeg najvećeg kulturnog radnika i narodnog 
preporoditelja, biskupa Ivana Antunovića. Ovaj bi broj trebao zahvatiti sva 
značajna kulturna, društvena i vjerska zbivanja među Hrvatima u Bačkoj, južnoj 
Madžarskoj i Rumunjskoj. Tako je sadržaj ovog broja veoma raznolik, a prati 
tijek spomenutih zbivanja u kalendarskim godinama 1990. i 1991. s nekoliko 
iznimaka članaka koji obilježavaju značajne obljetnice naših kulturnih 
djelatnika. 

Većim dijelom su to referati, relacije i prikazi, izneseni na različitim 
književnim večerima i na I. i II. "Bajskim razgovorima", koji su postali ne samo 
susrelištima Hrvata iz Bačke, južne Madžarske i Rumunjske, nego su postali i 
mjestom, na kojem se u duhu demokratskih sloboda pretresa suvremena 
problematika hrvatskog življa u tim prostorima. 

Ta predvanja i prikazi svojevrsno su svjedočanstvo hrvatske situacije u 
spomenutim prostorima. Činjenica je da je taj dijalog između 
bunjevačko-šokačkih Hrvata s jedne i = druge strane trianonske 
jugoslavensko-madžarske granice bio u prekidu punih sedamdeset godina. S 
onima u Rumunjskoj nikada službeno nije bio ni uspostavljen, osim što su se 
znanstveno-književno istraživački geniji nekih pojedinaca (spominjem Balinta 
Vujkova!) zalijetali u ta područja da pokupe nešto od njihove bogate i 600 
godina duge povijesti i kulturne baštine. 

Sada "Bajski razgovori" žele postati sustavnim susretištima predstavnika 
tih narodnosnih skupina - danas istovremeno i hrvatskih nacionalnih manjina - 
u spomenutim zemljama, u Kojima će pregledati "račune" i vidjeti što je tijekom 
godine dana učinjeno ili propušteno učiniti. 

U jednoj europskoj demokratskoj i kršćanskoj civilizaciji ovakvi susreti 
su nužna pretpostavka svakog života pojedine etničke grupacije, pa bila ona ne 
znam kako mala. Istovremeno to je temelj istinskog suživota među narodima, 
osobito u ovako miješanim sredinama, kao što su ove naše, koje su nekada 
tvorile prostore stare Austro-Ugarske Monarhije, ali i cijele Europe. Bez 
poštivanja tih osnovnih ljudskih prava i bez razrješavanja eventualnih napetosti 
na tom planu, postoje realne mogućnosti rasta jedne nutarnje napetosti. Zato 
Ovaj kulturni rad ima daleko šire značenje, nego što to na prvi pogled izgleda, 
jer zadire daleko dublje u međuljudske i međunarodne odnose i pozitivno ih 

rješava i usmjerava najprije na planu vlastitog naroda, kako bi onda to spontano 
preraslo u dijalog među narodima i kulturama. 

To je zadaća ovog trenutka svake kršćanske kulturne ustanove, kao što su 
"Bajska bunjevačka katolička čitaonica", koju je osnovao Lajčo Budanović 
daleke 1910. godine i Institut "Ivan Antunović". Ove dvije ustanove su i bile 
inicijatori i propagatori tih "Bajskih razgovora". U njima se zrcali sva 
bremenitost i složenost naše situacije. 

Primjera radi spominjem samo problematiku nacionalnog izjašnjavanja u 
1991. godine na popisu pučanstva Jugoslavije. 

To je vjerojatno jedinstveni slučaj na cijelom svijetu. Riječ je o 
manipulaciji sa sviješću nacionalne pripadnosti bačkih bunjevačkih Hrvata u 
Jugoslaviji. Sva državna i jednopartijska propaganda, svim raspoloživim 
sredstvima, okomila se na preplašeni bunjevačko-šokački hrvatski svijet 
dokazujući mu njihovo, najprije jugoslovenstvo, a zatim kad je ta ideja propala, 
bunjevačko porijeklo. Izišlo s teorijom o nekakvoj specijalnoj "bunjevačkoj" 
naciji, koja postoji samo ovdje (što je također netočno jer Bunjevaca ima i u 
Hrvatskom primorju i u Dalmatinskoj zagori!). Time su htjeli dokazati da su 
Bunjevci zapravo srpskog porijekla, jer su, kako vele, vremenom "pokatoličeni" 
(gdje i kada?!). 

Zato je toj temi morao biti posvećen jedan cijeli subotički "Razgovor" 
Instituta "Ivan Antunović". Bilo je to 13. siječnja 1991. godine. 

To će možda nekome izgledati nenormalno i čudno, no nažalost to je 
gorko istinito. 

Koncem XX. stoljeća jednom narodu s tisućugodišnjom kulturnom i 
pisanom kršćanskom poviješću tumači se njegovo etničko podrijetlo, namećući 
mu nasilno svoje ideje. Bit će to svjetski raritet, kojega donosi ovaj Zbornik. 
Naći će se u ovom Zborniku i niz drugih sličnih pojava. Stvarnost je to koja 
dodatno otežava i onako problemima bremenitu situaciju našeg naroda na ovim 
prostorima. Mi, pak, ponovno ističemo svoj ju misao, koja je izvorno evanđeoska, 
a propagirana i zastupana je i od sv. Braće Ćirila i Metoda i njihovih sljedbenika 
- među kojima posebno mjesto zauzima i naš biskup Ivan Antunović - da se 
rješavanjem kulturnog identiteta svakog pojedinog naroda i nacionalnih 
manjina postavljaju temelji jednog zdravog suživota među ljudima pojedincima, 
ali i među narodima. Zato smo toliko ustrajni na tom planu. Želja nam jei 
nakana da svaki redak ovog Zbornika posluži toj svrsi. U tom duhu predajemo 
Vam i ovaj dvorbroj Zbornika "Ivan Antunović". 


U Đurđinu, 24. lipnja 1993. 


mr. Lazar Ivan Krmpotić 
predsjednik Instituta "Ivan Antunović" 

UVOD 


Ovaj dvobroj Zbornika "Ivan Antunović" sadržajem je veoma bogat i 
raznovrstan. 

U prvom dijelu objavljena su predavanja održana na prvim Bajskim 
razgovorima "Bunjevci danas" u Baji 16. 6. 1990. godine. 

Antun Mujić i Lazar Ivan Krmpotić dali su kratak osvrt na protekli period 
kada su prekinute veze između Bunjevaca s obadvije strane državne trijanonske 
granice. 

Tomislav Vuković prikazao je kulturni položaj Hrvata Bunjevaca u Bačkoj 
kroz dugi period povijesti do naših dana, a osvrnuo se i na položaj Hrvata u Srijemu. 

Đuro Vidmarović bio je gost kao poslanik Hrvatskog sabora i Ministarstva za 
iseljenu Hrvatsku. Govorio je o veoma aktualnoj temi, o brizi matične zemlje za 
Hrvate izvan domovine. To je važno pitanje i zato ovo predavanje ima trajnu 
vrijednost. 

Ante Sekulić, Ištvan Rafai, Tamaš Puncman i Đuro Franković govorili su o 
suvremenim problemima s kojima se Bunjevci susreću danas. Iako se osvrću na 
prošlost, više su govorili o zadaćama u sadašnjosti i budućnosti. 

Osim ovih predavanja, koja možemo staviti pod zajednički nazivnik "Bunjevci 
danas", na Bajskim razgovorima bilo je tri vrlo uspjela predavanja iz naše kulturne 
povijesti. 

Ističemo predavanje prof. Josipa Buljovčića. Kad su se u Kalači 19. 3. 1870. 
godine pojavile "Bunjevačke i šokačke novine", a malo kasnije i njihov prilog 
"Bunjevačka i šokačka vila" pod uredništvom Ivana Antunovića, a zatim časopis 
"Neven" u Baji 1884. godine pod uredništvom učitelja Mije Mandića, postavilo se 
pitanje književnog jezika i pravopisa. 

O svim tim pitanjima čitatelji će doznati u ovom dokumentiranom predavanju 
Josipa Buljovčića. 

Prof. Franjo Matarić iz Sombora obnovio je uspomenu na pjesnika Antu 
Evetovića Miroljuba (1862 - 1921.) s kojim počinje novija bunjevačka književnost, 
uključena u hrvatsku književnost. 

Pitanje školstva bilo je uvijek aktualno među Bunjevcima, a nikada nije bilo 
riješeno. O tom je govorio u svom predavanju prof Julije Skenderović. 

Sva predavanja na prvim Bajskim razgovorima imaju dokumentarnu vrijednost 
i zato nisu zastarjela bez obzira što se tek sada objavljuju. 

Na drugim Bajskim razgovorima "Bunjevci danas" 15. 06 1991. godine 
prikazana je djelatnost tri ustanove. Antun Mujić govorio je o djelatnosti i 
poteškoćama Bajske bunjevačke čitaonice. Lazar Ivan Krmpotić prikazao je 
djelatnost Instituta "Ivan Antunović" i njegove zadatke. Bela Tonković govorio je o 
aktivnosti Demokratskog saveza Hrvata u Vojvodini tokom prve godine postojanja. 
Kao dokukmenat objavljen je u Zborniku i programski govor Bele Tonkovića na 
osnivačkoj skupštini DSHV 15. 07. 1990. godine u Subotici. 

Na ovom skupu treba istaći predavanje savjetnice u Uredu za nacionalne 
manjine u Budimpešti, Janje Horvat: "Manjinska politika Vlade Republike 
Mađarske", jer izaziva niz pitanja. Ovo je predavanje aktualno i danas, jer su 
brojna pitanja još neriješena. 

Fra Andrija Zirdum iz Bosne priložio je veliko predavanje "Bosanski 
franjevci i seobe Hrvata u Podunavlje tijekom 16. i 17. stoljeća". Zbog opširnosti, 
predavanje nije čitano, ali je uvršteno u ovaj broj Zbornika radi brojnih 
povijesnih podataka koji su malo poznati našim čitateljima. 

Osim navedenih predavanja na Bajskim razgovorima, u ovom broju 
Zbornika "Ivan Antunović" ima još niz vrijednih priloga. 

Zbog popisa pučanstva početkom travnja 1991. godine Institut "Ivan 
Antunović" odabrao je za prvi "Razgovor", 13. siječnja 1991. godine, veoma važnu 
temu: "Bački Hrvati Bunjevci u popisima stanovništva". O toj temi govorila je, 
vrlo dokumentirano, prof. Ivanka Skenderović. Radi svoje dokumentarne 
vrijednosti i to predavanje uvršeteno je u ovaj broj Zbornika. 

Da bi se obilježili jubileji i godišnjice naših kulturnih radnika, objavljena 
su u Zvorniku četiri članka. Povodom pete obljetnice smrti sakupljača narodnih 
pripovjedaka, Balinta Vujkova piše Lazar Merković. Povodom proslave 70. 
obljetnice života pjesnikinje i kulturne radnice s. Fides Vidaković piše Ivo Prćić, 
mlađi. O prof. Jakovu Kopiloviću u povodu njegove 75. godišnjice rođenja i 55 
godina pjesničkog stvaralaštva objavljuje svoj članak prof. Bela Gabrić. On 
također piše o pjesniku i znanstveniku dr Anti Sekuliću u povodu njegove 70. 
godišnjice života i 50 godina pjesništva. 

Također je u Zbornik uvršten veoma važan prilog iz naše kulturne baštine 
pod naslovom "Sonetni vijenac u hrvatskoj književnosti u Bačkoj". Književna 
forma sonetnog vijenca vrlo je malo zastupljena u hrvatskoj i uopće 
južnoslavenskoj književnosti, a mi u Bačkoj imamo tri suvremena pjesnika koji su 
napisali sonetni vijenac i mnogo soneta. 

Teoretski je objašnjeno što je sonet i sonetni vijenac, a objavljena su 
Pjesnička djela Stipana Vojnića, Mirka Kujundžića i Ante Jakšića. 

Kao poseban dodatak Zborniku objavljeni su dokumenti t.j. pozivi i neki 
članci Ivana Antunovića, jer je to sasvim nepoznato i nepristupačno širem krugu 
naših čitatelja. 

Kao dopuna tim dokumentima, u Zborniku je objavljen prvi životopis 
biksupa Ivana Antunovića koji je napisao svećenik Ivan Evetović, a objavljen je u 
Zagrebu 1899. godine ("Građa za povijest književnosti hrvatske, knjiga 2 str. 
234-244.) 

X Kako se iz navednog može vidjeti, ovaj broj Zbornika "Ivan Antunović" 
ima priloga iz raznih područja naše kulturne baštine i povijesti, a zatim i o raznim 
Pitanjima koja su još uvijek aktualna. Bela Gabrić 

Antun Mujić 


OSAMDESET GODINA BAJSKE 
BUNJEVACKE "ČITAONICE" 


Nije slučajno što sam pročitao pismo preuzvišenog gospodina 
zagrebačkog nadbiskupa i metropolite kardinala Franje Kuharića, jer kada 
iskazujem riječ Bunjevac, istodobno iskazujem - rimokatolik. Ali, s tim sam 
izrekao i činjenicu, nacionalna manjina. Tako smatram da se ovo slavlje s tim 
mislima treba početi a i završiti. 

Naime, 1910. godine, znači prije 80 godina, osnovana je bajska kršćanska 
"Čitaonica". To osnivanje nije bilo plovidba na tihom moru, jer se "Čitaonica" 
rodila u buri koja ju prati sve do današnjih dana. Godine 1910. vlasti nisu 
dozvolile da se osnuje bunjevačka "Čitaonica" i tada - kao i uvijek - pritekla je u 
pomoć Crkva te je tako i osnovana kršćanska "Čitaonica". U njoj se dakako 
odgajao kršćanski duh ali na bunjevačkom jeziku. Godine 1911. sagrađena je 
Vlastita zgrada, dok je na Vancagi kupljena jedna kuća koja postaje kulturno 
sjedište bajskih i vancaških Bunjevaca. Kada je 1914. izbio Prvi svjetski rat, 
ojačava se bura oko "Čitaonice", a 1920. godine, državna granica je ta koja 
sprečava, odnosno siječe Bunjevce tako, da jedan dio ostaje u Madžarskoj, a 
jedan pak u Jugoslaviji. Od tada Čitaonica živi u termometru, pokazuje odnose 
između dvije države. Bura još više jača za vrijeme Drugog svjetskog rata, kada se 
smjenjuju i ponovno biraju rukovodstva. Nakon završetka rata, "Čitaonica" još 
nekoliko godina postoji. Zapravo sve dotle dok ne dođe na vlast onaj društveni 
poredak koji je sebe u povijesti čovječanstva proglasio vrhunskim, koji je razbio 
zaštitnika Bunjevaca, odnosno Rimokatoličku crkvu a potom ukida i rad 
"Čitaonice". Brod koji je sve do tada plovio na valovitom moru - tone. 

Trećega lipnja (juna) 1988. godine jedno malo jezgro Bunjevaca - što 
znači jedva je prošlo nekoliko dana od dvogodišnjice - osniva se nova, pod 
imenom Bajska bunjevačka "Čitaonica". Nju je osnovalo jedva oko 30 osoba 
koja kroz nekoliko mjeseci, sa svojih 300 članova, postaje najbrojnija 
organizacija među južnoslavenskim narodnostima, manjinama u Madžarskoj. 
Ali se bura ne stišava. Treba da se zna da je nasljednik dvije stare "Čitaonice" 
izrazito kulturna ustanova. Baš zbog toga nema prava da se miješa u društveni 
poredak zemlje, što ne znači da nema mnijenje, gledište o svim onim pitanjima 
koja utječu na djelatnost "Čitaonice" ili narodnosno - manjinski položaj svojih 
članova. Na to nas ovlašćuje odobren i registriran statut od nadležnih. Citiram: 
"Sa svojom djelatnošću pomaže vršenje narodnosnih prava, ostvarivanje 
društvenih interesa". 

Tako mislim da je sada potrebno raspravljati i o tome, kako smo do sada 
ostvarili i kako od sada možemo ostvariti želje napisane u pismu preuzvišenog 
kardinala Kuharića. 

Kao prvo, preuzvišeni je izrazio želju da i nadalje čuvamo svoju 
nacionalnu svijest. Kako ja poznajem Bunjevce, u njih je uvijek živila i danas 
živi nacionalna svijest, jer je ona jedini dokaz što još i poslije tolikih mračnih 
godina, koje stoje iza nas, danas postojimo. 

Kao drugo, preuzvišeni je izrazio želju da sačuvamo svoj materinski jezik. 
Na žalost, jezik izumire. Mnogi su toga mišljenja da je tome teško naći uzroka. S 
time se ne slažem. Uzrok je jednostavan. Nije omogućena upotreba jezika na 
javnim mjestima, ustanovama, radnjama i drugdje. Jezik je zatvoren u obiteljsku 
kuću. Nisam sebi postavio zadatak da se ovoga puta pozabavim sa toliko 
kritiziranim školstvom, ali među činjenice spada da ako netko maturira u 
budimpeštanskoj tzv. Srpskohrvatskoj gimnaziji, sa dobijenom diplomom nema 
što da otpočne. Može da ode za pedagoga ili da nastavi studije na madžarskom 
jeziku. Pitam se, zašto je onda maturirao u toj gimnaziji, naime, tako je sam 
sebe doveo u teži položaj. Što će se desiti ako ne studira, gdje može da se zaposli 
znanjem (znanjem?) srpskohrvatskog jezika? Ne želim dalje nabrajati 
poteškoće, ali ne mogu izostaviti ni pitanje da na našem jeziku nema ni jedan 
dnevni ili, ilustrirani list u Baji. Drugo je pitanje tko bi ga kupovao po 
dvostruko skupljoj cijeni nego što se prodaju madžarski listovi. Pitanje je isto, 
tko zna čitati te listove? Dakle, tako stojimo sa jezikom u Baji, zapravo smo u 
najkritičnijem stanju. 

Kao treće, preuzvišeni je izrazio želju da sa svojim sugrađanima - 
Madžarima - ostvarimo suživot u međusobnom poštovanju i ljubavi. Mišljenja 
sam da treba navesti nekoliko povijesnih činjenica prije dubljeg ulaska u to 
pitanje. A to su: Bunjevci nikada nisu imali namjeru da asimiliraju madžarski 
narod. Bunjevci su - kao što je to preuzvišeni izrazio - uvijek nastojali na tome 
da žive u međusobnom poštovanju i ljubavi sa većinskom madžarskom nacijom. 

Do sada sam govorio o burama koje su decenijama pratile _Bajsku 
bunjevačku "Čitaonicu". Te bure nismo mi izazivali, a nije ni madžarski narod. 
To nikada nije bio specijalitet naše Baje. Roza Vidaković - pjesnikinja iz 
Čavolja - je 1945. rekla: "Ja vjerujem da će iz požara velikoga rata, iz prolivene 
silne krvi cvasti divan cvit i za nas Bunjevce". Tako osjećam da se njezina nada 
nije ostvarila. Ali vjerujem da će u preporodu europskih zemalja i manjim 
narodima procvasti taj željeni "divan cvit". Djelujemo i insistiramo na tome, da 
budemo odani ali ranopravni građani Republike Madžarske. Naime, kako 
većinski narod ove domovine, ostvaruje odozdo svoje organizacije, ustanove, ta 
tendencija se ogleda i kod naših narodnosti. Osnovan je Savez Hrvata u 
Madžarskoj, Demokratski savez Srba, Udruženje Slovenaca. Mi smo zaista živili 
i živimo u bratskim odnosima, jer nas na to prinuđa i zajednički položaj, stanje 
narodnosne manjine. Veoma bismo voljeli da se ukine praksa da se odozgo kaže 
o nama, da je naš položaj riješen. Neka to oslone na nas, mi znamo dati ocjenu o 
tome. Često Puta S različitih mjesta čujemo o nekom razbijanju jedinstva. 

Izjavljujem da to jedinstvo nikada nije postojalo, jer je ono bilo deklarirano 
jedinstvo. Tamo gdje se 70 godina izgrađuju takvi narodnosni odnosi koji se 
temelje na tzv. "bratstvu i jedinstvu", tamo danas pucaju. Mi nikada nismo i 
nećemo donositi narodnosno pitanje u tu fazu. Uvjereni smo da će i većinski 
madžarski narod uvidjeti da narodnostima nisu potrebne "mrve", oni žele imati 
takav statut, takav položaj kakav žele, da dobiju Madžari koji žive van granica 
Madžarske. Nema i ne može biti dva mjerila. Ukoliko se ostvare te ideje, te 
zamisli, onda ćemo svakako moći da izvršimo ne samo želje preuzvišenog 
kardinala, već i svoja očekivanja. 

Naglašeno sam rekao da je Rimokatolička crkva uvijek bila naš zaštitnik i 
uvijek pritekla u pomoć. Uvjeren sam da će to i sada tako biti. Mi smo se 
obratili Crkvi, jer u povijesti još nikada nismo bili u tako teškom položaju. 
Mislim da sama ta činjenica što je preuzvišeni kardinal Kuharić, gospodin 
nadbiskup kalački i gospodin biskup subotički, poslao svoga izaslanika na ovaj 
naš skup, daje nama davno očekivane nade. Isto tako se nadamo da će nova 
vlada naše domovine Madžarske, sa pažnjom pratiti naše stanje i vratiti sve one 
ustanove koje su nam oduzete. Naime, i to pripada u okvir međusobne ljubavi i 
poštovanja. 

Jednoznačno, glasno i podvučeno želim reći da smo mi bunjevački Hrvati 
jedni, bilo na kojoj strani granice živili. Srca nam otkucavaju zajednički, a 
zajednički su kucala i tada kada su s obje strane granice topovi i tenkovi bili 
upereni jedan prema drugom. To nisu bili naši, bunjevački topovi. Mogu nas 
"prisickivati" bilo kakvim granicama, i onda iskazujemo da nas je jedna majka 
rodila, tako smo braća i braća treba da i ostanemo. Sa svim mogućim sredstvima 
i snagama gajimo to bratstvo, jer u toj uzburkanoj Europi mi smo samo jedna 
mala "mrvica" ali duh i svijest žive u nama, protkani plemenitim ciljevima, a to 
je opstanak. 

(Izlaganje održano na Bajskim razgovorima "Bunjevci dnaas", u Baji 
16.lipnja 1990. godine) 

(Narodne novine, Budimpešta, 26.VII.1990., br. 30., str. 3 ). 

Lazar Ivan Krmpotić 


BUNJEVCI DANAS 


Koliko sam razumio nakanu ovog okruglog stola - simpozija ili razgovora 
- ovdje u Baji, u povodu 80. obljetnice osnutka Katoličke čitaonice, čini mi se da 
to želi biti razgovor braće, koja se gotovo nakon 70-tak godina rastavljena 
Života, u radosti ponovno susreću i žele jedni drugima saopćiti sve ono što se 
kroz taj dugi period događalo. Želimo jedni drugima otkriti sve ono što nas je 
tištilo, pokazati rane koje su nas pekle (a možda peku i sada!), i potražiti u 
zajedničkim iskustvima ono što bi nas održalo u životu, okrijepilo za daljnji rad 
u novonastalim prilikama. Zato bih vam na početku rekao: "Ja sam Josip, vaš 
brat!" Potpuno razumijem, svaku vašu želju, vašu misao i pokret. Spreman sam 
slušati ne samo uhom nego još više srcem. Ali ću vam i govoriti više srcem nego 
jezikom, O svemu onomu što vas interesira, a to je tema OVOg razgovora: 
"Bunjevci danas!" 

Kada se razgovor započinje, poželjno je da se počne ondje, gdje se je 
prijašnji završio. A budući je ovo prvi razgovor sinova jedne "Nane", koji se sa 
ovom tematikom prvi put susreću, napravit ću kratki pregled, bolje reći presjek 
događaja, od vremena kada nas je ona crta koja se zove državna granica 
podijelila, prije sedamdesetak godina. Mi Bunjevci i Šokci - bački Hrvati - u 
prvim godinama života u tada novonastaloj zajednici južnoslavenskih naroda na 
društvenom i kulturnom polju, doživjeli smo pravi rasevat. Bio je to pravi 
medeni mjesec. Društvena i kulturna gibanja, koja je pokrenuo i uputio biskup 
Ivan Antunović u našem dijelu Bačke, zaslugom učenika i sljedbenika našeg 
preporoditelja, postepeno se razvijaju. Od "Pučke kasine" i "Divojačkog 
društva", kao društva koja su osnovana prije prvog svjetskog rata, društvena 
djelatnost, zaslugom Blaška Rajića proširuje na nova područja. Osniva se 
pjevačko društvo "Neven", "Bunjevačko-momačko kolo", "Dobrotvorna 
zajednica Bunjevaka", "Patronaža" (kao poseban vid brige za siromašnu žensku 
mladež). Novoosnovana Hrvatska redovnička zajednica "Kćeri Milosrđa" dolazi 
u Suboticu i razvija izuzetnu djelatnost u sirotištima, a hrvatske sestre "Svetog 
križa" razvijaju samaritansku službu po bolnicama i sanatorijima. Na kulturnom 
polju se polazi od lista "Neven"-a i "Subotičke Danice", a zatim stasaju 
"Subotičke novine", a zatim "Klasje naših ravni" i još niz listova, časopisa, koji 
izlaze na hrvatskom jeziku u Bačkoj. Osniva se "Subotička matica", kao središte i 
koordinator toga bogatog kulturnog i društvenog života. Kada životna zbivanja 
prerastu i nju, osniva se "Hrvatska kulturna zajednica" sa sjedištem u Subotici, 
sa nakanom da se njezinim pododborima pokriju sva hrvatska sela u Bačkoj. Iz 
Zagreba dolaze nove omladinske inicijative kršćanskog nadahnuća, koje se šire 
PO svim našim gradovima i selima. 

Svojevrsna_ kulminacija života bačkih Hrvata bila je veličanstvena 
proslava 250. obljetnice doseljenja jedne veće skupine Bunjevaca u Bačku. Ta je 

proslava imala izrazito manifestativni karakter i naglašenu notu deklariranja 
Bunjevaca i Šokaca, kao sastavni dio hrvatskog naroda. Veličanstvena 
zborovanja, osobito svečani mimohod u kojem su prezentirane sve kulturne 
vrijednosti bačkih Hrvata, do svečanih misa, akademije i otkrivanja spomenika 
Miroljubu i Paji Kujundžiću. Na znanstvenom i književnom planu nije 
značajnije obilježen taj jubilej. U takvoj situaciji se nalazi naš narod pred 
početak drugog svjetskog rata. Ratne neprilike zaustavile su taj dinamičan 
životni tok. Neke su ustanove bile likvidirane na samom početku rata, a drugo 
što je ostalo, dokrajčila je komunistička vlast, sačuvavši za izvjesno vrijeme 
neke hrvatske ustanove u Subotici, barem nominalno, kao "Hrvatsko narodno 
kazalište", novine "Hrvatska riječ", no i ove su veoma brzo izgubili ne samo 
hrvatsko ime, nego i karakter. Svim crkvenim i svjetovnim hrvatskim 
organizacijama, zabranjen je svaki rad. Nastaje prava zima na području 
društvenog i kulturnog života Hrvata u Bačkoj. Taj bujni život silom zaustavljen 
tražio je nove oblike i proboje u stvaraocima. U to vrijeme nastaje prva 
bunjevačka opera "Dužijanca" i prva šokačka opereta "Na vrbi svirala" iz pera dr. 
Josipa Andrića. Ivo Prćić zaokružuje svoje životno djelo u sakupljanju narodnog 
blaga, "koji je tako iscrpno opisao i obradio narodne običaje, narodne pjesme, 
narodne a eej narodne igre, jednom riječju, sve što zadire u život 
Bunjevaca i Šokaca" (I. Kujundžić. Bibliografija, str. 670). Sve to spremno je za 
tisak! 

"Bunjevačko-šokačka bibliografija" životno je djelo svećenika Ivana 
Kujundžića. On sam nam objašnjava kako je došlo do ove bibliografije. Još kao 
student teologije (1930) dolazi mu u ruke knjiga Šime Ljubića: "Ogledalo 
književne poviesti jugoslavjanske", koju je kao nagradu za poučavanje bogoslova 
u hrvatskom jeziku, u kalačkom sjemeništu, dobio Ilija Kujundžić. "U toj sam 
knjizi pronašao i imena nekih pisaca rođenih u Budimu, Baji, Baškutu, itd., a 
Ljubić ih je sve redom ubrojio u slavonske pisce. Od tada je počelo moje 
traganje za bunjevačko-šokačkim piscima s njihovim djelima" (Cit. dj. str. 669). 
Već 1935. godine organizira sa Antunom Kopunovićem izložbu pod naslovom 
"Smotra bunjevačke prošlosti", na kojoj su bile izložene 282 knjige ili rukopisi iz 
naše kulturne baštine, što je svakako podgrijalo tu želju za sabiranjem naše 
kulturne prošlosti. 

Ivan Kujundžić je za svoga izagnaničkog boravka u Zagrebu - za vrijeme 
okupacije - dobro iskoristio vrijeme i sakuplja podatke i knjige o problematici 
bačkih Hrvata i njihovih istaknutih ljudi. Odmah nakon završetka rata, Ivan 
Kujundžić izdaje prvo izdanje svoje bibliografije pod naslovom: "Prilog 
kulturnoj povijesti bunjevačko-šokačkih Hrvata" u izdanju Subotičke matice 
1946. godine. Već u tom prvom izdanju, autor ima obrađeno više od 600 
naslova, složenih abecednim redom, sa potrebnim podacima. U tom broju je 
uračunato i 37 naslova nepoznatih autora, a pisanih i izdanih na ovom našem 
terenu. To prvo poratno izdanje nije imalo gotovo nikakva odjeka, što je radi 
ratnih neprilika, posve razumljivo. Kujundžić je bio svjestan da bibliografska 
izdanja nisu nikada završena i savršena, zato nakon svog sedmogodišnjeg 


a pr spp .......———— 
Subotica, 1992. E 13 


tamnovanja u niškom zatvoru, opet uzima tu građu, dotjeruje je, upotpunjuje 
novim podacima i što je najbitnije, predmetno je raspoređuje. Na tom poslu radi 
od 1955.-1968. godine, iako u puno otežanijim okolnostima, jer mu je sudskom 
odlukom = konfiscirana imovina i u njoj najvrijednije, a to je 
"Bunjevačko-šokačka knjižnica Ivana Kujundžića", koju je osnovao 1946. godine 
sa mnogo skupljenog književnog fonda i mnoštva rukopisa. Mnogi od tih spisa 
su razvučeni i porazdavani. Neke je nakon svog povratka sa robije uspio vratiti i 
obnoviti spomenutu knjižnicu. 

Kujundžićeva bibliografija predstavlja jedinstveni pokušaj, sakupiti sve 
što je o jednom ogranku našeg naroda pisano i ono što su sinovi toga naroda 
pisali. Koliko mi je poznato, ni jedna hrvatska pokrajina nema ovako 
pokupljenu i sređenu kulturnu baštinu, kao mi, bački Hrvati. Općenito je bilo 
prihvaćeno mišljenje, i u samim hrvatskim intelektualnim krugovima da naša 
hrvatska kulturna baština počinje sa biskupom Ivanom Antunovićem. To 
manjkavo shvaćanje, Ivan Kujundžić je definitivno ispravio i postavio tezu, da 
naša kulturna baština počinje sa fra Mihajlom Radnićem i njegovom 
"Raspravom" izdatom u Rimu daleke 1683. godine, i nastavlja se nizom 
franjevaca pisaca, osobito onih iz budimskoga kruga. Mislim na Lovru 
Bračuljevića, Stipana Vilova, Mirka Pavića i druge. Neki su od ovih po svom 
značenju daleko nadišli svoje regionalno značenje i svojim postavkama uđoše u 
cjelohrvatsku kulturnu baštinu, pa i šire (na pr. Bračuljević sa svojom 
postavkom "piši kako govoriš", sto godina je pretekao Vuka Stefanovića 
Karadžića!). 

U svojoj je bibliografiji Kujundžić posebno mjesto dao periodici tj. 
novinama, časopisima i kalendarima i to stručno obradio, što svakako olakšava 
studij ove materije, posebno time, što je točno naveo, gdje se koja knjiga ili 
komplet novina ili kalendara, nalazi! Utješno je što se skupina ljudi oduševljava 
da nastavi ovaj Ivaničin rad. Ovo je dakako samo letimični pregled, a Institut 
"Ivan Antunović" kani ovom predmetu posvetiti jedan znanstveni skup. 

Koncem šezdesetih godina, došlo je do stanovitog ranog proljetnog 
otopljenja, najprije u Hrvatskoj, što se veoma brzo prenijelo i na ostale dijelove 
zemlje. U to vrijeme se u Subotici obnavlja "Dužijanca", osniva se Hrvatsko 
kulturno-umjetničko društvo "Bunjevačko kolo". Počinje se sa kulturnom 
djelatnošću, > proslavlja se 100. obljetnica izlaska Antunovićevih 
"Bunjevačkio-šokačkih novina". U to vrijeme su izdane "Bunjevačke narodne 
pisme", ali koje nisu došle do čitatelja, jer su poslije ugušivanja toga proljeća, 
proglašene nacionalističkom literaturom i kao takve, završile su najprije po 
podrumima nekih institucija, a onda na otpadu, kao stari papir. "Dužijanca" je 
neko vrijeme tavorila, da bi i ona umrla."Bunjevačko kolo" postalo je 
kulturno-umetničko društvo i kao takvo, životari do današnjeg dana. U 
crkvenim krugovima bila je ponovno pokrenuta "Subotička Danica", koja je 
izišla 1971. godine, a 1972. godine bila je zabranjena kao "nacionalistička". 

Godine 1969., održan je prvi poslijeratni znanstveni skup sa hrvatskom 
tematikom u Bačkoj, posvećen 75. obljetnici rođenja dr. Josipa Andrića. Skup je 

održan u hotelu "Ristovači", kraj Bača, a u Plavni (rodnom mjestu majke dr. 
Andrića) podignut je spomenik dr. Josipu Andriću, koji su kasnije neodgovorni 
elementi uz blagoslov komunističkih vlasti srušili. Drugi plod toga skupa bio je 
improvizirani i montirani proces protiv trojice hrvatskih intelektualaca dr. Ante 
Sekulića, prof. Bele Gabrića i prof. Jurja Lončarevića, koji su nevini osuđeni na 
nekoliko godina zatvora, kako bi se zatrašila hrvatska inteligencija u Bačkoj, 
koja će tih godina masovno bježati i biti tjerana u Zagrab i Hrvatsku, kako bi se 
Bačka "očistila"! O tom skupu je izdan i "Zbornik" o dr. Josipu Andriću u 
Zagrebu 1970. godine. 

Koncem sedamdesetih godina u crkvenim krugovima, osobito među 
klerom, sve se više osjeća potreba pokretanja jednog lista na hrvatskom jeziku i 
to za potrebe hrvatskih vjernika u Bačkoj. Tako u jesen 1978. godine, zajedno sa 
papom Ivanom Pavlom II. stasao je prvi i za sada jedini posljeratni vjerski list na 
hrvatskom jeziku: "Bačko klasje". List izlazi povremeno (četiri puta godišnje), i 
bori se za svoj opstanak. Za sada je to jedini list na hrvatskom jeziku, ne samo u 
Bačkoj nego u cijeloj Vojvodini. Sada već izlazi šest puta godišnje-dvomjesečno. 
Oko ovoga lista okupio se stanoviti broj svećenika i katolički orijentiranih 
intelektualaca, koji su postali inicijatori mnogih dobrih akcija među Hrvatima u 
Bačkoj. Prije svega mislim, na osmišljenje crkvenih dužijanci. Crkva 
je,naime,uspjela sačuvati liturgijsku proslavu dužijance, sa minimalnim 
kulturnim sadržajima kroz sve poratno vrijeme. Ova skupina ljudi vezala je uz 
proslavu dužijance, u katedrali, kulturne manifestacije,poznate pod imenom 
"Dani kruha i riječi", koji se sastoje od književnih i meditativnih večeri koje su 
redovito posvećene našim velikanima. 

O stotoj obljetnici izlaska "Subotičke Danice", ista skupina ljudi obnavlja 
izdavanje kalendara "Subotičke Danice", koja je od tada izišla svih sedam godina 
(1984-1990). Iz kruga ovih kulturnih pregalaca rodila se ideja o proslavi 300. 
obljetnice doseljenja jedne veće skupine Hrvata u Bačku, i uopće u Podunavlje, 
te ideja u proslavi Antunovićeve 100. obljetnice smrti. A kao vatra ispod svega 
toga, stajala je želja da se oformi jedna znanstvena ustanova, koja bi sav ovaj rad 
poticala, koordinirala i prezentirala širokoj javnosti. 

Ovaj moj pregled bio bi manjkav, kada ne bih istakao, da nas je dr Ante 
Sekulić. koji je naš kulturni ataše u hrvatskoj kulturnoj javnosti, u povodu 300. 
obljetnice našeg doseljenja, prezentirao knjigom "Narodni život i običaji bačkih 
Bunjevaca" u izdanju Jugoslavenske akademije znanosti i umjetnosti u Zagrebu 
1986. godine, da bi kasnije, u suradnji sa izdavačkom kućom "Školska knjiga" u 
Zagrebu, izdao novo prošireno izdanje pod naslovom "Bački Bunjevci i Šokci". 
O samom izdanju će vjerujem autor, ovdje prisutan, sam reći nešto više. 
Smatram da je ovo djelo kapitalno za nas bačke Hrvate, i da nas je ono 
prezentiralo svijetu i upozorilo na našu prisutnost, ali i naše goruće probleme. 

(Predavanje održano na Bajskim razgovorima "Bunjevci danas" u Baji 16. 
lipnja 1990. godine.). = (Narodne novine, Budimpešta, 2.VIII.1990. br. 31. str. 6). 

NARODNOSNE MANJINE I MATIČNA 
ZEMLJA 


Gospodine, predsjedniče, štovani nazočnici! Visoka mi je čast biti među 
vama. Osobno sam sretan, pa čak i uzbuđen. U vrijeme kada smo se dogovarali o 
ovom simpoziju, ja sam imao sasma drugu funkciju. Bio sam jedan od onih ljudi 
u Hrvatskoj koji se bave proučavanjem kulturne baštine povijesti i školstva 
hrvatskih manjina u susjednim zemljama. U međuvremenu je u Hrvatskoj došlo 
do radiklanih političkih promjena tako da sam u ovom trenutku zastupnik 
Hrvatskog sabora, član skupštine SFR Jugoslavije i zastupam ministra. Naime, 
novi Hrvatski sabor je imenovao vladu u kojoj je po prvi puta u hrvatskoj 
povijesti formirano novo ministarstvo pod nazivom: "Ministarstvo za iseljenu 
Hrvatsku". Naime, Hrvatska demokratska zajednica koja je pobijedila na prvim 
demokratskim izborima u Hrvatskoj je u svoj program stavila povezivanje svih 
Hrvata. Dakle, domovinske i iseljene Hrvatske. Razlog tome leži u jednoj 
povijesnoj sudbini našeg naroda, a to je činjenica da spadamo među one 
evropske narode koji imaju najveću dijasporu, to znači iseljeni smo po cijelom 
svijetu. 

Imamo, dakle, povijesnu dijasporu. To su hrvatske narodne manjine u 
susjednim zemljama, imamo ekonomsku dijasporu u Sjedinjenim Američkim 
Državama, Australiji i Novom Zelandu. Nadalje, imamo najnoviju ekonomsku 
dijasporu koju nazivamo tzv. radnici na privremenom radu i odsustvu i naravno, 
kao sve socijalističke zemlje do sada koje su se krstile demokratskim najvišem 
nivou, imali smo i političku emigraciju. Mi smo kazali, s time je dosta! 
Demokratske zemlje imaju samo opoziciju, a totalitarni režimi imaju političku 
emigraciju. I od juče, naše Predsjedništvo, na čelu sa dr. Franjom Tuđmanom, 
donijelo je odluku o ukidanju političke emigracije i svih političkih osuđenika. 
Mi ćemo od sada imati samo opoziciju. Dakle, ljude koji će slobodno kritizirati 
sve ono što smatraju da nije u redu, a zato, neće se krstiti imenima neprijatelja 
države, kontrarevolucionara, nacionalista, šovinista itd, a to je etiketiranje bilo 
kod nas vrlo razvijeno, ja vas u to duboko uvjeravam. 

Osnivanjem spomenutog ministarstva u Hrvatskoj, dobro znademo da će 
nova hrvatska država vratiti dug našoj dijaspori, jer nam je ta tužna Činjenica sa 
kojom smo se suočavali svi mi koji smo dolazili u doticaj sa našim ljudima u 
dijaspori, da Hrvatska nije imala mogućnosti da efikasno pomogne svome 
narodu izvan matičnog etničkoga prostora. Jednostavno zbog toga razloga što 
smo i sami bili u situaciji da se borimo za golu etničku egzistenciju, jer smo i 
sami bili izloženi i unutar Hrvatske i unutrašnjoj destrukciji i asimilaciji, ma 
koliko se to vama, koji živite izvan Hrvatske čini, da nije moguće. Nažalost, 
moguće je, i mi smo svjedoci toga što se dešavalo dugih proteklih godina kroz 

cijelu našu povijest. Uvjereni smo da ćemo imati snage učiniti da se totalno 
promijeni, da se konačno svaki Hrvat u Hrvatskoj može osjećati kao u svojoj 
domovini, bez obzira da li u njoj živi ili ne, da li je u njoj rođen ili ne. Važno je 
da u njoj nađe svoj dom ukoliko to želi i ukoliko to smatra da je za njega 
korisno. , 

Prije nego što sam se odlučio za današnji nastup, imao sam ambiciju 
napisati referat pod nazivom "Bunjevci između de jure i de facto". Dakle, između 
onog položaja koji im garantira zakon Madžarske, s jedne strane, a s druge 
strane, Socijalistička Autonomna Pokrajina Vojvodina i Socijalistička 
Republika Srbija i njihovog stvarnog položaja. Ne moram vas uvjeravati da je 
već taj položaj dobro poznat i da bi zaključci bili prepoznatljivi i bez dublje 
analize. Međutim, osjećam potrebe da kažem o tome, što nova hrvatska vlada 
smatra da treba uraditi na relaciji narodne manjine, matični narod ili bolje 
rečeno, pradomovina. Nova hrvatska vlada vrlo je zainteresirana za položaj 
manjina u susjednim zemljama i u Slovačkoj. Zainteresirana je prvenstveno za 
te manjine da imamo novi, stvaralački i pravi način vršećeg političkog mosta, ali 
tako, da se oslobodimo boljševičkih, komunističkih fraza. Toga nam je dosta, jer 
upravo u zemljama gdje je boljševizam bio na vlasti, najviše se govorilo o 
narodnosnim pravima i jednakostima, ali najviše se vršila i asimilacija. Zar nije 
politika Rumunije, Albanije, Bugarske evidentan dokaz za to? Pa i same zemlje 
prvog socijalističkog sistema, u Sovjetskom Savezu, u kojem zbog krivo 
tretiranog nacionalnog problema danas teče krv, gdje se gube životi mladih ljudi 
koji se protiv toga sučeljavaju. Zbog toga što su neke usijane glave vjerovale da 
se ljudi mogu držati u zakonima, uredbama, a paragrafima mijenjati kao satovi 
budilnici. Društvo ima svoju zakonomjernost u razvoju i čovjek unutar toga, i 
upravo ono što se zbiva, pokazuje da je to zaista tako. 

"Mi želimo da u suvremenoj Litvi (Letoniji) - kako kaže Gorbačov - treba 
biti zajedničkog doma za sve nas", da ima mjesta za velike i za male narode, ali i 
Za sve narodne manjine. Mi ne smatramo da će buduća Evropa biti jednom ono 
što su Amerikanci govorili "Nating cot" (kotao za kaljenje). To je jedan kotao u 
kojem će se vršiti asimilacija ili, kako se kaže u sociologiji, da će se desiti nad 
malim narodima i manjinama jedna univerzalna unifikacija, Borit ćemo se 
protiv toga. 

Dragi prijatelji. Što se tiče položaja manjine, osnovno je da ta manjina 
uživa državno pravni status kao etnički kolektivitet dakle, kao zajednica. Danas 
su važna i državna prava pojedinca, građanska prava. Ali za pripadnike etničkih 
manjina to nije dovoljno, za njih je potrebna i zaštita kao etničkog kolektiviteta. 
Ako se radi o malenim ili dislociranim narodima, onda je ta zaštita minimalna, a 
ona uključuje i odnose manjine sa matičnim narodom. Dakle, jedna locirana 
manjina, ako nema sređene odnose sa matičnim narodom, onda nema šanse da 
se obhrva sa asimilacijom. Povijest je to dokazala i dokazuje. Ali, odnosi 
manjine sa matičnim narodom povezani su bilateralnim državnim odnosima 
između država većinskog naroda i države matičnog naroda, pa prema tome sama 
manjima u ovom slučaju ne može ništa učiniti mimo državnotvornih faktora. U 

tom slučaju ona se javlja kao faktor stabilizacije ili destabilizacije u jednom 
geopolitičkom prostoru. Primjer za to je svakako: madžarska manjina_u 
Rumuniji, jer je to "geto" madžarske manjine u susjednim zemljama, jer je 
matični narod vrlo radikalno postavio na dnevni red pitanje položaja svojih 
manjina s namjerom da ih zaštiti kao etničke kolektivitete od svih oblika 
diskriminacije. Mi imamo manjine u Hrvatskoj: talijansku, slovačku, češku i 
madžarsku. Stoga ćemo nastojati i pravnom regulativom koja je do sada bila 
razvijena, i nadalje sve učiniti da se etnički kolektiviteti tih manjina zaštite od 
asimilacionih procesa. Ali, neka nam bude dopušteno da u budućim 
razgovorima sa novim državnim vlastima nama bliske i susjedne Republike 
Madžarske postavimo kao problem ili temu, za razmišljanje, adekvatni tretman i 
naše manjine u Republici Madžarskoj. Nadamo se da će nove demokratske 
snage i stranke koje su pobijedile u Madžarskoj, a koje su po svom ideološkom 
konceptu bliske našoj stranci, Hrvatskoj demokratskoj zajednici, imati 
senzibiliteta za problem svojih narodnih manjina'i da će iskoristiti šansu da se 
preko tih manjina uspostave još bolji međudržavni odnosi. Kad kažem 
međudržavni odnosi, onda to za vas može djelovati zbunjujuće. Do sada su ti 
odnosi išli preko Beograda. Od sada molimo faktore koji će u Madžarskoj voditi 
brigu o narodnostima da na prvo mjesto stavljaju Zagreb i Hrvatski sabor, jer je 
Hrvatski sabor mjesto, gdje će se rješavati sudbina cjelokupnog hrvatskog 
naroda. U Beogradu će se rješavat ono, na što se odluči Hrvatski sabor i ništa 
više, jer se borimo za nove odnose u Jugoslaviji, koji će se opredijeliti na 
ugovoru između sadašnjih republika, kao suverenih državnopravnih jedinica, 
između kojih će postojati ugovorni odnosi i čista računica. 

Današnja praksa reguliranja narodnosnih manjina preko Beograda i 
Novog Sada za hrvatsku manjinu nije uvijek donosila ona rješenja koja su 
odgovarala njenim životnim potrebama. To se tiče školstva, kulture, razmjene 
prosvjetnih radnika itd. Svih detalja smo svjesni i cjelokupna situacija poznata 
je meni osobno, i o tome ću u Zagrebu uskoro referirati i našem Saboru i našoj 
Vladi. 

Drugo, jedna manjina može opstati samo onda, ako čuva svoj materinji 
jezik. Sjećam se divnim riječi velikog madžarskog pjesnika Gyule Illyćsa koji je 
kazao: "Materinji jezik, to je sam narod"! To je velika istina. Što se tiče manjine, 
za nas je logički i prirodno da pripadnici manjine razvijaju tzv. simetričnu 
dvojezičnost. Što znači da su u mogućnosti ravnopravno i komunicirati na jeziku 
većinskog naroda i na jeziku manjinskog naroda. Ne samo kod kuće i na njivi, 
nego isto tako budu u stanju literarno se izražavati - pismeno dakle - na oba 
jezika. Svaki drugi oblik tzv. asimetričnosti koja se dešava na štetu materinjeg 
jezika manjine, put je u asimilaciju. Sa žalošću moram priznati - poznavajući 
situaciju - jer dugi niz godina dolazim u Madžarsku, da omladina i školski sistem 
nije do sada u dovoljnoj mjeri vodio računa o onoj činjenici, koja je jedna od 
uvjeta čuvanja etničkog identiteta svih etničkih manjina. Ne možemo smatrati 
da je ona škola narodnosna u kojoj se materinji jezik manjine predaje 
fakultativno i to u šestom, sedmom i osmom satu, a da bi djeca te časove 

pohađala redovno, nastavnici isključuju negativne ocjene. Dakle, daju samo 
dobre ocjene, jer ako daju slabije, onda djeca neće doći. Dakle, ona narodnosna 
škola koja je mogućna osposobiti djecu za simetričnu dvojezičnost, to je prava. 
Takva je potreba i drugog puta nema. Gdje se manjinski jezik uči fakultativno, 
to je madžarska škola sa dodatnim jezikom. Takvih ima mnogo jer se u njima 
uče strani jezici, i to je dobro znati. Ali bih podsjetio i madžarske prijatelje da 
nama pripadnicima malih naroda je suđeno da učimo jezike, jer se ne možemo 
isključivo osloniti na poznavanje samo svoga jezika ako želimo u svijet, a 
manjine i madžarsko školstvo upravo je divan primjer da se tako nešto dešava 
bezuslovno i to još etički. Problemi školstva počinju sa dječjim vrtićima. Ja sam 
lično pratio sve, što je vaš tisak pisao o tom problemu. O ukidanju škola za 
narodnosti 1962.i svemu tome što se kasnije dešavalo. Pokušajima da se 
revitalizira narodnosno školstvo. Moram priznati - ne znam kako će se to izvesti 
- jer ako se ne desi revitalizacija narodnosnog školstva, onda naša hrvatska 
manjina nema šanse da preživi, da se odbrani od asimilacije. U tom smislu 
smatramo da Madžarska i Hrvatska moraju naći dogovor. Ako je potrebno neka 
hrvatski učitelji, prosvjetni radnici budu na ispomoći i dođu samo gdje je to 
potrebno u Madžarskoj. Smatram upravo da je to važno. Budite uvjereni da 
nama u Hrvatskoj nije drago kad čujemo da djeca hrvatske manjine u 
Madžarskoj uče tzv. srpskohrvatski jezik. Naime, to je istočna varijanta srpskoga 
jezika. Dakako ta naša zamjerka niukom slučaju ne znači miješanje u unutrašnje 
poslove Republike Madžarske. Mi želimo sa Madžarskom razvijati još plodnije 
kulturne, gospodarske i političke odnose i unutar tih odnosa, moramo biti 
svjesni da problem manjina postoji i ako ga i uspješno rješimo, bit će to još 
jedan korak više prema našoj zajedničkoj suradnji. Podunavske zemlje 
participiraju u zajednici "Alpe-Adrija" i kao države krenule su ka zajedničkoj i 
ujedinjenoj Evropi. Siguran sam da će u tom rješenju naći zajednički put. Što se 
pak nas tiče u hrvatskoj vladi, mi smo spremni na razgovor i nadam se da će do 
njega uskoro i doći, a u tim pregovorima molit ćemo da sudjeluju i oni faktori 
koji u ovom trenutku predstavljaju hrvatski etnički kolektivitet u Madžarskoj. 

(Predavanje održano na Bajskim razgovorima "Bunjevci danas" u Baji 16. 
lipnja 1990.) 

(Narodne novine, Budimpešta, 23.VIII.1990., br. 34., str. 4.) 

Szolosi Laszlo 


POZDRAV DEMOKRATSKOG SAVEZA 
VOJVOĐANSKIH MAĐARA 


Dame i gospodo, imam osobitu čast da uručim najsrdačnije čestitke i 
najiskrenije pozdrave u ime Demokratskog saveza vojvođanskih Mađara, tj. 
njegove subotičke organizacije. Prihvatajući se ove prijatne obaveze, predosećao 
sam, a to se predosećanje obistinilo, da ću ovde susresti ljude istog našeg 
zajedničkog podneblja, koji govorimo različitim jezicima, ali koji su doživljavali 
istu sudbinu stoljećima. Znam, bilo je razmimoilaženja, bilo je razmirica. 
Jabuka razdora često je ubačena među nas, ali najsvetliji umovi su nas 
upozoravali da razdor pogoduje samo onima kojima nije stalo ni do bunjevštine, 
ni do srpstva, ni do mađarstva. 

Bilo je i inventara, sastavljali smo inventare šta su kome uradili čiji preci. 
Srećom, ta su vremena prošla. Nadajmo se zauvek. I u ovom delu Evrope puše 
nov vetar. Stvara se nova klima, koja pogoduje onima koji su spremni osloboditi 
se prošlosti, pogledati u sadašnjost i budućnost. 

Pogledamo li u budućnost, neminovno nam se nameće pitanje: Hoće li 
nas sutra biti, nas Mađara, nas Bunjevaca, nas Šokaca, nas malih naroda? 
Odgovorio bih rečima pesnika: "Nyelveben ell a nemzet". (...) Svi treba da nauče 
državni jezik, ali nitko ne treba da zaboravi svoj maternji jezik. (...) Na tom 
zadatku radi Demokratski savez vojvođanskih Mađara u Jugoslaviji i u tom želi 
mnogo uspeha i sreće Bajskoj bunjevačkoj čitaonici. 

Na kraju, dozvolite da u ime svoga grada i svoje organizacije predam mali 
ali praktičan dar Bajskoj bunjevačkoj čitaonici - pisaći stroj sa hrvatskim 
slovima. 

dr Szolosi Ldszld 
iz Subotice 

(Govor na Bajskim razgovorima "Bunjevci danas" u Baji, 16. 06. 1990. 
god.) 

Ante Sekulić 
BUNJEVCI DANAS 


Zahvaljujem na pozdravnim riječima i dopustite mi da najprije izrazim 
čestitke i pozdrave Društva hrvatskih književnika iz Zagreba. Činim to s 
osobitim zadovoljstvom, jer ako itko ima pravo uputiti srdačne čestitke i dobre 
želje za budućnost i rad čitaonice u ovom gradu, onda Društvo hrvatskih 
književnika po naravi svoga posla, prema svojim ciljevima i zadaćama ima pravo 
željeti, a ja bih rekao i pomagati taj rad. 

Rekli su mi da treba govoriti o bunjevačkim Hrvatima, o Bunjevcima 
danas. Ja bih bio sretan kad vi to ne biste shvatili kao predavanje, nego razgovor 
čovjeka koji je pratio vaš rad i vaš život, vaša nastojanja i vaše patnje i 
zajedničke nove nade. Gospodin dr Szčlčsi L4szi6 iz Subotice ispred mene je 
vrlo lijepo rekao: "Nemojmo činiti inventare!" Ja znam da se za inventare 
ponekada i odgovara, nego vjerujmo u ono što donosi sutra. Bačka pripada 
srednjoevropskoj uljudnosti. Mene osobno smeta ako čujem ili pročitam: "Ma, 
to je na Balkanu". Nemamo mi ništa s Balkanom. Raščistimo to jednom. Mi smo 
iznad Dunava i preko Save. A povijest nam nikada ne kaže da smo prihvaćali 
ono što je dolazilo ispod. Ako je to tako, a ne morate se s tim složiti, možemo li 
mi biti ujedinjeni, možemo li mi poslušati moga predgovornika da zajednički 
prepletemo sebe u težnjama za boljim životom, za pravednim životom, sa 
slobodom i dostojanstvom, da nijedan Bunjevac ne bude prezren zato što je 
Bunjevac. Da nijedan Madžar, koji voli, ne bude odbačen zato jer je Madžar. Da 
budemo ljudi, pokušajmo to, pokušajmo. 

Ali, kad sam to rekao, onda nisam imao na pameti, može li se naći 
zajednički rad, može li se naći ova prepletenost i povezanost onih s onu stranu 
granice i ovih s ove strane. Da ne bi mislili da želim nešto krivo istaći. Gledajte, 
oni su imali ovdje svoj list, svoje glasilo. U Bačkoj nije bilo ni jednoga glasila. 
Pazite, bilo je glasila, ali ne onih koji su nas okupljali, koji su nas poticali. O 
tome toliko znam. Osim toga, kad se govori o jednom problemu, kad se govori o 
slobodi naroda i narodnih skupina, neki kažu narodnih manjina, a ja ne volim 
taj naziv, jer meni je svaki narod velik, jer ima sebe, jer je narodna osobnost, 
nameće mi se jedno pitanje, a vjerujem i vama, jer smo dotakli pitanje knjiga i 
pitanje časopisa, to je pitanje jezika. 

O tome je govorio prof. Josip Buljovčić da su taj jezik tijekom stoljeća 
zvali ilirički, pa naš jezik, pa bunjevački, šokački jezik. Tek između dva rata 
kažemo da je to hrvatski jezik, jer naša ikavica, ta lipa ikavica, kojom govore 
vaša dica, to je hrvatska štokavska ikavica. Vi možete sebe nazvati kako hoćete, 
ali to je to. A u identitet jednog naroda svakako ide i njegov jezik. A zašto sam 
to potaknuo i zašto mislim da na ovom skupu to treba reći. Pitanje je škola i 
pitanje je tog jezika na kojem će se odvijati nastava. Smiješno mi je bilo kada 
sam prije dvije godine bio u jednoj našoj školi ovdje gdje mi je rečeno da moraju 

mijenjati naziv. Nije to hrvatska, nego srpskohrvatska škola, a u jednom mjestu 
su tražili da bude jugoslovenska škola. Nije mi poznato kako je to pitanje 
riješeno, ali ako imate svoje ime, ako ste dio jednog naroda, ako ste dio ove 
zajednice koja vas priznaje, onda imajte i svoj jezik. Mi smo se navikli mucati, 
ali ne možete biti drugo nego što jeste. Neki u borbi za karijeru izgube svoje 
ime, promijene ga, ali u dnu duše on ostane ono što jeste i to treba sačuvati. Vi 
ćete kazati da ja to govorim demagoški. Ne, opet se prisjećam da smo nakon 45 
godina doživjeli u Subotici da je prvi put došla Školska knjiga iz Zagreba i 
predstavila je knjigu o Bunjevcima (1). Nakon 45 godina stigla je ekipa iz 
Zagreba i ja sam joj rekao: "Volio bih da se češće nađete ovdje, a osobito da vaše 
knjige ovdje nađu plodno tlo". To sam rekao u Subotici, a znam da je i Baja 
jedan od gradova gdje živi naš narod, 

Dajte da ne bude mucanja. Učinimo to da u njegovanju i čuvanju svoga 
jezika nakladni zavodi iz Zagreba, iz središta, iz matične zemlje donesu knjige i 
časopise. Bit će vam sigurno jeftinije, a učit ćete pravilni jezik i govor. Vaša 
djeca će se ponositi da i najtananija čuvstva mogu izraziti svojim jezikom. 

To su ta tri pitanja. Vi ćete kazati da su uopćena. Ja se slažem s vama, ali 
ako o njima u ovom trenutku to vidim, ako u ovom trenutku možete i smijete, a 
ja bih rekao i morate raspravljati, onda bi trebalo da pođemo sa ovog skupa, ili 
nakon ovog skupa sa jednom odlukom: Mi ćemo učiniti ono što možemo. Ja 
vjerujem u slobodu, u slobodu u ovoj zemlji kao što vjerujem u slobodu svoje 
Hrvatske i svoga hrvatskog naroda. Prema tome, ako je sloboda sigurna, ako u 
nju vjerujem, onda imam pravo kazati kako se zovem, koji mi je jezik, što želim, 
ali imam pravo i tražiti da me se razumije. Ova vlast, koja je ovdje i vlast moga 
naroda ima se brinuti, ima obavezu brinuti se o vama, o nama, o meni i o 
svakom od nas. 

Sada u ovoj novoj situaciji nekako se osjeća da netko stoji iza nas, imamo 
svoju domovinu, zovemo je njezinim imenom kako je treba zvati. Čini mi se, ako 
negdje malo i nastradam ili zalutam, iza mene će biti netko tko će stati i reći: To 
je dio mene, dio naše zajednice, a smijem u ime toga naroda, koji se sada bori za 
svoj suverenitiet, reći da on računa s vama, ne kao nečim otuđenim, nego nečim 
što je njegovo, što je njemu vlastito i za što je on dužan brinuti se. 

Hvala lijepo što ste bili strpljivi pa me saslušali. Iznio sam ne znanstveno, 
nego ljudski ove misli i raspoloženja. Znate zašto? Rekao sam onima u Subotici, 
a i vama sam rekao da bih želio da naša ljubav ne bude na mjesečini, nego u 
našim srcima, u našim poslovima, u našim zahvatima. Neka bude naša odluka: 
Trebamo biti, stati i Opstati, kako reče moj predgovornik, makar kao mali 
narod, ali kao čimbenik povijesnih zbivanja u Podunavlju i na ovom terenu - 
slobodni i dostojanstveni. Hvala vam. 

(Govor na Bajskim razgovorima "Bunjevci danas" u Baji, 16. 6. 1990. god.) 

Bilješka: 1.) 14. VI 1990. Bod. u velikoj čitaonici subotičke Gradske biblioteke predstavljeno 
je novo izdanje knjige dr Ante Sekulića "Bački Bunjevci i Šokci" (Školska knjiga, Zagreb, 1990. god.) 
(Vidite opširnije u listu "Bačko klasje" 1, X 1990. br. 58-59. str. 27.) 

Ištvan Rafai, Baja 


KATOLIČKA CRKVA I BUNJEVCI I 
NJIHOVI OBIČAJI 


U okrviru teme, o kojoj su govorili predavači prije mene, "Osamdeset 
godina postojanja čitaonice", ja želim govoriti o temi "Bunjevci danas" i dati 
mali povijesni pregled njihovog života, kako su bili i jesu vezani za Katoličku 
crkvu i nešto malo o njihovim običajima. 

U povijesti jednoga naroda 300 godina znači mnogo. U povijesti 300 
godina je dugo vrijeme, a pogotovo u životu jednoga naroda. Mnogo toga se 
dogodilo u roku od tri stoljeća. Kada naše misli danas lutaju u minule godine, 
sjećamo se toga o čemu nas povijest obavještava. Kada se danas u ovoj 
svečanosti sjećamo na prošle godine, treba odati počast našim precima, jer jedan 
narod ako ne poštuje svoju prošlost, ne zavrijeđuje ni svoju budućnost. Iz 
minulih stoljeća crpimo pouku za buduće godine. Kako naši preci tako i četvrta 
Božja zapovijed nas uči: "Poštuj oca i mater svoju da dugo živiš na zemlji", tako 
treba poštivati i svoju prošlost. 

Prošlost bunjevačkog naroda mnogi su stručno obradili. Neka je čast 
svima koji su se stručno borili sa tom strukom povijesti. Samo ćemo nekoliko 
pogleda baciti u našu prošlost da sigurnim okom gledamo u budućnost. 

Bunjevci su slavenski narod. U vihoru vremena u minulim stoljećima 
stalno su bili povezani sa Katoličkom crkvom, sa onom stijenom koja je 
sagrađena na sv. Petru, kojeg je Krist postavio glavom Crkve rekavši mu: "Vrata 
paklena neće je nadvladati". U tu istinu nepokolebljivo je vjerovao ovaj narod i 
tako je mogao sačuvati svoj opstanak u minulih 300 godina kada su njihovi preci 
došli u ovaj kraj i njihovi potomci žive u ovoj okolini. 

Stara domovina, to jest koljevka današnjih Bunjevaca, zajedno sa drugom 
granom katoličkih duša, sa Šokcima, još nije sasvim jasno povijesno 
ustanovljena i potvrđena. 

Postoji mišljenje i to mnogi drže da je njihovo povijesno gnjijezdo bilo u 
Hercegovini, Dalmaciji i Bosni. 

Već u šestom i sedmom stoljeću preci Bunjevaca živjeli su 
sjevarozapadno od Dubrovnika (Raguza) u okolini planine sa starim imenom 
Klum. Oko ove planine teče reka Buna koja se uliva u Neretvu kod Mostara. Ne 
samo ta rijeka nosi ime Buna, nego u tom kraju i jedno naselje sa tim imenom i 
danas postoji. Sa vjerojatnošću se može pretpostaviti da su iz tih krajeva došli 
Bunjevci. Iz krajeva Buna - Mostar potiče ovaj narod koji sebe zove Bunjevci. 

Postoji povijesni dokumenat iz 1699. god. da su sebe tada nazivali 
Dalmatincima. Ovo ime povijest je sačuvala do današnjeg dana kao zbirno ime 
za Bunjevce i Šokce kao jednu nacionalnu grupu. Sredinom prošlog stoljeća u 
Hrvatskoj je postao pokret pod imenom Ilirski pokret i ondašnja nauka jezik 

Bunjevaca naziva ilirski jezik da ih razlikuje od srpske nacije. God. 1878. 
povijesničar piše: "Bunjevci i Šokci, koji žive u našoj sredini, nazivaju se još i 
iri i Dalmatinci". Najnovija jugoslavenska povijesna nauka poriče da su 
Bunjevci došli iz okoline rijeke Bune. To možemo čitati u Enciklopediji 
Jugoslavije koja je objavljena u Zagrebu, 1956. (II. tom 304-309. str.). U istoj 
Enciklopediji čitamo da su Bunjevci stanovali oko planine Svilaje i oko planine 
Dinare. Ime Bunjevci tumači pomoću riječi "bunja". To su kamene kućice i kaže 
da su u takvim kućicama stanovali preci Bunjevaca. Ovaj spor oko imena 
Bunjevaca riješit će nauka. 

Ovamo k nama u našu plodnu i ravnu Bačku, gdje je danas domovina 
Bunjevaca, došli su oni u više navrata kroz prošlost. Prva njihova seoba započela 
je u 13. stoljeću sa zapadne obale Neretve i ta seoba je trajala do 17. stoljeća u 
više navrata. Mišljenje je da najviše srodnika Bunjevaca u naše vrijeme ima u 
Lici, u sjevernoj Dalmaciji i u jugozapadnom dijelu Bosne. Oni su katolici i 
jezički tip im je štokavska ikavica. Došli su u ove naše krajeve zbog bojazni od 
Turaka. Došli su sa zapadne obale Neretve iz okoline Mostara, jer zapadna 
Hercegovina je izvor migracije (seobe) katoličkih ikavaca. Turska osvajanja su 
potakla Bunjevce na seobu u naše područje pre više od 300 godina. 

Prve pismene bilješke o Bunjevcima imamo iz godine 1598. Ta bilješka 
nas obavještava da su pod vodstvom Mikloša Palfija stigli u Mađarsku i zauzeli 
mjesta Mađara i Srba koji su živjeli u okolini Estergoma. 

Franjevac 0. Bernardin Unji, koji je dobar poznavalac povijesti 
Bunjevaca, .. nas da je u Baji prva bunjevačka župa osnovana 1600. 
god. Misionar Šimun Ivan Matković podnio je 1622. god. molbu da dobije 
dozvolu za dušobrižnički rad među Bunjevcima. Između 1623 - 1633. god. 
dušobrižničku dužnost vršio je Pavao Papić. Isusovac Jakov Talini 1630. god. 
svjedoči da u sjeverozapadnom dijelu Bačke, u okolini Baje žive Bunjevci 
katoličke vjeroispovijesti. Poznati povjesničar Emerik Pavić u 18. stoljeću 
obavještava nas o ličnostima koje su vodile Bunjevce u ove naše krajeve i o 
broju onih koji su došli pod njihovim vodstvom. Vođe seoba svi su bili franjevci. 


Fratar Andrija iz Dubošca je došao sa 2.700 osoba, fratar Mihovil iz 
Velike sa 2.300 osoba, fratar Ivan Seočanin iz Majevca sa 1.500 osoba, fratar 
lija iz Dubošca, Josip Rančanin i Šimun iz Modriča sa 6.500 osoba. Fratar 
Grgur Sgošćanin iz župe Seočanice i iz Zablaća sa 4.500 osoba. Fratar Juraj 
Turbić sa 5.000 osoba iz župe Kazmadanja. 

Dakle, ukupan broj doseljenika je bio 22.500 osoba na liniji u današnjoj 
Jugoslaviji: Deronje, Sombor, Subotica, Bajmok i na liniji u današnjoj 
Mađarskoj: Baja, Janošhalma, Pešta i Estergom. 

Crkveni dostojnici već u ondašnje vrijeme vodili su natpastirsku brigu o 
tim doseljenicima, koji su bili Njihovi vjernici. Tako odnašnji beogradski biskup, 
koji je bosanskog porekla, Marin Ibrašinović posjetio je 1649. god. svoje 
vjernike u ovim krajevima, a Živjeli su tada pod turskom vlašću. Redovitu 
dušobrižničku dužnost među Bunjevcima vršili su franjevci iz Đenđeša, 

Segedina i Kečkemeta. Ovdje su radili izaslanici misionari franjevci iz Bosne. U 
tom periodu za vrijeme turske vlasti samostalno dušobrižništvo nije postojalo, 
ali Turci nisu sprečavali franjevce u svećeničkom radu u poučavanju vjeronauka. 
Iz tih starih vremena imamo dokumente da su im, ako je bilo potrebno, davali 
putne isprave da mogu putovati. 

Kako kronika kaže, pod vodstvom 18 franjevaca 1687. godine nastanili su 
se Bunjevci u krugu Seged, Sombor, Baja. Kakva je bila njihova prošlost i kako 
se razvijao njihov život, to je predmet nauke koju sa prozornošću pratimo kako 
u sadašnjosti tako i u budućnosti. 

Narod u svom životu stvorio je posebne običaje. Te narodne običaje 
predaju svom potomstvu od koljena do koljena. Mnogi ti narodni običaji vezani 
su uz crkvene blagdane, na pr. za Božić, Uskrs, Duhove i prilikom sahrane. U 
trećoj nedjelji svetog vremena Adventa slave blagdan koji zovu Materice. Tada 
se sjećaju na Blaženu Djevicu Mariju koja je nosila još nerođenog Spasitelja na 
putu u Betlehem. Tada se moli cijela obitelj da majke budu blagoslovljene u 
svom majčinskom pozivu i radu i da po primjeru BI. Djevice Marije vode odanu 
brigu za svoju obitelj. Dan Materica je skoro tako velik blagdan kod Bunjevaca 
kao i Božić. Četvrte nedjelje Adventa slave blagdan Oci. Tada se sjećaju na sv. 
Josipa, othranitelja našega Spasitelja, da svaki otac u obitelji brižno čuva svoju 
obitelj kao sv. Josip. 

U mnogim bunjevačkim obiteljima lijep je običaj da kod svečanog stola 
na Božić jedna stolica ostane prazna za nepoznatog gosta koji će možda 
navratiti ovih dana, jer je narodna izreka: "Gost dolazi, Krist dolazi". 

Za muškarce je bio lijep običaj, koji danas nažalost više ne postoji, da su 
se za vrijeme Adventa muškarci spremali za narodnu igru "koleda". Muškarci su 
u skupinama od sv. Ivana do sv. Tri kralja obilazili kuće uz pratnju pajdaša, ili uz 

“zvuke gusala, pjevajući i izvodeći razne igre. 

Dva velika imena zapisala je povijest u skupljanju tih stihova koledskih 
pisama. To je pokojni Ivan Petreš, bivši dekan i župnik u Čavolju i bivši kaločki 
nadbiskup, pokojni Jozsef ljaš, koji je rodom iz Baje. Najljepše stihove zadnjih 
decenija o koledama trebamo njima zavhaliti. Prilikom koledanja koledari su 
dobili razne poklone od obitelji koje su pohodili, a poslije su to među sobom 
podijelili. 

Na Duhove ovaj narod nije zaboravio na djevojke. One su obilazile selo 
izvodeći igre koje su zvali "kraljice". Taj krasan narodni običaj djevojke su 
čuvale i izvodile sa mnogo ljubavi i radosti. Majke u bunjevačkim i šokačkim 
selima prije Duhova nedjeljama su bile zaposlene da prirpeme haljine za svoje 
kćeri, za igru "kraljica". Već prije Duhova djevojke su brižljivo uvježbale uloge 
koje su među sobom podijelile da taj narodni običaj bude dostojan starih 
vremena i na veselje obiteljima gdje su dolazile. Te stare narodne običaje treba i 
dalje čuvati kao narodno blago i kao sjećanje na prošlost Bunjevaca. 

Ima još jedan lijep narodni običaj koji je poznat kod Bunjevaca. To su 
poduše. Čuvaju uspomenu na svoje pokojne. Poslije sahrane rodbina se okupi u 
kući pokojnika na tako zvane poduše kada se trebaju pomiriti među sobom kao 

i na Božić. Treba na stranu ostaviti što ih razdvaja i pomiriti se među sobom da 
Božić dočekaju čista srca i da se znadu pomoliti čista srca za pokojnika za 
vrijeme poduša, da se sjete njegovog životnog puta i svega što je učinio. 

Evo, u ovim kratkim crtama pokušao sam prigodom ove lijepe svečanosti 
malo dodati onome svemu što su pisci, umjetnici, i povjesničari pisali o ovim 
temama i sakupili o ovoj dostojanstvenoj narodnosti pod imenom Bunjevci. 


(Predavanje na Bajskim razgovorima "Bunjevci danas", Baja 16. VI. 1990.) 


KRAJ BRAZDE 


Pustoš je svuda... 

Nad njivama tužna jesen sniva. 
Seosku crkvu i salaše 
tajanstvenom ljepotom 
zakrilila je magla siva. 


Za plugom umoran idem 
svake jeseni tako, 

mnogo sam već 

nad dugim brazdama plako. 


U začarani kutić zadjoh tražeći 
zlatni tračak sreće. 

Priznati ipak moram: 

U životu ovom čovjeka 

ništa usrećit neće. 


I dok se kroz magle 

razliježe glas podnevnih zvona 
daleko od grada 

veseo, 

danas kličem svima 

da sam sretan, 

jer sam ponosan sin 

mojih dragih bačkih nizina. 


Ante Sekulić 

Tamaš Puncman, Baja 


BUNJEVCI U DRUŠTVENIM 
PROMJENAMA U MAĐARSKOJ 


Poštovani gosti, Bunjevci! 

Naslov mog predavanja je "Bunjevci u promjeni društvenog poretka u 
Mađarskoj". Pozvan sam kao predsjednik "Nezavisne maloposjedničke 
zemljoradničke građanske partije" u Baji. Međutim, tako osjećam da moram 
nešto razjasniti onima koji me ne poznaju, jer mislim da njima nije jasno da 
čovjek sa prezimenom Puncman divani bunjevački i piše o preblemima i 
mogućnostima Bunjevaca. Kako to? To je zato jer mi je rodbina sa strane majke 
bunjevačka i veoma sam zahvalan majci što sam naučio bunjevački jezik. Toliko 
o sebi. ' 

Prije nego govorimo o mogućnostima Bunjevaca u Baji, treba vidjeti šta 
se desilo s njima posljednih decenija u ovom državnom partijskom sistemu u 
Mađarskoj. Odmah možemo zaključiti da baš nije bilo ništa pozitivno sa gledišta 
Bunjevaca, ali sa gledišta socijalističke Mađarske, pošto pripadaju 
hrvatsko-srpskoj, odnosno južnoslavenskoj nacionalnoj manjini, odmah se vidi 
da je i ova manjina dobila "mnogo toga". 

Ovu ironiju mogu prihvatiti i Šokci i Bunjevci i Hrvati i Srbi pa i ostale 
manjine, jer sve te manjine u državno-partijskom sistemu bile su strpane u 
jednu vreću bez obzira na njihove specijalne i posebne konture i oznake. Bila im 
je "data mogućnost" preko "Demokratskog saveza Južnih Slavena" da i njima 
padne mrvica demokracije, odnosno mrvica socijalističke demokracije. To nije 
svejedno, jer po mojem mišljenju postoji samo jedna demokracija koja se piše sa 
velikim D, a sve ostale demokracije, koje imaju neki atribut, to tek liči na 
demokraciju, a nije prava demokracija. 

Tu smo stigli do današnjice kad je nestala socijalistička Mađarska sa 
njenom socijalističkom demokracijom koja je mogla Osigurati te mrvice 
socijalističke demokracije Bunjevcima i sada smo u situaciji da pitamo: "Šta i 
kako dalje?" 

U prvom redu htio bih naglasiti da demokraciju kao dar ni od koga se ne 
smije primiti, jer zbog darova čovjek mora biti zahvalan. Druga stvar, darove 
čovjek nikada ne cijeni toliko koliko čuva ona djela koja sam svojom snagom i 
umom stvori. Sada smo u takvoj političkoj situaciji u Mađarskoj da sve te 
organizacije, počevši od raznih partija do nacionalnih manjina na mjesnim 
izborima mogu pokazati svoje snage i na osnovu toga izboriti jedan dio 
demokracije, a ne njene mrvice. 

Sa gledišta Bunjevaca najvažnije bi bilo da imaju svoju organizaciju, 
odnosno kandidate iz svojih redova u svakom selu i gradu gdje žive. Naravno, 
treba kandidirati takvog čovjeka koji je popularan i opće poznat i cijenjen pa sa 

velikim uspjehom može stupiti u gradsku upravu. Ako ta organizacija nije dosta 
snažna, ako nije dosta jaka nacionalna manjina, treba tražiti ljude u redovima 
tih političkih partija koje su njima najbliže i koje njima osiguravaju da će u 
mjesnim upravama zastupati njihove interese. 

Tu je jedan veliki problem, jer ovih posljednjih 40 godina ovo malo 
gnjezdo Bunjevaca u Baji razdijelilo se na više strana usljed političkih igara. 
Najvažnija je stvar da se ljudi međusobno ljudski ponašaju i kako će moći sve 
stvari raščistiti da čista oka i obraza gledaju jedan u drugog. 

Bunjevci u Baji više neće moći u Budimpešti u Demokratskom savezu 
Južnih Slavena tražiti samo mrvice demokracije, jer od sada se demokracija neće 
dijeliti odozgo, nego morat će se izvojevati odozdo. To je bitna razlika obziro 
na prošlih 40 godina. , 

Ja mislim da Bunjevci ovdje u Baji za tu borbu imaju organizaciju i imaju 
takve ličnosti unutar svoje organizacije da mogu nastupiti pred građane u Baji i 
u Mađarskoj. Oni će, ja mislim, imati toliko političke vještine da nađu onaj put 
kojim će moći zastupati svoje interese u budućim godinama. Ne mogu reći 
koliko godina, ali nadam se da će trajati duže nego ovaj bivši režim. Hvala! 


(Predavanje na Bajskim razgovorima "Bunjevci danas", Baja, 16. 06. 1990.) 


JUTROS 


Orošen daljinama 
vraćao se dan 
novoga života 
probudjen slutnjom. 


Mladi klasovi 
zadrhtaše jutros 
opojeni mirisom 

i svečanom šutnjom. 
Jutros 

kad plavetno nebo 
zvijezdama nije sjalo 
puno sunčane rose 
klasje je moje 

tiho mirisalo... 


Ante Sekulić 

Tomislav VUKOVIĆ 


KULTURNI POLOŽAJ BUNJEVACA U 
BACKOJ DANAS 


Dopustite mi da u ovom predavanju ocrtam kulturni položaj Bunjevaca 
danas u Bačkoj i aktualiziram konkretne probleme s kojima se susreću oni sada. 
Na početku samo neke opaske. 

1. Pojam "kultura" upotrebljena je u najširem značenju, pod njim se 
podrazumijeva: kulturna baština, = jezik. prosvjetne ustanove, 
kulturno-umjctnička-drustva, glasila 1 M 

2 Kmuurni položaj Bunjevaca promatran j& u sklopu općeg kulturnog 
položaja cijelog hrvatskog naroda u Srbiji, jer nije najsretnije rješenje 
promatrati odvojeno kulturni položaj Bunjevaca od položaja npr. Šokaca u 
Bačkoj ili Hrvata u Srijemu, Banatu ili na Kosovu. 

3. U kritičkom dijelu predavanja treba razlikovati određenu političku 
koncepciju, tj. njezinu kulturnu politiku od naroda, koji sigurno nije odgovoran 
kao cjelina za takvu politiku. 

Brojni Hrvati već stoljećima žive na plodnim ravnicama Bačke i Srijema, 
te u manjem broju u Banatu i na Kosovu. Uspjeli su kroz burna povijesna 
razdoblja usprkos odnarođivačkih i asimilacijskih pokušaja sačuvati vlastiti 
nacionalni identitet. Čuvali su, razvijali i prenosili na mlađe naraštaje svijest o 
etničkoj pripadnosti hrvatskom narodu putem brojnih škola, kulturnih, 
folklornih i drugih prosvjetnih ustanova, glasila, crkvenih udružbi i dr. Tako je 
Npr. u Janjevu već 1647. osnovana škola, koja će kasnije dobiti i službeni naziv 
Hrvatska pučke škola. Franjevački redovnici Bosne Srebrne imali su početkom 
XVIII st. škole uz samostane u Subotici, Somboru i Baču. Da je njihova crkvena 
i prosvjetna djelatnost bila razvijena baš među hrvatskim življem potvrđuju 
brojni povijesni dokumenti. Vrijedi upozoriti na neke od njih: Beato Bukinac u 
raspravi "De activitate franciscanorum in migrationibus populi croatici saeculis 
XVI et XVII" ("O aktivnosti franjevaca u redovima hrvatske seobe u XVI. i 
XVII. stoljeću") na str. 68. spominje podatke da je 1653. za franjevački 
segedinski samostan imenovan "concionator Dalmatarum" ("propovjednik za 
Dalmatince"). Dr. Ante Sekulić u knjizi "Tragom franjevačkog ljetopisa u 
Subotici" donosi podatak da su franjevci 0. Jerko Guganović i o. Bariša Benjović 
. 1693. imenovani za dušobrižnike subotičkim vjernicima "pro Dalmatas" ("za 
Dalmatince") itd. Bunjevački Hrvati svoj jezik zovu "dalmatinskim" sve do kraja 
XIX. st. Dakako, poznato je da su nazivi "dalmatinski", "slovinski" ili "ilirički" 
alternativni nazivi za hrvatski jezik. 

Na području Srijema franjevci u Petrovaradinu osnivaju g 1708. hrvatsku 
školu. 

Teško je odrediti početke zatiranja i nepriznavanja kulturne posebnosti 
Hrvata u Srijemu od strane srpskih političara, znanstvenika i kulturnih 
djelatnika, ali je sigurno da oni dobivaju većeg zamaha nakon objavljivanja 
glasovite studije Vuka Stefanovića Karadžića "Srbi svi i svuda" u "Kovčežiću" 
(Beč 1849). U njoj Vuk zastupa tezu da postoje Srbi "zakona grčkog,turskog i 
rimskog". Glede ovih zadnjih je doslovno napisao: 

"A oni zakona rimskoga sami sebe ili zovu po mjestima u kojima žive, n.p. 
Slavonci, Bosanci (ili Bošnjaci), Dalmatinci, Dubrovčani itd., ili kao što osobito 
čine književnici, starinskijem ali Bog zna čijim imenom, Iliri ili Ilirci, oni pak 
zovu ih u Bačkoj Bunjevcima, u Srijemu, u Slavoniji i u Hrvatskoj Šokcima, a 
oko Dubrovnika i po Boki Latinima. Bunjevci može biti da se zovu od 
Hercegovačke rijeke Bune, od koje su se, kao što se pripovijeda, negda amo 
doselili, a Šokac, može biti da su prozvani podsmijeha radi (od talijanske riječi 
sciocco?) ali danas i oni sami reknu n.p. ja sam Šokac, ja sam Šokica kao i 
Bunjevac i Bunjevka. Kakogod što oni zakona grčkog ove zakona rimskoga i oni 
zakona turskoga njih zovu Vlasima, a osim toga još oni zakona rimskoga u 
Dalmaciji oko Spljeta i Sinja i Rkaćima (ili Hrkaćima), kad čovjek pomisli n.p. 
da Madžara ima i rimskoga i kalvinskoga zakona, pa se svi zovu Madžari, ili da 
Nijemaca ima i rimskoga i lutoranskoga i kalvinskoga zakona, pa se opet svi 
zovu Nijemci: MORA SE ČUDITI KAKO SE BAREM OVI SRBI ZAKONA 
RIMSKOGA NE ĆE SRBI DA ZOVU!" 

Za Vuka, dakle, nije bilo dvojbe da su Bunjevci zapravo Srbi drugog 
"zakona" (vjere) tj. katolici. Stoga se nije čuditi što se kroz povijest u srpskim 
političkim i kulturnim krugovima nastojalo po svaku cijenu najveći dio Hrvata u 
Srbiji prikazati kao "Srbe katoličke vjere". Naravno, po toj premisi njihova, 
tobože, hrvatska etnička pripadnost i kultura nije autohtona nego je izopačena 
jer nije autentična, tj. srpska. I usprkos znanstvenih argumenata i, što je 
najvažnije, nacionalne svijesti Hrvata u Srbiji, Vukova teza provlači se sve do 
današnjih dana. Vukovo poimanje još u njegovo doba izazvalo je oštra 
protivljenja hrvatskih znanstvenika (npr. Bogoslava Šuleka) ali Vuk je ostao 
nepokolebljiv i do kraja baš ne tolerantan prema Bunjevcima i Šokana. 
Desetak godina kasnije malo je "omekšao", ali nikada ne dovodeći u sumnju 
tezu o "Srbima zakona rimskoga". Naime u "Vidovdanu" u br. 1. iz godine 1861. 
dopušta mogućnost da oni nisu izvorni Srbi ali da su tako davno posrbljeni da se 
nema što raspravljati o njihovoj bivšoj hrvatskoj etničkoj pripadnosti. 

"Ovako kao Bunjevci govore Šokci i po Dalmaciji i Bosni i Hercegovini. 
Vrijedno bi bilo upravo doznati zašto se oni drugi ili prvi Šokci u jeziku onako 
razlikuju od čistoga srpskog jezika: ja bih sad rekao da je tome uzrok što su se 
Bunjevci ili Bošnjaci ODAVNO POSRBILI a ovi drugi docnije..." 

Do sada nije objavljena podrobnija povijesna analiza u kojoj su mjeri ove 
Vukove misli postojale zbiljom i kojim su teorijskim i praktičnim nastojanjima 
one ostvarivane u povijesti. Trebalo bi sabrati i proučiti sve novinske članke, 
studije ili rasprave pisane za propagiranje tih Vukovih teza i osvijetliti povijesne 
događaje vezane za ovu problematiku (kao npr. pokušaj osnutka srpske škole u 

Janjevu 1898. i udio Branislava Nušića u tome, ubojstvo dvojice hrvatskih 
učitelja u Janjevu g. 1914.: Filipa Čibarića i Ivana Beršića zbog njihove 
prosvjetiteljske djelatnosti, ukidanje hrvatskih odjeljenja u subotičkoj gimnaziji 
1956. kolonizacija Vojvodine u doba kralja Aleksandra i nakon II. svjetskog rata 
idr). 

Jasno je da kulturni položaj (u spomenutom najširem smislu) jednog 
naroda, u ovom slučaju riječ je o hrvatskom narodu u dijaspori, konkretnije u 
Srbiji, ovisi o politici vladajućih struktura prema kulturi tog naroda. A plodovi 
srpske politike prema Hrvatima u Srbiji mogu se lako vidjeti ako se promotri 
današnji njihov kulturni položaj. Hrvati u Bačkoj danas nemaju niti jednu 
kulturnu, povijestnuili sličnu ustanovu, a djelovala su kroz povijest doista 
brojna. Vrijedi se podsjetiti samo nekih: "Pučka kasina", Hrvatsko pjevačko 
društvo "Neven", "Subotička matica", "Hrvatsko narodno kazalište", Hrvatsko 
akademsko društvo "Antunović", Hrvatsko seljačko prosvjetno društvo "Seljačka 
sloga", Hrvatsko kulturno umjetničko društvo "Bunjevačko kolo" u Subotici, 
Hrvatski dom u Đurđinu, Hrvatsko kulturno umjetničko društvo "Matija 
Gubec", u Tavankutu, Hrvatski dom u Somboru i dr. Od spomenutih djeluju 
samo dva kulturno umjetnička društva iz čijih je naziva izbrisana riječ "hrvatski". 
Kome je i zašto ona smetala nije poznato. 

Porazne su činjenice i za Hrvate u Srijemu.Izgubio se trag Hrvatskoj 
čitaonici, Hrvatskom domu, Hrvatskoj školskoj matici, hrvatskim pjevačkim 
društvima "Nada" i "Tomislav" u Mitrovici, hrvatskoj čitaonici u Šidu, hrvatskim 
pjevačkim društvima "Tomislavu", "Rodoljubu" i "Odjeku" iz Zemuna, "Nevenu" 
iz Petrovaradina, "Zvonimiru" iz Karlovaca, "Jelačiću" iz Sremske Kamenice, i 
dr. 

Hrvati u Srbiji na svom književnom jeziku nemaju danas niti jednu 
Publikaciju,a tijekom povijesti npr. samo u Bačkoj bilo je 43 glasila od 1870. do 
1947., kao npr.: "Bunjevačke i šokačke novine", "Bunjevačka i šokačka vila", 
"Bunjevac", "Bunjevačko kolo", "Danica", "Klasje naših ravni", "Hrvatske 
novine", "Glas", "Njiva", "Hrvatska riječ", "Kultura", "Sloga" i drugi. 

Hrvati u Srijemu imali su "Hrvatski branik", "Srijemske novine", "Knut" i 
dr. Danas, vjerujem da je većini od vas to i poznato, u Subotici izlaze "Subotičke 
novine" na latinici, ali na književnom jeziku srpskoga naroda. Usput vrijedi se 
podsjetiti da su one nekada imale naziv "Hrvatska riječ". Kome je smetao i taj 
naziv, također nije poznato. Tek u novije vrijeme sramežljivo i u iznimnim 
slučajevima objavljuju se dopisi čitatelja i na književnom jeziku hrvatskog 
naroda. No, i dalje se često takvi tekstovi ekaviziraju. Izlaze i "Sremske novine" i 
novosadski "Dnevnik", no oni su u cjelini na ćirilici. 

Sadašnji školski sustav pogoduje potpunoj asimilaciji hrvatskog naroda, 
jer hrvatskoj djeci nije omogućeno školovanje na svom vlastitom materinjem 
jeziku. Malo je trebalo da od slijedeće godine Ćirilica ne bude njihovo prvo 
pismo. No, zahvaljujući burnim prosvjedima ne samo hrvatskog, nego i 
madžarskog naroda u Vojvodini taj prijedlog u toj tradicionalno latiničkoj 

sredini nije prošao (barem za sada). Hrvatska nacionalna povijest i 
duhovnokulturna baština nije dovoljno zastupljena u nastavnim programima. 

Zatim, na kulturnom planu rijetke su obljetnice povijesnih događaja ili 
velikana u hrvatskog naroda u Bačkoj ili u Srijemu, koje su bile dostojno 
obilježene i koje su dobile zasluženo mjesto u javnosti i javnim medijima. Tako 
je npr. 300. obljetnica doseljavanja Hrvata u ove krajeve, što je obilježeno i 
ovdje u Madžarskoj 1986, na čemu vam čestitam, naprosto prešućena u javnosti 
u Vojvodini i Srbiji A o tome su pisala spomenute godine i glasila 
Gradišćanskih Hrvata u Austriji i Matice iseljenika u Americi i dr. Jedini gest 
državnih vlasti glede tog značajnog jubileja bila je zabrana svečane procesije na 
vjerskom slavlju u Subotici, kojim se ta obljetnica obilježila. U isto vrijeme 
doseljenje Srba u iste krajeve i povodom iste obljetnice pod vodstvom patrijarha 
Arsenija Čarnojevića s pravom se obilježava simpozijima, otkrivanjem 
spomen-ploča, novinskim feljtonima, monografijama. Svaki kulturni pothvat 
koji bi na bilo koji način mogao učvrstiti nacionalnu svijest ili pokazati 
bogatstvo kulturne baštine tog dijela hrvatskog naroda u dijaspori, najčešće je 
predodređen da dobije nacionalističku etiketu ili da naiđe na žestoku kritiku. 
Tako je npr. jedan od najboljih poznavalaca povijesti i kulture 
bunjevačko-šokačkih Hrvata dr. Ante Sekulić obajvio 1986. na gotovo 500 
stranica studiju "Narodni život i običaji bačkih Bunjevaca" u izdanju JAZU. To 
je sigurno do sada najsustavnije i najopširnije posljeratno djelo o toj tematici 
kod nas. 

Dakako, dio srpske kulturne javnosti natojao ga je po svaku cijenu 
obezvrijediti. U tom poslu istakli su se, do sada već "glasoviti" kulturni janjičari 
kao npr. Alba Kuntić, koji je u "Zborniku matice srpske za istoriju" u br. 38. 
objavio kritički stav pod naslovom "Jedan istoriografski promašaj", ili Laza 
Ćurčić koji je u subotičkoj "Promemoriji" u br. 7. objavio prikaz "Od 
proizvoljnosti i nagađanja - nauka daleko" s istaknutim nadnaslovom "Još jedna 
knjiga o Bunjevcima koja više odmaže nego pomaže". Da se dr. Sekulić u svom 
djelu potrudio da dokaže kako su u pravu "neki istoriografi koji sa mnogo 
osnovanosti tvrde da su i Bunjevci sprva pravoslavne veroispovesti", kako to 
doslovno ističe A. Kuntić u spomenutom osvrtu na str. 187., doživio bi umjesto 
ovakvih kritizersko-potcjenjivačkih ocjena zasigurno ovacije. 

Da u sadašnjoj političkoj klimi i samo spominjanje kulturnog položaja 
Hrvata u Srbiji nije preporučljivo, najbolje su se osvjedočili novinari Ivica Grčar 
iz " Starta "i Predrag Lucić iz "Slobodne Dalmacije", koji su bili pod budnom 
prismotrom ljudi iz Službe državne sigurnosti za vrijeme njihova boravka u 
Subotici (v. "Start" od 28.listopada 1989. i "Nedjeljnu Dalmaciju" od 5. studenog 
1989.). Nisu tada bolje prošli ni oni hrvatski intelektualci Subotice koji su 
izrazili spremnost da progovore o tom problemu. Zar je iznošenje mišljenja ili 
ukazivanje na stvarne probleme Hrvata u Srbiji društveno opasno? Ako jest, 
onda se nameće pitanje, po koga? 

Naprosto je nevjerojatno kako se u srpskom javnom mnijenju sustavno 
zaobilazi i sama pomisao o kulturnim problemima Hrvata u Srbiji. U isto 

vrijeme odgovorni u Vojvodini i Srbiji su često isticali da su nacionalni problemi 
svih naroda u Pokrajini tako riješeni da mogu biti primjer drugima. Demagogija 
je, očito, još od antičkog doba do danas uspjela zadržati najistaknutije mjesto u 
politici. 

Sve spomenute porazne, zapravo katastrofalne, činjenice o kulturnom 
položaju Hrvata u Srbiji ostavile su i vidljivih tragova (dakako, nisu samo one 
uzrokom tome) na brojnost pripadnika hrvatskog naroda u tim krajevima. Tako 
je po popisu stanovnika Vojvodine iz 1971. Hrvata bilo 130.561, a desetljeće 
kasnije 1981. g. 109.203. Za deset godina nestalo je oko 30.000 Hrvata u 
Vojvodini! Ako se taj trend opadanja nastavi, za nešto više od 30 godina nakon 
tri i pol stoljeća, neće ih više biti na tim prostorima. Tad će vjerojatno konačno 
biti riješeno "hrvatsko pitanje"'u Srbiji. 

U vezi popisa stanovništva u Vojvodini vrijedi pokazati kako se 
spomenuto Vukovo poimanje etničke pripadnosti Bunjevaca i Šokaca odražava 
i održava u ovo naše doba. Naime, Vojvođanska akademija nauka i umetnosti u 
Novom Sadu, tiskala je knjigu Branislava Bukurova "Subotica i njezina okolina" 
8 1983. Na str. 85. u statističkim podacima osim rubrike "Hrvat" postoji i rubrika 
"Bunjevac", što bez dvojbe upućuje na to da su to dva različita naroda. Još 
drastičniji primjer je "Statistički godišnjak općina" Pokrajinskog zavoda za 
statistiku. Odeljenje zavoda Subotica, objavljen 1985. u čijem su popisu rubrike 
"Hrvat" i "Bunjevac" obogaćene rubrikom "Šokac". Ovome je komentar suvišan! 

Treba reći da se u posljednje vrijeme pojavljuju znaci da bi kulturni 
položaj Bunjevaca i čitavog hrvatskog naroda u Vojvodini i Srbiji mogao krenuti 
na bolje. Nadamo se da to nije posljedica predstojećih predizbornih taktiziranja 
ili promjena političkih snaga, odgovornih u političkim strukturama Vojvodine i 
Srbije, nego da je to plod svijesti kako je kulturna sloboda integralni dio općih 
sloboda naroda i pojedinaca. 

Na kraju, oprostite mi na, možda, tvrdim i oporim riječima u predavanju, 
ali vjerujte bio bih sretan, kao što pretpostavljam i svatko od vas, da su činjenice 
o kulturnom položaju Bunjevaca u Bačkoj danas drugačije ili da netko 
argumentirano pobije tvrdnje u predavanju. Nadam se da će sadašnji i budući 
naraštaji narodne samobitnosti, koja ne ugrožava nikoga, nego koja pridonosi 
bogatstvu različitosti zajedničkog življenja među narodima. 


(Predavanje održano na Bajskim razgovorima "Bunjevci danas" u Baji 16. 
lipnja 1990). 
(Narodne novine, Budimpešta, 9.VIII.1990., br. 32., str. 10-11. nI 

Đuro Franković , Pečuh 


NAŠ NOVI SAVEZ HRVATA U 
MAĐARSKOJ 


Hrvati u Mađarskoj treba da imaju svoj jedinstven i zemaljski savez. Mi 
smo ga osnovali. To je Savez Hrvata. Lijepo to glasi: Bunjevac, podravski Hrvat, 
Šokac. Kad kažem Hrvat, pod tim podrazumjevam Bunjevca i Šokca. Za mene 
Bunjevac automatski znači Hrvat i tu ne može biti dvojbe. Tko nije s tim 
načisto, taj zbog toga nije, jer u školi na satima povijesti o tome nije čuo. Zbog 
čega je to bilo, u to sada nećemo ulaziti. O tome nije čuo ovdje u Mađarskoj. 
Nas su pokušavali razdvajati na sve moguće načine. Svakome je odgovaralo da iz 
svoga aspekta ove pripadnike narodnosti u Mađarskoj nazivaju raznim imenima, 
etnonimima. Ja sam uvjeren da smo bili Hrvati i to ćemo i ostati. Pitanje je 
samo dokle. Mi, sinovi istog podneblja i sinovi istog nacionalnog stabla, 
možemo i moramo biti ono što su naši očevi i majke bili vjekovima. Pod istim 
ovim nebom možemo li ostati ono što želimo? Ostajemo li Hrvati? Imamo li 
nade i ustrajnosti da nam uslijedi nov bunjevački narodni preporod? Šta 
hoćemo mi još i danas na bačvanskim ravnima? Tko će biti taj od koga se 
očekuje bratska ruka i pomoć? Kakve su naše rezerve? Kakva će biti naša 
budućnost? Uz zajednička nastojanja, uz zajedničke pothvate poslije mraka 
stiže se do novog dana. 

Mada je jezik oslabljen, put valja otpočeti. Možda će se naći hrabriji 
među bunjevačkim Hrvatima. Možda će to biti neki stariji iskusniji čovjek, ili 
neki mlađi. Možda će nam stići pripomoć od stare i nove domovine. To je sve 
pod znakom upitnika. I ponovo bih mogao iznositi svoja nagađanja i nadanja, ali 
treba biti manje emocionalan i trezveniji. Teško je to biti u isti čas kad nema 
Bunjevaca bez gubitaka, kada nema Hrvata bez velikih gubitaka. Naši su preci 
ostavljali svoje kosti, prolijevali krv po krševima i ravnima u ratovima, ali su bili 
čvrste vjere. Da li ćemo se ponovo uspraviti, jer smo pokleknuli. Mi smo dolje 
na zemlji. Onaj tko vjeruje u zajednički savez, u prvom redu hrvatski, taj je na 
našoj strani, za našu stvar. Naša zajednica nije nikada ni protiv koga bila 
uperena. Mi smo uvijek bili i ostat ćemo uvijek za suradnju sa sinovima ovoga 
podneblja i bit ćemo nadalje za prijateljsku saradnju i to sunarodnjačku. 

Savez Hrvata u Mađarskoj je osnovan. Od vas zavisi da li ćete se i vi 
učlaniti i uključiti. Da li ćemo osnovati svoje osnovne organizacije u svakom 
naselju, jer naša budućnost zavisi od tog poteza. Mi pravovremeno moramo to 
učiniti još prije rujna (septembra) mjeseca, jer ako nemamo zastupnike u 
raznim forumima, bit ćemo gotovi. Neće biti materijalne potpore. Mi se nadamo 
da će nam i Matica hrvatska pomoći. To je jedini put. Tu moramo biti složni. 
Nisam protiv toga da vi osnujete svoju podružnicu, ili organizaciju, ili 
udruženje, ili društvo Bunjevaca, ili bunjevačkih Hrvata, ili ćete se odmah 

priključiti u Savez Hrvata kao što to radimo u Baranji i u Šomođu i po drugim 
naseljima. Vi trebate znati da to rade i Gradišćanski Hrvati. Ja sam tamo bio 
prošle subote. Moram vam reći da Savez Hrvata nema ni prebijene pare, a ide se 
od sela do sela. Vjerujem da će i ovdje vaši prvaci, koji su u vašim redovima, isto 
to učiniti o svom trošku premda znamo da obiteljski budžet ima svoje granice, 
ima svoje uske okvire. Ni ja nisam milioner, ali idem jer moram. Ja sam rekao: 
Ja kao Đuro Franković idem i rok će mi potrajati do kraja siječnja (januara). Ja 
vidim da nema efekta, vidim da nema odaziva u vašim redovima. Vidim da je 
vama svejedno, vi ste indiferentni i indolentni. I tome slično. Ja ću reći da dižem 
Tuke i baš me briga da li će propadati Bunjevci. Moji sinovi znaju hrvatski jezik i 
znat će. Ja sam sve uradio. Hoćemo li se sjediniti? Hajdmo, barem pokušajmo! 
Ima raznih mogućnosti. Mi trebamo da se nađemo kod jednog stola i da 
razjasnimo i objasnimo neke stvari. 

Ako ste vi za taj naziv, nisam protiv, ali mora biti neka centralna uprava. 
Ne, ja ne želim biti predsjednik. Nije mi to želja. To će narod odlučiti tko će biti, 
ali nešto se mora poduzeti. Ovo što je, ne valja i korjenito treba mijenjati. Mi 
moramo imati suradnju sa raznim partijama, na primjer sa Partijom malih 
posjednika. Naš narod živi na selu. Naši preci, naši očevi su i danas katolici. 
Nema drugog izlaza. Ne možemo nametnuti neku lažnu ideologiju, već ono što 
je valjalo stoljećima, što je bilo pravo i potvrđeno. Hoćemo li izmisliti nešto 
novo, neki novi Savez Južnih Slavena u Mađarskoj. Srbi su se izjasnili. Oni su se 
izdvojili. Osnovali su Srpski demokratski savez. Rekli su da on zastupa interese 
Srba u Ugarskoj (Mađarskoj). Šta sada? Zar Hrvati uvijek moraju biti u 
dvoumljenju, da dvoume hoće li tri saveza, ili deset. Pa neka bude, ali ipak sam 
mišljenja da bi bilo bolje da bude jedan savez, jer moramo biti jedinstveni. Ali, 
vi budite čvrsti u vjeri i ostanite vjerni sinovi i kćeri svojih bunjevačkih predaka i 
Bog nek Vas poživi, braćo moja draga! 


(Govor na Bajskim razgovorima "Bunjevci danas" u Baji, 16. VI 1990. god.) 

mr Josip Buljovčić 


RAZLIČITI POGLEDI NA 
STANDARDIZACIJU JEZIKA KOD 
BAČKIH BUNJEVACA U DRUGOJ 

POLOVINI XIX VEKA 


1. Nacionalni preporod se i kod Bunjevaca u Bačkoj, kao i u drugim 
našim krajevima, našao pred zadatkom da rešava jezičko pitanje. Pokretanje 
"Bunjevačkih i šokačkih novina" (1), najznačajnijeg preporodnog glasila, u 
najvećoj meri je aktualizovalo književnojezičku problematiku. Kako je još pre 
pojave "Novina" ilirska grafija kod Bunjevaca bila prihvaćena, ostalo je da se 
raspravlja o tipu jezika kojim valja pisati, kao i o pravopisu. Postavljalo se 
pitanje da li treba pisati prema "slovnici" - književnim jezikom - ili tako da se 
pisani jezik što manje razlikuje od govornog. Javljale su se i dileme da li treba 
stvarati nekakav svoj pisani izraz ili prihvatiti onaj koji već funkcioniše u 
hrvatskoj književnosti. Bilo je i mišljenja da za uzor valja uzeti Srbe. O jeziku se 
na stranicama BŠN najviše raspravljalo tokom 1870. i 1871. godine, uz učešće 
urednika I. Antunovića i većine najznačajnijih saradnika (Stipana Vujevića, 
Mirka Pekanovića, Đure Baloga, Boze Šarčevića i drugih), a i čitaoci su se 
javljali napisima u kojima se govori o "nerazumljivosti" jezika u listu. 

Polemika o ovim pitanjima nije bila okončana u "Novinama", nego je 
nastavljena i na stranicama drugih listova kao u časopisu "Neven", pokrenutom 
1884. godine, a i u predgovorima ili napomenama uz pojedine knjige. Ovom 
prilikom su izdvojeni samo oni pogledi koji su najsnažnije uticali na izrađivanje 
književnog jezika kod bačkih Bunjevaca. 

2. Uvod u raspravu o jeziku i pravopisu predstavlja Antunovićev članak 
"Slovnica". Urednik ovom prilikom, kao i mnogo puta kasnije, naglašava da 
nema sposobnosti za raspravljanje o jezičkim Pitanjima, ali su mu poznate 
teškoće "s kojima se hrvati mora svaki koji hoće da piše." Oseća "da ni mi ikavci, 
niti jekavci, niti sadanji Hrvati imadu o svačemu pravo", te da bi "kod nas, kod 
Srbalja i Hrvata više stvari tribalo popraviti". Smatra da se ne bi trebalo u 
načinu pisanja razlikovati. Razgovor o tome valja prepustiti "jezikoslovnicima". 
Razlog za raspravljanje o ovim Pitanjima autor ovako objašnjava: "Jedni bi radi 
bili, da se po bunjevački, a drugi po hrvatski piše, pak premda ja ni u jednom 
naričju nisam zadosta učen - i jedan i drugi moju glavu obija. No ja hoću da 
učim, al nadalje neću moja leđa da udarcem podmećem...Neću da krivicu nosim 
- kao da sam pokvarenju jezika povodom služio. (2) 

3. U istom broju i Mirko Pekanović objavljuje poduži članak "O 
pravopisu bunjevačkom". On se protivi praksi da se uz "r" vokalno piše "e" (cerv, 

kerv), što potkrepljuje pozivanjem na R. Veselića, koji u svojoj gramatici, 
izdatoj 1865. godine ima samo "r" (crv, krv). 

Druga opaska se odnosi na pisanje refleksa glasa "e" jer "proti ni jedno 
pravilo nećemo viditi pisce toliko pogrišiti, kao proti, ikavštine t. j. proti ono 
slovo što mi moramo pisati "i", a što dikoji pišu: €, e, ie, je". Pisalo se, dakle, 
neujednačeno, tako da se u istom tekstu može naći: čovik, čovčk, čovek, čovjek, 
čoviek. Hrvati pišu "ie" i "je"jer se kod njih u izgovoru čuje dvoglas, a "e" može 
biti dugo (ie) ili kratko (je). Pošto Bunjevci ovaj glas izgovoraju kao "i", tako 
valja i pisati jer u današnjem pravopisu sve suvišno što se ne izgovara treba iz 
pisma izbaciti. M. Pekanović zaključuje da su "spomenuta slova" (tj. "ie", "je") 
"ne samo suvišna, nepotribna, nego po našem pravopisu i pogrišna". (3) 

4. Na ovaj članak odgovorio je Stipan Vujević. On smatra da bi jezik 
trebalo "izgladiti, izravnati ...po slovnici koja nam ima služiti kazalom na polju 
književnosti". Na prigovor da Bunjevci nemaju ni slovnice a ni pravopisa, po 
kojima bi se mogli ravnati u nekom listu, Vujević odgovara da se "izvor 
bunjevačke književnosti u Hrvatskoj i Slavonii nalazi; ...da ovih književnost i 
slovnice valja i za Bunjevce, buduć jednoga su te istog jezika". Stoga poziva 
braću da se drže "slovničkih pravilah"; koja su nam Hrvati pripisali, inače bit će 
zidanje babilonskoga tornja, bit će nam smiša u jeziku te nećemo moći jedan 
drugog razumiti". Razlog za to je okolnost što pravopis "nije sastavljen samo po 
naričju hrvatskom, nego također slavonskom, bosanskom, hercegovačkom, 
dalmatinskom indi i bunjevačkom, istrijskom, srbskom i crnogorskom". Tako ni 
ijekavština nije - prema St. Vujeviću - ništa drugo nego "slovnicom obadva 
nariečja sastavljena" (ikavština i ekavština), a takva je upravo i situacija u 
Bačkoj (Bunjevci - ikavci, Srbi - ekavci) te bi bilo "umjetnije da se ovaj dvovrsni 
način govorenja u pravopisu sjedini... Treba pažljivo pratiti "književnost 
Hrvatah, koji su se već uspeli na viši stepen izobraženosti glede našega 
jezika...Bunjevci su u sebi veoma slabi sebe izobražiti u njihovom jeziku, zato 
jim je nuždno virnu desnicu pružiti Hrvatom". (4) 

Nešto kasnije St. Vujević opet ističe "da se moramo prihvatiti slovnice, 
koja je primljena kod drugih Slavenah, te znati književni jezik, bez kojega nikad 
nikud". Mala je korist "ako nam narod zna samo naš naričaj, po kojem naričju 
niti ima (osim...koje stare molitvene knjige) a odsele niti će biti po njem pisane 
knjige". Na kraju napisa St. Vujević predlaže polovično rešenje: "Zasad se u 
našoj oskudici imamo držati sredine, te stranom po našem pučku naričju, a 
stranom pomalo i lagano po slovničkom pravilu pisati...". (5) 

5. M. Pekanović u svom novom članku osporava Vujevićeve navode. 
Osnovna mu je misao da se ne može tražiti gramatička i pravopisna pravilnost 
tamo gde se treba boriti za "sačuvanje jezika" od propasti. Zanimljiv je i stav o 
jezičkim razlikama: "Što se bunjevačkog i hrvatskog jezika dalje tiče: ta dva 
jezika, koliko ja znam, skoro su sasvim jednaka u svačem, ako valda izuzmemo 
jekavštinu". Pisac se, dalje, zalaže za upotrebu ikavštine i negira Vujevićevu 
tvrdnju da je jekavština zapravo spoj dva narečja, navodeći reči Vinka Pacela 
kao dokaz da je "e" dvoglas. Iz toga izvlači zaključak da su se Hrvati - ukoliko 

način pisanja tog glasa odgovara njegovu izgovoru - "brinuli za sebe, a za druge 
barem za nas nisu...". M. Pekanović zaključuje da je za pravilan ijekavski izgovor 
(odnosno način pisanja) potrebno određeno filološko obrazovanje, a ono se 
teško može steći. 

Nedoslednost i polovičan stav Vujevićev oko pravila koja treba "od 
hrvatske književnosti" primiti naišli su na opravdanu kritiku Mirka Pekanovića, 
koji se zalaže za to da sve dok se "bolje pravilo" od sadašnjeg načina pisanja ne 
nađe i ne primi, treba smatrati "da svaki onaj Bunjevac tko bunjevački pisajuć ne 
upotrebljuje ikavštinu, griši i ruži jezik...". (6) 

6. Probleme pravopisa (pod kojim podrazumevaju prvenstveno beleženje 
refleksa jata, kao i brojna druga neortografska pitanja) tretiraju i drugi 
saradnici. 

Stipan Grgić Krunoslav ukazuje na razlike u "pravopisu" u Hrvatskoj i 
kod Bunjevaca i izražava žaljenje "što jih (Hrvate) mi sad još ne možemo sliditi 
u pravopisu, nit mi možemo danas još izgovarati: hljeb, ljepo, djed, njedelja i 
t.d." ali je zato moguće naći izlaz na taj način što bi se "priinačile hrvatske 
knjige po bunjevački". Na istom mestu Grgić ističe da ni učitelji "od našeg 
plemena" ne znaju pravilno svoj maternji jezik - a nisu to ni imali gde naučiti jer 
se "ilirska slovnica" ne uči ni u kaločkoj preparandiji, a ni u bilo kojoj drugoj 
školi. (7) 

O zaostajanju i izgrađivanju književnog jezika i potrebi za oslanjanjem na 
dostignuća u Hrvatskoj govori i članak koji je potpisan pseudonimom 
"Bačvanin". 

Bunjevci su, za razliku od drugih "ove grane naroda" zaostali u razvoju 
jezika jer su "med stranim narodom pomišani, mnoge tuđe riči prisvojili, a svoje 
stare riči zanemarili, tako da su jim sad mnoge riči nepoznate ili vide im se nove" 
te s toga oni "sadanje izobraženim književnim jezikom pisane knjige slabo 
razume". Nerazumljive su im i neke reči koje nisu nove i mogu se naći kod 
Belostenca. - "Da bi se, dakle, naši Bunjevci i Šokci u obziru književnom sa 
drugima u surazumnost doveli, neće biti zgorjeg, iz horvatskih knjigah i novina 
važne i naučne članke komade u bunjevačkim šokačkima novinama pripisati" - 
zaključuje autor. (8) 

7. Pitanje jezika je osobito često tretirano u vezi sa školskim knjigama. O 
tome je opet najviše pisao Stipan Vujević, zalažući se za istiskivanje "naričajne 
knjige" jer je ona "tekom vremena eto prouzrokovala toliki metež, da gotovo ne 
razumije brat brata, sestra sestru, rod roda". On poziva da se u šokačko - 
bunjevačke škole "uslid opomene naprednoga duha postavi temelj pravilne 
književnosti, na kojem je samo moguće uspješno osnivati i razvijati narodni nam 
jezik, a po tom ulivati i probuđivati u ditci ljubav prema narodu..." Na pitanje 
koji je to jezik i zašto ga valja uvesti, St. Vujević odgovara: "Indi odlučno velim: 

uvedimo u naše škole književni, dakle u literarnom smislu takozvani hrvatski 
jezik". To treba učiniti zato što čisto šokačko - bunjevačko narečje "priči u obće 
književni nam napredak" tako da narod "ne bi razumio književnu knjigu (jezik), 
Lj. ne, da ne bi baš razumio, nego u književnom jeziku neizvižban, bilo bi mu 

mučno...bio bi pri svojemu tuđin, gladan pri kruhu". Jedino rešenje je da se 
učitelji ravnaju "po pravilnoj slovnici književna jezika" zbog čega školske knjige 
"doslidno književnom jeziku moraju biti pisane". Opredeliti se za "naričjem 
pisanu knjigu" značilo bi praktički onemogućiti deci dalje učenje i čitanje knjiga. 
Tako će se deca, zbog nepoznavanja književnog jezika, otuditi od vlastitog jezika 
pa će, "kao i otci jim" govoriti: "to nije šokački, to nije bunjevački; to je hrvatski, 
to je srbski" mada to "niti je hrvatski, niti je srbski jezik, nego u opbće sviuh nas, 
baš naš jezik". 

Kako se prigovor da je književni jezik dosta nerazumljiv često mogao čuti 
i od svećenika i učitelja, pisac podvlači da to "jest naš književni jezik, samo o 
tom mnogi ne imaju bistra pojma", dok hrvatski jezik u " rodoslovnom, 
genetičkom smislu, provincialnim naričjem glasi: Kaj je gdo zasejal, to bu i žel". 
Pod hrvatskim jezikom "u knjigi" podrazumeva se onaj jezik "kojeg smo dosad 
nazivali ilirskim, niki dalmatinskim, niki slavonskim jezikom". U književnosti 
"hrvatski jezik" valja shvatiti kao "prezime sviuh: Bunjevaca, Slavonaca, 
Dalmatinaca, Hercegovaca, Srba i t.d.". Govoreći o nazivu jezika St. Vujević 
kaže: "Nami je svejedno: ili se zvao ilirskim ili hrvatskim jezikom, mi samo 
znamo, da je to naš jezik, kojeg mi u rodoslovnom smislu možemo zvati šokačko 
- bunjevačkim jezikom". (9) 

Okolnost što se razlikuju pojedine reči (kod Bunjevaca i Srba na primer) 
nema većeg značaja jer dijalekatske razlike postoje i kod drugih naroda. Zato 
nepoznatu reč ne treba odbaciti već je valja naučiti, uostalom, jezik - i svoj 
maternji - valja učiti. St. Vujević naglašava da će Bunjevci i Šokci vremenom 
neminovno doći do spoznaje "da mi sami sebi na krhkom temelju rodoslovne 
naše književnosti ne možemo obstati, ustanoviti i razviti ju". Napredak u 
jezičkom pitanju može se postići ako se shvati da "razvitak hrvatske književne 
(literarne) knjige i jezika, jest razvitak i nami". (10) 

8. U raspravljanje o problemu školskih knjiga uključio se i Đuro Balog, 
župnik u Baču. On prihvata mnogo puta iznesenu konstataciju da "nemamo 
bunjevački šokački knjigah... onakih prostim stylom pisani knjigah kakvim naši 
Bunjevci i Šokci govore", ali tako što ne treba ni želiti, jer "prostim, ili da kažem 
kulinarnim stylom knjige pisati ne uobičajemo...". Nije moguće "svakoj šaki 
ljudih njevim stylom" izdavati knjige. Bunjevci i Šokci, doduše, nemaju niti 
mogu sopstvenim snagama sastavljati školske knjige, ali postoje hrvatske knjige 
koje odgovaraju, samo "to nije mnogima povoljno što su one hrvatske knjige, a 
croatico ilyrismus je kod nas onako pridstavljen, kano da je on ovdi sasvim 
nepoznata zvirka! Ta croatico ilyrismus je pisana: Početnica, Čitanka, 
Katekisam, Biblična dogodovština, iz kojih naša ditca uče, a pitam, šta je u 
njima tako nepoznato!... Valjda što se gdi god ... čita vert a ne bašća, susied a ne 
komšia, boja a ne farba, dimnjak a ne hodšag, obzor a ne horizont itd. ... Naoto 
su Ričnici, i samoj Početnici već dodati, da učitelji po njima učenike 
ubavištjivaju". Strah od panslavizma onemogućuje približavanje Hrvatima u 
načinu pisanja i dovodi do povike da je to "razkolničtvo (schisma) čiji je cilj "da 
odcepi Bunjevce i Šokce od Magjara". (11) 

U drugom napisu Đ. Balog govori o dilemama oko narečja kojim valja 
prevoditi udžbenike sa mađarskog jezika i ističe da se on "po Mažuraniću, po 
Babukiću drži za Veselićem" koji je upotrebio "e" umesto "je", "ie" ili "ije". 
(Balog u ovom članku, za razliku od ranijeg, upotrebljava "€", mada ne sasvim 
dosledno, kao i popratni vokal uz samoglasno "r.) U prilog takvog opredeljenja 
govori i dotadašnja praksa u štampanju knjiga (Tekavštinom"). h 

I u pogledu pisanja "poluglasnika "e", koji jedni pišu (kerv, perst), a drugi 
izostavljaju, potrebno je ustanoviti jedinstven način pisanja. (12) 

9. Polemika o jeziku školskih knjiga poslužila je i Stipanu Vujeviću kao 
povod da još jednom iznese svoje poglede o potrebi učenja i negovanja 
književnog jezika. On podvlači da je upotreba književnog jezika imperativ 
"napredujuće kulture" te ni bunjevačke i šokačke knjige u tom pogledu ne mogu 
biti iznimka. Oštro se suprotstavlja "smrtonosnom zaključku" nekih - .tj. 
opredeljenja za ikavštinu - jer je ona provincijalna (i nepravilna), a stoji "u 
oprieci ne samo s duhom napredujućega našega vjeka, nego u oprieci i s 
praktičnom uporabom ustanovljene jednake naše književnosti". Uvođenje 
ikavštine u književnost predstavljalo bi korak nazad kojim bi mladi naraštaj 
"omrazili s književnom knjigom i takoga ubili u duhu". (13) 

10. Energično protivljenje ikavštini izazvalo je "jednog Subačanina" 
(pseudonim Boze Šarčevića) da odgovori Vujeviću. Taj odgovor je zanimljiv iz 
više razloga. (14) 

Na početku članka spominje se stav uredništva o ikavštini, odnosno 
ijekavštini: ono u svom listu upotrebljava ikavštinu "samo s gledišta na prilazno 
stanje, a za škulske knjige priporučuje hrvatski pravopis", (15) a zatim se 
osporava teza o nepravilnosti ikavštine. 

Naša tri narečja su - veli B. Šarčević - sasvim ravnopravna, a u sadašnjim 
okolnostima Bunjevci treba da se drže zapadnog narečja kao i Srbi istočnog. "Jer 
nama Srbe triba za uzor uzeti, a ne Hrvate. Mi smo ostaci Srba i ne Hrvata, kod 
kojih se u ostalom književni jezik veoma razlikuje od prostoga. - Naš bunjevački 
jezik izvan ikavštine i nikoliko čakavskih (hrvatskih) riči, taki je isti kao srpski". 

B. Šarčević se suprotstavlja prigovoru da Bunjevci vlastitim snagama i na 
svom narečju ne mogu razvijati književnost ovim argumentima: 

1. "... jednim narodu po duhu njegovim samo njegovi sinovi mogu pisati"; 

2. ".. doslidnije je koji god Puk u svojim naričju obučavati, pa kad se u 
ovom učvrsti, tek onda se daje... u drugo polje prineti" - čime se ne isključuje 
učenje i drugih narečja; 

3. "... u ovom naričju (su se) taki pisci odlikovali kao Kačić, Kanižlić, 
Reljković, o kojih sam veliki Vuk kaže da su pisali srpski čistije od njihovih 
(srpskih) spisatelja..." a nisu nestale knjige na ovom narečju pisane, više bi se 
čitalo kod Bunjevaca, što potvrđuje i zapažanje da se Kačićeve knjige mogu naći 
među pukom, ali nema "hrvatske knjige nijedne"; 

4. "... zapadnim (se) naričjem i u najnovije doba Pišu knjige", pa i to 
pokazuje da je ikavština pravilna, a za Bunjevce i najcilishodnija". 

Znak "&" (što ga Vujević preporučuje) napustili su i oni koji su ga iznašli. 
"Ovo slovo htiti upotribljavati baš je unazad ići. Što je Vuk u ćirilici iskorenio, 
iščistio, to je Gaj u latinici ponoviti htio". 

Na zamerke St. Vujevića - da onaj ko stoji uz "narččno načelo 
blagoglasja" zapravo "cčpa, drobi i mrvi književnost" te da mu je "nesnošljiv" 
naziv hrvatski jezik - i pozivanje na Mažuranića kada ovaj govori o potrebi da se 
sva "razrččja i podnarččja (dakle i bunjevačko) spoje u jednu obću književnu 
reku i jednolik tako zvani književni jezik", B, Šarčević odgovara pitanjem: "Koji 
je taj književni jezik?". (16) Poznato je da ne pišu samo u Zagrebu jugoslavenski 
nego i na Cetinji, u Biogradu pa još zdravo lipše". On se, na kraju, bez 
dvoumljenja opredeljuje za fonetsko načelo u pravopisu. (17) 

Nema sumnje u to da je na Šarčevićeve stavove presudno uticala Vukova 
reforma jezika i pravopisa. Idući za Vukom, B. Šarčević u Hrvate ne ubraja 
štokavce, mada to decidirano ne kaže, ali je njegov stav vidljiv iz tvrdnje da se 
kod Hrvata "književni jezik veoma razlikuje od prostoga", kao i drugih 
formulacija, iz kojih je jasno da se pod hrvatskim jezikom podrazumeva samo 
kajkavski i čakavski. 

11. Unekoliko slične poglede Šarčevićevima izneo je i Zvonimir 
(pseudonim Kalora Milodanovića) mada se on protivi i "srpskoj" i "hrvatskoj" 
orijentaciji kada je reč o jeziku. Njegova je teza "da Bunjevci ništa drugo nisu do 
Bunjevci". Niko nije pozvan da menja narečje. Jezik je svetinja i "to porušiti bilo 
bi razbojničtvo". Narod treba učiti "pravo naški", a pisati valja ne "za šaku 
trgovaca, za šaku himbenih učenjaka, za šaku krivi domospasitelja" već za 
običan puk - suprotno praksi u Hrvatskoj gde "ne razumu ni jednu knjigu u 
novije doba pisanu", kao i onoj kod Srba gde ni jedan srpski list "prost Srbljin" 
ne razume. (18) 

12. Napisa o jeziku bilo je i kasnije, u trećem godištu BŠN, kao i u "Vili", 
da bi se polemika, započeta na stranicama Antunovićeva glasila, nastavila u 
"Nevenu" (osobito intenzivno tokom prve dve godine njegova izlaženja - 1884. i 
1885.) gde se ponovo javio Stipan Vujević i izložio svoja, uglavnom poznata, 
gledišta o "neshodnosti ikavštine" i potrebi jedinstvenog književnog jezika. (19) 
Drugu liniju, nazovimo je "narodnjačkom", zastupao je urednik časopisa, Mijo 
Mandić i popularni pesnik Nikola Kujundžić. 

Polemišući s St. Vujevićem N. Kujundžić veli da mu se "ni misliti neda, da 
bi još i pučki govor htio tkogođ izpravljati prema kakvim umišljenim regulama". 
Braneći ikavštinu koja "nit je posebno naričje, nit je primitivna, nit je 
nepravilna" pisac članka u nastavku kaže da je postojanje "jedinstvene knjige, 
istom intencija vaših književnih krugova, ali još nije izvedena, niti će još skoro 
biti". Posebnim "naričjem" pišu Srbi i Hrvati, Dalmatinci i Crnogorci. 

Jezik je, prema N. Kujundžiću, "puko oruđe čovičjega družtvenoga života, 
koji se život dan danas u ovoj družtvenoj formi savršuje kojoj je ime: "država" - 
iz čega sledi i zaključak da "kakvoću jedinstvene knjige glede nas Bunjevaca i 
Šokaca i naših današnjih družtvenih odnošaja ... sasvim drugi obziri i sasvim 
drugi faktori imaju odlučiti", a ne oni koje St. Vujević pominje. (20) 

13. Mijo Mandić smatra da ikavski izgovor "ako nije vrlo pravilan kako to 
jedinstvena misao zahtiva, a ono je praktičan". Nekada je ikavština bila 
"gospodujuća" (Kačić, te slavonski pisci Kanižlić, Katančić, Relković), ali ni 
danas nije prevaziđena. Svaki se književni jezik, dakako, mora popraviti "al se to 
naroda ne tiče". Mandićev je zaključak: "Istina je, da Bunjevac traži svoju 
posebnu provincijalnu knjigu i kao jedan poseban puk, to punim pravom čini, 
jer njega kao naroda, malo zanima književna, znanstvena, naučna izvrstitost 
jezika; on slabo mari za odluke ikoje akademije". Ipak i Mandić konstatuje da 
pored "pučko-književnog" jezika, kojim se jedino može obraćati puku, treba da 
postoji "i jedan obćeniti znanstveno-književni jezik, koji da sve veže". Stoga 
svaka pokrajina treba da zadrži "svoje naričje za puk kao oruđe prosvite; a za 
naučni svit nek se rabi kao oruđe nastavljajuće višje izobraženosti 
znanstveno-književni jezik - jekavština". (21) 

14. U "Nevenu" se ponovo javlja i Stipan Grgić, zalažući se za tolerantan 
odnos prema narečjima: članke valja onako tiskati kako su napisani - ikavštinom 
ili jekavštinom, ali nipošto srbizmom". Smatra da bi trebalo "prostijim ljudem" 
koješta razjasniti o jeziku, jer zbog nepostojanja bunjevačke slovnice i zbog 
okolnosti da se deca u školi ne uče "ikavskoj reguli o bunjevačkom pravopisu" 
ima dosta nejasnoća (kao što je ona da ikavština "nije posebno naričje"). I sama 
ikavština onakva kakva se piše u časopisu nepravilna je, retka je uopće 
bunjevačka knjiga prosta od nepravilnosti; ako takve ima, "onda je za cilo to ona 
koja se je već prilično približila "jedinstvenoj knjigi". (22) 

15. O jezičkim problemima, tačnije, o poteškoćama u razumevanju 
književog jezika pišu i pojedini čitaoci "Novina". 

U dopisu Šandora Krojača iz Nemeš Militića može se pročitati ovakav 
Sud: "Istina da je iz prva dosta teško bilo razumiti ove novine, al s trudom i 
vrimenom uvik većma ćemo razumit i ponda ćemo faliti onu ruku, koja k nami 
ovo piše...". Uzrok poteškoća je činjenica što se u školama sve na mađarskom 
uči. Potrebno je učiti reči koje nisu svima poznate, kao što su, na primer, 
brzojav, železnica i druge. (23) 

Katica Feherova u dopisu iz Čonoplje smatra da je sadašnje znanje jezika 
nedovoljno te da "učitelji s dvi-tri riči ne mogu oči zaslipiti, nego ako bi tako 
paštrivi bili, pa za misec-dva slovnicu hrvatsku priučili". (24) 

I po rečima saradnika lista Stipana Grgića "izprva nam je mučno bilo 
čitati ih, jer smo naviknuti magjarskim novinama, to su nam naše kao sasvim 
neobične bile; ali evo jedva što je primaklo desetak broja, a već se tako ćutimo, 
da brez ovi novinah u dojduće ni biti nebi mogli. Teškoća razumivanja u čitanju 
sve većma nestaje, jezik nam se sve čistiji i umiljatiji čini...". (25) 

: 16. Urednik I. Antunović, otpočinjući diskusiju o ovim problemima, nije 
izneo svoj stav, ali je kasnije objasnio razloge koji idu u prilog novoj grafiji 
kakva je prihvaćena (jednostavnost, oslobađanje od tuđinskog uticaja i 
približavanje onim Slovenima koji su reformisali latinicu), kao i prednosti 
jedinstvenog načina pisanja. Najkarakterističniji deo ovog objašnjenja glasi: 
"Dalje, mi prije pisasmo: bilo, lipo, vira... itd. a danas pišemo: bielo, liepo, 

vjera... itd. a zašto to? jer u našem velikom narodu ima razlike u govoru, tako 
jedni govore lipo, drugi lepo, treći liepo... Al svi mi, kako mu drago zvali se, koji 
tiem jezikom kraj te male razlike govorimo, jesmo jedan narod icdne krvi, 
jednog porikla. To baš dokazuje jedan isti jezik, kojim, izuzem te male promine 
svi govorimo. Stoga će svaki rod svoj i prosvitu mu ljubeći Bunjuevac i Šokac 
uviditi da ništa zloga ne namislih, služeći se ovim novim pravopisom; jer 
jednoličnost u načinu pisanja otvara nam vrata prosviti, a drugo svakom između 
nas stavlja slobodu, nek poleg ovog načina pisanja čita svaki, kako je majčinim 
mlikom govor usisao, ovaj sa i, onaj sa e, a treći sa ie, ili ije. A kao što se dva 
samoglasnika ie u našem jeziku mehko i milo u jedno stapljaju, tako će Bog i 
srića dati, da se i mi uz jedan isti pravopis duševno složimo, te iz jednog istog 
izvora blagodati obće prosvite crpimo. Kako bi lipo i koristno bilo da se i Srbi, 
bratja naša po rodu i jeziku istimi pismeni služe,... jerbo plodovi njihove 
prosvite osobito u niže slojeve naroda ne mogu prodirati k' nami, a od nas k* 
njima". (26) 

17. Svojevrsnu sintezu izloženih oprečnih stavova predstavlja obiman 
tekst Ljudevita Budanovića, objavljen u nastavcima u "Nevenu", baziran na 
"umirenoj fonologiji". U ovom "Bunjevačkom pravopisu", koji se temelji na 
Brozovom pravopisu, objavljenom tri godine ranije, zadržana je ikavština. (27) 

18. U navedenim mišljenjima ima podudarnosti, ali i razlika. Zajednički 
je stav o jednom jeziku Bunjevaca, Hrvata i Srba (javljaju se i nazivi prema 
regionalnoj pripadnosti), ali i o određenim razlikama koje postoje između 
pojedinih područja. Jezik se naziva različitim imenima (ilirski, dalmatinski, 
slavjanski, jugoslavenski, bunjevački), ali se pri tome ima na umu jedna ista 
sadržina. Što se tiče pravca kojim bi valjalo usmeriti razvitak pisanog izraza, 
mišljenja se razilaze, pa se može reći da postoje dve orijentacije. Pristalice jedne 
struje - vizionarskije - zalagali su se za jedinstveni knjižveni jezik sa Hrvatima, 
svesni da je oslanjanje isključivo na sopstvene snage nedovoljno za izgrađivanje 
književnog jezika i nacionalne kulture (St. Vujević, Đ. Balog, a u kasnijim 
godinama i I. Antunović). Zagovornici druge koncepcije su smatrali da se ne 
treba znatnije udaljiti od govora puka, pa su stoga želili da se književni jezik kod 
Bunjevaca samostalno izgrađuje (M. Pekanović, B. Šarčević, K. Milodanović, 
kasnije N. Kujundžić i M. Mandić), što je imalo za posledicu usmeravanje 
književnojezičke aktivnosti u pravcu regionalne odvojenosti. U pogledu pisanja 
jata - a i nekih drugih crta - St. saka i njegovi istomišljenici su na strani 
zagrebačke filološke škole, dok je B. Šarčeviću i njegovim pristalicama uzor bio 
Vuk Karadžić. Po shvatanju ovih drugih, glavna osobenost "bunjevačkog jezika" 
jeste ikavština, za koju se oni uprono zalažu. j 

Konfrontiranje ovih dveju linija ima različit intenzitet u pojedinim 
periodima, ali u određenoj meri traje sve do drugog svetskog rata, čemu je 
pogodovala i politička klima onoga vremena. Upornost pristalica "pučkog 
izraza" učinila je da se kod bačkih Bunjevaca ikavski pisana knjiga sa osobinama 
živoga govora očuvala duže nego što je to bio slučaj u drugim krajevima. Tek 
nakon poslednjeg rata ovaj pisani izraz se povlači sa stranica novina, časopisa i 

knjiga (izuzimajući folklor) i ustupa mesto savremenom književnom jeziku (uz 
upotrebu jedne i druge varijante). Međutim, ni za zagovornike jednog posebnog 
bunjevačkog pisanog izraza - doduše, ne u svim funkcijama koje književni jezik 
ima - ne bi se moglo reći da su se zadržali u uskim dijalekatskim okvirima, što, 
uostalom, ne bi ni bilo moguće. (28) Oni su se zapravo nadovezivali na raniju 
književnojezičku tradiciju, što potvrđuje i njihovo pozivanje na slavonske pisce, 
i, sa više ili manje doslednosti, vodili računa i o "slovinačkim pravilima", 
uključujući se tako i sami u dominantne tokove razvoja književnog jezika u 
drugoj polovini XIX veka. 

(Josip Buljovčić pročitao je ovo predavanje na priredbi Bajski razgovori 
"Bunjevci danas" u Baji, 16. VI. 1990. godine) 

prof. Franjo Matarić, Sombor 


KAKO DANAS ČITATI PISME ANTE 
EVETOVICA MIROLJUBA 


Što sam se na ovom skupu odlučio govoriti između brojnih bunjevačkih 
stvaralaca baš o Anti Evetoviću Miroljubu, jedan je od razloga i to što je pod 
imenom ovog pesnika 1936. god. u Somboru osnovano Hrvatsko kulturno 
umjetničko društvo "Miroljub" koje neprestano postoji sve do danas, a danas 
postoji pod drugim imenom, KUD "Vladimir Nazor". U vremenu dužem od pola 
veka ovo društvo okuplja i Bunjevce i Šokce, pružajući im one radosti koje 
kulturna tradicija Bunjevaca Hrvata još ima, čuva ih i ne želi da ih izgubi. 

Bio je to dovoljan razlog da u povodu obeležavanja 80. godišnjice 
Bunjevačke čitaonice u Baji ponovo na trenutak živimo u ovim lipim pismama. 

Kako su većina od prethodnih govornika počeli od nekih historijskih 
podataka i ja moram. Postoje narodi iz čije burne i duge historije više nauče 
drugi, nego oni sami. Historija i pozitivističko ljudsko iskustvo opominje da 
takvi narodi, koji ne stignu ili ne znaju da izvuku iz svoje prošlosti, obično su 
prinuđeni da tu prošlost ponove. A kako spekulativna filozofija od davnina 
opominje da se historija jednom odigrava kao tragedija, a ponavlja kao 
komedija, nama koji živimo u vremenu naglašenih promena, ostaje da se 
odredimo i snađemo kako bismo postojali u okolnostima koje dolaze ne pitajući 
nas. 

U književnosti jednog naroda, bez obzira koliko ta književnost 
predstavlja istinsku umetničku nadogradnju, ili utilitarnu ideološku represiju, ili 
neki prizemni folklorni sentimentalizam, ova historija kao magistra vitae 
(učiteljica života) najautentičnije i najslikovitije se predstavlja i primećuje. 
Veličinu i dubinu naših zabluda, bez obzira na sve cenzure, kontrole i 
podobnosti, književnost je uvek najrečitije kazivala. 

I veliki i malobrojni narodi, koji imaju opće priznatu književnost u 
univerzalnom, estetičkom, etničkom i moralnom smislu, potvrđuju ovu 
paradigmu kroz svako svoje veliko i vredno književno delo. Na tom nivou 
klasičnih i univerzalnih vrednosti sve nam postaje jasno i prihvatljivo tim pre 
ako je ta književnost pisana jezikom koji je statusna konvencija promovirala i 
propisala kao normativ komunikacijskog kulturološko-naučnog i estetskog 
življenja. 

Ovakva  premišljanja i saznanja imaju drugačije predznake i 
pretpostavljaju drugi oblik tumačenja kada proučavamo književnost i kulturu 
izdvojenih nacionalnih zajednica sa osobenim jezičkim karakteristikama 
dijalekatskog tipa u odnosu na standardni jezik naroda kojem pripadaju. 
Složenost ovog kulturološko-jezičkog sprega postaje u toliko veća u koliko se 
ovakve zajednice ne nalaze u matičnoj zemlji, nego su u sastavu drugih država, u 

kojima se zbog statusnog prihvaćenog jezika većinskog naroda vrši prirodna 
asimilacija manjinskih nacionalnih grupa. Ovde ne mislim na smišljeno 
politično onemogućavanje življenja u maternjem jeziku kroz škole, publicistiku, 
ili kulturne ustanove druge vrste. 

Kako u Evropi, sa mogućim izuzetkom Islanda i Portugala, nema zemlje 
u kojoj celokupno stanovništvo govori istim jezikom i da je zemlja potpuno 
jednojezična, to se ovim pitanjem bave i rešavaju skoro sve evropske zemlje na 
dobar ili bolji način. O tome postoje konvencije, dosledno ili improvizirano 
primenjene, koje se ne dotiču književno-jezičkih pitanja, barem ne direktno u 
onom obliku u kojem se kontekstu ovog mog kazivanja dotičemo pesničkog lika 
i književnog dela Ante Evetovića Miroljuba. 

Lik ovog pesnika i Bunjevca, rodom iz Bačalmaša (12. VI 1962.) određuje 
nekoliko karakteristika umnih i duhovnih ljudi našeg vojvođanskog podneblja. 
Svećenik, bez ortodoksnih ograda, prosvetitelj pastirske duhovne brižnosti, 
Ilirac, Hrvat, Jugosloven sa humanističkim i rodoljubnim idejama koje su u 
prošlom veku optimistički propovedali Franjo Rački i Josip Juraj Štrosmajer. 
Ponikao na jezičkoj periferiji hrvatsko-srpskog jezika Ante Evetović je na svoj 
životni i svećenički put poneo onu poznatu slovensku bol sa kojom su iz ovih 
južnougarskih međa među svoje minorne narode u Austro-Ugarskoj Monarhiji 
krenuli veliki posvećenici rodoljublja i domoljublja sa jačim osećanjem onog 
Prvog, a sa snom o onom drugom: "Ja domovinu imam i tek u srcu je nosim". 

Vekovni jaram vojničke službe, koji su od prvog doseljavanja morali da 
nose slavenski narodi, doseljeni iz Dalmacije, Hercegovine, Bosne i Srbije, lakše 
se nosio uz bogoljubne reči i slobodarske nade kakve su slavenskom življu u 
ovim krajevima iz dana u dan ponavljali njihovi misionari od kojih je među 
Bunjevcima najobrazovaniji i najuticajniji bio Ivan Antunović. Njegova 
maksima: "Sve za vjeru, narodnost i rieč svoju" ima svoje korijene u onim 
ilirskim budnicama koje su često kazivane i rado pevane i slušane, a unosili su 
našu drevnu u narodu od davnina u poslovicu uobličenu misao: "Tuđe poštuj, a 
svojim se diči!" To svoje po čemu jesmo ono što jesmo pre svega je jezik kao 
najopštije etničko i kulturološko određenje: "Ljubi, rode, jezik iznad svega. U 
njem živi, umiri za njega!" 

Nadahnut tim idejama i dubokom ljubavlju prema svom malom i 
pobožnom bunjevačkom rodu Ante Evetović Miroljub je pisao svoje pesme, 
svoje, kako on kaže, "šareno cvijeće orošeno, koje šaljem milom rodu da ga 
lijepa prati sreća". "Smjerne ove pjesme moje iskazuju milijun toplih želja, 
upućenih bunjevačkom rodu da mu dani ne prolaze bez pjesama i bez cvijeća". 

Jednostavnost ovih stihova u ritmici narodnog osmerca, kako bi bili bliži i 
razumljiviji za one kome su namenjeni, ne umanjuju tragiku sudbine uočene u 
životu Bunjevaca koji ishodište Svog težačkog i često promašenog života nalaze 
u utešnom zaboravu pesme, tamburice i veselja. Pročitamo li njegove pesme 
koje je objavio pod pseudonimom Miroljub kao i druge koje su štampane 1908. 
god. u Osijeku u zbirci pod naslovom "Sretni i nujni časi" kao i one koje su 
posthumno objavljene u Subotici 1931. god. u knjizi "Spomen izdanje pjesama 

Ante Evetovića Miroljuba", uočićemo naglašenu Miroljubovu sklonost ka 
veličanju sakramentalija, ali u onom folklornom obliku koji se manifestira u 
praznovanjima u kojima Bunjevci kao retko koji pripadnici katoličke vere mogu 
da se raduju. To su Božić, Uskrs i u njima nalaze najveću utehu. U pesmi "Moje 
zvanje" Ante Evetović Miroljub istinu svog duhovnog služenja svome rodu i 
Crkvi ovako kazuje: 

"Hrvatskoga roda ja sam pjesnik 

i svećenik božjeg oltara. 

Za dom radim, za rod pjesme pišem 

I moje i mog roda suze brišem". 

Kad zanemarimo neuglačanost nekoliko metričko-ritmičkih elemenata 
ovih stihova, u nama ostaje da živi pjesnikova oporuka o časnom služenju svome 
rodu. Ali poetski svet Ante Evetovića Miroljuba primetit ćemo čitajući i druge 
njegove pesme. Ne iscrpljuje se u duhovno-pobožnoj lirici ljudske utehe. 
Njegovi humanistički i slobodarski uzori, pre svih Josip Juraj Štrosmajer, 
podstat će ga da napiše i nekoliko romantično-rodoljubivih pesama u kojima se 
vizija istinskog miroljublja među našim narodima uznosi nad svim balkanskim 
razmiricama. Pjesnik kaže: 

Domoljublje sveto, vječni lijek nam budi, 
Sve borce okrijepi, spavajuće budi. 
Mržnjom i neslogom braću rascjepkanu 
Složi i sjedini po cijelom Balkanu. 

Pa će i Hrvati, 

A o željo draga, 

Bit slobodni, sretni 

Kod svojega praga. 

("Domoljublje") 

Mogućnost a s tim i problem jugoslavenstva u poeziji Miroljuba iskazani 
su i doživljeni samo onoliko koliko je romantičnih nada upleteno u to 
jugoslavensko kolo o kojem u prošlom veku zaneseno pevaju i mnogi drugi 
pesnici. Zato tvrdnja da se poezija Miroljubova ostvaruje najviše u onom 
rustikalnom elementu bačkih polja i žetelaca i ovčara i pastoralnih uzdisaja 
divojaka i momaka samo pokazuje koliko je ovaj pesnik svojim pevanjem bio 
blizak ljudima svoga doba. On kaže: 

Da ja pjevam svjetsku ljubav, 
IP da slavim bujne strasti, 
Imao bih slušatelja 

I pjesničke slave časti. 

("Da ja pjevam svjetku ljubav") 

Ovakva poezija, kakva je Miroljubova, koja u čitaocu uliva nadu da ljubav 
može spasiti i ljude i neljude, ima pomalo tragičnu sudbinu u našem vremenu 
koje čoveka svim okolnim znamenjima upućuje ka materijalnim stvarima i ka 
sebi samom. Prkos i nada, a ne uteha, su najistaknutiji simboli života na kraju 
ovoga veka. "Mrzite me, samo me se plašite" , životna je odrednica onih koji 

hoće da nas odvedu u treći milenij. Ateizam i, kao njegova prirodna posledica, 
nihilizam obezvređuju i odbacuju i veću poetiku nego ova koju nam je, kao svoj 
pesnički i davnašnji bunjevački kredo (credo = vjerujem), u literarnu baštinu 
ostavio Ante Evetović Miroljub. Tehnički izumi kojima se lakše i brže nego 
čitanjem ostvaruje emotivni zanos, i činjenica da danas imamo mnogo pesnika i 
pesničkih zbirki bez svoje čitalačke publike, zaoštrava još više pitanje tko će, 
osim profesionalno i kulturološki zainteresovanih, čitati, doživljavati i 
promišljati ovu Miroljubovu poetiku i pesničku baštinu koja nije u osećanjima, 
iako je to po izrazu, siromašnija od one koja se danas piše. 

Sve ovo što rekoh samo je jedan od načina na koji se danas čita i 
doživljava ovakva poezija od čijih smo se motiva, deskripcija i refleksija, čini mi 
se, mnogo udaljili. U toj zabludi, koja je najčešći pratilac pjesništva, kriju se 
mogućnosti da tako pesništvo i dalje živi samo u novom ruhu. Prvi uvjet da se to 
dogodi i da se te pesme ponovo čitaju, a Miroljub to zaslužuje, jeste da ne 
zaboravimo, ili ako se to već dogodilo, da ponovo učimo i naučimo naš lipi, 
lijepi i lepi maternji jezik. Hvala! 


(Autor je pročitao ovo predavanje na Bajskim razgovorima "Bunjevci 
danas" u Baji, 16. VI 1990. god.) 


MOJE ZVANJE 


() 
Ja sam ipak i sretan i blažen, 
To mi srce govori u grudi, 

Pa u sreći i pjevam i plačem, 
Dobri Bože, Tebi hvala budi! 
Dao si mi kuću i kućište 

U Hrvatskoj, hrvatsko ognjište! 


Ine trebam i ne želim nikad 

U životu sebi većeg dara, 
Hrvatskoga roda ja sam pjesnik 

I svećenik Božijeg oltara. 

Za dom radim, za rod pjesme pišem 
I moje i roda suze brišem. 


(.) 
(odlomak) 


Ante Evetović Miroljub 


Zbornik "Ivan Antunović" 


mr. Julije Skenderović 


(0) ŠKOLSTVI J U SUBOTICI I MEĐU 
BAČKIM HRVATIMA 


Sadržaji vlastite kulturne baštine u nastavnim programima i nastava na 
maternjem jeziku sastavni je dio prava na školstvo. Oko 150 tisuća Hrvata u 
Vojvodini do danas ova prava nije ostvarilo. Duga je i tužna povijest našega 
školstva. Povijesti se ne treba stidjeti, niti se njom hvaliti, od nje treba učiti. 
Međutim, kao da iz povijesti školstva među bačkim Hrvatima nismo puno 
naučili. Evo nekih podataka. 

Na području između Dunava i Tise sve do Budimpešte, danas živi veliki 
broj Hrvata, Bunjevaca i Šokaca. Stjecajem povijesnih okolnosti, veći dio 
Bunjevaca i Šokaca danas živi u Jugoslaviji; istovremeno u dvije države: Jedan 
dio živi u SFR Jugoslaviji. Drugi manji dio živi u Republici Madžarskoj. I u 
prošlosti su Bunjevci i Šokci bili obdareni dvjema državama, Madžarskom i 
Austrijom. Ističemo ovo iz razloga što su sve one imale maćehinski odnos prema 
školstvu Hrvata na ovom području. Sve su svojatale pravo nadzora nad 


"školstvom, a to čine i danas. Tako je 9. listopada 1849. godine objelodanjen 


Organisations Entwurf", kojim bečka vlada priopćuje da zadržava pravo odgoja 
ne samo u javnim, nego i u privatnim ustanovama. 

U časopisu "Književni sever" sv. 3-4. iz godine 1927. Aleksa Ivić piše: 
Posle ugušene mađarske bune 1849. god. za vreme srpske Vojvodine imali su 
Bunjevci svoje osnovne škole u kojima se predavalo i ispitivalo na bunjevačkom 
eziku. Posle austro-ugarskog poravnavanja (nagodbe 1867. god.), za vreme 
mađarske ustavne ere, ukinute su bunjevačke škole. U gradovima je istisnut 
bunjevački jezik već 1868. godine, a u bunjevačkim selima je ukidanje 
bunjevačkog jezika u školama išlo postepeno i tek 1897. godine zabranjeno je i 
seoskim školama, da uče đake maternjem jeziku. Godine 1903. predložio je u 
subotičkom školskom odboru Ilija Kujundžić, da se u buduće u osnovnim 
školama samo taki učitelji nameštaju, koji razumu i govore bunjevački i da se 
predmeti na bunjevačkom jeziku tumače. Ovo je bilo usvojeno, ali je trajalo 
kratko vreme, svega sedam godina, pa je 1910. godine ponovo zavedeno 
predavanje samo na mađarskom jeziku". 

Šezdesetih godina prošloga stoljeća u Bačkoj je bilo 120 pučkih škola u 
kojima se poučavalo bunjevački. Godine 1878. bilo je devet bunjevačkih, deset 
bunjevačko-madžarskih, tri madžarsko-bunjevačke i jedna njemačko-bunjevačka 
škola. Ukupno dvadesettri škole u kojima se poučavalo bunjevački, Godine 
1890. na području Bačke bilo je svega šest bunjevačkih škola. Sve se ovo 
događalo unatoč važećeg člana zakona XXXVIII. objelodanjenog 1868. godine, 
prema kojem su narodnim manjinama priznata i bila osigurana sva prava u 
školstvu, sudstvu i upravi. Slovo zakona bilo je jedno, a stvarnost druga. 


Subotica, 1992. 


Novine "Neven" u broju 246. od 4. studenog 1920. godine u članku pod 
naslovom "Burno nastavničko vijećanje o ćirilici i vjeronauci" donose slijedeće: 
"Ministar prosvete raspisom od 30. septembra god. 1920., broj 31.691 odlučio je: 
S. Prema rešenju Glavnog Prosvetnog saveta, koje sam odlukom mojom br. 
12.433 usvojio, za nastavu maternjeg jezika i udžbenika iz tog predmeta početna 
nastava čitanja i pisanja u I. razredu, i čitanja u II. razredu osnovnih škola 
predavat će se ćirilicom u svim školama, izuzev mesta u kojima živi slavenski 
živalj katoličke vere. U takvim mestima ako većina djačkih roditelja želi može se 
u 1. i u II. razredu predavati čitanje i pisanje latinicom, te će deca izučavati i 
jedno i drugo pismo. U višim osnovnim školama će se predavati samo ćirilicom". 
Pisac ovoga članka izvještava o tom kako je naredbom broj 8465 Prosvjetni 
savjet odobravao samo ćirilicom pisane udžbenike "tako da latinicom pisanih 
udžbenika odobrenih nema, te je uopće nemoguće niti u ove razrede uvesti 
latinicu... Poslije duge i očajne debate jednoglasno se primila odluka, da se 
umoljava g. prosvjetni inspektor da podnese ministru prosvjete prijedlog da se u 
našim školama u I. i II. razredu samo latinica, a u višim bunjevačkim razredima 
pored latinice i ćirilica, a za srpske više razrede pored ćirilice i latinica odredi 
tako da se čitanke prema tome udese, od trećeg razreda počam, da jedno štivo 
bude latinicom, a drugo ćirilicom pisano. Ova odluka je stišala uzburkano 
duševno stanje subotičkih nastanvika, samo je Pitanje što će na odluku reći naš 
prijatelj (2!) ministar Pribičević". 

O stanju školstva između dva rata ima malo pisanih podataka. Izvjesno je 
da je to period kada je Bunjevcima putem školstva u javnom životu nametnut 
srpski jezik. Što se ćiriličnog pisma tiče, ono nikada među bačkim Hrvatima nije 
prihvaćeno. Poslije drugog svjetskog rata, uvidjevši nepravdu koja je bačkim 
Hrvatima učinjena nametanjem srpskog jezika, ondašnje prosvjetne vlasti 
izborile su uvođenje hrvatskog nastavnog jezika u škole. Od 1951. do 1957. 
godine postoje paralelno škole i odjeljenja s hrvatskim i srpskim nastavnim 
jezicima. To nažalost veoma kratko traje. Danas se u subotičkim i ostalim 
bačkim školama, koje pohađaju Bunjevci i Šokci, predaje na srpskom jeziku. 
Nametanje ćiriličnog pisma još je uvijek aktualno. To potvrđuju najnoviji 
zakoni o osnovnom i srednjem obrazovanju i odgoju, proglašeni 26. siječnja 
1990. godine. U članu 109. Zakona o osnovnom obrazovanju i vaspitanju čitamo 
da se javne isprave (svjedodžbe) izdaju na ćiriličnom ili istovremeno na 
ćiriličnom i latiničnom pismu. U članu 105. Zakona o srednjem obrazovanju i 
vaspitanju izričito stoji da se javne isprave izdaju na ćiriličnom pismu. Hoćemo 
li doživjeti i izdavanje čitanke za prvi razred pučke škole na ćirilici? Vidjet 
ćemo. 

Završavamo ovaj prikaz citatom iz već pomenutih novina "Neven" od 6. 
studenog 1920. godine, napisanog povodom imenovanja učitelja: "Imamo 5-6 
osposobljenih učitelja i učiteljica i samo su njihove molbe povraćene - kako 
saznajemo - s tim, da u Subotici nema praznih učiteljskih mista. Međutim, jučer 
čitamo imena u Nevenu onih sa one strane Save za koje ima mista u Subotici. 
Hvala vam braćo što ste nas za tako kratko vrime probudili, dok još nije sasma 

kasno; mi ćemo gledati da vas ubedimo da gdi ima 70 hiljada Bunjevaca na 
okupu, tamo neće gospodariti drugi nego Bunjevac, pa ma nas to po što stalo. 
Braćo Bunjevci, ako ste prijatelji rodu i imenu svome, možete viditi 
pogibelji naroda našega, složite se svi u jedno Kolo, jer ako na izborima ne 
pobedi Bunjevačko-šokačka stranka, onda ne priostaje Bunjevcima drugo već 
Štap u ruke i put pod noge jer ode spasa neće biti za nas, 
Rode moj! Velike ti pogibelji prite, ako sada ne ustaneš na branik svojih 
prava, izgubljen si na vike! 
To ti dovikuje Bunjevačka vila 
1z oblaka razastire krila, 
Oj Bunjevče probudi se sada, 
Starješino Subotice grada". /.../ 
Članak je potpisan sa: "Jedan od njih mnogi" 
U Subotici, 28. ožujka 1990. 


(Autor je pročitao ovo predavanje na priredbi Bajski razgovori "Bunjevci 
danas" u Baji, 16. lipnja 1990. godine) 


ZAŠTO 


Čekam vas, prijatelji... 
a jesen je siva... 

Na golim poljima 
jablani visoki stoje. 


Osluškuju ponoć, 
čekajući 
kasne sate broje... 


Ante Sekulić 

Grgo Bačlija 


RAD NA "REČNIKU BAČKIH 
BUNJEVACA" 


Ovaj rad oko sakupljanja dijalekatske gradje počeo je davno, prije 
petnaest - šesnaest godina. Radili smo zajedno Marko Peić i ja. Kad je posao bio 
završen, trebalo je izvršiti konačnu redakciju rukopisa. 

U tadanjim prilikama bili smo primorani da se okrenemo našem Institutu 
za južnoslovenske jezike pri Filozofskom fakultetu u Novom Sadu. Tamo su nas 
ljudi prihvatili u ono vrijeme kad nas nitko u ovoj zemlji nije htio prihvatiti. Ovi 
ljudi su nam otvorili vrata i prihvatili kao svoje, jer su ocijenili da se radi o 
kapitalnom izdanju, a rad se uklopio u naučni projekat "Dijalekatski rečnici 
Vojvodine". Odmah je s nama počeo surađivati i davao nam stručne savjete prof. 
Dragoljub Petrović iz Novog Sada. 

Prije toga rukopisna građa je ponuđena Zavodu za jezik pri Filološkom 
fakultetu u Zagrebu, ali tada nije bilo dovoljno smjelosti od strane čelnih ljudi 
toga Zavoda da se prihvati ta građa uz obrazloženje da to ne bi nikako prošlo, 
jer je tada ministar prosvjete bio Stipe Šuvar, koji ne,bi osigurao potrebna 
novčana sredstva za objavljivanje toga djela i ne bi odobrio to izdanje, jer je 
smatrao da je to miješanje u kulturnu djelatnost druge Republike. 

Postupak prilikom sakupljanja dijalekatske građe bio je takav da smo 
koristili postojeću građu, a koristili smo i manje zbirke dijalekatskih odrednica 
koje su imali pojedinci, na pr. pokojni Ljudevit Vujković Lamić iz Subotice. 
Također je korištena zaostavština pokojnog Balinta Vujkova i sve njegove 
objavljene zbirke bunjevačkih narodnih pripovidaka. Uz to je korišćena i ostala 
građa, a najveći izvor dijalekatskih odrednica smo našli na bunjevačkim salašima 
u neposrednom razgovoru sa starijim ljudima i ženama, sa našim didama i 
majkama i drugim starijim osobama koje još nisu izložene utjecaju modernih 
medija kao što su radio i televizija. Tamo se najbolje sačuvao naš izvorni govor. 

Ovaj dijalekatski rečnik sadrži govornu građu na prostoru između 
Subotice, Sombora i Baje, a pogotovo na prostoru takozvanog Bajskog trokuta. 
Posao je već završen i ima oko 20.000 jezičkih odrednica. Svaka riječ ima svoj 
kontekst, da se vidi kako se upotrebljava i sve je akcentirano. 

Zahtijevali su da svaka riječ ima kontekst da se vidi kako se upotrebljava. 
Na primjer riječ ambetuš ima kontekst: "Dida su cilo lito spavali na krevetu pod 
ambetušom". Tako kontekst objašnjava značenje i upotrebu te riječi, koja je 
sastavni dio našeg jezika. Sve riječi i svi Primjeri su označeni akcentima. 

U ovom radu posao je priveden kraju i zahvaljujući razumjevanju 
Skupštine opštine Subotica zaokružena je financijska konstrukcija. Polovina 
troškova će se financirati iz budžeta opštine, a drugu polovinu će dati Instutut za 
južnoslovenske jezike u Novom Sadu. Autori rječnika su Marko Peić i Grgo 

Bačlija, a saradnik i redaktor je prof. Dragoljub Petrović iz Novog Sada. Izdavači 
će biti Subotičke novine i Matica srpska u Novom Sadu. 

Nadam se da će drugo izdanje moći objaviti Školska knjiga u Zagrebu i u 
tom slučaju objašnjenja će biti napisana ijekavicom, tj. hrvatskim književnim 
jezikom. Do drugog izdanja riječnika biće skupljeno još mnogo novih riječi. U 
ovom izdanju rječnika izostavljeno je oko 2.000 glagolskih imenica, pa će se i to 
sve moći uvrstiti, tako da bi to bilo drugo, dopunjeno izdanje. 

Da nismo prodali autorsko pravo u Novom Sadu, možda bi to sada došlo 
do Zagreba, ali u takvoj situaciji kakva je tada bila prije desetak godina i u 
Hrvatskoj nismo mogli više čekati da se taj rukopis preda u tisak i da se posao 
ubrza, jer svake godine ta velika novčana sredstva su gubila vrijednost zbog 
inflacije. Tako da je sve privedeno kraju i posao oko tiska je u toku . 

Nadalje, što se tiče druge leksikografske zbirke, radi se o projektu 
"Antroponimija i patronimija bačkih Bunjevaca". To je popis imena i 
prezimena. Djelo je učinjeno po uzoru na rad Živka Mandića "Povijesna 
antroponimija bunjevačkih Hrvata u Madžarskoj" (Tankčnyvkiad6, Budimpešta, 
1987. 428+2 str.). Iz starih matica po crkvenim župama skupljali smo i 
prepisivali sva bunjevačka imena i prezimena. Do sada smo skupili oko 4.000 
odrednica. 

Također radimo zbirku obiteljskih nadimaka. Znamo da mnoge 
bunjevačke familije imaju svoj nadimak po kojem ih zna šira i bliža okolina. U 
tome smo specifični na ovim bačkim prostorima. 

Treći projekat je vezan za bunjevačko - šokačku bibliografiju. To bi 
trebalo biti nastavak "Bunjevačko - šokačke bibliografije" Ivana Kujundžića, 
koju je objavila Jugoslavenska akademija znanosti i umjetnosti u Zagrebu, 1969. 
god. (Rad br. 355. str. 667-769.). Taj nastavak bibliografije trebao bi obuhvatiti 
period od 1. siječnja 1969. do kraja 1990. god. Vrši se popis svih izdanja knjiga i 
časopisa i pojedinačna suradnja naših književnika. To radi grupa autora: Bela 
Gabrić, Lazar Merković, Grgo Bačlija i Marko Peić. Taj projekat želimo 
ponuditi institutu "Ivan Antunović" u Subotici, a zbirku "Patronimija i 
antroponimija" želimo ponuditi "Školskoj knjizi" u Zagrebu. 

To bi bilo sve. Mislim da smo uradili jedan posao koji je bio prepušten 
zaboravu i mislim da smo uspjeli koliko toliko sačuvati to naše jezično blago i 
našu kulturnu baštinu mladom naraštaju koji dolazi. Moramo sačuvati ono što 
ima trajnu vrijednost i može poslužiti kao sredstvo za dalji kulturni život i rad i 
naučno istraživanje. Toliko o tome i hvala. 


(Predavanje na Bajskim razgovorima "Bunjevci danas", Baja, 16. 6. 1990. 
80d.) 

Napomena: 

"Rečnik bačkih Bunejvaca" objavljen je 1990. godine. Izdavači: Matica srpska, Novi 
Sad i NIO "Subotičke novine", Subotica. 

Marko Dekić 
TREBA BITI, STATI I OPSTATI 


Ni 


(Povodom 80. obljetnice Bajske bunjevačke"čitaonice") 


U prijepodnevnim satima gosti i uzvanici okupljali su se u tzv. zgradi 
partija. Naime, u pozivnici dvodnevnog programa rukovodstva Bajske 
bunjevačke "Čitaonice", s početkom u 10 sati zakazan je - u povijesti Bačkih 
Bunjevaca - jedinstveni znanstveni skup, simpozij na temu "Bunjevci danas". 

Nazočne goste među kojima su se osim predavača iz tuzemlja i susjedne 
Jugoslavije - nalazili: privremeni predsjednik Izvršnog vijeća Gradskog savjeta 
Gyčrgy Barna, načelnik Prosvjetnog odjela, Josip Kling izaslanik nadbiskupa u 
Kalači, kanonik P4l G. Molnfr, predstavnik DSJS-a Ivica Rajić, privremeni 
predsjednik Hrvatskog saveza u Madžarskoj Đuro Franković, član Sabora 
Republike Hrvatske, profesor Đuro Vidmarović, osobni delegat zagrebačkog 
nadbiskupa i metropolita kardinala Franje Kuharića franjevac o Efrem 
Kujundžić, osobni izaslanik subotičkog biskupa Ivana Pćnzesa, bački dekan i 
župnik u Bačkoj Palanci Lazar Ivan Krmpotić, drugi sekretar Ambasade SER 
Jugoslavije u Budimpešti Zdravko _Bisić, predstavnik Demokratskog saveza 
Madžara u Vojvodini dr L4szi6 Szol0sy i predsjednik Društva vojvođanskih i 
podunavskih Hrvata Tomislav Vuković. Poslije citata stihova_M. 
Dekića-Bodoljaša "U jeziku", skup je pozdravio predsjedavajući narodnosni 
zamjenik upravitelj OŠ "Gyčrgy D6zsa" Joso Ostrogonac koji je ujedno pročitao 
pisma upućena organizatorima i simpoziju, subotičkog biskupa Ivana Pćnzesa, 
kao i državnog sekretara za manjinska i vjerska pitanja pri Ministarskom savjetu 
Mikloćsa P4losa. 

Zatim su ispred brojne publike iz Baje i njene okolice te predstavnika 
naših narodnosnih masmedija, štampe, pečuškog radija i televizije "Naš ekran" 
kao i gostiju novinara iz Zagreba, Novog Sada, Subotice, Sombora i drugih 
mjesta, usljedila predavanja simpozija koja su otpočela sa izlaganjem domaćina, 
organizatora, predsjednika BBČ Antuna Mujića pod naslovom "80 godina 
Bjaske bunjevačke čitaonice". 

Nazočni su nakon toga mogli pratiti predavanje Lazara Ivana Krmpotića 
koji je u okviru skupa "Bunjevci danas" dao i presjek o događajima praslave 300. 
godišnjice doseljavanja Bunjevaca u Bačku, dok je profesor Đuro Vidmarović 
govorio na temu "Narodne manjine sa gledišta matične zemlje". 

Drugi dio simpozija je otvoren stihovima bunjevačkog pjesnika Alekse 
Kokića "Ljudi nizine" koje je izvela u bunjevačkoj nošnji "opremljena" mlada 
Subotičanka Antonija Pijuković. 

Prisutne je u ime DSM-a u Vojvodini, odnosno njegove subotičke 
podružnice na dva jezika pozdravio dr. L4szl6 Szgiosi koji je koristeći priliku 

predsjedniku BBČ uručio poklon gradonačelnika Skupštine opštine Subotice 
J6zsefa Kasze, pisaću mašinu. 

Kao prvi predavač popodnevnog programa bio je i našem bačvanskom 
"svitu" - po svojim djelima "Narodni život i običaji bačkih Bunjevaca", "Bački 
Bunjevci i Šokci", - poznati profesor i književnik, dr. Ante Sekulić, koji je 
odstupajući od pisanog materijala, poveo neposredan razgovor s nazočnim i na 
temu "Bunjevci danas" izrekao ono najbitnije "Treba biti, stati i opstati". O 
bunjevačkim narodnim običajima te odnosu Katoličke crkve, odnosno "Bunjevci 
i Katolička crkva danas" glasilo je predavanje umirovljenog svećenika iz Baškuta 
Istv4na Raffai-a, izrečeno naravno bunjevačkom ikavicom, dok je veterinar dr. 
Tam4s Puneman govorio na temu "Bunjevci u promjenama društvenog poretka 
u Madžarskoj". Gost Tomislav Vuković je u svom izlaganju govorio 0 
kulturnom položaju Bunjevaca u Bačkoj danas. 

U čast proslave, odnosno gostiju, istodobno je priređen koktel poslije 
kojeg je skup pozdravio privremeni predsjednik Saveza Hrvata Madžarske Đuro 
Franković, zatim je uz pozdravne riječi koleginice novinarke Jasminke Tomaš 
redakciji naših emisija Radio-Pečuha predata kolekcija magnetofonskih traka i 
kaseta razno-raznih muzičkih snimaka, poklon Radio-Zagreba. 

Red predavanja je nastavljen izlaganjem magistra Josipa Buljovčića u 
domenu "Različiti pogledi na standardizaciju jezika kod bačkih Bunjevaca u 
drugoj polovini XIX veka". Njega je slijedio član Etnološkog društva SR Srbije 
Trifun Pavlović u kontekstu "Dvojna prezimena bačkih Bunjevaca" koji se 
zanimao sa etnonimom "Hrvat" u srpskohrvatskoj književnosti. Magistar Franjo 
Matarić je iznio lirsku temu "Kako danas čitati pisme Antuna Miroljuba 
Evetovića?", dok se profesor Julije Skenderović podrobno zanimao sa školstvom 
kod Bunjevaca u SFRJ, od 1918. godine do danas. Završno predavanje 
znanstvenog simpozija pod naslovom: "Metodologija i način prikupljanja 
dijalekatske građe za govorni jezik i građe za prikupljanje imena, prezimena i 
nadimaka bačkih Bunjevaca" održao je dipl. pravnik Grgo Bačlija. 

Prema našem mišljenju simpozij je bio jedinstveni događaj u povijesti 
našim bačvanskih bunjevačkih Hrvata, sa interesantnom tematikom i na 
znanstvenom nivou na teme književnosti, prošlosti, jezika, momentalnog 
društvenog položaja i budućeg njegovog narodnosnog političkog stanja. 

Drugog dana, u nedjelju je u izložbenoj sali Gradskog kulturnog centra 
otvorena izložba slikara za djecu Vladimiru Hrčka iz Zagreba. Uvertira 
otvaranja je bilo iznenađenje: Naime, izveden je svečani kratki koncert - uz 
gitaru - zagrebačke pjesnikinje, skladateljke i šansonijerke Lade Kos i umjetnice 
zagrebačkog kazališta Komedija Lele Margetić, koje su izvele divan buket 
uskladbljenih stihova poznatih pjesnika Mire Alečković, Tina Ujevića i Enesa 

Nakon razgledanja djela umjetnika Vladimira Hrčka u narodne nošnje 
obučeni članovi vajskog plesnog ansambla "Čitaonica", sa prisutnim gostima 
zajedno, krenuše u mimohod prema gradskoj franjevačkoj crkvi. sv. Antuna, gdje 

je povodom proštenja, ispred velike mase našeg bunjevačkog svijeta, svetu misu 
služio i na bunjevačkom jeziku prodiku održao franjevac o. Efrem Kujundžić. 
Bajski bunjevački Hrvati i njihovi sunarodnjaci su hvalevrijednim 
posredstvom glavnog organizatora, preteče - 1910. godine - Bajske kršćanske 
"Čitaonice", danas Bajske bunjevačke "Čitaonice", svjesno i dostojno obilježili 
osam decenija svoga povijesno burnog i mukotrpnog opstojanja na širokim, 
žitorodnim i blagodanim panonskim, odnosno bačvanskim ravnima. 


(Narodne novine, Budimpešta, 5. srpnja 1990., br. 27. str. 3). 


KLETVA 


Suza oku nije tudja bila 

ko ni salaš 

srid široki? njiva. 

Suza pada 

tu "di salaš strada. 

Crna zemlja suzu sa'ranila, 
prazan karmić, 

srušeni ambari. 

Dudovima orizane grane. 
Salaš stari, 

a prid kućom korov. 

Nema veće kletve u naroda 
nego ona 

stari? Bunjevaca: 

"U Bunaru smrdila ti voda, 
isprid praga 

Zubača ti rasla, 

na odžak ti ne sletila roda". 
Stigla nas je ova kruta 
kletva... 

Puste njive i kiselo groždje, 
crne vrane, švrake i lisice 
ostavljene 

čuvaju salaše. 

Di su momci, 

konji vranci i karuce...? 
"Di su pisme divojačke...? 
"Di su pisme bunjevačke...? 


Stipan Vojnić 

Antun Mujić 
DRUGI BAJSKI RAZGOVORI 


Za mene je najveća radost, što sad već drugom prigodom imam sriću da 
pozdravim Vas na našoj priredbi Bajski razgovori "Bunjevci danas". 

Prija godinu dana na ovom mistu rekao sam ovo: "Kad kažem Bunjevac, 
izrekao sam i to da sam rimokatolik." Sad bih volio tu rečenicu da dopunim s 
tim, da kad kažem Bunjevac, izrekao sam: Hrvat. O tom mi nećemo da vodimo 
raspravu, jer svaki sam može i mora da odluči šta je. Ja to znam da smo mi živa 
grana divnog, ponosnog i hrabrog hrvatskog naroda. 

Prof. Đuro Vidmarović, 18.studenog 1988.godine na znanstvenom skupu 
o Ivanu Antunoviću u "Paulinumu" u Subotici između ostalog rekao jei 
slijedeće: "Bunjevci i Šokci se još uvik koriste svojim lokaliziranim imenima. 
Razlozi za to su poznati iz povijesnih okolnosti u kojima su živili. Međutim, ovi 
lokalizmi nisu suprostavljeni narodnom imenu hrvatskom, tako da ih ističemo 
bez bojazni da time podstičemo autonomaške procese." Znači, slobodno možem 
upotrebljavati ime Bunjevac, Šokac, jer time nisam suprostavljen narodnom 
imenu Hrvat. 

Ima još jedna stvar što sad odmah na početku moram raščistiti, a to je da 
mi smatramo da je nama matična zemlja Hrvatska. I o tom nećemo voditi 
raspravu. 

Bajskim razgovorima dali smo naslov "Bunjevci danas". Ja tako 
ocjenjujem da tako ulazimo u žarište tog pitanja. 


Prvo poglavlje 
ODNOS SA MATIČNOM ZEMLJOM 


U više navrata sam dao izjavu sredstvima za javno priopćavanje i tamo je 
uvik bilo postavljeno pitanje: Šta tražimo od matične zemlje? Odgovor je uvik 
bio sličan, da to tražimo od matične zemlje to što naša domovina pruža 
Mađarima koji žive van granica Mađarske. I tu se počima prvi problem, a to je 
to da je Hrvatska isto bila u okviru Austro-Ugarske, a posli prvog svitskog rata i 
posli drugog svitskog rata je u Jugoslaviji. Ja sad neću držati čas povijesti, ali 
Hrvatska nije bila tako samostalna zemlja kao što je to bila i jeste Mađarska. Mi 
znamo to da je Mađarska matična zemlja Mađarima koji žive van granica 
Mađarske, a mi nismo imali u takvom smislu matičnu zemlju. Poznato nam je i 
to da nam matična zemlja Hrvatska svaki dan vodi borbu za svoj opstanak, za 
svoj suverenitet. Bunjevačka čitaonica u Baji je kulturna a ne politička 
organizacija, ali mi nismo indiferentni za stanje, položaj Hrvatske. Ne bih volio 
da uđem u dnevna politička zbivanja, ali kao što mi tražimo veze i podršku 

Hrvatske, tako Hrvatska traži sama sebe. Uvjeren sam da je na dobrom putu da 
postane samostalna, suverena država na kršćanskoj osnovi. i 

Tako cinim da u prošloj godini dana je Hrvatska učinila više za nas nego 
minulih 100 godina ukupno što je učinila. Mislim tu i na osnivanje i rad 
Potkomisije Sabora za suradnju s hrvatskim, narodnim manjinama u susjednim 
zemljama. Isto tako imamo nove odnose, koji se stvaraju između Hrvata u 
susjednim zemljama sa Ministarstvom za iseljeništvo, sa matičnom Hrvatskom 
itd. I sad dolazi drugi problem. Bunjevci u Bačkoj prisičeni su državnom 
granicom - ja barem tako smatram - jedan te isti smo narod ma sa koje strane 
granice živili. Mi smo od strane matične zemlje Hrvatske narodnosna manjina u 
susjednoj zemlji. Istodobno Bunjevce u Subotici i Somboru u novim 
jugoslavenskim odnosima baš ne znam kako da ih nazovem. To oni znaju. Treći 
problem je u tome da mi ovde u Mađarskoj kao hrvatska narodnosna manjina 
nismo jedna homogena zajednica, jer nikakve povijesne veze nemamo - kao 
Bunjevci - sa Hrvatima u Podravini ili sa Gradišćanskim Hrvatima. Nas vežu 
obiteljske veze sa Bunjevcima u Vojvodini. 

Dozvolite mi da se sad malo opširnije bavim sa vezama sa našom 
matičnom zemljom: 

a) Potkomisija Sabora za suradnju s hrvatskima narodnim manjinama u 
susjednim zemljama. 

Mi tako cinimo da sama ta činjenica da je najviši organ Republike 
Hrvatske, Hrvatski Sabor formirao Potkomisiju, koja se bavi sa Hrvatima, koji 
žive van granica Hrvatske, označava kako Hrvatska želi štititi i to na mogućem 
najvišem nivou svoje sunarodnike izvan Hrvatske. 

Za nas je osobito velika čast što predsjednik te Saborske potkomisije 
prof. Đuro Vidmarović sudjeluje na ovom našem skupu. Dozvolite mi da prof. 
Đuro Vidmarovića i posebno pozdravim. 

Cinjeni profesore, Vi ste bili naš gost i prošle godine i onda smo smatrali 
kao čast što ste došli na našu priredbu. Onda smo Vas pozdrvili kao našeg 
prijatelja, a sad Vas pozdravljamo kao predsjednika Saborske potkomisije. I tu 
se nije prijateljstvo izminilo, nego to se dogodilo da je baš naš prijatelj prof. 
Đuro Vidmarović izabran na funkciju koja je za nas najvažnija, za predsjednika 
Saborske potkomisije. Mi znamo da Vi imate - možda i od tog za Hrvatsku 
važnije zadatke i obaveze, ipak smatramo da će naše staro prijateljstvo još bolje 
cvatati. 

I sada, molimo Vas da u tom najvišem organu pratite sa pažnjom naš 
položaj, zbivanja o nama. Molimo Vas da uzmete u obzir naš specifični položaj, 
a to su, kao što sam već o tome govorio, naše veze sa Bunjevcima u Vojvodini. 
To u stvari nisu veze, pošto smo mi jedan te isti narod. Ako o vezama moram 
govoriti, onda su to obiteljske veze, koje postoje i posli 70 godina od 
razdvajanja. Mi smo ovde u žalosnom stanju, jer prošlih 40 godina je učinilo 
svoje. Zato smatram da sasvim nove metode, nove okvire triba tražiti, a nije u 
prvom redu pitanje novca. 

U "Narodnim novinama" u 11.broju 1991.godine čitam da je Saborska 
potkomisija primila delegaciju Gradišćanskih Hrvata u Mađarskoj. Pozdravljam 
taj korak i potez Saborske potkomisije. Tako sudim da je to neposredni kontakt 
sa Hrvatima u Mađarskoj. Istodobno smatram opravdanje mojeg gledišta da 
hrvatska narodnosna manjina u Mađarskoj nije jedna homogena zajednica. Ali 
baš to čini bogatijim hrvatski narod. Mi Bunjevci na sjeveru Bačke nismo tražili 
da nas primi Saborska potkomisija, ali ako do tog dođe, uviren sam da ćete i nas 
rado primiti. 

b) Matica hrvatska. Neću se s tim dičiti da ne znam povijest stvari, ali ja 
tako znam da Matica hrvatska i Bunjevci "na sjeveru Bačke" do sada nikake veze 
nisu imali. Novoosnovana Matica hrvatska i obnovljena Bunjevačka čitaonica u 
Baji uspostavile su prve veze, koje su počele na javnoj priredbi, i to na 
"Bunjevačkom prelu" u Baji ove godine. 

Ne u Baji, nego prethodno u Zagrebu smo razgovarali o tome da 
osnujemo ogranak Matice hrvatske u Baji. Tome nema nikakve pravne zapreke, 
ali mi smatramo, da u slučaju da ako osnujemo ogranak Matice hrvatske, to bi 
bila u glavnom ista lica, koja čine Bajsku čitaonicu. Baš zato ja smatram da 
Matica hrvatska i bajska Bunjevačka čitaonica načine sporazum, po kojem bi 
sporazumu Matica Hrvatska smatrala Bunjevačku čitaonicu u Baji kao svoj 
ogranak i tako nam slala sva izdanja, sve okružnice i obavisti kao da smo 
ogranak Matice Hratske. Posli kada se bitno prominu ovdašnje okolnosti, mogli 
bismo i formalno osnovati ogranak Matice hrvatske. 

Ja bih volio da iskoristim i na ovom mistu da se zahvalim što ste se 
odazvali našem pozivu i bili na našem "Velikom prelu" u Baji. 

c) Ministarstvo za iseljeništvo. Veoma nam žao što gospođa Vjera 
Poduje, pomoćnik ministra za iseljeništvo nije se mogla odazvati našem pozivu i 
u jednom telegramu se ispričava. I zato nam je žao, jer kad je zadnji, istina i prvi 
put bila kod nas na prelu, zaista ostala nam je u srcu. Taj veliki dar, što je 
donijela, pokazuje da Ministarstvo i ona osobno smatraju nas kao dio hrvatskog 
naroda. Volio bih još jedanput zahvaliti za darove i moliti Ministarstvo da i u 
naše ime zahvali tim tvrtkama koje su te darove poklonile. 

d) Veze sa Bunjevcima sa one strane granice su tako bliske i dozvolit ćete 
mi da upotrebljavam izraz svakodnevne pa ne bi bilo potribno o tom detaljno 
govoriti. Ali, moram govoriti o zahtjevu Demokratskog saveza Hrvata u 
Vojvodini za kulturnu autonomiju. Zašto već prija to nisu tražili, to je druga 
stvar. Ja bih molio, da ako je uopć.e moguće da tražimo okvire u kojima bi i mi 
sa ove strane granice bili ukljkučeni u tu autonomiju. Ako su granice lako 
prelazne i u nekim sferama govori se o regijama, onda ja na vidim razloga da mi 
- što sad već ne znam koji put ponavljam - kao jedan narod smo samo prisičeni 
granicom, ne budemo uključeni u tu kulturnu autonomiju. 

Drugo poglavlje 
ZGRADE _BAJSKIH ČITAONICA 


1910.godine je osnovana "Kršćanska čitaonica" u Baji i iste godine i u 
Vancagi. Bajski Bunjevci sa svojim novcem i znojem sagradili su svoju čitaonicu, 
dok su Vancažani sa svojim novcem kupili jednu zgradu da je koriste kao 
čitaonicu. Te čitaonice su bile jedine kulturne ustanove Bunjevaca u Baji. 
Postojale su sve do 1949.godine kada su ih jednom naredbom rasformirali i 
zgrade oduzeli. Ponovo je 1988.godine osnovana bajska čitaonica sad već pod 
istinitim imenom kao "Bunjevačka čitaonica", koja je pravni naslidnik 
spomenutih čitaonica. Od 1988.godine tražimo da nam se vrate te zgrade, ali bez 
uspjeha. Ove godine Državna imovinska služba pripremila je oglas radi licitacije 
zgrade Bajske čitaonice. Ne triba ulaziti u detalje šta je to značilo za nas jer 
zgradu u Vancagi su već prodali kao stambenu zgradu još 80-tih godina. Tražili 
smo pomoć od svakog. Jako smo se obradovali na pomoći Demokratskog saveza 
Hrvata u Vojvodini i Zajednice Mađara u Vojvodini. Isto tako radujemo se što 
bilježnik gradonačelnika Baje podržavao je naše napore, kao i sekretar Saveza 
Hrvata u Mađarskoj. I tada je jedna hrabra i odlučna žena iz Ureda za 
nacionalne i etničke manjine, viši savjetnik Vlade, Janja Horvat uzela u svoje 
ruke da postigne kod Državne imovinske službe da se licitacija poništi. Ja 
mislim da je istinitu stvar zastupala i to joj je dalo snagu i odlučnost da bude 
uporna i nepopustljiva. Ja sa ovog mista se zahvaljujem svima koji su nam u tom 
pomogli. Istodobno posebno izražavam zahvalnost ovde prisutnoj Janji Horvat, 
višem savitniku Vlade za sve to što je učinila za bajsku "Bunjevačku čitaonicu". 
Taj slučaj je dobio prilično velik publicitet kod nas kao i u susjednim zemljama. 
I sama Janja Horvat je napisala članak _u "Hrvatskom glasniku". Znači bura je 
nastala. Ja bih samo dvi rečenice citirao iz tog članka, i to je ovo: "A činjenica je . 
da sve ruke danas trebaju biti ponajprije zasukanih rukava i pune posla. Isplati 
se mislim, jer tko je što radio i što radi za manjine i svoju manjinu, to se i u 
prošlosti vidjelo, a i danas se zna." 

Da, triba zasukati rukave, jer zgrade još nismo dobili natrag, i još ni danas 
nemamo nikako misto što možemo reći da to je naše. Ja tako mislim da valove 
triba utišati, ali i problem triba rešiti. Ne može biti dva mirila, jedan za domaću 
narodnost, a drugo za Mađara van granica naše zemlje. 

Mađari su odneli prid međunarodni forum pitanje mađarskog sveučilišta 
"Boyai" u Kolozsvaru. Nama Bunjevcima u Baji čitaonica u tim oduzetim 
zgradama je sveučilište "Boyai", na našem nivou i u naše svrhe. 

Treće poglavlje 
INSTITUT "IVAN ANTUNOVIĆ 


I sa ovog mista želim se zahvaliti Institutu "Ivan Antunović" u Subotici 
što su me prošle godine izabrali i dodilili diplomu počasnog člana Instituta "Ivan 
Antunović". Meni je to najveće priznanje u životu i ja sam na to veoma ponosan. 
Ipak tako ocinjujem da je to pripalo bajskoj "Bunjevačkoj čitaonici", koja je bez 
zgrade, bez novčanih sredstava, u moru tih koji skrštenih ruku stoje i to traže šta 
nismo dobro radili. Ipak smo pokušali da donesemo natrag žar i značaj te 
čitaonice, koju je župnik Lajčo Budanović osnovao. Hoćemo da budemo 
dostojni naslidnici osnivača naše ustanove. I ta novoosnovana čitaonica bila je 
prvoborac u tom da je izrekla misao da mi Bunjevci, prisičeni sa državnom 
granicom, jedan smo isti narod. Srušili smo naš "berlinski zid", i "željeznu 
zavjesu". Rušit ćemo te zidove, jer još uvik ima zidova. Ja sam uviren da ključ 
našeg opstanka je jedino u tisnoj vezi sa našom braćom i sestrama sa druge 
strane državne granice. Institut "Ivan Antunović" je u sličnom položaju kao mi, 
jer ni oni nemaju svoje stalno misto kao mi. U takvim okolnostima raditi dovodi 
U pitanje da li se uopće može tako raditi. Ali, ja mislim da će o tome više 
govoriti vIč. Lazar Ivan Krmpotić u svojem izlaganju. 


Četvrto poglavlje 
FRANJEVCI I BUNJEVCI 


Nije slučajno što sam takav naslov dao ovom poglavlju, jer - i sad opet 
povist - franjevci su bili ti koji su nas doveli u ove krajeve, i ne samo doveli, nego 
i štitili, čuvali, branili, učili i da ne ređam više. To je trajalo 260 godina i zato ne 
300 godina, jer 1950.godine rasformirali su Franjevački red u Mađarskoj. 

Mi smo ovde u pijanom stanju. Asimilacija je dostigla takve učinke da se 
jedva govori bunjevačkim jezikom, ali je bitno da se još ipak govori. Ovde su 
statistički podaci, po kojima u Baji u 1989/90.školskoj godini srpskohrvatski 
(dobro ste razumili, srpskohrvatski) jezik je učilo u jednoj školi 216, a u drugoj 
96 učenika. Koliko učenika i govori srpskohrvatskim jezikom o tom nema 
podataka. Ipak, iz drugih, da se tako izrazim, privatnih izvora, čujemo da u 
jednoj školi tako govori osam, a u drugoj šest učenika govori našim jezikom. 
Mislim da ništa ne triba da dodam ili da komentiram te brojke. Tu smo i tako 
smo. Iz tog stanja izlaz triba tražiti. Zašto smo dospili u tu situaciju, ja ne bih 
dao odgovor, jer o tom sam već govorio kad sam govorio o vezama sa matičnom 
zemljom. 

Bunjevci iz Subotice sa tri autobusa 1987.god. su krenuli sa oko 150 
putnika da izraze svoju ljubav prema svojoj staroj postojbini i da se site svojih 
slavnih predaka u Tuzli, Mostaru i u Blagaju. Ja sam do sada govorio a matičnoj 
zemlji Hrvatskoj, i sad evo jedan nov izraz "stara postojbina", "stari zavičaj". 
Stari zavičaj je Bosna i Hercegovina. To nas razlikuje od ostalih Hrvata i 

narodnosti u Mađarskoj. I kad kažem Bosna, kažem bosanki franjevci. Tako 
smatramo da iz ovog našeg užasnog stanja franjevci nas mogu i znaju izvesti. 
Zato smo se obratili našim milim franjevcima da dođu natrag nama u Baju, u 
njihov i naš samostan, Obratili smo se njima i u tom nam je najveći pomagač bio 
predsjednik Instituta vIč. Ivan Lazar Krmpotić. Tako je došlo do tog da ih sada 
ovde među nama možemo pozdraviti i osobno. Najradije bi volili da sad kako su 
ovde neka i ostanu kod nas. Uviren sam da bi se osićali kao kod svoje kuće među 
svojima. Tražim riči i prosto ne znam šta da kažem, jer još uvik živi u meni onaj 
oproštaj od fra Joze Bošnjakovića u Bikiću. A uviren sam da ni on nas neće 
nikada zaboraviti. Jedno možem da kažem, i to tako jednostavno: Dođite. To je 
jedini spas za nas! 

Ali ako ja nemam riči, tu su ove riči Ivana Antunovića: | 

"Mene je prava Bunjevka rodila i zato donle neću da vjerujem dok se ne 
osvjedočim: da i vi blagog ovog naroda sinovi, koji ste na prsih Bunjevaka, 
Šokica odhranjeni, otaca vaših trudom i krvavim znojem izmučeni, žestoku bol 
ne osjećate, kad gledate, gdje oni vaši rođaci, na čijih ramenih ste se jedan ili 
odličan svetovni ili crkveni stališ uzdigli: u neznastvu čame, brojem i imovinom 
se gube, jer neimaju, tko bi im knjige znanstvena sadanjeg svieta otvorio i nauku 
potrebnu udielio, da se njihova lijepa narav razvija......Braćo mila, svanulo je, 
dakle, kraj neplodnoj tužbi, nastao je dan i pozivljemo se svikoliki, u kojima još 
bunjevačka šokačka krv vrije, da se sdružimo, Snagu i svu našu silu sjedinimo i 
narod naš od sigurne propasti izbavimo, a na Onog ko bi se iz ovog narodnog 
posla izvukao, na sve grlo vičemo: da ga nije mila Bunjevka, Šokica svojim 
sladkim mlikom doila, već nemila Turkinja odgojila." (Poziv za pretplatu na 
"Bunjevačko-šokačke novine" 1869.g0d.) I sad ja kažem: "Nas je bunjevačka 
nana dojila i slatko mliko postalo je krv. Dok i jedna kap te krvi ima, postojat će 
ta živa bunjevačka grana divnog hrvatskog naroda. 


(Antun Mujić pročitao je ovo uvodno predavanje na priredbi Bajski 
razgovori "Bunjevci danas" u Baji, 15. lipnja 1991.godine.) 


Zbornik "Ivan Antunović" 


Lazar Ivan Krmpotić 


AKTIVNOST INSTITUTA "IVAN 
ANTUNOVIC" u 1990.god. i zadaci u 
1991.god. 


Kako je poznato, Institut "Ivan Antunović", osnovan je dekretom biskupa 
Matije Zvekanovića, uz suglasnost sadanjega ordinarija Ivana Pćnzesa, 
4.studenog 1989.godine. Institut je konstituiran 26.ožujka 1990.godine u kapeli i 
dvorani dječačkog sjemeništa "Paulinum" u Subotici na temelju Statuta koji je 
sastavio sam osnivač. No, već na konstitutivnoj sjednici se vidjelo da postojeće 
strukture, rad i mogućnosti daleko nadilaze okvire tog Statuta, pa se prišlo 
izradbi novog Statuta, koji je prošao nekoliko faza i korekcija, pa je u listopadu 
1990.godine razaslan svim članovima Instituta, uz napomenu, da u određenom 
vremenskom roku pošalju svoje primjedbe u pismenoj formi prije Skupštine 
15.listopada 1990. kako bi ih komisija od 4 člana, ako su uvažive, ugradila u 
konačni tekst. Taj je Statut i Poslovnik usvojen na sjednici skupštine od 
15.listopada 1990.god. 

U 1990.godini Institut "Ivan Antunović" imenovao 31 dopisna člana iz 
kruga znanstvenih, kulturnih i javnih radnika, koji su podrijetlom iz Bačke ili je 
njihov rad usko vezan za tematiku Bačke i Podunavlja. Ta su imenovanja u 
velikoj većini slučajeva bila prihvaćena sa radošću, a mnogi su reagirali i lijepim 
poklonima i doprinosima za rad Instituta. Institut je proglasio 23 počasna člana 
Instituta, među njima i hrvatskog prvostolnika, kardinala Franju Kuharića, 
nadbiskupa zagrebačkoga i predsjednika Biskupske konferencije Jugoslavije, a 
ostali su istaknuti kulturni i javni radnici prijašnjih generacija, te predstavnici 
Hrvata iz Bajskog trokuta i Rumunjske. Tim se činom htio pokazati kontinuitet 
rada Instituta sa pokoljenjima hrvatske inteligencije i ustanova, koje su ranije 
djelovale na ovim prostorima. 

Institut je nadalje organizirao "Dane Kruha i Riječi" 1990god. posvećene 
250.obljetnici posvete kapele sv.Roka u Subotici i 50.obljetnici smrti Alekse 
Kokića. 

U povodu 50. obljetnice smrti velikog našeg pjesnika Alekse Kokića, 
Institut je organizirao 9. i 10.XI 1990.god. Znanstveni skup o pokojnom 
pjesniku. Za tu priliku izradio je brončano poprsje Alekse Kokića akademski 
kipar Nesto Orčić iz Zagreba, a bistu je odlio livac iz Iloka Marinko Bošnjak. 
Ova bista čeka da bude postavljena. 

Vjersko informativni list "Bačko klasje" i pučki kalendar "Subotička 
Danica", postala su izdanja Instituta, a svoju su tematiku proširili i na Hrvate u 
Bajskom trokutu i Rumunjskoj. Ove godine PO prvi put se ova izdanja prodaju u 
Madžarskoj i Rumunjskoj (Subotička Danica po 300 primjeraka!). 

Institut je organizirao 12.siječnja 1991.godine prvi "Razgovor" Instituta 
"Ivan Antunović", nastavljajući tako praksu prethodnih "Razgovora", kojih je 
bilo osam, a poslijednji je održan 12.siječnja 1941.godine. Tema ovogodišnjeg 
"Razgovora" bila je veoma aktualna, nacionalno izjašnjavanje na predstojećem 
popisu stanovništva u travnju 1991.godine. Znalačko predavanje prof. Ivanke 
Skenderović o Bunjevcima u dosadanjim popisima pučanstva razrađivat će se po 
mjesnim podružnicama Demokratskog saveza Hrvata u Vojvodini kako bismo 
naš narod pripremili za taj popis. 

Pokrenuta je serija propagandnih materijala za oživljavanje narodnih 
običaja bačkih Hrvata. Prvi takav prospekt ima naslov "Prelo" i obrađuje 
obiteljske i narodne običaje i slavlja. 

Ovih dana izlazi iz tiska prvi broj Zbornika "Ivan Antunović", kao glasila 
Instituta, prvenstveno zbir njegovih znanstvenih radova. Po izlasku iz tiska bit će 
svečano prezentiran našoj kulturnoj javnosti. 


ZADACI INSTITUTA "IVAN ANTUNOVIĆ" U 
1991.GODINI 


1) Sazvati Skupštinu Instituta 16.travnja 1991.godine i na njoj izabrati 
pročelnike za etnografski, književni odjel, te odjel za likovnu umjetnost, odjel za 
pastoral i odjel za društvena pitanja. 

2) Bunjevačko-šokačka knjižnica "Ivan Kujundžić" treba biti preuzeta 
prema inventarima ili zapisnicima poslije smrti Ivana Kujundžića. Trebalo bi da 
se u nju prenese i drugi njezin dio, koji ja poklanjam. 

3) Arhivski odjel "Lajčo Budanović" također treba da izvrši popis sve 
arhivske građe, koju već posjedujemo, a to su rukopisi pokojnog Alekse Kokića 
u ostavštini Ivana Kujundžića, kao i njegovi rukopisi. Zatim rukopisi pokojnog 
dr Ladislava Vlašića (nalaze se kod prof.Gabrića), rukopisi pokojnog Ilije 
Džinića, koji su još kod rodbine. Također treba registrirati pisanu ostavštinu 
pokojnog Ante Jakšića u Bačkom Brijegu, Josipa Andrića u Plavni, Stipe 
Bešlina i Joze Pašića u Bačkom Monoštoru. Treba sakupiti ostavštinu Ivana 
Prćića u Tavankutu. Treba vrednovati bogatu ostavštinu Ive Prćića. Dati na 
znanje svim našim kulturnim radnicima, da je Institut spreman prihvatiti i čuvati 
sve kulturno stvaralaštvo naših ljudi. Treba razmišljati kako sve to arhivsko 
blago učiniti pristupnim široj kulturnoj javnosti. Također treba razmišljati kako 
nastaviti Bunjevačko-šokačku bibliografiju Ivana Kujundžića i pripremiti novo 
izdanje. 

4) Etnografski odjel "Blaško Rajić". Treba početi sakupljati blago našega 
naroda: od opisa salaša, oruđa, alatki, prevoznih sredstava, poljoprivrednih 
strojeva do odijevanja, pokućstva, načina života, karakterična jela i način 
ishrane. Sve ovo treba opisati i po mogućnosti fotografirati. No, ovaj odjel bi 
trebao sav taj materijal Pokupiti i odložiti, a zatim sav taj materijal prezentirati 
u jednom muzealnom prostoru. Postoji za to sasvim konkretan prijedlog da se u 
Đurđinu u tu svrhu preuredi jedan salaš, a negdje u jednom šokačkom selu 

trebalo bi urediti jednu "šokačku spomen kuću". Ovaj odjel mora raditi u dvije 
radne grupe. Jedna će istraživati i sakupljati bunjevačku, a druga šokačku 
etnografsku baštinu. Prvi koraci na tom planu su već učinjeni. Ovaj odjel će 
preuzeti nadalje izdavanje serije "Običaji bačkih Hrvata" u prosjeku po dva 
prospekta godišnje, koje treba razdijeliti u što šire krugove naroda. A kada sav 
taj materijal bude obrađen, treba misliti na izdavanje jednog obiteljskog 
priručnika za vjersko-narodna slavlja, po uzoru na Antunovićeva "Slavjana". 

5) Odjel za književnost "Miroljub". Prihvatiti se organizacije književnih 
večeri u "Danima Kruha i Riječi", obilježavanje obljetnica smrti i rođenja, ili 
izlaska značajnijih knjiga naših literarnih stvaralaca. Ove godine je 50.obljetnica 
smrti mladog šokačkog pjesnika Stipe Bešlina. U daljnjoj perspektivi treba 
razmišljati o jednoj čitanci sa izabranim tekstovima naših književnih stvaralaca, 
koju bismo ponudili i široj hrvatskoj kulturnoj javnosti. Treba prirediti novo 
dopunjeno i prošireno izdanje "Povijesti književnosti Hrvata u Bačkoj" Ante 
Sekulića. Organizirati književnu suradnju s Hrvatima u Bajskom trokutu i 
Rumunjskoj. 


tom području. Uspostaviti što tješnju suradnju sa Subotičkim tamburaškim 
orkestrom, KUD-om "Bunjevačko kolo" i ostalim kulturnim ustanovama. 

7) Odjel za likovnu umjetnost. Sakupljati sve naše umjetničko blago, 
vrednovati ga i prezentirati ga široj kulturnoj javnosti, putem izložbi. Da se 
obilježe rodne kuće, kuće boravka i djelovanja naših velikana kao i njihovi 
grobovi (rodna kuća Albe Vidakovića, Ante Jakšića, uređenje njegova groba). 
Ove godine bi trebalo podići jednu bistu Stipi Bešlinu u crkvenom dvorištu u 
Bačkom Monoštoru. Ovaj bi se odjel morao starati i o donaciji dr Vinka Perčića 
kako gradu Subotici, tako i Zagrebu, da se te vrijednosti prezentiraju široj 
javnosti. Ovaj odjel bi se imao brinuti da se na dolična mjesta postave nova 
poprsja Lajče Budanovića, Blaška Rajića, Alekse Kokića, a da se na svoje mjesto 
vrati bista Miroljubova (pored katedrale). 

8) Odjel za pastoral. Ima se brinuti o organizaciji narodnih hodočašća u 
Mariju Bistricu, Aljmaš, Tekije, Bunarić i drugdje. Treba pomoći već 
postojećem Odboru za Dužijancu i podržavati suradnju gradske dužijance sa 
crkvenom, kako bi se što bolje vrednovali tipični naši narodni običaji, a 
pastoralno bili dobro iskorišteni. Ovaj odjel bi u smislu toliko isticane 
inkulturacije nastojao da se svi vrijedni elementi naše narodne kulture ugrade 
još više u svakidanji život Crkve i njezine liturgije. Uznastojati da sve 
bunjevačke župe, pa i gradske, uvedu dužijancu, kao oblik zahvale za Božje 
darove. Na šokačkim župama treba nastojati da bi "dani zahvale" dobili dolično 

narodno obilježje, jer je i narodna kultura i stvaralaštvo dar Božji za koji treba 
zahvaljivati. Vrednovati "šokački Betlehem" u Baču. Tražiti načina kako bi naši 
narodni običaji, "materice", "oci", "polivači" i drugi dobili prikladno mjesto u 
liturgiji i bili pastoralno dobro vrednovani. : “ # mu. 

9) Odjel za društvena pitanja. Ovaj odjel se ima starati, prati, studirati 
tokove društvenih zbivanja među našim narodom u Bačkoj sa posebnim 
osvrtom na vitalne tokove. Studirati pad nataliteta (možda dovesti i kod nas 
"Pokret za život" iz Zagreba), probleme staračkih kućanstava, problem 
neoženjenih i neudatih, pitanje samoubica, razmišljati o pokretanju karitativnih 
inicijativa. Ovaj odjel bi morao preuzeti brigu za školovanje naših mladih 
naraštaja na hrvatskim univerzama. Zato već postoje neki fondovi i neke 
fondacije, koje će trebati objediniti i konkretizirati u obliku nekog studentskog 
doma u Zagrebu. Ove godine treba se posebno zauzeti, da se naši ljudi kod 
predstojećeg popisa pravilno izjašnjavaju. 

10) Izdavački odjel. Ovaj odjel ove godine izlazi sa 6 brojeva "Bačkog 
klasja" sa novom rubrikom: "Iz Bajskog trokuta". "Subotička Danica" će imati 
više priloga iz Bajskog trokuta i Rumunjske i kani se i u tim prostorima 
prezentirati. Zbornik "Ivan Antunović" će donijeti predavanja sa dva 
Znanstvena skupa u Subotici (o Aleksi) i u Baji ("Bunjevci danas"). Svakako se 
osjeća potreba jednog internog biltena (Glasnik Ivana Antunovića) kako bismo 
komunicirali barem dva tri puta godišnje sa svim članovima (redovnim, 
dopisnim i počasnim!) kako bi oni mogli pratiti tokove rada i zbivanja u 
Institutu. Ovaj bilten će ovisiti o finansijskom stanju Instituta. Ovisno od 
finansijskih mogućnosti, željeli bismo ove godine izdati romaniziranu novelu 
Joze Pašića, iz našeg narodnog života "Krv se suši". Zatim bismo, kao suizdavači 
sa Kulturno-prosvjetnim saborom Hrvatske, hteli izdati znanstvenu studiju: 
"Šokačka narodna nošnja Bačkog Monoštora". Bilo bi veoma poželjno, ako 
bismo našem pjesniku Jaši Kopiloviću pomogli izdati njegovu značajnu zbirku 
poezije: "Moja dužijanca", možda u suizdanju sa izdavačkom kućom "U pravi 
trenutak". Kada riješimo pitanje autorskih prava sa kćerskom prof.Ante Jakšića, 
Jasnom, uključit ćemo se u izdavanje kompletnog opusa Ante Jakšića sa nekom 
izdavačkom kućom. 

11) Pravna komisija Instituta. Na prijedlog ovog Vijeća željeli bismo 
oformiti Pravnu komisiju, koja bi rješavala pravne i imovinske probleme 
Instituta. Ovaj Institut je pravni nasljednik Hrvatske kulturne zajednice iz 
Subotice, pa prema tome to obuhvata sve konfiscirane zgrade "Subotička 
matica" (danas kino "Zvezda") te Harambašićeva br.5 i pitanje Katoličkog kruga. 
To bi ova Pravna komisija trebala pravno istražiti. Ta bi komisija trebala 
napraviti Pravilnike našim odjelima, te pravno formulirati i koordinirati sav rad 
Instituta. Ta bi Pravna komisija bila u sastavu: Marko Skenderović, odvjetnik, 
Ivo Stantić, sudac, Bela Ivković, odvjetnik, Ivo Prćić, profesor i Bela Gabrić, 
profesor. Ona bi trebala djelovati kao samostalno tijelo. 

12) Finansiranje Instituta. Iako je nekolicina dobronamjernih duša 
ostavilo i nešto nekretnina za rad ove ustanove, a čujem da se još neke spremaju 

učiniti isto, ali sve će to biti ostvarivo istom nakon izvjesnog vremena, a Institut 
treba ozbiljno početi sa svojim radom odmah. Nešto sredstava imamo, ali to je 
tek za pokriće tekućih troškova i izdavačke djelatnosti i najnužnijih troškova za 
potrebe Instituta. No, o tome će još biti riječi. 

13) Smještaj Instituta. Za normalan rad Instituta nisu dovoljne dvije sobe 
koje Institut posjeduje u gradu u kojima su stvari Instituta, i jedna soba u župi 
sv.Terezije i jednu u župi sv.Roka, a sastanke moramo održavati u župskim 
prostorijama, pa zato često selimo. Za normalan rad Instituta potreban je, uz 
smještaj postojećih vrijednosti, odredeni broj prostorija za urede te dvorane za 
sastajanje, dok se ne dobiju vlastite prostorije. Zato bi bio najprikladniji jedan 
od župskih ureda u gradu. A ni vodstvo ovakve Ustanove, ako želimo da ona 
funkcionira, ne može se voditi iz udaljenosti od 100 km. Ti se problemi moraju 
tokom ove kalendarske godine riješiti kako bi Institut mogao zaživjeti svojim 
normalnim i punim životom. To mu je svrha, a to nam je iželja. 


Izneseno u Subotici, na Vijeću Instituta "Ivan Antunović", 19. veljače 1991. 
(LI.Krmpotić je pročitao ovaj izvještaj na priredbi Bajski razgovori 
"Bunjevci danas" u Baji, 15.lipnja 1991. god.) 


ZAKLETVA 


Domovino moja, 
voljena morem, 
jadranskim bolom 
i zlatnom bojom 
plemenita žita. 


Nek je vječno živa 
tvoja sveta njiva 

i ljudi na njima 

kao svijetla briga: 
kruha svima, svima. 


Domovino mila, 
i loze i vina, 

najdraža svima 
snaga u brdima, 
slava u ljudima, 
vazda živa bila! 


Domovino mila! 


Jakov Kopilović 

Janja Horvat 


MANJINSKA POLITIKA VLADE 
REPUBLIKE MAĐARSKE 


Govoriti o naslovnoj temi bez osvrta na "naslijeđe" koje je novu 
mađarsku Vladu zateklo, bilo bi i pogrešno a i nekorektno. Možda će neka 
pojašnjenja i sama doprinijeti boljem razumijevanju programa i vladinih 
postupaka i nastojanja u korist manjina koje povijesno čine zajedništvo sa 
većinskim, mađarskim narodom. 

Zbog nedostatka pouzdanih podataka, oslanjamo se na procjenu 
zemaljskih manjinskih organizacija koje vele da u Mađarskoj danas živi između 
200-220 tisuća Nijemaca, 80 tisuća Hrvata, 110 tisuća Slovaka, 5 tisuća 
Slovenaca i isto toliko Srba, 25 tisuća Rumuria i 400-600 tisuća Cigana. Na tlu 
naše domovine žive još u manjem broju Bugari (2500), Grci (6000), Jermeni 
(3000) i Poljaci (10-15 tisuća). 

Gospodarska integracija manjina - osim Cigana - može se smatrati 
završenom. Manjina danas ima u 18 županija. Snažni proces urbanizacije 
minulih desetljeća razbio je tradicionalne sredine. Politička diskriminacija, 
osobito Nijemaca, Hrvata, Slovenaca i Srba, dovela je do raseljavanja i dolaska u 
gradove odnosno ubrzavanja asimilacije. No, glede sveukupnosti, manjinsko 
stanovništvo i danas živi po selima. Ugroženost, međutim, i ovdje postoji budući 
da se radi o manjim, a time i nerazvijenijim naseobinama i to miješanog 
stanovništva. Čak i pod ovim uvjetima, daleko najviše pogođen ostaje ciganski 
živalj, koji i po socijalnom, društvenom i gospodarskom položaju potpada pod 
kategoriju ugroženih. 

Pravni položaj manjina ističe se već u Ustavu Republike Madžarske. 
Kaže se: "Nacionalne i jezičke manjine, koje žive na tlu Republike Madžarske, 
dio su narodne vlasti: državotvorni su čimbenici." 

Istim Ustavom je zagarantirano kolektivno učešće manjina u javnome 
životu, u gajenju vlastite kulture, široke uporabe materinskog jezika, nastave na 
tom jeziku i drugo. U slučaju uskraćivanja tih prava, ustanova ombudsmana u 
Parlamentu zaštita je i zastupstvo ujedno. Niz drugih zakona također govori o 
specifičnim pravima i mogućnostima od kojih u nastavku navodimo stanje u 
školstvu. 

Ako se činjenice prate u zrcalu podataka, oni su uvijek zavaravajući. U 
295 vrtića blizu 14 tisuća mališana uči jezik, dok u 320 osnovnih škola po tzv. 
manjinskom programu 44 tisuće djece pohađa nastavu. Ovdje je i onih 8 
gimnazija (3 njemačke, 2 hrvatske i srpske, 2 slovačke i 1 rumunska), gdje se 
program nastave vodi na dva jezika, a sa oko 900 učenika. Visokoškolska 
nastava i osposobljavanje uglavnome se odnosi na osposobljavanje prosvjetnih 


m=====———___——Ć——P,L,LŽLLŽLŽL—————— 


68 Zbornik "Ivan Antunović" 


radnika. Dvadesetak je godina kako se u matične zemlje šalju studenti čime se 
otkrila mogućnost stjecanja diplome po raznim strukama. 

Krizno je stanje ako se taj odgoj i nastava gleda i ocjenjuje po strukturi i 
kvalitetu. Samo je 5 % vrtića u kojima se sa djecom bave skoro u cijelosti na 
materinskom jeziku, a u preostalih 95 % jedan ili dva dana tjendo tzv. 
"narodnosni dan" sa manjim-većim uspjehom. Sličan je odnos i po osnovnim 
školama gdje se o jednojezičnim ili tzv. školama s nastavnim jezikom i ne može 
govoriti od početka 60-tih godina kada su ministarskom naredbom ukinute, a 
dvojezičnih je malo, dok se u većini predaje 4-6 sati tjedno na jeziku određene 
manjine. Istini za volju, pokušajem da se to stanje ublaži u korist onih ustanova 
gdje se više predmeta predaje na jeziku manjine je postignut skromniji pomak 
sredinom osamdesetih godina. 

Dvojezična nastava uopće suočena je sa kroničnim nedostatkom 
stručnjaka koji dobro vladaju jezikom manjine. 

Cjelokupna nastava na jezicima Cigana u nas je neriješena. 

Također, prema procjeni po vjerskoj pripadnosti, stanovništvo Mađarske 
se svrstava: u oko 60 % rimokatolika i grkokatolika, ukupno 30 % protestanata, 
od čega 5 % evangelika, i preostalih 10 % crkava kamo pada i 1% izraelita. 

Hrvati u Mađarskoj su katoličke vjere. 

Tradicijom proteklih desetljeća u Madžarskoj su ostvarene tzv. bazične 
ustanove manjina, muzeji i knjižnice, ali i niz bogatih zbirki, zavičajnih kuća. 

O kazališnom životu manjina uopćeno ne može se govoriti, jer je 
djelovanje Njemačkog kazališta u Seksardu dijelom, a Hrvatskog kazališta u 
Pečuhu do kraja nekontinuirano. O tome, pak, ozbiljnu brigu želi povesti nova 
Vlada, koja za to pokušava stvoriti uvjete. 

Glavne baze njegovanja kulture su amaterska djelatnost, društva, plesne 
grupe, pjevački zborovi, orkestri, klubovi, kulturno-umjetnička društva uopće. 

Srestva za javno priopćavanje su manjinski tjednici, radio postaje sa 
svojih 20 minuta dnevnog emitiranja. Zatim naspram ranijih 30 minuta 
mjesečno, tjedno 20 minuta TV programa na jezicima manjina (od početka 
svibnja). 

Izdavanje udžbenika i učila zadaća je Ministarstva prosvjete i 
obrazovanja, a preko Zavoda za izdavanje udžbenika, dok dio izdavačke 
djelatnosti obavljaju i manjinski savezi. 

Pravog zastupstva interesa manjina u jednostranačkom sustavu nije bilo. 
Djelovali su "Demokratski savezi" bez članstva i prema izdatim stavovima 
MSRP. Proces samoinicijativnog udruživanja i stvaranja organizacija za 
zastupstvo interesa i zaštite manjinskih prava započet je koncem osamdesetih 
godina. To je vrijeme kada su osnovane i alternativne organizacije. Raspadom 
DSJS-a tri manjine nazivane Južni Slaveni osnovale su svoje neovisne 
organizacije i krenule putem vlastitog zastupstva i djelovanja. Čak cijelu paletu 
organizacija mogu prezentirati Cigani, od čijih 40 organizacija ima i takvih koje 
jedna drugoj rivaliziraju. Romski parlament i Savez ciganskih organizacija 
nastoji okupljati spomenute organizacije, sa više-manje uspjeha za sada. 


Subotica, 1992. 59 


Nešto više od prije godinu dana madžarska slobodno izabrana, kako se 
danas rado govori, legitimna Vlada odlučila se je za pretvorbu režima, 
gospodarstva i društva i to uz najširu demokratizaciju i javnim politiziranjem. 

Manjinska politika u sklopu navedenih čimbenika i glede kratkog 
minulog vremena od dolaska na položaj vlasti, ima naglašeno mjesto u 
programu koji se sprovodi. Evo skica o onome što je učinjeno i što se kani 
uraditi na tome planu: 

1. Računajući i na podršku i požrtvovanost matica, matičnih naroda 
Vlada želi zasnovati temelje novog manjinskog školstva, efikasniju nastavu i 
odgoj, te osposobljavanje nastavnog kadra. Iako se na tome planu korijenita i 
radikalna promjena u nedostatku sredstava ne može zamisliti, ozbiljnost 
namjere se predočava i time što je s odobrenjem skupštine Vlada osigurala za 
1991.godinu dopunski iznos od 625 milijuna forinti namijenjen manjinskom 
odgoju u vrtićima i nastavu u osnovnim i srednjim školama. To je kvota koja po 
mališanu iznosi po 5000 Ft, a po učeniku u osnovnoj i srednjoj školi 14000 Ft. 

2. Za djelovanje manjinskih organizacija također odobrenjem Parlamenta 
osigurano je 200 milijuna forinti. Savez Hrvata u Mađarskoj od toga je dobio 
18,5 milijuna. 

3. Radi održavanja stalnih veza sa organizacijama manjina, Vlada 
Republike Madžarske je u rujnu 1990.godine osnovala svoj odgovorni organ za 
manjinsku politiku, a to je Ured za nacionalne i etničke manjine. Medu 
mnogima od zadaća Ureda, nalazi se briga nad fondacijom sada već "Lajos 
Mocsary" na čijem računu je prošle godine bilo 20 a ove već 50 milijuna forinti, 
za neposrednu materijalnu podršku pojedincima i ustanovama koje se primaju 
manjinskih akcija. Hrvati su ove godine do sada iz ovoga fonda primili više od 
4,5 milijuna, a još su dvije diobe sredstava do konca godine. 

4. Iz državnog budžeta financiraju se i manjinski listovi. Ono što je danas 
moguće je za svaku manjinu po jedan list. To u slučaju "Hrvatskog glasnika" 
iznosti oko 15 milijuna forinti. 

Istini za volju potrebno je navesti da opozicija vladine koalicije ovaj način 
financiranja ne smatra pogodnim, a niti pravednim. Zna se i to da se na 
raznorodnim prijedlozima u krugu oporbe radi, i da ti savjeti vjerojatno ne bi 
mogli proći bez šire manjinske javnosti, niti bi trebali biti prihvaćeni od Vlade, 
što je također stvar uprave, a ne oporbe. 

5. Sprječavanje asimilacije naglašeni je zadatak nove Vlade i ne mali. Za 


to je potrebno u svijest većinske nacije urezati da se ne radi o strancima, dapače, 


6. Nemethova vlada je Pripremila, a tadašnji Parlament prihvatio Izborni 
Zakon. Tadašnjom greškom se nije omogućilo kandidiranje manjinskih 
zastupnika, pa ni garantiranih mandata time nema. Modificiranjem Ustava, novi 
Parlament je Prihvatio ustanovu ombudsmana, o kojoj se govori i u nacrtima 

Zakona o pravima manjina. Istina, blizu dvadesetak zastupnika nemađarske 
narodnosti i danas sjedi u Parlamentu, ali oni djeluju u bojama svojih stranaka. 

Prilikom jesenjih mjesnih izbora u samoupravama bilo je mogućnosti za 
kandidiranje manjinskih ljudi. Dojmovi i iskustva kao i rezultati pokazuju 
raznovrsnost, a nadasve neiskustvo. Medu Hrvatima je srazmjerno malo 
izabranih u vrhovna tijela, odnosno na čelo samouprava. Određenih uspjeha 
ima kod Nijemaca, Slovaka i Cigana. 

Dijelom da bi se iskorijenile omaške i propusti slični spomenutima, a 
dijelom radi garancija koje trebaju pripasti manjinama, Vlada je donijela 
odluku o izradi Zakona o pravima manjina, koji je trenutno u fazi široke 
rasprave i koordiniranja stavova, a koji pokazuju šaroliku sliku. Postoji više 
nacrta. To iz razloga što je Vlada i manjinske organizacije željela uključiti u 
raspravu i stvaranje tog zakona. Nakon što se je ispostavilo da manjinske 
organizacije ne žele raspravljati o nacrtu Ministarstva pravosuđa, a i zbog toga 
što je isam Ured pripremio svoj vlastiti nacrt koji se ne podudara sa mišljenjem 
Ministarstva pravosuđa, osnovan je od strane manjinskih saveza tzv. Okrugli 
stol manjinskih organizacija, koji je za pet mjeseci izradio svoj koncept, na koji 
se čekalo do prije dva tjedna, a danas je na inicijativu Ureda stanje u fazi 
usaglašavanja dvije varijante. Napominjemo da je u međuvremenu Kabinet 
imenovao onu kodifikacijsku komisiju koja će tekst - pretpostavimo 
konsenzusom postignutog - nacrta još jednom razmotriti, predati ga na raspravu 
Kabinetu, koji sve to uručuje komisijama, a zatim i samom Parlamentu, koji je 
dužan donijeti konačnu odluku. 

Iz navedenoga se vidi da je trud i zalaganje kao i odgovornost svih 
sudionika u stvaranju jednog zakona iznimno velik, da u nedostatku modela 
treba imati u vidu ne samo svoje interese nego opterećenost i želje cjelokupnog 
društva, a prije svega mogućnosti. Lojalnost manjinskog življa prema većini bila 
je i ostala poznata. Hoće li je biti i do koje mjere je u današnjim uvjetima ova 
krhka i mlada demokracija može imati prema manjinama, vidjet ćemo. Radi 
postizanja društvena mira, utrkivanje za svojim pravima, koja nehotice vrijeđaju 
tuđa, nikada nije i neće imati svrhe. 

Zakonodavstvo u Parlamentu je sa svojim jednogodišnjim djelovanjem 
srušilo sve rekorde u povijesti skupština u svijetu. Griješi se i zapinje, no dobru 
volju očeva u vijećnici ne smijemo osporavati dok se u protivno ne uvjerimo. 
Nas manjine i neposredno zanima zakon koji se prema nagovještajima treba 
objelodaniti još u ovoj godini, a koji se tiče rješavanja problema oduzete 
manjinske zajedničke imovine. Ovaj skup pak dobro zna da se radi i o 
nekretninama bajske bunjevačke zajednice. 

Vlasti, pa tako i Ured zasigurno neće postupiti, niti je to ikada ranije 
činio, da uskrati nekome ili nekima vraćanje onoga što mu ili im nije niti 
oduzeo. To je načelo. No, kako u procesu donošenja zakona, vidjeli ste iz 
Tanijega navoda, postoji niz čimbenika, Parlament će izreći svoje i o sudbini tih 
kao i inih vlasništava. Egzekutivna vlast će se u svemu podrediti tomu kako 
zakon bude odredio, jer to je put demokracije. 

Umjesto svršetka i osobitih zaključaka, dopustite da vam iskreno kažem 
kako naš program izgleda. Nitko danas od nas ne traži da pođemo u rezervat, 
niti nas tjera i po svaku cijenu stavlja pred izbor. Jednostavno se želi ostvariti 
aktivna zaštita manjina uz nastojanje da se svima pruži ista šansa za život i 
opstanak, da se izjednače objektivne nepodobnosti i kad-tad ostvari načelo 
kulturne autonomije. To se pak postiže ako se djeluje uz većinu, sa većinom i 
otvorenim razmišljanjem, djelovanjem i dogovorom. 

Osobno mislim da naša, što nas još ima, autonomija treba biti zasnovana 
u obitelji, u domu gdje nam niti ranije a ni sada nitko nije branio predaju kao ni 
učenje materinskog jezika. To nam je čak i dug. Okviri za dalje djelovanje 
dijelom i danas ovise samo od nas. Prazni vrtić i škola i poluprazni klubovi i 
gledališta mogu biti znak nezainteresiranosti. To ništa ne opravdava kao i 
komocije koja nas optužuje, zar ne? Sigurno je da rutinski ubuduće ništa 
nećemo moći rješavati. Bez nas ništa, a ponajmanje direktivama odozgora, neće 
biti ostvareno ništa. Sada kada postoji velika briga i razumijevanje matičnih 
naroda prema svojim dijasporama u svijetu, potrebno je na svakom koraku 
poprimati i pažnju i stručnu i duhovnu Pa čak ako ustreba i materijalnu pomoć 
matice, koja se na našu radost, svjedoci ste i sami, sve češće i sve vidnije javlja. 
Zna se iz kojih razloga ranije nije bilo toliko jasnih primjera. Spone koje 
povezuju često nasilno otrgnute grane, POput ove bunjevačko-hrvatske, raduju 
nas i ohrabruju. Vidimo da ima smisla zbližavanje ljudi u kojima ima dovoljno 
dobre namjere da se skupa izađe u svijet, koji nas Hrvate ne pozna dovoljno. 
Ovo je ujedno i nezaobilazni dug, da što se može nadoknadimo šireći u svijetu 
nepobitne dokumente da je naših pređa, pradjedova bilo i da će nas, ufajmo se, 
još dugo, jako dugo biti. 

Hvala na pažnji! 


(Janja Horvat, vladin savjetnik u Uredu za nacionalne manjine u 


Budimpešti, pročitala je ovo predavanje na priredbi Bajski razgovori "Bunjevci 
danas" u Baji, 15.lipnja 1991 -KOd.) 

Bela Tonković 
PROGRAM DSHV 


Cijenjene gospođe! 

Poštovana gospodo! 

Dragi prijatelji! 

"Živimo u vremenu kada se u Jugoslaviji napuštaju neuspjeli modeli 
političkog, gospodarskog i pravnog sistema. Dugogodišnja stvarnost, građena 
prema tim modelima, onemogućavala je razvoj na svim područjima 
djelatnosti..." 

["Obavijest" DSHV/ 

Na našim, vojvođanskim, prostorima posebno negativno se to odrazilo na 
nas Hrvate, na našu ravnopravnost s ostalim narodima, na razvoj i afirmaciju 
naše autohtone kulture. Izvornost naših običaja se osporavala, a često se i danas 
osporava, naš jezik se ismijava, pismo nam se želi oduzeti. Naša djeca u školi ne 
čuju gotovo ništa dobrog o svom narodu. 

Ovi problemi pritišću sve nas i odavno su mnogi razmišljali kako bi se 
mogao promijeniti naš položaj. 

Kada smo u "Glasniku" Skupštine općine Subotica br. 6 od 29. ožujka 
1990. godine pročitali da se iz Statuta općine briše hrvatskosrpski tj. hrvatski 
jezik i da na teritoriju općine Hrvati više ne ostvaruju svoj suverenitet, čaša se 
napunila i pristupili smo osnivanju Inicijativnog odbora za osnivanje stranke 
koja će se u zemlji potpuno ostvarenog bratstva-jedinstva brinuti o Hrvatima i 
njihovim interesima da ne bi ovakvim usuglašavanjem s Ustavom SR Srbije 
potpuno nestali iz javnosti. 

13. svibnja 1990. osnovan je Inicijativni odbor za osnivanje Saveza 
vojvođanskih Hrvata. Odbor je dao izjavu za javnost u kojoj ističe da će Cilj 
Saveza biti "ostvarenje ravnopravnosti Hrvata u Vojvodini na političkom, 
kulturnom i gospodarskom polju. U ostvarenju ovih ciljeva Savez će se zalagati 
metodama parlamentarne demokracije." 

Inicijativa je u javnosti primljena uglavnom pozitivno, no bilo je i 
negativnih reakcija, pa nas se, između ostalog, nazvalo i "dušebrižnicima" koji 
"huškaju Hrvate protiv svih". Da bi javnost bila obaviještena o radu Inicijativnog 
odbora, početkom lipnja smo izdali Obavijest u kojoj smo izložili polazna 
načela i ciljeve budućeg Saveza. Istovremeno se izrađivao Statut kao temeljni 
dokument Saveza i obilazili smo gradove i sela diljem Vojvodine u kojima žive 
Hrvati i skupljali su se članovi osnivači. 

Sada smo se ovdje okupili i ja Vas, dragi prijatelji srdačno pozdravljam: 
sve: od Bačkog Brijega do Zemuna i od Subotice do Kukujevaca. Dobro došli u 
Suboticu na Osnivačku skupštinu Demokratskog saveza Hrvata u Vojvodini. 

Posebno srdačno pozdravljam Vas, naše starine koji ste nosili teret teških 
vremena i progona, konfiskacije, obaveze, čupanja brkova i guranja cijevi 

revolvera u usta i na sljepoočnicu, koji ste čamili po kazamatima Srijemske 
Mitrovice, Požarevca, Niša i Golog Otoka, koji ste političkim etiketama bili 
svedeni na neljude. Srdačno Vas pozdravljamo, ljubimo Vaše ožiljke i 
zahvaljujemo Vam! , 

Zahvaljujemo i Katoličkoj crkvi i našim svećenicima i časnim sestrama 
što su nam Radosnu vijest naviještali našim, hrvatskim jezikom i što su svojim 
kulturnim radom sačuvali u nama svijest pripadnosti hrvatskom narodu. Vi i 
naše starine ste nas učili da svoje trebamo voljeti, a tuđe poštivati. Hvala Vam! 

S dubokom boli sjećamo se i naših dragih koji ovaj čas nisu mogli 
doživjeti: koji su u ratu i poslije rata izgubili živote, istrunili PO zatvorima ili 
kasnije umrli od posljedica zatvorskih kazni. Dobri Bog neka im bude milostiv, 
a mi ih se sjetimo minutom šutnje. 

Načela i ciljevi djelovanja Demokratskog saveza Hrvata u Vojvodini 
utemeljeni su na velikim deklaracijama o ljudskim pravima i uređenju društva. 
One su temelj moderne europske civilizacije i demokracije. To su Deklaracija o 
nezavisnosti SAD iz 1776. godine, Deklaracija prava čovjeka i građanina iz 1789. 
godine, enciklika Rerum novarum, Univerzalna deklaracija o ljudskim pravima 
UN _ iz 1948. god., Završni dokument Konferencije o europskoj sigurnosti i 
suradnji, Helsinki 1975. i Zaključni dokument Bečke konferencije 1989. godine. 
Ovi dokumenti su i temelj na kojem se organizira Demokratski savez Hrvata u 
Vojvodini, načela ovih dokumenata su i naša načela, vizija društva ovih 
dokumenata je i naša vizija, ciljeve ovih dokumenata želimo ostvariti na ovim 
područjima, posebice glede položaja i uloge nas Hrvata. 

Pojedinac. U središtu načela i djelovanja DSHV nalazi se 
čovjek-pojedinac. Samim rođenjem kao čovjek, a ne kao neko drugo živo biće, 
on je nosilac prirođenih prava koja mu nitko ne može oduzeti i u službi 
ostvarenja tih prava mora biti cijelo društvo, privreda i država. To su tzv. 
prirođena prava čovjeka. To su Pravo na život, na slobodu mišljenja, savjesti, 
vjeroispovijesti i svjetonazora, na slobodno izražavanje vjerske i nacionalne 
pripadnosti sa svim što iz toga proizilazi, na slobodu javnog okupljanja, pravo 
na slobodno raspolaganje plodovima svoga rada... Ova i druga osnovna prava 
čovjeka sadržana su u gore navedenim velikim deklaracijama. 

Obitelj. Čovjek, međutim ne živi osamljen na svijetu, već s drugim 
ljudima. Stoga su granice prava i sloboda pojedinca ista ta prava i iste te slobode 
su-čovjeka. 

Osnovna stanica ljudskog društva je obitelj. 

Ona je i gnijezdo u kojem se čovjek rađa, u njoj se čovjek razvija i 
tjelesno i duhovno, u njoj se čovjek prvo uči kako ostvarivati svoja prava, ali i 
kako ispunjavati svoje dužnosti i kako drugima omogućiti isto to. Iz obitelji 
mlad čovjek kreće u svijet, u rodnu obitelj se vraća čovjek kad mu je najteže. 

Stoga obitelj mora imati poseban tretman u društvu: 

- Obitelj mora biti slobodna od zahvata Političkih ideologija. Ona nije 
samo rasadnik ljudskoga roda u kojoj se mlad čovjek samo rađa, a brigu o 
njegovom odgoju preuzimaju tzv. Stručnjaci koji ga odgajaju po tzv. 


14 Zbornik "Ivan Antunović" 


znanstvenim saznanjima i dostignućima stvarajući novoga čovjeka po zamisli 
vladajuće ideologije. Plod takvog zahvaćanja su propalice, huligani i besprizorni 
koje na kraju odbacuje i ideologija koja ih je iznjedrila. 

- Obitelj mora imati podršku cijeloga društva, prije svega stvaranjem 
povoljne društvene klime u kojoj će se djeca osjećati da im se odrasli raduju, a 
ne da su teret društvu, a roditelji da ih se poštuje što imaju djece, a ne da ih se 
smatra glupima. Odogvorno roditeljstvo mora dobiti odgovarajuće društveno 
priznanje. 

- Obitelj mora imati gospodarsku podršku društva snažnim poticanjem 
rješavanja stambenog pitanja u vlastitoj režiji i diferenciranim poreskim 
opterećenjima. 

- Obitelji treba da stoji na raspolaganju gusta mreža vrtića i drugih 
socijalnih ustanova za zaštitu i majki i djece. 

- Smatramo da je prirodno i najbolje da stare osobe prožive predvečerje 
svoga života upravo u sredini u kojoj su provele i cijeli svoj život: u obitelji. 
Priznajemo vrijednost institucija za brigu o starim ljudima i priznajemo trud 
osoblja u tim institucijama, ipak smatramo da je najbolje da stari ljudi ostanu u 
obitelji, a da se samo u izuzetnim slučajevima presele u domove. 

Narod - nacija. Prirodna je činjenica da se čovjek rađa članom nekog 
naroda. 

Mi smo rođeni u hrvatskom narodu - mi smo Hrvati. Ova nacionalna 
odrednica na našim vojvođanskim prostorima ima često rodovsku i lokalnu 
odrednicu: mi sebe nazivamo Bunjevcima, Šokcima, Srijemskim Hrvatima... Ove 
naše bliže odrednice mnogi su pokušavali iskoristiti da bi nas odvojili od 
hrvatskog naroda. 

Ali svi mi znamo: mi smo bili, jesmo i bit ćemo Bunjevci i Šokci i time 
smo bili, jesmo i bit ćemo Hrvati. Mi smo žive grane na živomu hrvatskom 
stablu! 

Pokušaji da nas se otcijepi od matičnog naroda očiti su na mnogim 
poljima: tisak iz Hrvatske na mnogim kioscima se ne prodaje, prometne veze su 
vrlo slabe, razmjene posjeta kulturnih institucija gotovo da i nema. U ovom 
slabljenju veza pomagalo se i iz Hrvatske: čujnost radiostanica iz Hrvatske je 
uglavnom slaba, a i TV - signal je samo u uskom pojasu u Podunavlju 
zadovoljavajući. 

Dosadašnji školski sistem je izrazito pogodovao asimilaciji: o svom 
narodu, njegovoj povijesti i njegovoj kulturi naša su djeca saznavala 
zanemarljivo malo. 

Zato DSHV zahtijeva slobodnu i ravnopravnu upotrebu vlastitoga, tj. 
hrvatskoga standardnog književnog jezika u školstvu, to znači hrvatske 
paralelne razrede i hrvatske škole. 

Zahtijevamo slobodnu upotrebu vlastitog jezika i pisma u javnosti: u 
upravi, pravosuđu, tisku, radiju i televiziji. Društveni mir u Jugoslaviji jedino je 
moguć samo ako su svi narodi i narodnosti ravnopravni. Ravnopravnost za nas 

Hrvate znači i razmjerna zastupljenost u organima uprave, pravosuđa, školstva, 
u uredništvima sredstava priopćavanja: u tisku, na radiju, na televiziji. 

Ravnopravnost za nas znači i imati vlastite kulturne institucije: od 
kulturno-umjetničkih društava do kazališta u kojima ćemo slobodno moći 
razvijati svoju autohtonu kulturu bez straha da nam se nalijepi kakva 
diskvalificirajuća etiketa. 

Ostvarenjem naših zahtjeva neće biti nitko ni u čemu zakinut. 

Sve što mi za sebe zahtijevamo - priznajemo svakomu! 

Gospodarstvo. A sada okosnice naše viziji, gospodarske budućnosti: 

Europa 1992. kuca i na naša vrata. Europa 1992. je moćna asocijacija 
demokratskih država sa slobodnom ekonomijom u službi čovjeka, tj. socijalnom 
tržišnom ekonomijom. 

Demokratski savez Hrvata u Vojvodini polazi sa stajališta da će se 
razumnim dogovorom postići stabilni društveni mir u Jugoslaviji. Polaznice 
jedne suvisle gospodarske politike moraju biti i u J ugoslaviji realno procijenjeni 
Vlastiti resursi. Za nas u Vojvodini to znači: plodna zemlja i kvalificirani ljudi s 
dobrim radnim navikama. 

Polazeći od činjenice da je Vojvodina gnijezdo u kojem živimo i od 
opredjeljenja da ovo gnijezdo sačuvamo života vrijedno i za buduća pokoljenja, 
smatramo: 

- da sve privredne grane treba tako razvijati da se prirodna sredina ne 
opterećuje više, nego što može podnijeti njezina prirodna ravnoteža. 

Osnovni nosilac razvoja treba da bude visoko kvalificiran, marljiv i dobro 
plaćeni radnik, koji je sposoban i motiviran da u racionalno organiziranoj 
proizvodnji stvori takve proizvode u čijoj vrijednosti najveći dio ima upravo 
ljudsko znanje i spretnost! U poljoprivredi to znači da se s našeg područja izvozi 
što manje plodova ili proizvoda niskog stupnja prerade, a što više plodova ili 
proizvoda visokog stupnja prerade i vrhunske kvalitete. Smatramo da je to 
moguće postići relativno brzo racionalnim povezivanjem proizvodnje, prerade i 
plasmana poljoprivrednih proizvoda. ; 

Smatramo da se infrastrukturalno treba izjednačiti selo s gradom, da će se 
otvaranjem prerađivačkih i remontnih pogona na selu selo revitalizirati. 

Mladi ljudi s novim saznanjima i novom organizacijom rada mogu biti 
snažan motor-pokretač cjelokupne privrede. 

Smatramo da je krajnje vrijeme da se pokrene prestrukturiranje 
industrije. Velikim investicijama na području javnih radova treba pokrenuti 
privredu s mrtve točke. Novostvorenu akumulaciju treba investirati u 
visokoakumulativne i čiste tehnologije. Ove grane treba razvijati u suradnji s 
inozemnim partnerima. Iz dosadašnje prakse se vidi da nisu samo 
administrativna ograničenja razlog slabog interesa inozemnih ulagača u našu 
privredu, već i zastarjelost tehnologija, krutost organizacije proizvodnje, niska 
Trenta i nesigurnost uloženog kapitala. Razvoj prerađivačke industrije 
poljoprivrednih proizvoda i uvođenje i razvoj čistih tehnologija mogao bi 

apsorbirati nadolazeću novu radnu snagu i time olakšati rješenje pitanja nečistih 
tehnologija. 

Svjesni smo da smo mi Hrvati na ovim područjima dio cjeline. Svjesni 
smo i dometa DSHV. Svjesni smo međutim i toga da se u demokratskom 
društvu vrlo mnogo može postići na područjima na kojima smo mi Hrvati važan 
faktor ili čak većinsko stanovništvo. Svjesni smo da to nije samo šansa, već i 
odgovornost. 

Zato vas pozivam, dragi prijatelji i osnivači DSHV-a da odlazeći s ove 
Osnivačke skupštine svojim kućama ponesete sa sobom dvije poruke: 

- Recite svakom da mi nikome ne prijetimo, mi nikoga ne ugrožavamo. 
Što za sebe tražimo, to priznajemo svima! Mi smo za razum i toleranciju. Mi 
Smo za suživot u različitosti! 

- Ponesite sa sobom i upaljenu luč nade i optimizma: ima budućnosti i za 
nas Hrvate! 


Subotica, 15. VII 1990. 


(Govor predsjednika Bele  Tonkovića na Osnivačkoj = skupštini 
Demokratskog saveza Hrvata u Vojvodini.) 


GOVOR RODA MOGA 


Ikavica 
pričalica, 
ikavica 
pripelica 
poletila 
moja mila. 


Širi krila 
priko njiva 
i ravnica. 
Ko da sniva 
dok je živa 


Subotica. 
Živa bila! 


Jakov Kopilović 

Bela Tonković 


DEMOKRATSKI SAVEZ HRVATA U 
VOJVODINI - jedna godina postojanja 


Dragi prijatelji! 

Velika mi je čast što ste me pozvali da održim predavanje o 
Demokratskom savezu Hrvata u Vojvodini na ovim 2. Bajskim razgovorima i 
time  rasvijetlim jedan životno bitan segment društvenog života nas 
Bunjevaca-Hrvata. 

Dopustite mi da na početku bacim kratak pogled na povijest političkih 
stranaka u nas i njihovo djelovanje. 

Mi, Bunjevci-Hrvati, odvajkada smo razumjeli da je i politički angažman 
vrlo važan za život naroda. Zato su se naši stari bavili politikom, pokušavajući i 
nastojeći i putem političkog rada ostvariti ciljeve za koje su smatrali da su za 
dobro naroda. 

Tako su već 1869. godine kanonik i kasnije biskup Ivan Antunović i Boza 
Šarčević politički vrlo aktivni. Prvi kao deakovac, a drugi kao košutovac. 
Premda su to bile oprečne stranke u Ugarskoj i međusobna borba znala je biti 
žestoka, njih dvojica su jedan drugoga poštivali i cijenili. Tako imamo sačuvano 
pismo Boze Šarčevića iz 1869. godine _u kojem piše o Ivanu Antunoviću: "Live 
stranke inteligencija zazire od g. kanonika (Ivana Antunovića) što je on 
Deakovac i što drže da je ultramontan. Ovo poslidnje 'baš ne stoji jer g. 
Antunović pripada onoj stranki koja je skupljena oko "Szabad egyh4z". On je 
blagog , čistog demokratskog duha i pravi duhovnik, njegova se politika osniva 
na "ljubi tvoga iskrnjega". /Ante Sekulić, Narodni život i običaji Bačkih 
Bunjevaca, Zagreb, 1986., str. 94). 

Subotički intelektualci osnivaju 1880.god. svoju Bunjevačku stranku koja 
je u svojem programu posebno isticala nastojanje oko osiguranja ljudskih i 
zakonskih prava subotičkih Bunjevaca. Tražeći to, ti su intelektualci sigurno 
imali pred očima i dogovor što ga bilježi Petar Pekić: "Poslije nagodbe između 
Budima i Beča, sazovu god. 1868. predstavnici i starješina Bunjevaca u Subotici 
vijeće na kome odluče da će Bunjevci i nadalje zadržati svoj nadimak, jer bi 
nazivom svog narodnog imena hrvatskoga bili izloženi progonstvu..." (Petar 
Pekić: Povijest Hrvata u Vojvodini, Zagreb, 1930. 156.str.). Na izborima u lipnju 
1880.god. pobijedio je kandidat Bunjevačke stranke Lazo Mamužić. On je 18 
godina bio vrlo uspješan gradonačelnik Subotice. Za njegovo vrijeme 
obnovljena je crkva sv.Terezije, izgrađene su crkve sv.Roka i sv.Jurja, zatim 
bolnica, sirotište, 7  zabavišta, 20 osnovnih škola, muška gimnazija, 
poljoprivredna škola i mnoge druge važne ustanove. Velika mu je želja bila da 
osnuje i hrvatske škole, pa je tako ostala Zabilježena i njegova izjava: "Duša mi 
plače kad pomislim da sadašnja neshvatljiva i na maternjem jeziku 

neupotrebljiva školska obuka naraštaja moga naroda uskraćuje blagodati novog 
nastavnog plana." O ostvarivanju tog plemenitog plana uvelike mu je pomogao i 
župnik Pajo Kujundžić. Rad Bunjevačke stranke zamro je između 1898. i 1906. 
kada je ona obnovljena. ' 

Uloga Bunjevačke stranke bila je odlučujuća u zbivanjima između 
29.10.1918. i 1.12.1918., tj. u vremenu raspada Austro-Ugarske, stvaranja 
Države Slovenaca, Hrvata i Srba i nastajanja Kraljevine SHS. Blaško Rajić, 
Mirko Ivković Ivandekić i Stjepan Vojnić Tunić sudjeluju na povijesnom 
zasjedanju Hrvatskog sabora 29.10.1918. gdje Mirko i Stjepan postaju članovi 
Narodnog vijeća. U Subotici je 10.11.1918. organiziran veliki narodni zbor, 
odmah zatim osnivaju se bunjevačka i ponegdje bunjevačko-srpska narodna 
vijeća kao organi vlasti do ustrojstva nove države. 

Na izborima 28.11.1920. u Subotici su izabrana tri kandidata Bunjevačke 
stranke za narodne poslanike: Blaško Rajić, Franjo Sudarević i Stjepan Vojnić 
Tunić, ali 28.11.1924.god. dolazi do razdora unutar stranke: jedno krilo ostaje i 
nadalje ono što je bilo, a drugo krilo se izdvaja pod imenom Vojvođanska pučka 
stranka. Obje su, međutim, izrazito hrvatski orjentirane. Dok se Vojvođanska 
pučka stranka polako ugasila, Bunjevčko-šokačka stranka je 27.6.1926.god. 
prešla u krilo Hrvatske seljačke stranke koja je djelovala vrlo uspješno na našim 
područjima sve do 1941.god. kada je uslijed okupacije prestala s radom. I danas 
još ima u Subotici mnogo živih članova Hrvatske seljačke stranke i gotovo svi su 
se uključili u rad Demokratskog saveza Hrvata u Vojvodini. 

Za vrijeme II. svjetskog rata zamro je politički život među nama, a poslije 
rata pa sve do 1990.god. mogao se artikulirati isključivo putem KPJ, odnosno 
SKJ i njezinih satelitskih organizacija. 


Val propasti realsocijalističkih društvenih sistema u istočnoj Europi 
Zahvatio je 1990.godine i Jugoslaviju. Počeli smo razmišljati o političkoj 
budućnosti Bunjevaca-Hrvata, jer smo vidjeli da nam kao narodu prijeti 
PrOpast. Zato smo odlučili nas nekoliko da osnujemo političku stranku koja će 
se brinuti o Hrvatima-Bunjevcima, Šokcima i srijemskim Hrvatima i njihovim 
interesima. 

Iz razgovora s ljudima brzo je postalo jasno da to ne može biti jedna od 
Starih naših stranaka iz jednostavnog razloga što su se društveno-politički i 
ekonomski uvjeti potpuno promijenili. Obnavljanjem Bunjevačko-šokačke 
stranke zatvorili bismo se u uski subotičko-somborski krug i isključili bismo 
Hrvate u Srijemu i Banatu, a osnivanjem Seljačke stranke ne bismo okupili velik 
dio Hrvata koji više ne živi na selu već u gradu. 

Hrvatima u Vojvodini treba stranka - zaključili smo - koja će moći 
objediniti sve Hrvate u Vojvodini, ili bar najveći dio, bez obzira da li žive u 


gradu ili selu, da li su seljaci, radnici ili intelektualci i bez obzira jesu li vjernici 

polju", a u ostvarenju tih ciljeva služit ćemo se isključivo metodama 
parlamentarne demokracije. u 

Na ovim političkim osnovama osnovan je 13. 05. 1990.god. u Subotici 
Inicijativni odbor od 13 članova. U Odbor su ušli predstavnici svih regija 
Vojvodine u kojima žive Hrvati: od Bačkog Brijega do Zemuna i od Subotice do 
Kukujevaca kraj Šida. 

Glas o ovoj akciji se brzo pročuo i na poziv na osnivačku skupštinu 15. 
07. 1990. u Subotici odazvalo se više od 200 delegata iz cijele Vojvodine i 
četrdesetak gostiju. Na osnivačkoj skupštini prihvaćeno je osnovno utemeljenje 
stranke na velikim deklaracijama 0 ljudskih pravima i uređenju društva, a to su: 
Deklaracija o nezavisnosti SAD iz 1776., Deklaracija prava čovjeka i građanina 
iz 1789., enciklika Rerum novarum, Univerzalna dekiaracija o ljudskim pravima 
UN iz 1948., Završni dokument Konferencije KESS-a, Helsinki 1975. i Bečke 
konferencije KESS-a 1989., te konferencija koja razrađuje principe KESS-a. 
"Ovi dokumenti su temelj na kojem se organizira DSHV, načela ovih 
dokumenata jesu i naša načela, vizija društva ovih dokumenata jesu i naša vizija, 
ciljeve ovih dokumenata želimo ostvariti na ovim područjima, posebice glede 
položaja i uloge nas Hrvata," (uvodno izlaganje Bele Tonkovića). U središtu 
pažnje DSHV-a je čovjek pojedinac. On je nosilac prirodnih prava koja mu 
nitko ne može oduzeti i u službi čovjeka mora biti cijelo društvo, gospodarstvo i 
država. 

Čovjek je, međutim, po svojoj prirodi društveno biće. Osnovna ćelija 
društva je obitelj, pa obitelj mora imati poseban tretman u društvu, kako 
ekonomski tako i društveno: društvo mora obitelj svesrdno potpomagati, i 
obitelj mora biti slobodna i bez uplitanja i Zahvatanja političkih ideologija. 
Čovjek se rađa i kao pripadnik nekog naroda. Ovu činjenicu svatko mora 
ozbiljno uzeti u obzir i poštovati je. Mi smo rođeni kao Hrvati koji imaju i neku 
lokalnu odrednicu: mi sebe zovemo i Bunjevcima ili Šokcima i ne damo nikomu 
da nas apsolutiziranjem lokalne odrednice odvaja od našeg matičnog hrvatskog 
naroda. 

Bitne crte našeg gospodarskog programa jesu: u okviru slobodnog 
poduzetništva treba iskoristiti vlastite resurse, tj. plodnu zemlju i kvalificirane 
ljude s dobrim radnim navikama i gospodarstvo mora paziti da ne preoptereti 
čovjekovu sredinu da ne bi zbog naše vlastite pohlepe onemogućili opstanak 
budućih pokoljenja. 

Na osnivačkoj skupštini je prihvaćen i Statut, izabrano Predsjedništvo od 
13, Vijeće od 33 člana, te Kontrolna komisija i Sud časti. S veličanstvene 
Osnivačke skupštine razišli smo se s upaljenom luči nade i optimizma da ima 
budućnosti i za nas Hrvate - Bunjevce, 

Ovom optimizmu vrio brzo se usprotivila surova realnost: napadi na nas, 
klevete i laži ubrzo su se umnožili u sredstvima javnog priopćavanja, u Plavni je 
uvedeno vanredno stanje, a pod franjevački samostan u Baču podmetnuta je 
mina. To više nije imalo nikakvu vezu s demokratksim procesima. Naš odgovor 
na to bio je osnivanje podružnica i mjesnih organizacija i vrlo intenzivni rad sa 

članovima. Svaki susret s ljudima bio je dirljiv: svi smo predugo čekali da se taj 
trenutak dogodi. 

I onda je došla kampanja za izbore za republičku Skupštinu u studenom i 
prosincu 1990.godine. 

Demokratski savez Hrvata u Vojvodini je ušao u prvom krugu izbora u 
tzv. Reformsku koaliciju Vojvodine koju su na pokrajinskoj razini činili osim 
nas i Liga socijaldemokrata za Vojvodinu, UJDI i Reformske snage, a u Subotici 
i Demokratska zajednica vojvođanskih Mađara i Seljačka narodna stranka. 

U okviru te koalicije postavili smo 5 kandidata od kojih je izabran jedan i 
to u Subotici gosp. Antun Skenderović, u Somboru je našem kandidatu Mati 
Matariću nedostajalo svega nekoliko stotina glasova, a ostali kandidati su dobili 
veći broj glasova nego što ima Hrvata u njihovim izbornim okruzima. Budući da 
smo u vrijeme izbora bili stari tek nekoliko mjeseci, a za protivnika smo imali 
svemoćnu organizaciju s ogromnim iskustvom i praktično neograničenim 
novčanim sredstvima i sredstvima priopćavanja, Demokratski savez Hrvata u 
Vojvodini smatra da je postignuti uspjeh zadovoljavajući. To tim više, što je u 
Subotici potpuno pobijedila demokratska opcija: sva četiri subotička narodna 
poslanika pripadaju demokratskim snagama. 

Politički rad na terenu se i poslije izbora odvijao istim intenzitetom: 
osnivali smo podružnicu za podružnicom, mjesnu organizaciju za mjesnom 
organizacijom. Danas imamo na teritoriji Vojvodine 7 podružnica, 4 manje 
podružnice i 15 mjesnih organizacija s ukupno preko 9000 članova i mnogo, 


/ mnogo simpatizera. Ustrajnim i demokratskim radom u javnosti uspjeli smo da 


DSHVY bude prihvaćen kao politička snaga s kojom se mora računati u svakoj 
sredini u kojoj ona postoji i radi. 

Slijedeći važan korak je bila sjednica proširenog Vijeća 24.4.1991.god. na 
kojoj je odlučeno da se osnuje Fond za potporu učenika i studenata. Cilj tog 
fonda je da doprinese razvitku inteligencije među nama Hrvatima u Vojvodini. 

30. 05. 1991. uputili smo Skupštini Republike Srbije zahtjev za 
zakonskom regulacijom kulturne autonomije Hrvata u Republici Srbiji. Nakon 
objavljivanja ovog zahtjeva 5.6.1991.god. teško su nas napale one snage koje su 
Protiv svega što je hrvatsko i koje naše bunjevačko ime nastoje iskoristiti protiv 
samih nas Bunjevaca. Ozbiljne političke snage i institucije su, međutim, daleko 


smirenije reagirale na našu inicijativu. O čemu se u stvari radi? 


Polazeći od međunarodnih dokumenata koje je potpisala i Jugoslavija, pa 
time i Srbija, a koje se odnose na uređenje statusa i prava manjinskih naroda 
DSHV je formulirao svoje zahtjeve: 

1. Regulirati zakonom pravni status Hrvata u Republici Srbiji. 
Neophodno je da se već jednom jasno odredi kakav smo mi kolektivitet u državi 
Južnih Slavena za koju smo dva puta u ovom stoljeću dali svoju krv. 

2. Zakonski treba urediti pitanje javne upotrebe našeg jezika, latiničnog 
pisma i javno korištenje naših nacionalnih simbola. Nismo više spremni trpjeti 
šikaniranja zbog upotrebe svoga jezika, latiničnog pisma i svoje zastave. 


81 


3. Tražimo institucionalno rješenje pitanja prosvjete, znanosti i kulture 
Hrvata u Republici Srbiji. Zahtjev nas Bunjevaca-Hrvata ovdje je jasan: hoćemo 
da naša djeca uče o svome narodu na svome jeziku i da to više ne bude predmet 
ismijavanja. >A : 

4. Takav projekat se može ostvariti najbolje putem vlastitih školskih 
institucija. To u našoj povijesti nije novost. To je bilo riješeno već 1802.godine i 
zakonskim odredbama 38. i 44. člana mađarskog Zakonika iz 1868.godine i 
17.člana Zakona iz 1879.godine. Ovaj naš zahtjev je samo nastavak truda i 
nastojanja naših didova i pradidova! 

S. Budući da i mi doprinosimo stvaranju budžetskih sredstava, tražimo 
osnutak hrvatskih novina, te hrvatskih programa na radiju i televiziji koja će biti 
financirana iz državnog budžeta i putem kojih ćemo mi sami prezentirati sebe, 
svoju kulturu i zastupati svoje interese. To imaju svi narodi u Vojvodini, osim 
nas! 

6. Tražimo osnivanje Nacionalnog vijeća Hrvata u Republici Srbiji čije 
ćemo članove sami birati i koje će biti ovlašćeno svim kompentencijama 
personalno-kadrovske, imovinsko-pravne i financijske naravi, koje će moći 
kontrolirati ostvarivanje naše kulturne autonomije i koje će imati pravo veta na 
sve odluke koje krše zakon o kulturnoj autonomiji Hrvata u Republici Srbiji. 

Ovo su, dragi prijatelji i sunarodnjaci, jasno formulirani i daleko veći 
zahtjevi od onih koje je Pavao Kujundžić u travnju 1914. zatražio svojim 
"Pravilima školske zadruge" koja mu nisu bila odobrena, a već samo mjesec dana 
kasnije isto ministarstvo se udvaralo manjinskim narodima svojom uredbom 
koja vrlo brzo poslije toga više nikom nije trebala, jer je počeo prvi svjetski rat. 

Trijanonska granica nas je, dragi moji sunarodnjaci, prije 73 godine 
podijelila, razdvojila i kroz duge godine udaljila. U našoj domovini, koju smo mi 
oslobodili od Turaka i koju smo stoljećima izgrađivali, postali smo manjina. 
Danas se i vi ovdje i mi u Jugoslaviji moramo boriti za svoja prava, Svi govore da 
ih imamo, a nikako da ih ostvarimo. Jedno je sigurno: mi smo i$ti narod, mi smo 
rođaci, mi smo ista obitelj. Mi smo ista živa bunjevačka grana na živomu 
hrvatskom stablu! U Europi bliske budućnosti trijanonska granica neće više 
imati ulogu razdvajanja braće. U takvoj Europi bit ćemo opet jedno, bit ćemo 
opet jedan narod: Bunjevci - Hrvati na istočnom rubu hrvatskog etničkog 
prostora. 


(Predavanje održano 15.6.1991. u Baji na priredbi Bajski razgovori 
"Bunjevci danas".) 

fra Andrija Zirdum, Plehan 


BOSANSKI FRANJEVCI I SEOBE 
HRVATA U PODUNAVLJE TIJEKOM 
16. I 17. STOLJECA 


Zajednica franjevaca u Bosni naziva se "Bosna Srebrena", jer je u početku 
imala veliki samostan u gradiću Srebrenici, gdje je u srednjem vijeku kopano i 
obrađivano srebro i gdje je u to doba boravilo puno katolika-trgovaca iz 
Dubrovnika. (1) Franjevci su ih služili, a ujedno su propovijedali i obraćali 
bosanske krstjane, koji su u svome naučavanju zastranjivali od nauka Katoličke 
ckrve. Služili su i druge katolike, zanemarene zbog nedostatka kvalitetnih 
svećenika. Iz Bosne se franjevačka zajednica širila u okolne krajeve prema 
zahtjevima vremena i potrebama tamošnjih katolika. Tako su se bosanski 
franjevci rano uključili u isprepleteno bosansko društvo, stvarano na raskrižju 
zapadne i istočne kulture, katoličanstva i pravoslavlja. 

Ipak, posebnu ulogu franjevci su imali u vrijeme prodora Turaka tijekom 
15. stoljeća i njihova osvajanja Bosne i u vrijeme stalnih, upornih turskih 
nadiranja prema zapadu, dok nisu zauzeli velik dio jugoistočne Europe do 
Budima. 

U vrijeme osvajanja Bosne, sultan Mehmed II dao je franjevcima 
Ahd-namu(2), tj. zajamčio im život i nepovredivost posjeda, slobodu kretanja i 
neometano vršenje vjere, naravno, uz uvjet da budu politički lojalni prema 
Osmanskoj državi. Politički motiv kojim se sultan kod te isprave vodio 
vjerojatno je bio kako bi predusreo i spriječio odseljavanje katoličkog 
pučanstva, napose rudara iz Bosne. S Ahd-namom franjevci nisu mogli mirno 
živjeti i nesmetano služiti katolike, nego je tim dokumentom legalizirana borba 
Za vlastitu egzistenciju i ostanak katolika u Bosni(3). Time su franjevci postali 
legalni građani Carevine, premda su Turci katoličanstvo smatrali svojim 
nepomirljivim neprijateljem. (U takvim su okolnostima bosanski franjevci 
gotovo pratili turske osvajačke čete i služili preostale katolike. Ljetopisci 
spominju poslovicu koja se, navodno, ponavljala među Turcima: "Kuda mi s 
ćordom (mačem), onud fratri s torbom!"(4) 

Spomenute okolnosti oblikovale su zanimljiv lik 
redovnika-franjevca-dušobrižnika i neke vrste redovničku Crkvu, koja je u svom 
djelovafiju bila trpljena, a progonjena od turskih vlasti, te sve do danas često 
sumnjičena i u katoličkim redovima. 

Da bismo donekle razumjeli djelovanje bosanskih franjevaca u 16. i 17. 
stoljeću u južnoj Mađarskoj, treba pokušati uživjeti se u ondašnje političke, 
društvene i gospodarske prilike, kako bismo na osnovi vanjskih okolnosti, 

oskudne građe i usputnih bilježaka načinili sliku zbivanja i doseljavanja Hrvata 
iz Bosne u Podunavlje. 

Razlozi dolaska bosanskih franjevaca u Podunavlje su: nove političke i 
društvene prilike, nestašica klera, posebne povlastice turskih vlasti, teške 
gospodarske prilike bosanskih samostana te povezanost franjevaca s narodom 
koji je bio prisiljen na migracije prema sjeveru. 1 1$ 

1. U ratnim pohodima u prvoj polovini 16. stoljeća Turci su držali široki 
front. Dok su ratovali s Mlečanima, ni Hrvatsku nisu puštali na miru. A kad su 
zauzeli tvrđavu u Bosanskoj Dubici (1538.), bila im je uklonjena važna zapreka 
napredovanju u Slavoniju. Čim su sklopili mir s Mlečanima (1540.), poduzeli su 
šire akcije prema Slavoniji i sjeverozapadu te 29.kolovoza 1541. zauzeli su 
Budim i u njega stavili središte beglerbegluka (pokrajine) u evropskoj Turskoj. 
Njemu su priključili sandžake (vojno-upravne oblasti) u Ugarskoj te Požegu, 
Osijek, Smederevo, Vidin i Zvornik(5). 

Padom pod tursku vlast u Prekosavlju i Podunavlju su nastajale velike 
promjene u društvenom, kulturnom, gospodarskom, vjersko-crkvenom i 
narodnosnom pogledu, Ratove je pratila pogibija, pustošenje i bježanje 
pučanstva. Tu su Turci imali svoje metode. Prije konačnog zauzeća, nekoliko bi 
puta porobili dotični kraj, a glavni im je plijen bio pučanstvo. Hvatali su ljude i 
žene i prodavali u roblje. Tako je vojska sultana Sulejmana II (1532.), nakon 
neuspjela opsjedanja Kisega, na povratku harala i kupila roblje. Tom prilikom 
odvedeno je u ropstvo oko 50 tisuća ljudi, uglavnom Hrvata. Tri desetljeća 
kasnije (1556.) suvremeni ljetopisac fra Ivan Tomašević bilježi: "Turčin je iz 
rečenoga grada (Kostajnice) iznebuha stao udarati na polja, zaseoke, sela i 
gradove te čitavu Hrvatsku pustošiti i zaposjedati. Sam Bog zna kako je mnogo 
svijeta ubijeno i odvedeno u ropstvo. To je bio uzrok i početak rasula donjih 
strana Hrvatske, a također i Kranjske. Zbrojivši sve u jedno, poginulo je i 
odvedeno iz Hrvatske u Bosnu 46 tisuća nesretnih duša." Spomenuti brojevi su 
okrugli i vjerojatno pretjerani, ali je sigurno da je odvedeno u ropstvo mnogo 
kršćana(6). 

Spomenuo sam kako su ljudi bili glavni ratni plijen. Turci su ih prodavali 
najčešće na tržnicama u Sarajevu i Skoplju. Cijena roblja ovisila je o ponudi i 
potražnji. Ako je zarobljenika bilo mnogo, cijena im je niža. Tako je npr. turski 
ljetopisac Nušri (1437/38.) zabilježio u okolini Bijeljine da je "lijepa djevojka 
vrijedila samo koliko jedan par čizama"(7) 

A zakonom Bosanskoga sandžakata iz 1530.god. bilo je određeno da na 
sarajevskom trgu država dobije "od onoga ko proda roba dvije akče, i ko uzme 
(roba) dvije akče, a od onoga ko proda konja, dvije akče i od onoga ko kupi 
konja, također dvije akče uzima se"(8). 9 

Robovi su bili brzo poislamljeni. Mnogi robovi, koji su ostali u Bosni, bili 
su oslobođeni i kao muslimani Stupali su u vojnu ili druge državne službe, 
dobivali zemlju i stvorili svoje obitelji. Oni su dali i svoj udio u islamizaicji 
Bosne i susjednih krajeva. 

U osvojenim krajevima u Prekosavlju i Podunavlju Turci su organizirali 
upravu po vojnički te podigli brojne utvrde, da im služe kao oslon vlasti i 
gospodstva. Vojnici, koji su bili postavljeni u te tvrđave, a tako i obrtnici i 
trgovci koji su pratili tursku vojsku, potjecali su u početku većinom iz Bosne, 
gdje je već dobar dio pučanstva bio primio islam. 

Austrijski izaslanik Benedikt Kuripešić na svom prolazu kroz Bosnu 
1530.godine zabilježio je: "Svi su njihovi (turski) janjičari i najbolje sluge, 
činovnici i kapetani, Bosanci... Sada hoće car da oni, što su u službi i uživaju 
nagradu ili timar u Bosni, da idu u Ugarsku i da tamo zadobiju nove timare... 
Otkada je osvojio Ugarsku i Hrvatsku, hoće turski car da Bosanci budu samo 
krajišnici."(9) 

Ako se uzme da u vrijeme zauzimanja Podunavlja nije bilo veće borbe, 
mora se postaviti pitanje gdje su starosjedioci katolici, kojih je, sudeći po 
brojnim crkvama, uz druge konfesije, moralo biti veći broj. Uz spomenute 
pogibije i odvođenje u ropstvo, na neko veće raseljavanje ne bi trebalo 
pomišljati, jer se nije imalo kamo bježati, pa je to teško pretpostavljati. Radi se 
o katolicima kod kojih je prijelaz na islam po naravi stvari trebao biti najteži. 
Vidan dokaz islamizacije katoličkog pučanstva u većem broju očituje i gotovo 
potpuni nestanak katoličke crkvene organizacije(10). 

Prateći povijesne kontekste, nema sumnje da su se u Prekosavlje i 
Podunavlje naselili brojni muslimani iz bližih krajeva, posebice iz sjeveroistočne 
isrednje Bosne, koja je s tim krajevima i inače imala dobre veze. 

Novi posjednici, begovi, age i drugi visoki činovnici, preseljavali su po 
potrebi svoje kmetove. Ponekad su selili i sami seljaci, tražeći bolje uvjete 
života. 

Razlogom seljenja prema sjeveru bili su i porezni nameti koji su od druge 
polovine 16. stoljeća u graničnim pokrajinama bili niži. A inače, poreska 
diskriminacija činila je i prijelaze na islam privlačnijim, napose u prvoj fazi kad 
se tražilo samo izvanjsko ispovijedanje islama(11). 

2. S obzirom na prostorno širenje područja rada franjevaca Bosne 
Srebrene, može se reći kako su neki franjevci gotovo pratili turske čete pri 
njihovu osvajanju. Već 1533.godine susrećemo ih u okolici Bača, a 1541.godine 
u vrijeme osvajanja Budima i Pešte, bosanski se franjevci bore s kalvinima, koji 
su u to nemirno vrijeme kušali zaposjesti što više napuštenih katoličkih crkava. 
Franjevci im to nisu dopuštali, pa su im mađarski katolici kasnije bili 
zahvalni(12). 

Zbog čestih pohoda turske vojske prema zapadu u prvoj polovini 16. 
stoljeća sačuvano je malo vijesti o životu i radu franjevaca. Iz njih ne možemo 
pravo saznati ni vrijeme održavanja kapitula, ni imena provincijala. Prve vijesti 
vezane su uz provedbe nekih odredaba Tridentinskoga sabora kad se Rimska 
kurija (1571.) počela ozbiljnije zanimati za katolike pod turskom vlašću. U to 
vrijeme, ali i dugo kasnije, nema samostana Bosne Srebrene u Podunavlju. I 
franjevci oskudijevaju svećenicima(13). 

U prvom stoljeću turske uprave Bosna Srebrena, stjecajem političkih 
okolnosti, proširila se prema sjeveru u okolicu Beograda i Smedereva, u Srijem, 
Slavoniju i jedan dio Podunavlja. U novoosvojenim krajevima služili su 
katolike. Dok su njihove nastambe bivale vojarne turskih četa, a franjevci su 
živjeli u okolnim selima, te čekali prilike da se u njih povrate. 

Crkvene vlasti u Rimu koncem 16. stoljeća postaju svjesne naglog širenja 
kalvina i protestanata u tim krajevima pa šalju apostolske vizitatore da vide 
stvarno stanje i da traže načina dušobrižničkog rješenja. Svi ističu nedovoljan 
broj klera, što uvjetuje da Rim šalje misionare. Političke i 
crkvene promjene u Bosni pod Turcima bile su toliko velike - iščezle su granice 
biskupija i župa - da rimski crkveni ured te zemlje više ni ne ubraja među 
katoličke države, nego među zemlje misijskog područja i nastoji u njima 
organizirati crkveno djelovanje u novim okolnostima te osniva apostolske 
vikarijate. Među franjevcima Bosne Srebrene nalazi prikladne nositelje 
crkvenog djelovanja na europskom području Osmanske države. To je razlog što 
Rim prihvaća Bosnu Srebrenu s pastoralnim djelovanjem njezinih članova kao 
osnovicu organiziranja crkvene uprave na tom području. 

Budući da se pred turskim osvajačima povuklo i svećenstvo, vjernici su 
bili prisiljeni sami tražiti svećenike. Pečujski katolici 1581. god. žele pastoralnu 
skrb bosanskog biskupa Antuna Matkovića, a katolici u Potisju, koji su govorili 
"lingua slavonica", mole 1584.god. da im se pošalju svećenici toga jezika. 
Istodobno su u južnoj Mađarskoj tu i tamo bili prisutni svjetovni svećenici i 
isusovci, dok u Potisju i Podunavlju uz franjevce Ugarske provincije, koja je 
dovela neke talijanske misionare, djelovali su franjevci Bosne Srebrene(14). 

U drugoj polovini 16. stoljeća franjevci Bosne Srebrene često su se morali 
Sporiti s pravoslavnom hijerarhijom: patrijarsima i vladikama. O tome svjedoče 
fermani, bujrutnije, sudske presude i naredbe. Najčešći sporovi bili su u 
vremenu između 1561. i 1577. godine. O tome svjedoči 27 izvornih dokumenata, 
koji uglavnom govore o tome kako Patrijarsi i vladike nemaju prava ubirati 
takse od franjevaca i katolika. Takay Postupak patrijarha i vladika protegao se i 
kasnije, ali ne s takvim intenzitetom kao u spomenutom razdoblju(15). 

Mogućnost školovanja većeg broja franjevaca u zemlji i inozemstvu u 
Prvoj polovini 17. stoljeća omogućila je povećanje njihova broja, te neki 
bosanski samostani proširuju svoje djelovanje i u druge susjedne krajeve 

U svojim  dušobrižničkim pohodima franjevci su bili izloženi 
neprijatnostima što su im činili mjesni činovnici, vojnici ili slučajni prolaznici. 
Zato se obraćaju višim vlastima i traže zaštitu da mogu slobodno putovati, da se 
turski šerijatski suci, kadije, ne miješaju u vjenčavanje katolika, da budu 
oslobođeni od carina na uvezenu robu za liturgijske čine. Od sultana Murata IV 
dobivaju ferman da Mogu putovati u građanskom odijelu i da mogu nositi oružje 
U svrhu obrane. a 

: Bosanski samostani su koncem 17. stoljeća bili izloženi velikim globama, 
Jer u očima osmanske vlasti samostani i njihovi poglavari bili su jedini nositelji 
Prava i obveza. Turske vlasti nisu priznavale ni biskupa ni provincijala, nego 

gvardijana i samostan koji je imao posjed i bio porezni obveznik. To je 
razlogom, i ako se ne naglašava distriktizam (teritorijalna podjeljenost) kao 
osobitost franjevačkog djelovanja Bosne Srebrene, da su pojedini samostani 
nastojali umnožiti broj svojih župa, značajnih kao ekonomske, a ne samo 
pastoralne jedinice. Tako je olovski samostan krajem prve polovine 17. stoljeća 
preuzeo gotovo sve župe u Srijemu. Župe u Bačkoj djelc nice su pripadale 
samostanu u Gradovrhu, a djelomice samostanima u Olovu i Srebrenici. Olovski 
samostan svojatao je 1662.god. župe i u južnoj Ugarskoj, premda je neke od tih 
župa beogradski biskup fra Matej Benlić 1664.god. povjerio samostanu u 
Sutjeskoj. U posljednja tri desetljeća 17. stoljeća olovski samostan upravljao je 
većinom franjevačkih župa u Podunavlju i Potisju, a olovski gvardijan je jedno 
vrijeme nosio i naslov misijskog prefekta za te krajeve (16). 

Prihodi sa župa pomagali su izdržavanje i održavanje samostana koji su 
| se, zbog čestih globa i nameta,.sve više zaduživali i to obično u Turaka. Franjo 
Varadinac u svom djelu "Pastor Bonus" bilježi 1679.god. koliko su bili zaduženi 
pojedini bosanski samostani: olovski 8 tisuća dukata, visočki 10 tisuća, 

gradovrški 13 tisuća, tuzlanski 4 tisuće, modrički 3 tisuće itd.(17). 
Šesnaestogodišnji Bečki rat (1683.-99.) ponovno je potpuno izmijenio 
političku, društvenu i crkvenu zbilju južne Europe. Poslije rata franjevačka 
| provincija Bosna Srebrena našla se u tri međusobno neprijateljske države: 
Turskoj, Mletačkoj Republici i Austriji. To je rodilo novim posebnostima i 
teškoćama(18). 

3. Spomenuo sam kako su već u prvim desetljećima turskoga gospodstva 
prevladali muslimani u svim većim mjestima. Što je dulje trajalo tursko 
vladanje, njihov se broj povećavao. 

a) Turski putopisac Evlija Čelebija, prolazeći Bosnom 1660. god. ovo je 
zabilježio: "Njegovi su stanovnici (Bošnjaci) po svome junaštvu, odvažnosti i 
čvrstini vitezovi s osobinama Sama i Nermina tako da se čak i svi ratnici na 
kordunu (serhat) ejalata Budima, Egre, Kaniže i Bosne u svih sedam stotina i 
šezdeset pograničkih gradova regrutiraju iz serhata Bosne. Oni dan-noć vode 
bojeve, čarkanja, ratove i bitke s neprijateljima na sve strane" (19). 

Uz Bošnjake po tvrdjavama i varošima uz vojnike, obrtnike i trgovce 
nalazimo seljake muslimane u svim okolnim zemljama. Oni nisu potjecali iz 
Bosne, jer nema dokaza da su za vrijeme turskoga gospodstva seljaci muslimani 
selili izvan Bosne. Ti poislamljeni seljaci potjecali su vjerojatno od domaćih 
katolika, od kojih su jedni prešli na islam pod utjecajem svoje poislamljene 
rodbine, drugi su primili islam pod gospodarskim, društvenim i državnim 
pritiskom osmanske vladavine. Kako se svugdje gradovi i varoši obnavljaju i 
povećavaju prilivom iz okolnih sela, to su domaći poislamljeni seljaci ulazili u 
obližnje gradove, pa je dobar dio stanovništva u tim mjestima u vrijeme Bečkog 
rata potjecao od poislamljenih katolika (20). 

Povjesničar Dominik Mandić pretpostavlja da je prije Bečkog rata u 
Ugarskoj živjelo oko 25-30.000 Mislimana koji su potjecali iz Bosne, ili tamo 
islamiziranog pučanstva (21). O napučenosti muslimana može poslužiti ovaj 

podatak. Potkraj turskoga vladanja u gradu Požegi i okolici bilo je oko 66% 
muslimana, 29% katolika i 5% pravoslavnih (22). 

b) Uz muslimane u sjeverne bogatije krajeve odseljavalo je i katoličko 
pučanstvo bilo zbog materijalnog položaja, ratnih neprilika ili očekivanja 
lakšega života. Pokušat ću to ilustrirati s nekoliko primjera. 

Iz vremena vizitacije stonskog biskupa fra Bonifacija Drakolice sačuvano 
je originalno pismo tuzlanskih katolika papi Gruguru XIII. (1572-85.) od 6. 
lipnja 1581. god. U njemu, uz ostalo, piše:"... mi svi, puk od crkve od gornjih i 
donjih Soli, i od svih sela koi su okolo obiu Soli, oko pedeset mila (tisuća) 
krstajani slavne rimske vire od Isuskrsta dane...."(23). 

Pedesetak godina kasnije u popisu biskupa fra Jeronima Lučića, u istom 
kraju, tek je deset posto od spomenutog broja (24). Gdje su preostali katolici? I 
pored turskih ratova, ali izvan Bosne, njihov nestanak može se objasniti samo 
seljenjem. 

Biskup fra Marijan Maravić u svom izvješću 1655. god. bilježi kako se 
posljednjih deset godina iselilo iz Bosne više od dvije tisuće katoličkih obitelji 
(25)-što je oko ISOOO ljudi- koje su se nastanile u Prekosavlju, Potisju i 
Podunavlju. 

c) U vrijeme Bečkog rata (1683-99.) nastali su veliki pomaci pučanstva. 

2. rujna 1686. pao je Budim i time je otpočeo bijeg muslimanskoga 
pučanstva iz zapadne i južne Ugarske preko Dunava u pravcu jugoistoka. Nisu 
se mogli povlačiti preko Drave, jer je bio porušen most kod Osijeka. 
muslimansko pučanstvo, muško i žensko, iz Osijeka i drugih mjesta u Podravini 
dalo se u bijeg, tako da je general Dunewald zaposjeo prazan grad Osijek. 
Bjegunci su se povlačili prema Vinkovcima i Vukovaru, te dalje u Bosnu preko 
Broda priječili domaći katolici pod vodstvom fra Luke Ibrišimovića. 

Preostalo muslimansko pučanstvo u listopadu 1687. god. napuštalo je 
gradove i prelazilo u Bosnu. Ne spominje se da je netko od muslimana ostao ili 
prešao na katoličku vjeru. Izbjeglice su se zadržavale u blizini granice na Savi, 
nadajući se uskoro povratiti na svoja imanja(26). 

Dok je muslimansko pučanstvo prelazilo u Bosnu, dotle je kršćansko 
prelazilo u Prekosavlje, Podunavlje i Dalmaciju. 

Provincijal fra Mijo Radnić (1685-90.) piše kako su za njegove uprave 
Turci porušili u Bosni sedam samostana i to: u Srebrenici, Gradovrhu, Olovu, 
Visokom, Tuzli, Modriči i Rami. U Bosni su ostala samo tri samostana: Fojnica, 
Sutjeska i Kreševo. 1686. god. M. Radnić piše "Životarimo samo na časove držeći 
smrt u ustima, te se sakrivamo danju i noću po špiljama i šumama, i sa svim tim 
nema (Bosanska provincija) nijednog od tolikih svojih milih da je utješi". 

Prema izvješću Andrije Šiparčića, iz Bosne i Hercegovine u vrijeme 
ZA rata iselilo se oko 100.000 katolika, a u njoj je ostalo izmedju 17.000 i 

L Katoličko privredno građanstvo (obrtnici i trgovci), koje je u 17. stoljeću 
vjerojatno doživjelo skroman uspon, gotovo je posve nestalo u ovom ratu, tako 

da se u 18. stoljeću ne može susresti nijedna značajnija katolička obitelj u Bosni. 


Franjevci predvode, ili prate, hrvatsko pučanstvo u novu postojbinu. U 
svom radu oni su relativizirali neke crkvene propise. Važniji su im bili ljudi i 
njihove potrebe nego crkveni propisi. 

General Franjevačkog reda Petar Marini (1684.) piše o nekim 
pritužbama na franjevce kako celebriraju u kolibama i težačkim kućama, kako 
ispovjedaju svugdje ne pitajući ordinarij, kako preuzimaju župe bez dopuštenja, 
u kojima ne poučavaju djecu ni narod u kršćanskoj vjeri, niti vode matice 
rođenih, vjenčanih i umrlih, ne paze na ženidbene zapreke te olako izbivaju 
izvan župe(27). 

Budući da su franjevci već imali svoje župe u Podunavlju, normalno je 
bilo da na te slobodne i napuštene prostore nasele Hrvate iz svoga kraja. 

Kao ilustraciju navodim izvješće biskupa Nikole Ogramića Olovčića s 
njegove vizitacije 1672.-1674.god. U istočnoj Bosni bilo je pet franjevačkih 
samostana (Srebrenica, Olovo, Tuzla, Modriča i Gradovrh) koji su služili 13 
katoličkih župa sa 26.216 katolika. Poslije Bečkog rata na cijelom tom području 
franjevački vizitator fra Ivan Vietri (1708.) našao je samo jednu katoličku župu, 
i to u Tuzli i sa svega oko 100 katoličkih kuća. Što je bilo s ostalih? Svi su 
uglavnom odselili. To nije bilo lako izvodivo, jer Turci nisu dopuštali da njihovi 
podanici prelaze na protivničku stranu. Važnu ulogu u tome imala je i skela na 
rijeci Savi, koja je povezivala putove iz Slavonije i Ugarske s važnim 
prometnicama u Bosni. * 

Kad se zna kako su u to vrijeme franjevci i katolici skupa živjeli i radili, 
onda možemo zaključivati kako su pratili zbivanja na ratištima, kako su se 
međusobno obavještavali i dogovarali te pripremali i organizirali povremene 
odlaske. Rijeku Savu prelazili su u većim ili manjim skupinama i kretali se dalje 
prema sjeveru, jer je slavonska Posavina često bila izložena ratnim pohodima i 
pljačkama. Porazom austrijske vojske u Srbiji, u jesen 1691.god. Turci su 
ponovno osvojili veći dio Slavonije, ali su već iduće godine bili protjerani preko 
Save. U Slavoniji je poslije toga bilo nesigurno stanje, jer su Turci iz Bosne 
češće prelazili i pljačkali te krajeve. Zato su katolici iz istočne Bosne selili u 
Podunavlje, skupa sa svojim franjevcima, gdje su oni već imali župe. Smirilo se 
tek kad je turska vojska bila teško poražena kod Sente (1697.), a dvije godine 
kasnije potpisala mir u Sremskim Karlovcima 1699.g0d.(28) 

Od prebjeglih franjevaca i gvardijana tražilo se da se vrate u Bosnu. Oni 
to nisu učinili. Ostali su u novim samostanima i župama. 

Da je Bosna Srebrena i u takvim okolnostima čuvala nacionalno biće 
svoje zajednice i svoga naroda, može se vidjeti iz ovog podatka. Na 
provincijskom sastanku u Baču 24.studenog 1700. gvardijanima i župnicima bilo 
je zabranjeno primati mladiće druge nacionalnosti, nego samo Hrvate, a i njih 
uz provincijalovo odobrenje(29). 

Poslije karlovačkog mira (1699.) - i pored toga što će Bosna Srebrena još 
pola stoljeća nominalno djelovati u Prekosavlju, Potisju i Podunavlju te ondje 

doživjeti brzi procvat i porast osoblja - strah od turske vojske i osvete te dobro 
čuvana granica na rijeci Savi, bili su velika prepreka za bilo kakav saobraćaj i 
ozbiljniji zajednički rad. 

Karlovačkim mirom (1699.) je praktično zaključeno važno razdoblje 
djelatnosti bosanskih franjevaca u kojem su oni na golemom prostoru, od 
Budima i Temišvara do obale Jadranskoga mora, putem crkvenog djelovanja 
gradili kulturni i narodnosni identitet hrvatskog pučanstva. 

Ivanka Skenderović 


BAČKI HRVATI BUNJEVCI U 
POPISIMA STANOVNIŠTVA 


(jučer, danas, sutra) 


Razmišljajući o koncepciji ovog predavanja odlučih se da u prvom dijelu 
obuhvatim period od oko 1890. godine do konca I. svjetskog rata, u drugom 
dijelu period između dva rata i do konca II. svjetskog rata, u trećem dijelu bih 
pokušala razmotriti period od 1945. do 1990. godine, a u četvrtom bismo skupa 
tražili putove za budućnost. 

Vremenski period od 100 godina nije dug za povijest jednog naroda, ali je 
[0 ipak živa knjiga četiri generacije, knjiga koja u svakom ponaosob duboko riše 
Svoj trag. 

Odijeljeni od svog matičnog hrvatskog naroda, na vjetrometini zbivanja, 
| skupine najrazboritijih i najodlučnijih sinova pokušali su svojim radom i 
osobnim žrtvama utjecati na tijek povijesti Bunjevaca. Takvi su bili npr. Ago 
| Mamužić, Bozo Šarčević, Stjepan Vojnić Tunić, odvjetnici i Ivan Antunović, 
biskup, Pavao i Nikola Kujundžić, svećenici. Njihova djela i misli možemo 
pratiti na osnovu članaka, sačuvanih po europskim muzejima, gradskim i 
crkvenim. U Pekićevu djelu "Povijest Hrvata u Vojvodini" nalazimo zanimljiv 
podatak. Godine 1868. u Subotici su predstavnici i starješine Bunjevaca sazvali 
vijeće na kojem odluče da će "Bunjevci" i nadalje zadržati svoj dosadašnji 
| nadimak, jer bi nazivom svog narodnog imena hrvatskog bili izloženi 
progonstvu od strane Mađara. No, Hrvati su bili na ovom prostoru žestoko 
izloženi mađarizaciji iako su se od tada češće služili nazivom Bunjevac. 
| Mađarizacija je bila vršena svim zakonitim i nezakonitim sredstvima u javnom 
| Životu pa i u crkvenom. Najbrže i najuspješnije odnarođivanje se vršilo putem 
| školstva, jer 70-tih godina zatvorene su hrvatske škole u Subotici. U Somboru su 
| hrvatske škole ukinute 1876. a u Baji 1883.godine. Obraćanje Bunjevaca za 
| pomoć kaločkom nadbiskupu, pa i kralju osobno, nije donijelo nikakav rezultat 
s obrazloženjem da dio Bunjevaca razumije mađarski jezik. 

Da pomogne očuvanju hrvatskog jezika, 1884. godine Mijo Mandić 
| pokreće u Baji mjesečni list "Neven". U više navrata u "Nevenu" se objavljuju 
članci protiv mađarizacije (1891., 1897.), ali odgovori su bili to žešći. Postavljeni 
su učitelji koji su znali samo mađarski. Pošto je uprava grada Subotice bila u 
rukama svjesnih Hrvata, sam gradonačelnik Lazar Mamužić je uspio izboriti 
| pravo da u nižim razredima koriste mješovite čitanke i udžbenike. No, pravo je 
| ostalo samo na papiru, jer postavl jeni učiteljski kadar nije pokazao želju za 
njegovo ostvarivanje. 

Svjesna bunjevačka omladina na čelu sa dr Stjepanom Matijevićem, 
Benom Sudarevićem i Ivanom Budinčevićem 1896. osniva "Kolo mladeži", koje 
je imalo zadatak organiziranja zabava, njegovanje hrvatske glazbe i foklora. Bila 
je to samo mrvica otpora naletu mađarske asimilacije. 

Pavao Kujundžić, 02. svibnja 1868. godine, podnosi peticiju sa 1200 
potpisa najuglednijih subotičkih Hrvata Ministarstvu: za prosvjetu i 
vjeroispovijest, sa molbom da se u nastavu uvede hrvatski jezik. 

Ta je molba bez obrazloženja odbijena nakon godinu dana. Zbog javnog 
prosvjetiteljskog djelovanja 1900 godine 20.studenog "Kolo mladeži" je bilo 
ukinuto. Tada je još preostala samo "Pučka kasina", koja je osnovana 1878.god. 
u Subotici. 

Paralelno se mađarizacija provodila i u crkvenom životu. Ona je 
kulminirala oko proslave milenijuma opstanka Ugarske. Poneki svećenici, 
sinovi bunjevačkih nana, pomađarivši se i sami su se isticali u revnosti vršenja 
mađarskih zakona. To je bio uzrok poznatom Santovačkom slučaju, kad je 1200 
Hrvata iz revolta prešlo na pravoslavlje. Uplašivši se takvih reakcija Hrvata i u 
drugim krajevima, Kaločka nadbiskupija ublaži mađarizaciju putem svoga klera, 
ali je ne obustavi. 

To što se na prelazu u XX stoljeće vršila mađarizacija putem školstva i 
unutar crkve nije bilo dovoljno. Udaralo se i po ono malo hrvatske štampe. Ako: 
i nije bilo valjanog razloga, cilj je ipak bio postignut, jer su istaknuti pojedinci 
bili proganjani. Tuženi su bili suradnici i urednici Danice i Nevena. Dovoljan 
razlog za gubitak radnog mjesta bilo je npr. crkveno vjenčanje na hrvatskom 
jeziku nakon odbijanja da se ime pomađari. Učenici su pak bili fizički 
kažnjavani za svaku hrvatsku riječ. 

Do 1902.godine Bunjevci su doživjeli još tri žestoka udarca. Smrt dr 
Ambrozija Šarčevića i Augustina Mamužića te smjena Lazara Mamužića sa 
mjesta gradonačelnika nakon 18 godina. Toliko koliko je Subotica dobila za 
vrijeme mandata Lazara Mamužića nije dobila više nikad, ni prije ni poslije 

njega. Proširena je i restaurirana crkva Sv.Terezije, sagrađene crkve sv.Roka i 
sv.Jurja, Gradska bolnica, dvije vojarne, klaonica, sirotište, muška gimnazija, 
poljoprivredna škola, dvadeset osnovnih škola, sedam zabavišta i dr. 

to je mađarizacija bila jača i nepravednija, to su snažnije izbijale na 
površinu bunjevačke dominantne ličnosti, koje su našle načina da djeluju i u 
tako teškim uvjetima. To su bili mahom svećenici Pajo, Ilija i Nikola Kujundžić, 
Lajčo Budanović, Blaž Rajić, te Ivan Petreš i Ante Miroljub Evetović. Svećenici, 
koji su djelovali na očuvanju narodne svijesti, teško su mogli dobiti župu među 
svojim sunarodnjacima, ali u takvim uvjetima je ipak 1906.godine štampan 
molitvenik Slava Božja Lajče Budanovića. O potrebi takvog molitvenika govori 
podatak da je samo župa sv.Terezije imala te godine 35000 Hrvata. 1909.godine 
Pavao Kujundžić je postao Župnik sv. Jurja, Lajčo Budanović je iz Novog Sada 
premješten u Baju. Ljudi su se snalazili tamo gdje su bili. Osnovana je u 
prosincu 1910.godine u Baji Kršćanska čitaonica, a u Bikiću 1912.godine 

Narodna čitaonica, a u Subotici Bunjevačko pjevačko društvo Katoličke 
čitaonice sv.Jurja. 

Pošto su Mađari, Hrvati i Nijemci imali svoje privatne škole, takve su se 
ideje rodile i kod Bunjevaca. Godine 1913. Pavao Kujundžić je pokrenuo 
inicjativu o osnivanju privatnih hrvatskih škola. U tu svrhu osnovana je prva 
| Školska zadruga u Subotici. Za godinu dana postojala su sredstva i samo se 
čekalo odobrenje Ministarstva unutarnjih poslova, ali je taj zahtjev jednostvano 
odbijen. 

-U svibnju 1914.godine donešen je zakon po kome se narodnim 
manjinama dozvoljava uporaba njihova jezika na zahtjev roditelja ili učenika. 

No, Bunjevci ni od ovoga ne dobiše ništa, jer je izbio I svjetski rat. List 
"Neven" je prestao izlaziti zbog mobilizacije urednika. God. 1915. umro je Pavao 
Kujundžić, a sljedeće godine i Lazar Mamužić. Od 1907. do 29.rujna 1918. 
izlazio je polumjesečnik "Naše novine" čiji su urednici bili Joso Mamužić, Ivan 
| Petreš, Blaž Rajić i drugi. 

Koncem ljeta 1918. kao zaštita od pljačkaških pohoda razjurene i 
| poražene vojske u gradovima je osnovana narodna garda. 

U prostorijama Hrvatskog sabora u Zagrebu, 29. listopada 1918. godine, 
prisustvovali su kao članovi tadašnjeg Narodnog vijeća u Subotici Blaž Rajić, 
| Mirko Ivandekić i dr Stjepan Vojnić. Na toj sjednici Hrvatska je prekinula svaku 
vezu sa Austro-Ugarskom. 

U Suboticu se vratio Blaž Rajić i formirao inicijativni odbor na kome je 
odlučeno da akciju oko pripajanja bunjevačkih krajeva Jugoslaviji vodi Pučka 
| kasina. 

Uz prisustvo 10.000, hrvatskom trobojnicom okićenih Bunjevaca, a 
srpskom zastavom okićeni su Srbi, 10. studenog 1918. godine, odlučeno je da se 
učini konac ugarske vladavine u Subotici. Velika, rukom vezena hrvatska 
zastava pronešena je glavnom ulicom, a onda je izvješena na toranj Gradske 

kuće. Sutradan, 11. studenog odlučeno je da se izvjesi i srpska zastava kraj 
| hrvatske. Srpska zastava je izvješena, a hrvatska zagonetno nestane. 

Sličan je tijek događaja bio i u Somboru i u Baji. 

Koncem 1918.godine Subotica je imala 101.000 stanovnika, od toga je 
72.000 Hrvata, 5000 Srba, 4000 Jevreja, 400 Nijemaca, 20.000 Mađara i 10.000 
pomađarenih Nijemaca, Slovaka i Bunjevaca. 

18.studenog 1918.god. raspušten je mađarski Senat u Subotici i 
postavljena nova gradska uprava, koja se nije imala na koga osloniti, jer još nisu 
bile formirane institucije vlade, a ni otcjepljenje Baje i Sombora od Ugarske još 
nije bilo definitivno odlučeno. 

25.studenog 1918.god. u Novom Sadu je održana velika narodna 
Skupština na kojoj je odlučeno da se Banat, Bačka i Baranja na osnovu 
| narodnog samoopredjeljenja priključuju Srbiji. Riječ Srbija je samovoljno 
umetnuta umjesto "jugoslavenskim zemljama" od strane tajnika Jaše Tomića. 

Sjeverne granice još nisu bile povučene. O njima se odlučivalo u Parizu. 
U Subotici je bio veliki župan dr Stjepan Matijević, a dr Stjepan Vojnić Tunić za 
Baju i Pečuh. 

Od 19.studenog 1918.god. uvedena je nastava na hrvatskom jeziku, a 
gimnazija u Subotici je dobila naziv Bunjevačka gimnazija. Direktor joj je 
postao Ivan Vojnić Tunić. Naredne godine 14.ožujka Mirovna konferencija na 
insistiranje Blaška Rajića dodijelila je Suboticu Jugoslaviji, ali bez Baje i njene 
okoline. Tu odluku je Mađarska potpisala 4. lipnja 1920. godine u tzv. 
Trianonskom ugovoru. Sa one strane mađarske granice je ostalo po izjavi dr 
Jovana Cvijića 26000 Bunjevaca. To je jedna od najvećih povijesnih nepravdi 
učinjenih Hrvatima na ovim prostorima. 

Kad je granica postavljena i osigurana, završen je period radosti Hrvata u 
slobodi. Počela je smjena svih Bunjevaca koji su bili u upravi grada od 
gradonačelnika, direktora škola do najbeznačajnijeg činovnika. Na njihova 
mjesta su postavljeni Srbi ili Mađari. U školama se predaje na srpskohrvatskom 
jeziku, a zapošljavaju se sistematski učitelji iz drugih srbijanskih krajeva, dok za 
ono malo naših nije bilo mjesta ("Neven" 1920.). Počela je hajka srpske 
omladine protiv svega i svakog što je hrvatsko. Blašku Rajiću su prozori 
porazbijani po nekoliko puta što je u narodu izazvalo strah i negodovanje. 

Dio Kaločke nadbiskupije je pripao Kraljevini Srba, Hrvata i Slovenaca, 
te je 10siječnja 1923.godine subotički župnik sv.Terezije Lajčo Budanović 
postavljen apostolskim administratorom u Bačkoj. 

Na parlamentarnim izborima 1923. godine Hrvati su dobili tri poslanička 
mjesta, a sa vladom Ljube Davidovića 1924. su sklopili sporazum po kome su 
trebali dobiti gradonačelnike u Subotici i Somboru i bilježnike u 33 općine. Od 
ove svijetle perspektive ne osta ništa. Bunjevačko - Šokačka stranka se 1924. : 
godine raspade na dvije stranke, a na izborima Slijedeće godine loše prođoše 
obadvije, ne dobivši ni jednog poslanika. Na listi radikala prošao je Marko Jurić, 
ali srbofil nije mogao predstavljati Hrvate. Zajedno sa Marom Đorđević - 
Malagurski osnovali su 1927, godine Bunjevačku prosvetnu maticu, koja je bila 
privržena srpskoj vladi. 

Istovremeno su Hrvati u Subotici prikupljali priloge da sagrade Hrvatski 
prosvjetni dom. Kad je ubrzo Bunjevačka prosvetna matica propala, biskup 
Lajčo Budanović je zgradu kupio 1934. i utemeljio Maticu subotičku u čijem su 
okrilju uz ostalo, nastali i ovi "Razgovori", koje sada pokušavamo obnoviti. 
Zanimljiv je govor Marka Jurića u kome on kaže da se (citiram Pekića:) "...vrši 
nasilno pohrvaćivanje Bunjevaca." ("Kako je to bilo moguće ostvariti kad je 
gradska uprava, skoro svi školski zavodi, katolička zadužbina Marije Vojnićeve, 
sve je to u srpskim rukama. Profesorske zborove srednjih učilišta sačinjavaju 
gotovo samo Srbi, a učitelji osnovnih škola su skoro 90% Srbi. I to je tako u 
Subotici gdje živi 70% Hrvata, a samo 6% Srba.") 

Raspolažem podacima koji se odnose na Suboticu iz 1926. a objavljeni su 
1927. godine. Grad ima 101.857 stanovnika, od toga je unutar grada 60.000, na 
Paliću oko 2.500, a na salašima oko 40.000. Po narodnosti je oko: 72.000 Hrvata, 

21.000 Mađara, 4.000 Jevreja i 2.000 Nijemaca i drugih. Srba je tada 6.818. 
(Privreda Vojvodine 1927. izdala je Trg.ind.zanat.komora u Novom Sadu). 

Osam godina kasnije 1934. Subotica ima 102.133 stanovnika. Broj žitelja 
grada nije se promijenio, ali se bitno mijenja nacionalni sastav stanovništva. 
Hrvata je bilo 45.792, Srba 10.054, Mađara 30.860. Postavljam pitanje: Gdje je 
nestalo 25.000 Hrvata. Odgovor trebaju potražiti znanstveni radnici koji će se 
baviti tom problematikom. Broj žitelja na selu, salašima i pustarama je ostao 
približno isti i sačinjavaju ga 3/5 Hrvati (26.307), a 2/5 Mađari (18.248). U 
strukturi žitelja izvan grada zanemarljiv je broj ostalih nacija. 

U periodu od 1934. do 1941. najznačajniji događaj za Bunjevce se zbio od 
28. rujna do 4. listopada 1935. U Matici subotičkoj je održana izložba: "Smotra 
bunjevačke prošlosti". Uz etnološki dio izložbe su bili primjerci starih 
bunjevačkih knjiga, štampanih širom svijeta od 1683. pa nadalje. Na toj izložbi 
je prikazan spomenik Anti Miroljubu Evetoviću. Taj Meštrovićev rad je 16. 
kolovoza 1936. godine, za vrijeme proslave 250. godišnjece doseljavanja veće 
skupine Hrvata postavljen u parku kraj katedrale. Na postolju spomenika je 
pisalo: 

"Hrvatskoga roda ja sam pjesnik 
i svećenik Božjeg oltara." 

Na toj veličanstvenoj priredbi, čiji su organizatori bili prof. Ivan 
Malagurski - Tanar, odvjetnik Miško Katanec, župnik Blaško Rajić i svećenik 
Ivan Kujundžić, učestvovala su sva hrvatska društva i ustanove: kulturne, 
vjerske, političke i sportske. Hrvatski tisak je o tome objektivno izvjestio, dok je 
beogradski prešutio (sve asocijacije su slučajne). Novosadski tjednik je o svemu 
izvjestio točno, osim što je pridjev hrvatski ili izostavio ili zamijenio pridjevom 
srpski. 

Ovaj spomenik su Mađari za vrijeme okupacije srušili jer im je smetao, a 
izgleda da drugima smeta još i danas, jer nije postavljen na svoje mjesto. 

Za vrijeme rata od 1941. do 1945. Hrvati su u Subotici došli ponovo pod 
udar mađarizacije, ali koliko god ona bila žestoka, toliko su Bunjevci već bili 
prekaljeni borci za očuvanje svoje samobitnosti. Prava tragedija Bunjevaca 
počinje onda kada se približilo ili stiglo oslobođenje. O tragediji namjerno 
poubijanih golobradih bunjevačkih mladića, forsiranjem Dunava kod Batine 
objektivna povijest tek treba izreći svoj sud. Uništene obitelji, oduzeta zemlja, 
nijema usta preboljenih patnji po zatvorima, noći kada se zbog obaveza posijedi, 
prostrijeljeni ili obješeni u trenucima očaja nisu obuhvaćeni ni sa jednom 
statistikom. To je zatvoreno u obiteljsko sjećanje i najbolje skrivena 
dokumenta, jer svako njihovo vađenje iz šafunjera još i danas mami suzu. 

Poslije rata naseljavanje je vršeno planski da se razbije homogena 
hrvatska sredina i tako popis iz 1948. daje sljedeće stanje: 48.362 Hrvata u 
Subotici, što je 39,1% cjelokupnog stanovništva, što je znatno smanjenje i 
odnosu na 43,5% iz 1934. godine. U Vojvodini je broj Hrvata 132.893. 

U Subotici postoji u to vrijeme Hrvatsko narodno kazalište, izlaze novine 
"Hrvatska riječ" i počinju raditi paralelni razredi u osnovnim i srednjim 

školama. Na popisu iz 1953. u Subotici živi 46.574 Hrvata što je 36,8% 
Subotičana, pad 2,3%. Uzroke treba tražiti u razorenom seoskom životu, 
ekonomskoj i osobnoj nesigurnosti. 

U školi je 1956. godine uveden teritorijalni princip, a ne više nacionalni, 
pa su hrvatski razredi nestali. Ukinuta je "Hrvatska riječ", započele su izlaziti 
"Subotičke novine" na srpskohrvatskom jeziku. Hrvatsko narodno kazalište je 
postalo samo Narodno pozorište. Opera je odnešena u Novi Sad s 
obrazloženjem da Vojvodini ne trebaju dvije opere i da će novosadski ansambl 
redovito zadovoljavati sve potrebe gostovanjem u Subotici. Jedno vrijeme je još 
postojala filharmonija, a onda je i ona raspuštena da bi se samo povremeno 
sastala za razne prigode. 

Rezultat ovakve politike je da je 1961. godine na redovitom popisu u 
Subotici 47.696 Hrvata, što je u postotku 34,9 i ima pad 1,8%. U cijeloj Srbiji 
tada ima 196.499 Hrvata tj. 2,4% cjelokupnog stanovništva. 

Na slijedećem popisu iz 1971. Hrvati u Subotici pokazuju znake sigurnog 
i brzog nestajanja, ima ih 46.331 što je 2,9% manje nego na prethodnom popisu, 
U Srbiji ima tada 184.913 Hrvata što je 2,2% cjelokupnog stanovništva. 

Zbog poznatih događaja hrvatskog proljeća 1970. godine u Subotici je 
velika grupa Hrvata, mahom intelektualaca onemogućena u javnom djelovanju, 
zatvaranjem, seljenjem, smjenjivanjem ili zabranom objavljivanja tekstova. Za 
ovaku malu etnički izoliranu skupinu to je prava tragedija, pogotovo kad već 
ionako pokazuje sve znakove umiranja. Biti svjestan Hrvat, uz to još i vjernik 
što je većina i bila, morate priznati bilo je veoma nezgodno, da ne kažem 
nepoželjno. 

U školama se hrvatsko ime spominje u negativnom kontekstu, a Hrvati 
u Vojvodini jednostavno ne postoje u udžbenicima. Hrvatska kulturno - 
umjetnička društva su preko noći postala oaze folklora i muzike sa lokalnim 
nazivom. Svaki drugi rad je onemogućen. Jezik je već davno nestao, a bunjevački 
dijalekt je u svakoj prilici u školama izvrgnut ruglu. Ostala nam je još samo 
latinica, pa i to ne uvijek. Studenti više nisu mogli dobiti stipendije za Zagreb, 
na studije su odlazili u Beograd ili Novi Sad. Rezultati se pokazuju na popisu iz 
1981. godine. U Subotici ima 32.589 Hrvata i 8.895 Bunjevaca koji su u statistici 
Srbije ubrojeni među ostale. Zajedno sa onima koji se deklariraju kao Bunjevci 
to je 41.484 što iznosi 26,8% stanovnika grada Subotice. U Srbiji broj Hrvata 
opao je na 149.368, što iznosi samo 1,6% stanovništva. Za samo 10 godina 
nestalo je skoro 40.000 Hrvata u Srbiji, a u Subotici 13.644 (nije uračunat 
prirodni priraštaj). To izgleda nikoga ne brine. A sad pitanje: Šta će biti na 
popisu ove, 1991. godine? 

Odgovor neću dati. Ne znam ga. 


(Predavanje na prvom "Razgovoru" Instituta "Ivan Antunović", koji je 
održan u subotičkom sjemeništu "Paulinum", 13. siječnja 1991. godine.) 

ISONETNI VIJENAC 


U HRVATSKOJ KNJIŽEVNOSTI U 
BAČKOJ 


SONET je lirska pjesma koja ima određenu formu. Sastoji se od 14 
stihova koji su podijeljeni u dvije strofe po 4 stiha (katrine) i dvije strofe po tri 
stiha (tercine), a uz to ima određenu rimu. 

Sonet je pjesma talijanskog porijekla (sonetto) a odlikuje se svojim 
zvonkim ritmom i melodioznošću. U Italiji je popularnosti soneta najviše 
doprinio veliki talijanski pjesnik renesanse Frančesko Petrarka (Francesco 
Petrarca ) (1304.-1374.) koji je poznat po svojoj zbirci soneta "Kanconijer" gdje 
je pjesnik opisao svoju ljubav prema Lauri. 

Sonet je dugo vremena najčešće bio ljubavna pjesma, ali kasnije su i 
druga osjećanja opjevana u ovoj literarnoj formi tako da je sadržaj soneta 
proširen novim temama. 

Već u 15. stoljeću sonet se javlja u španjolskoj književnosti, a u 16. 
stoljeću dolazi u Francusku, a zatim u Englesku i u ostale evropske zemlje. Ali, 
krajem 16. stoljeća nastupa izvjesna zasićenost ovom pjesničkom formom, pa su 
pjesnici napustili sonet. 

Ali u doba romantizma u 19. stoljeću, kada su posebno traženi lirski 
elementi u pjesmi, pjesnici se opet vraćaju sonetu tako da je i u hrvatskoj 
književnosti prisutan do naših dana. Od brojnih hrvatskih pjesnika, koji su uz 
druge pjesničke oblike pisali i sonete, možemo navesti Vladimira Nazora 
(Postire na Braču, 1876. - Zagreb, 1949.) i pjesnika bunjevačkog porijekla, 
Antuna Gustava Matoša (Tovarnik u Srijemu, 1873. - Zagreb, 1914.). 

Među hrvatskim pjesnicima u Bačkoj ima ih više koji su među svoje lirske 
| pjesme s ljubavlju uvrstili i sonete. To su pjesnici svih generacija: Ante Jakšić, 
Jakov Kopilović, Lazar Merković, Petar Vukov, Mirko Kujundžić i Stipan 
Vojnić. 

Treba posebno istaknuti pjesnike Antu Jakšića i Jakova Kopilovića koji 
su napisali i objavili veoma mnogo soneta u svojim zbirkama pjesama. Tako J. 
Kopilović ima posebnu zbirku pjesama pod naslovom "Soneti" (Subotica, 1953.). 
Iz te zbirke ističemo njegove pjesme "Slika iz Subotice" (44. str.), "Sonet o 
Subotici" (46. str.) i "Toranj Gradske kuće" (31-38. str.). 


SONETNI VIJENAC je sastavljen od 14 soneta koji su među sobom 
povezani tako što posljednji stih jednog soneta ponavlja se kao prvi stih 
slijedećeg soneta. Kako počinje prvi sonet tako završava četrnaesti sonet. Na taj 
način svih 14 soneta je povezano u jednu cjelinu, u sonetni vijenac. Petnaesti 
sonet je sastavljen od svih 14 stihova koji povezuju pojedine sonete u vijenac. 
Taj petnaesti sonet se naziva "magistrale" t.j. "majstorski sonet". U njemu je 

sažeta glavna misao cijelog pjesničkog djela. Uobičajeno je da "magistrale" ima 
"akrostih" koji dobijemo ako okomito pročitamo prvo slovo svakog stiha. 
Akrostih kazuje ime kome je posvećen sonetni vijenac, ili njegov naslov. 

Poznat je "Sonetni vijenac"  ("Sonetni venec", Ljubljana, 1834. god.) 
slovenačkog pjesnika Franca Prešerna (1800-1849.). Ovo pjesničko djelo 
postalo je uzor svim našim pjesnicima soneta zbog svoje ljepote i formalne 
savršenosti. Akrostih magistrala Prešernovog "Sonetnog vijenca" je "Ptimicov 
Juliji", jer pjesnik je njoj posvetio svoje pjesničko djelo kao izraz svoje ljubavi. 

Sonetni vijenac se veoma rijetko javlja među pjesničkim djelima 
hrvatskih pjesnika i zato s radošću ističemo da je u hrvatskoj književnosti u 
Bačkoj ova pjesnička forma dostojno zastupljena. 


U prvom redu treba istaknuti pjesnika Antu Jakšića koji je napisao pet 
sonetnih vijenaca, jer to nije učinio ni jedan pjesnik među Južnim Slavenima. 
Njegovim ljubavnim pjesmama daje posebnu draž sonetni vijenac pod naslovom 
"Vijenac za njezino čelo". Također treba istaknuti da je veliki ciklus religioznih 
Pjesama A. Jakšića upotpunjen sonetnim vijencem "Majci Mariji". 

Svoj sonetni vijenac "Mladosti, zbogom" objavio je u zbirci pjesama "Pred 
vratima tišine " (Zagreb, 1963. 7-21.str.) (Akrostih magistrala: "Mladosti, 
zbogom"). Sonetni vijenac "Pred Tobom šutim, Gospodine" A. Jakšić je napisao 
1985. god. za vrijeme svoga boravka u Oranu, u Alžiru kod svoje kćerke Jasne. 
Taj sonetni vijenac je prvi put objavljen u časopisu za književnost i kulturu 
"Marulić" (Zagreb, 1985. br. 6. str. 697-704.). (Akrostih magistrala: "Pred tobom 
šutim"). Te iste godine u Alžiru A. Jakšić je napisao svoj sonetni vijenac sa 
slikovitim naslovom "Večernje molitve", ali ga nije objavio. Za ovaj Jakšićev 
sonetni vijenac treba istaći da je, mimo običaja, napisan u dugom stihu od 18 
slogova, a time je usporen ritam pojedinih stihova. Tim dugim stihovima i 
mirnim ritmom pjesnik je želio naglasiti duboku misaonost ovog pjesničkog 
djela. (Akrostih magistrala: "Večernje molitve"): 

Mirko Kujundžić je svoj sonetni vijenac "Panonskoj majci" prvi put 
objavio u časopisu za književnost, umetnost i društvena pitanja "Rukovet" 
(Subotica, 1979.br. 11-12. str. 594., 1980. br. 1. str. 67-68. br. 2. str. 134. br. 4. str. 
330-332.). /Akrostih magistrala: "Panonskoj majci"/. Tu je učinjen nerazumljiv 
propust urednika časopisa da je sonetni vijenac kao pjesničku cjelinu objavio u 
četiri nastavka tako da čitalac nije imao dojam o cjelovitoj pjesničkoj vrijednosti 
djela. Panonska majka je oličenje domovine koja kroz povijest trpi zbog patnje 
svojih sinova. 

Stipan Vojnić je napisao dva sonetna vijenca, a prvi pod naslovom "Tebi, 
Majko" napisao je još kao gimnazijalac 1970. god. i tako je skrenuo pažnju 
svojom pjesničkom vještinom. U kalendaru "Subotička Danica" za 1971. god. 
str.88. objavljen je Prolog i prva tri soneta Ovog sonetnog vijenca. U cjelini nije 
objavljen, a akrostih u magistralu glasi: "Ja Majci Božijoj". U ovom sonetnom 
vijencu mladi pjesnik je stvorio niz pjesničkih slika u Opisu prirode. 

: Drugi sonetni vijenac pod naslovom "Zov mladosti" S. Vojnić je također 
“ |napisao u mladenačkim godinama (1971. god.) kao izraz poletne ljubavi prema 
djevojci, što svjedoči akrostih u magistralu koji glasi: "Julkici ljubljenoj". Pjesnik 
) lje objavio taj sonet u svojoj pjesničkoj zbirci "Čekanje ljubavi" (Subotica, 1991., 
Str. 28-35.) 
Svi ovi navedeni sonetni vijenci malo su poznati ili nepristupačni našoj 
kulturnoj javnosti i široj čitalačkoj publici. Zato smo ih sakupili i neke ovdje 
objavljujemo kako bismo upoznali umjetničku vrijednost i ljepotu ovih 


pjesničkih djela, koja predstavljaju pravo i veliko bogatstvo u našoj kulturnoj 
baštini u Bačkoj. 

Bela Gabrić 

Subotica, srpanja 1992. 


SONET O SUBOTICI 


Jesenja kiša rominja, 

Tuguju samotne grane, 

noseći nove nam dane _ 
1 ponoćna ura još tinja. 


Pusto... Nikoga nema. 
Usnuli uski sokaci. 

Ko ranjeni leže junaci 
napukli zidovi trijema. 


Sa smrću ponoć se bori. 
Krvave ruke se dižu, 
sjene zlokobne gmižu. 


Srušene čekaju kuće 
Svoje novo svanuće 
u prvoj plamenoj zori. 


Jakov Kopilović 


ubotica, 1992. 


Stipan Vojnić 


ZOV MLADOSTI 


(sonetni vijenac) 


lg ; 

i . Uvijek ću voljeti tebe 
Julkice, moja malena, ma što bio u životu, 
je li kako je čudno | spomenut će duša moja 
u noći, satima dugim ljupkost tvoju i dobrotu. 
kad oko ostaje budno. 

3 . Sjećam se jednoga dana 
Nemirne dane moje pred tvojom sam školom čeko. 
mračne, puste i duge Ruku si pružila meni 
kalendar je nizao redom stidljivo, toplo i meko. 
datume pune tuge. 

Odjed stalo je vrijeme, 
I slučaj je tako htio š ANE ik gena E * 
oči da sretnem tvoje 5 kos 
EP TA usnice tvoje nijeme. 
AA Pred školom bili smo sami, 
Ne znam više ja za sebe, ž lje u krošnji 
al osjećam samo to da listak je šaptao i 


uvijek ću voljeti tebe. 

3) 


Listak je šaptao grani 

u tužne jesenje dane, 

da ga se bar jednom sjeti 
za zime, sniježne i hladne. 


Čistom rosom, hladnom suzom 
dugo je plakao grani, 

a ona ga otrese grubo 

isto kao i onog lani. 


Na moje rame je pao 
oči tvoje ga tješe, 
jer je mladost grani dao. 


Tako i ja gledam tebe, 
na licu ti osmijeh tražim 
kad me srce bolno zebe. 


4. 


Kad me srce bolno zebe 

i kad duša jadno pati, 
tražim druga, ljubav tvoju, 
hoćeš li mi sreću dati? 


Mala moja, najdraže si 
biće što sam upoznao. 
Svake noći tebe sanjam, 
Život bi ti, dušu dao. 


U samoći srce tuži 
i od jada da ne svisne, 
ti mu svoju ljubav pruži. 


Kad sam pio slatku rosu 
sa usana nasmijanih, 
imala si dugu kosu. 


=—_a_ 


Subotica, 1992. 


101 


=>: 


Zbornik "Ivan Antunović" 


102 


5. 


Imala si dugu kosu, 
dugu kosu, smeđe boje. 
Veselo i razdragano 
sijale su oči tvoje. 


Iz početka, strah me bio 
dla te pitam: Što me gledaš, 
što me mučiš, curo mala, 
kad mi svoje usne ne daš? 


A bjelina vrata tvoga 
sunašcu je prkosila 
i dubini srca moga. 


Gledao sam kako stoje 
na nogama tvojim vitim 
cipelice crne boje. 


6. 


Cipelice crne boje 

kao krila gavranova 

u život mi donijele su 
djevojčicu mojih snova. 


Nisu ovo snovi više, 
nema noći, zora rudi. 
Srce govori, ljubav viče 
kao jutro kad se budi. 


Je li, lutko moja mala, 
često ćeš se sjetit dana 
kad si meni usne dala. 


Šaptaji te srca zovu: 
poklanjam ti sebe, mladost, 
isto kao pjesmu ovu. 


TR 


Isto kao pjesmu ovu 

u duši te svojoj nosim. 
Kad sam bogat, ne dopusti 
da ponovo ljubav prosim. 


Možda ipak, jednog dana 
zaborav će sve to skriti, 
ali tebe ja nikada 

neću moć? zaboraviti. 


Ne mislimo sad o tome. 
Već će vrijeme pokazati 
što na srcu leži tvome. 


Neću silom tajne tvoje, 
nije važno, ali znam da 
voljela si oči moje. 


8. 


Voljela si oči moje 

što su često pune tuge, 
pune čežnje, molbe nijeme, 
uzdisaje krile duge. 


Još i sad me možda voliš, 
možda želiš ljubav divnu, 
ali život u daljinu 
grubošću me svojom rinu. 


Ni daljina ne smije biti 
tako teška da bi mogla 
srca naša rastaviti. 


Duša pati kad je sama, 
bez ljubavi kada plače, 
osuši se lisna grana. 


Subotica, 1992. 

9. 


Osuši se lisna grana 

i kad sunce u proljeće 
preko krošnja se prošeta 
i poljima budi cvijeće. 


Svakog dana srce ludo 
tebe zove, tebe traži 

da mu tvoja ljubav topla 
tešku ranu, bol ublaži. 


Željno čeka, dane broji 
kada će se nasititi 
vrelih poljubaca tvojih. 


I u nežnom zagrljaju 
šaptat će ti srce moje 
ljubičice dok pjevaju. 


10. 


Ljubičice dok pjevaju, 
meni oko tužno suzi, 
jer si sađa predaleko, 
a ja patim sam u tuzi. 


Zašto li je sve to tako, 
zašto ne smiješ moja biti? 
Zašto ljubav u tajnosti 
moramo od ljudi kriti? 


Zar ja nisam kao drugi 
koji želi ljubljen biti 
i da srcem nekog ljubi? 


Na srcu mi teška rana, 


Julijano, zapjevaj mi 
elegije tužnih dana. 


Zbornik "Ivan Antunović" 


11. 


Elegije tužnih dana, 
pjevajte mi, pjesme moje, 
duge sate samovanja 
gluhe noći dok mi broje. 


Ali zašto, čemu tuga? 
Ljubav treba da je jača! 
Ljubimo se u mladosti, 
jer se nikom ta ne vraća. 


Iskrena mi ljubav budi, 
ako treba nije teško, 
sakrit ćemo se od ljudi. 


Na te mislim svakog trena. 
Dok me tvoje srce ljubi, 
ne plaši me tuge sjena. 


jubotica, 1992. 


12. 


Ne plaši me tuge sjena, 
nema straha ni od ljudi. 
Ako griješim što te volim, 
nek mi za to nebo sudi. 


Ja već molim oproštenje, 
svu pokoru rado primam. 
Ipak želim samo tebe 

0 ljubavi kada snivam. 


Nije srcu mome lako, 
ali, ljudi, priznajte mi 
radili bi isto tako... 


Sve na svijetu ja bih dao 
da te ljubim svakog dana 
od kad sam te upoznao. 


13. 


Od kad sam te upoznao, 
toplije mi sunce grije, 
svaki dan mi vedar sviće, 
tuga oči mi ne pije. 


Budi srećna što te voli 
jedan pjesnik divlje ćudi. 
Tvoje ime bit će vječno, 
jer za tobom srce ludi. 


Ovaj vijenac od soneta 
što ga srce moje plete, 


cvjetat će do kraja svijeta. 


I ova će proć vremena, 
ne za dugo, sve će proći, 
Julkice, moja malena. 


14. 


Julkice, moja malena, 
Divim se tvojoj ljepoti, 
čistim očima sjajnim, 

divim se tvojoj milosti. 


Sjeti se ponekad mene, 
zaljubljenog pjesnika tog, 
koji je volio tebe, 

a k sebi ga zvao Bog. 


Ipak te zaboravit neće, 
jer ti si mu bila draga 
ko rosom kupano cvijeće. 


Duša je umorna, snena, 
al? srce te mlado voli, 
Julkice, moja malena. 

Julkice, moja malena, 
Uvijek ću voljeti tebe. 
Listak je šaptao grani 
Kad me srce bolno zebe. 


Imala si dugu kosu, 
Cipele crne boje. 

Isto kao pjesmu ovu 
Voljela si oči moje. 
Osuši se lisna grana 
Ljubičice kad pjevaju 
Elegije tužnih dana. 
Ne plaši me tuge sjena 


Od kad sam te upoznao, 
Julkice, moja malena. 


Subotica, 1971. 


(Ovaj sonetni vijenac objavljen je prvi put u zbirci Stipana Vojnića "Čekanje 
ljubavi". Subotica, 1991. 28-35.str.) 


— ———-————— e 

Bela Gabrić 
STIPAN VOJNIĆ 


Stipan Vojnić je hrvatski pjesnik mlađe generacije. Rođen je 1950. god. 
na salašu kod Subotice. Osnovnu školu je pohađao u Starom Žedniku, a 
klasičnu gimnaziju sa velikom maturom završio je u Subotici, u "Paulinumu". 

Sada živi u Starom Žedniku, a radi u Subotici. 

Pjesme je počeo pisati još kao gimnazijalac i ima velik broj pjesama, ali 
obzirom na naše izdavačke prilike, malo ih je objavio. Prva pjesma, tj. odlomak 
iz "Sonetnog vijenca" objavljen je u kalendaru "Subotička Danica" za 1971. god. 
(88.str.). Zatim je nastavio suradnju u tom kalendaru (1972. 1984. god. i dalje), a 
poslije toga javlja se u listu "Bačko klasje" sa više pjesama, najčešće pod 
pseudonimom Vjenceslav. U najnovije vrijeme javlja se u listu "Glas ravnice", 
najčešće pod pseudonimom "bać Stipan" (1991., br. 11. str. 18., i u ostalim 
brojevima). 

Aktivan je član u "Književnom klubu" u Subotici, gdje su mu objavljene 
pjesme u biltenu kluba kao i u drugim prigodnim časopisima i listovima. Uz to 
je član Književnog kluba "Miroljub" pri Institutu "Ivan Antunović" u Subotici. 
Pod pseudonimom Vjenceslav objavio je šaljivu priču "Zvonar gospodina Blaška 
Rajića" (Subotička Danica, kalendar 1988. 148.-149.str.). 

Također je napisao nekoliko šaljivih pripovjedaka, gdje je glavno lice 
nestašni Gašo. Objavljene su u kalendaru "Subotička Danica" (1989. 
119.-120.str., 1991. 152.str., 1992. 124.-125.str.). Pisao je šaljive crtice , 

Pjesme Stipana Vojnića su različite u svojim motivima. Mnoge je 
posvetio svom zavičaju i s ljubavlju je opisao našu ravnicu i naše salaše koji 
tužno propadaju. Uz to treba istaći i njegove lirske ljubavne pjesme. 

Svoju prvu zbirku pjesama "Čekanje ljubavi" objavio je u Subotici 1991. 
BOd. U toj zbirci objavio je svoj sonetni vijenac "Zov mladosti" (28.-35.str.). 

| Mirko Kujundžić 


PANONSKOJ MAJCI 


(sonetni vijenac) 


Pokisli salaši daljini streme, 
veselo ih djevojče pogledom vreba, 
k'o vranci u bijegu kroz vrijeme 
sretni sežu do kletih visina neba. 


Sad su oronuli i beznadno tužni, 
samo iz ponekog dim se blijedi vije, 
a svatovi su uvijek veseli i družni, 
jer srce teške zemlje u njima bije. 


Prođoše svatovi, odoše orači, 
odavno je već stara pjesma umukla, 
odoše risari, odoše kopači, 


u tijelo strašne zemlje bol se uvukla. 


U nebo zadiru kao da su srdni, 
ambari stoje kao divovi grdni. 


| Subotica, 1992. 


2 


Ambari stoje kao divovi grdni, 

jer puni ambari i prepuna srca 
odagnaše svaki tuđ san čeda crni, 
prosjaka što u gorkim suzama grca. 


Zrela pšenica ljetom tekla u pjesmi, 
rukoveti u snop slagali risari 

i tada ambari postadoše tijesni 
čudni, nespretni, kratkovidi pisari. 


Ajeseni su bile zlatne i žute, 
grozdovi nabrekli - djevojačke grudi, 
i svako je tada znao svoje pute 


mlječne ovratine gdje život se budi. 


Povijenog vrata poljem plove đerme, 
noći si bdjela dok gazi vrijeme. 


109 


Noći si bdjela dok gazi vrijeme, 
žižak se muklo uvijao u tami, 

ti umiješ olakšati svima breme 
kao daleke zvijezde u lakoj magli. 


U tvome domu za njih sve'ima mjesta, 
zlatno jaje, plod Noći, tavno se smiješi 
ion bi se ogrijao uz komadić tijesta 
dok ujutru dalje na put se ne riješi. 


Zatim si dugo ostajala budna 
kao stražar što pomno ravnicu čuva 
i nisi rekla da je rabota trudna 


i da su noći k'o stara stabla suva. 


Cudućnost vidiš i u posljednjoj mrvi 
očekujuć najljepši san čeda prvi. 

4. 


Očekujuć najljepši san čeda prvi 
ti si tada bila sama u ravnici 
i kao sretno dijete što tebi hrli 
dolazili strani, zvjezdani putnici. 


Vrijeme, vrijeme koje nas ludo nosi 
prema drugoj, dalekoj obali vječnoj, 
uzalud ga neko stalno i obalom prosi, 
zar izgubljeni smo u toj magli mlječnoj? 


Cez povratka iz snene preduge noći 
ti se ne predaješ dalekoj ti tami, 
jer ti si svjesna njene čarobne moći 


opojne snage što hladnom vatrom mami. 


Kad se zora jutrom oko badnja svila 
na poljima ti si beskrajnim radila. 

Na poljima ti si beskrajnim radila, 
ijer ona si koja svemu život daje, 

ti si ona što je mnogo patila 

itisi ona koja sve nade žanje. 


"Nekad neumorno, bezbrižno djevojče, 
koje žustro na svaku skupštinu žuri, 


Ne razumijem tebe, ali ti se divim, 
davno je mladost tvoje vrijeme gutalo, 
ali ti i dalje još voljnija živiš 

K'o da je ono išlo pa čudom stalo. 


Živi i uvijek se pri obzorju nadaj, 
svojom desnicom bolji život stvaraj. 


Subotica, 1992. 


6. 


Svojom desnicom bolji život stvaraj, 
podigla si decenije, pokoljenja... 

i nikad se pijanom vremenu ne pravdaj, 
djeca su druga, ljepša strana trpljenja. 


Desnica tvoja ne miruje ni kada 
sa životom, za život se bori, 

ti nećeš postati pjesnikom nikada, 
al život je jači od pjesme što gori. 


Desnica tvoja i snježne sfinge gradi, 
utroba rađa, a mudrost mora uči, 
misao tvoja u beskraj mira brazdi, 


a ta ljubav tvoja i mene pouči. 
Tamu beznađa životom si plavila, 
košulje nadničarske svima pravila. 


111 


IE 


Košulje nadničarske svima pravila 
koščatim rukama od tih grubih niti 
i drevna umjetnost tada se rodila 
veća od bilo koje - sve odjenuti. 


Tebi nije preteško košulje tkati, 
jutrom ponovo na rosna polja poći, 
nije ti teško ni po žegi raditi 

i večerom opet tako do ponoći. 


Za tebe je bolniji odlazak kleti 
sinova tvojih u svijet dalek i tuđ, 
za tebe su svi oni dani prokleti 


kad spoznaše taj svijet od sveg? luđi. 


Živi i vječna nebeska polja kopaj, 
od srca otkini, u zemlju zakopaj. 

8. 


Od srca otkini, u zemlju zakopaj, 
bezlično trojstvo, Mjesec, Zemlja i Sunce, 
Posejdonov trozubac vremenu ne daj, 
jer kazniše oni djevičanske vrhunce. 


Znala si večerom pomamno slušati 
lavež pasa koji se valja poljima, 
beznadni sjaj zvijezda si mogla kušati, 
crni lahor što povija se dolima. 


Omalđijana zvijer hara atarima, 
tromi je stanovnik u mraku Svemira, 
najveća mora vječitim ratarima 


i tužna pjesma svih životnih previra. 


Clijeda je smrt došla kad je sve prevrlo, 
jedno ti dijete u krilu sna umrlo. 

Jedno ti dijete u krilu sna umrlo Mater je rana teško utukla, 

na tuđoj zemlji, za hudu sreću, sad i život i smrt za tebe je kazna, 

glas ti je slomljeno vrijeme donijelo, odjednom je čudna pometnja pukla, 

ati plačeš i dugo plačeš uz svijeću. jer sinovima se budućnost smiješi lažna. 
Pamtiš njegovo dogorjelo djetinjstvo, = Osjećaš da više ne možeš vratiti 

voljela bi ponovo iz mjesta poći tvoje gorske sinove tvom toplom domu, 
iako golgota put je materinstva, svjesna si da ćeš sada sve platiti 

u tebi je još ostalo puno moći. općem kaosu i vremenu u lomu. 

Sjećaš se reskih večeri probdjevenih U starosti ćeš ostati sasvim sama 
veselog buđenja u nejasne zore dok halapljiva stvarnost guta ti snove, 

i vrelih dječjih lica neumivenih, povući dane od svih onih galama 
blistavih i sjajnih k'o nemirno more. čežnjivim pogledom prateći sinove. 

U pjesmi se staroj bol čuje mukla, I sve ti je tužno odjednom postalo, 
mater je rana teško utukla. ali u majci duha je još ostalo. 


= Subotica, 1992. 113 


11. 124 


Ali u majci duha je još ostalo, Jedna je struna u tebi umukla, 
Jer vječni mrak nikad ne proguta Sunce, bolu tvojoj duši i nebeskoj Liri, | 
iako je mnogo čuda nastalo, dok se strašno među vjetrovima tukla, | 
strašno trojstvo ne potamni te vrhunce. pjesma u nedogled sada žudno piri. | 
Vječni Orfej što ravnici svira, Gledaš lijenu, Panonsku rječicu | 
iako izgubi Liru ne ućuti, što vijuga i polako sve odnosi. 
dobra boginja Lirom nebo dariva, Ti nisi tad znala života prečicu 
starica majka ni slovca, sve prećuti. što, kažu, arendašku radost donosi. 
Vjetar jauče pod prozorima tvojim, O, stani ti bezbojna Panonska vodo! / 
vrele pahulje muklo dušu štipaju, Al protečeš, gdje će se stada pojiti? O, || 
stenju pod tovarima grijeha svojih stani ti mutna rušilačka vodo, | 
Sizif i prokleti mučno se igraju. gdje će se djevojke ljeti ogledati? fi 
Bol se u dušu mučno uvukla, AL nije sad sve isto kao nekada, 1 
jedna je struna u tebi umukla. cijelo je selo već otišlo za svagda. i 

13. 


ijelo je selo već otišlo za svagda, 

a ostavilo tu je svojih grobove, 
mlado selo u nov svijet je pošlo sada, 
ostavilo tu je i svoje domove. 


Rekoh ti tužno, jer izgubila si para, 
tebi draga, ali bilo drugoj kojoj. 
Pođi, pođi na drag ti počinak stara 
ka svojoj, ali i tuđoj kući novoj. 


A ti si se osmjehnula riječi ovoj 
i tad skrušeno rekla: Kuda iz blata? 
Kakay grijeh ludi činiti duši svojoj 


strasno tražeći lažne kule od zlata. 
Ti si njena, ona je tvoja za svagda 
i zemlji ćeš otići, a od nje nikada! 


===... 


Subotica, 1992. 


14. 


I zemlji ćeš otići, a od nje nikada! 

Zar je smrt prepreka da se vejčno voli? 
Da se na zgarištu ostane za svagda? 
Zar je smrt kraj kada treba da se moli? 


Ceskrajni dan što ludi zaborav pamti 
predaleko od svake davne žalosti 

sa zvjezdanim skutom leži stara mati 
u crnoj zemlji svoje davne mladosti. 


Ti si bezgranično umjela da voliš, 
naučila si voljeti i pokoljenja, 

sama možeš i vremenu da odoliš 
podnoseći tavna zemaljska trpljenja. 


Propinju se zabati kroz vrijeme, 
pokisli salaši daljini streme. 

15. MAGISTRALE 


Pokisli salaši daljini streme, 
Ambari stoje kao divovi grdni. 
Noći si bdjela, dok gazi vrijeme, 
Očekujuć najljepši san čeda prvi. 


Na poljima ti si beskrajem radila. 
Svojom desnicom bolji život stvaraj. 
Košulje nadničarske svima pravila, - 
Od srca otkini, u zemlju zakopaj. 


Jedno ti dijete u krilu sna umrlo: 
Mater je staru rana teško utukla, 
Ali u majci duha je još ostalo. 


Jedna je struna u tebi umukla. 
ijelo je selo već otišlo za svagda. 
I zemlji ćeš otići, a od nje nikada. 


STADO 


Blago narodu kog? izabrani vode, 

Jer taj narod neuvela sreća prati. 

Blago stadu kog? pastir dovede do vode, 
Jer odvojen, bez vodje svako mora da pati. 


Blago pastiru kad ima kog? da vodi, 

Jer sam on bi sigurno nesrećan bio. 

Ta, on ga vodi, jer mu to godi, 

A prezire korist, novac ma kako bio mio. 


Blago narodu pastira poniznog, 
Jer Bog ohole kažnjava i ruši. 
Blago stadu pastira oduševljenog, 
Jer bit će vode i u najvećoj suši! 
Mirko Kujundžić 


ile Zbornik "Ivan Antunović" 


Bela Gabrić 
MIRKO KUJUNDŽIĆ 


Mirko Kujundžić je predstavnik mlađe generacije hrvatskih pjesnika u 
Bačkoj. Rodio se 31. X 1961. godine u Subotici (na salašu na Bikovu). Osnovno 
obrazovanje je stekao u Osmogodišnjoj školi "25. maj" u Aleksandrovu u 
Subotici do kraja šk. 1975/76. godine. Zatim je pohađao 1. i 2. razred zajedničke 
srednje škole. To je bilo vrijeme usmjerenog srednjoškolskog obrazovanja. Tako 
je on pohađao usmjereni jezički smjer u srednjoškolskom centru "Svetozar 
Marković" u Subotici, gdje je maturirao u ljeto 1980. god. 

Zatim je uz rad vanredno studirao na Ekonomskom fakultetu u Subotici, 
a sada radi kao službenik u špediciji u svom rodnom gradu. 

M. Kujundžić je počeo pisati pjesme kao srednjoškolac pa je pod 
utjecajem školske lektire napisao svoj prvi sonetski vijenac, koji nije objavio. I 
dalje je ostao vjeran pjesničkoj formi soneta pa je prve svoje pjesme objavio u 
subotičkom književnom časopisu "Rukovet" 1978. br. 3-4. str. 171-172. 
("Nevreme nad ravnicom" i "Zapisi"). 

Tada je objavio svoje najveće i najvažnije pjesničko djelo: sonetni vijenac 
"Panonskoj majci" ("Rukovet" br. 11-12. 1979. br. 1, 2, 4. 1980.). Stvorio je 
veličanstveni lik Panonske majke koja se kroz dugu povijest brine u radu i žrtvi 
za svoju djecu. 

Još je objavio nekoliko pjesama u časopisu "Rukovet" (br.2. 1980. 
"Starac", br. 2. 1981. "Prevareno da raste", br. 4. 1981. "To i ono", br. 4. 1983. 
"Sonet ženi", br. 5. 1984. "Magistrale" - sa akrostihom "Panonskoj majci"). 

Tih godina objavio je nekoliko pjesama u Subotičkim novinama. 

Iz svega se vidi da je M. Kujundžić veoma malo objavio svojih pjesama. 
Na početku svoga nastupa u javnost pokazao se kao izraziti pjesnički talenat, ali 
prestao je pisati i već dugo nije ništa objavljivao. To je velika šteta, ali samo 
njemu su poznati uzroci koji su utjecali da je prestalo druženje mladog pjesnika 
i poezije. 

Ante Jakšić 


MLADOSTI, ZBOGOM 


(sonetni vijenac) 


Mladost je ptica na jutarnjoj grani, 
na let je zove sunce, zovu puti. 

Gle, svud mostovi stoje podignuti 
od snova modri, nadom izatkani. 


Kad jutro prvi cvijet u vrtu gane 

i raskošna se pjesma poljem sklada, 
vrijeme je da se i ljubi i nada 

i prvi zanos u srce da pane. 


I ruka sama nesvjesno se diže 
da bere zvijezde iznad toplih njiva, 
da nebo bude vedrije i bliže, 


da srce lakše nova gnijezda sniva. 
Ne, mladost ne zna što je zimi bilo, 
lako joj nade dižu k suncu krilo. 


=== PLELLmŽ_ŽZŽLLLLI 

ZA 


Lako joj nade dižu k suncu krilo, 
i ruka želi plodove da bere 
sa grane, koja blag zaborav stere 


na sve, što jednom već je na njoj bilo, 


ija sam nekad sa te iste grane 
kušao prve plodove kad mame 
zrelinom svojom. Padao je na me 
i njezin cvijet jedne zore rane. 


I mislio sam da ću svakom moći 
na dlanu srce u plamenu dati, 
da bol je ptica što svrati u noći, 


a dan kad svane, više se ne vrati. 
Al da li vrijedi pružat ruku grani, 
ako već minu sati obasjani? 


3 


Ako već minu sati obasjani, 

ne tuži, što si rijetko sretan bio. 
Tko jednom nije ljubio ni snio, 
taj ne zna što mu nose kasni dani. 


Od uspomena čovjek nekad živi 
i zaboravlja da pod krilom tame 
staze se gube u nepovrat same, 
pa opet sanja i opet se divi. 


Ja znam da prošlost nije nosit lako 
kad iz nje suzne gledaju te oči, 
al koji nije slab i skrušen plako, 


taj ne zna kako k zvijezdama se kroči. 
Ne shvaća, kada polomi se krilo, 
da li još vrijedi zvati, što je bilo. 


jj ————————————>>>> 


Subotica, 1992. 

Da li još vrijedi zvati, što je bilo, 
tek kasna mogu prosuditi ljeta, 
jer grana, kada u proljeće cvjeta, 
ne zna što nosi jeseni u krilo. 


A koliko se začelo u meni 
zanosa, snova, da donesu ploda! 
Mnoge je mutna odnijela voda, 
mnogi su pali davno, još zeleni. 


Od ovih, što je sačuvala pusta 
slučajnost, da mi valjda tugu blaži, 
često su suha ili gorka usta. 


Dok mladost pticu nedohvatnu traži 
i na oblaku kule sreće sniva, 
od njenog oka zanos stvarnost skriva. 


5. 


Od njenog oka zanos stvarnost skriva 


da iznad mutnog vira s pjesmom kroči. 


Mladosti često slijepe su oči, 
ko što je bilo i kao što biva. 


Ija sam nekad zatvarao oči 

pod oblacima kad se strava budi, 
da ne bih znao za podlosti ljudi, 
za otrov, koji s ruku im se toči. 


Al zalud sreću kušao sam bolju, 
prokletstvo leži na ljudskome tragu, 
janjci su zato, da ih vuci kolju, 
pravda i zločin njišu istu vagu. 

I shvatiš, dok se umor sliva na te: 
sa visa zvijezde i kaljužu zlate. 


= S 

Sa visa zvijezde i kaljužu zlate, 
iz nje nas doziv sa visina vodi. 
Ljepota mnoga iz bola se rodi, 
zemlja i nebo stvoreni su za te. 


I blago onom, koga ljubav nosi 
pa bilo možda i varljivoj sreći, 

i teško onom, koji biva veći 

kad lažna ljubav nade mu pokosi. 


Al koji nije njene moći znao 
u ranu proljet il kad stigne žetva, 
tom život nije raj il ponor dao 


i ne zna što je blagoslov i kletva. 
No zalud nada u patnju se sliva, 
tragom će njenim poći, koji sniva. 


KA 


Tragom će njenim poći, koji sniva 
vrtove cvjetne, obale i luke, 

gdje samilosne čekaju nas ruke 

i vedro nebo utjehom cjeliva. 


Tko jednom kuša s vječne grane voće, 
zaboraviti neće plod ni granu. 

Kom život uzme mladost obasjanu, 
sačuvat će je spomen za samoće. 


Pa kad mu usne umorne zašute 
i pognut stane sam u drvoredu, 
lišće će slijetat na negdanje pute, 


na blijedo lice i na kosu sijedu. 


O, sklopi ruke u te svete sate 
i moli da se san i ljubav vrate. 


Subotica, 1992. 


I moli da se san i ljubav vrate, 

jer kako li ćeš živjeti bez snova, 

bez zvijezda iznad noćnih jablanova, 
bez ptica, koje nad rijekom se zlate? 


Ja znam da zalud pružati je ruke 
za suncem kada sa visina slazi, 

al' trag za njime još se sja po stazi, 
na kojoj sreće slušali smo zvuke. 


I kad bi možda samo jedan dio 
od svega, što smo čekali i htjeli 
u dušu pao i tu stalno bio, 


ne bismo možda plakali i kleli. 


Al' što nam nakon sna i sunca osta 
za zrela ljeta istina je dosta. 


EPI 


Za zrela ljeta istina je dosta 
gorčine dala da se oči mute, 

pa sad nam često koraci već slute 
da teži hod je do zvjezdanog mosta. 


I kao ptica iza prošlog jata 

S tugom u prošle spuštamo se sate, 
da vjetri lišćem stope nam pozlate 
kad magle siđu i sumrak se hvata. 


I utjeha će ostat samo slijepa 
da svako doba ima svoje čari 
i bol negdanja da postaje lijepa 


i da se iz nje put k visini zari. 
Jer bol je dosta, kad se groblja slute, 
bacila svjetla na nade i pute. 


10. 


Bacila svjetla na nade i pute, 

na koje noga vratiti se neće, 

kao ni lišće na suho drveće 

kad jednom padne s grane otkinute. 


U sreći svako mislio je na se, 

u tuzi rijetko imali smo brata, 

kad čovjek tone, za slamku se hvata 
da zadnji snovi i nade se spase. 


AU kome već su oduzete ruke 
na pola puta, kako li će moći 
odagnat ptice crne i zloguke 


kad salete ga u kasnoj samoći. 
O, da U će naći toplih riječi dosta 
0 svemu, što još netaknuto osta? 


mmm 

O svemu, što još netaknuto osta, 
ne želi da ti zbori riječi tuđe. 
Kad mir u tebe k'o blagoslov uđe, 
dočekaj večer kao dragog gosta. 


I budi sam sa sobom u te sate 
da vidiš izvor i luku svih stvari, 
da svjetlo, koje drugi život zari, 
ljepotu svoju razastre i na te. 


I sve, što zemlja jednom ti je dala, 
zemlji ćeš opet vratit jednog dana 
bez želja da se vratiš cestom zala 


po kojoj idu djeca rasplakana. 
O sreći, koja slivat će se u te, 
ganute usne bolje neka šute. 


Subotica, 1992. 

Ganute usne bolje neka šute, 
jer samo ti ćeš tada opet znati 
za novi zanos, što će krila dati 
za staze k visu letom netaknute. 


Pa premda grana pred zimu ne lista 

i sočnim neće otežat se plodom, 

ti znat ćeš da će pod tim istim svodom 
proljeće tvojoj djeci da zablista. 


I usjev, što je s tvoga dlana pao 
u brazde drage i rođene grude, 
a tebi nije ubrati se dao, 


djeci će izvor života da bude. 
I plod će ovaj istinu ti reći 
0 prošloj boli i o kratkoj sreći. 


13. 


O prošloj boli i o kratkoj sreći 
probudit spomen s proljeća će laste 
od kojih mnoge, dok ganuće raste, 
vratit se neće ni u gnijezdo leći. 


Iti ćeš vidjet da pod ovim svodom 
ljepota mnoga još srca se prima, 
iako na te već silazi zima 
ispahuljama treperi nad vodom. 


I kao težak, što plodove bira 
kad žetva prođe, da odmora nađe, 
iti ćeš tako željan biti mira 


i čekat da dan ti za goru zađe. 
I tad ćeš znati da o pravoj sreći 
mnogo se može tek u sumrak reći. 


14. 


Mnogo se može tek u sumrak reći 
što život pruža iz zemljinih grudi 

i kakve snove proljeće probudi, 

a s kakvim plodom u grob treba leći, 


Na kraju puta sve jasnije biva 
cijena svega, što si gladan brao, 
i blaga, koje s ljubavlju si dao, 
a koje često od svijeta se skriva. 


I shvaćaš zašto iz bola se rodi 
krilo, što nebo zvijezdama pozlati, 
i kamo ruka nevidljiva vodi 


kad zemlji zemno treba da se vrati. 
Starost je plod, što kasni skinu dani, 
mladost je ptica na jutarnjoj grani. 

Mladost je ptica na jutarnjoj grani, 
lako joj nade dižu k suncu krilo. 
Ako već minu sati obasjani, 

da li još vrijedi zvati, što je bilo? 


Od njenog oka zanos stvarnost skriva, 
sa visa zvijezde i kaljužu zlate, 
tragom će njenim poći, koji sniva 

i moli da se san i ljubav vrate. 


Za zrela ljeta istina je dosta 
bacila svijetla na nade i pute, 
0 svemu, što još netaknuto osta, 


ganute usne bolje neka šute. 
O prošloj boli i o kratkoj sreći 
mnogo se može tek u sumrak reći. 


(Započeto u Subotici, a dovršeno u Zagrebu 22.VIII 1956.) 
(Ovaj sonetni vijenac prvi put je objavljen u zbirci Ante Jakšića "Pred 
atima tišine", Zagreb, 1963. 7-21.str.) 

Ante Jakšić 


PRED TOBOM ŠUTIM, GOSPODINE 


(sonetni vijenac) 


iL 


Pred Tobom šutim pognut u tišini 

i ne znam riječi dostojne i prave 

da kriknem glasom svakidanje jave: 
S leđa mi teret, s duše lance skini! 


Od Tebe bježim, jer me slabost tjera, 
a bijeg je samo put što Tebe traži. 

I umoran sam već od mnogih laži 

iz kojih može spasiti još vjera: 


Kad mislim da si ponor, koji plaši, 
i zastor, koji neizvjesnost diže, 
osjetim da si tek tada mi bliže, 


da Tvoje piće u mojoj je čaši. 


I spoznam, smiren u svijetloj luci, 
radost je moja sad u Tvojoj ruci. 

D 


Radost je moja sad u Tvojoj ruci 
iz koje mnogi darovi slijede. 

Što za me ljudske riječi vrijede 
kad viču: Ubij! Ili se povuci? 


Ja k Tebi oči podižem i molim 
glasom što samo Tvoje uho primi, 
da budeš blag, milostiv mojoj zimi, 


da sunce gledam i starost prebolim. 


Jer tako mnogo još ljepote ima, 
koju mi samo tišina otkriva, 
jer tako rado otkrio si svima 


da cvijet cvjeta i da čovjek sniva. 
U ovoj kasnoj i sumračnoj luci 
evo i s mog života mrenu svuci! 

Evo i s mog života mrenu svuci 
kao što skidaš tamu slijepog oka, 
da vidim staze i polja široka 

na koja vode Tvoji slavoluci. 


Na Tvojoj strani svako zrno rodi 
i kapi kiše blagoslov su pravi. 

Iz davnih boli nježan cvijet se javi 
i olakšanje k zvijezdama me vodi. 


Sve diše ritmom pročišćenog sklada, 
i svatko sretnog djetinjstva se sjeti, 
iznam u svemu da istina vlada 


i kamo ptica ozarena leti. 
Sa života mi tamnu mrenu skini 
da odazvati mogu se visini. 


+ 


Da odazvati mogu se visini 
i pokidati krhkog tijela spone 
pa prepustiti misli neka rone 


I kao klas što na Tvom svjetlu živi, 
tim svjetlom blago prodahni i mene, 
jer lišen svjetla klas polako vene, 

a klas je rođen da se Tebi divi. 


Sloboda za let razmahuje krila, 
i ptica sama u krleci vene, 
i duši što je u tamnici bila 


sloboda krila za visine prene. 
Dok pred njom vidik u beskrajnost puca, 
Ti daješ svakom iko iskreno kuca. 


Subotica, 1992. 

Ti daješ svakom tko iskreno kuca 
mir noći, jutra mirisna i svježa, 
na grani blista paukova mreža, 
na listu kaplja do kaplje svjetluca. 


U meni rado radost se rastvara 

iu njoj briga sa srca se svlači, 
iznam što grozd na mladoj lozi znači, 
0 čemu mrav se s mravom razgovara. 


Svu radost samo Tebi mogu reći, 
u Tvoje ruke položiti nadu, 
jer Ti me vraćaš izgubljenom skladu, 


uza Te i ja postao sam veći. 
Pred Tobom zalud svoj bih nemir krio, 
0 svemu znaš i ponajmanji dio. 


6. 


O svemu znaš i ponajmanji dio, 

u svemu Ti si i sve je u Tebi. 

Pred Tvojim okom nitko skrio ne bi 
što danju snuje, što je noću snio. 


U Tebi mirno počivaju preci, 
Ti držiš sve što i sad ovdje žive, 
i poznaješ sve pravedne i krive 
ikoji stižu u vremena rijeci. 


U kaplji sunca na obrazu ljeta 

Ti zračiš smislom uzleta i pada 

na dječjem licu i Tvoj osmijeh cvjeta, 
u svemu Ti si gdje uzročnost vlada. 


U svoju tajnu sve si skupio i skrio, 
bez Tebe i ja izgubljen bih bio. 

Bez tebe i ja bih izgubljen bio, 

bez prošlosti, bez svrhe svog života. 
Zamka bi bila i svaka ljepota, 

u očaj bi se svaki polet slio. 


Ja znam što život može da uskrati 
i mijenjajući da spaljuje i čisti. 
U srži ja sam ostajao isti, 
asrž ta k Tebi napokon se vrati. 


Uza te svijetli trenuci se broje, 

Ti daješ što mi nitko neće dati. 
Uza te najzad i srce mi shvati 

da ništa nemam. Ipak sve je moje. 


I dok mi ruka na Tvom pragu kuca, 
od sna Tvog dio u meni svjetluca. 


8. 


Od sna Tvog dio u meni svjetluca, 
taj produžetak i kap Tvoga bića 

u kojem su sve tajne, otkrića, 

pred kojim smrtnik čudi se i muca. 


U jednoj kaplji cijeli svemir šuti, 
iz jedne kaplje svemir progovara, 
u njoj se gasi i u njoj se stvara 
sok, koji misli, nada se i sluti. 


Bez sna tog ja bih bio slamka suha, 
zaboravljen i bačen pokraj zida, 
sva zvona bi mi bila zla i gluha, 


islijep bih bio i kod budnog vida. 

I kad sam mutan, pun strave i vriska, 

moj pogled zemlja tužnom sumnjom 
stiska. 


Subotica, 1992. 

Moj pogled zemlja tužnom sumnjom stiska 
i vedre misli prelama i mrači, 

i dani moji crni su kotači, 

a noći pune prigušenog vriska. 


Samoćom svojom bolno uokviren, 

a stranac sebi, stranac sam i drugom, 
ja orem mišlju kao orač plugom, 

nad plodom nisam spokojan i smiren. 


I jedna sumnja drugu sumnju mori, 
i sumnje samo aveti su nove. 
Ako Te nema, zašto sunce gori 


i tko me često u visine zove, 


i zašto potok srebrno žubori? 
Sto taknem, tužno u samoći zbori. 

10. 


Što taknem, tužno u samoći zbori 

i tuga korijen moga bića njiše. 

Po čelu briga nove bore piše, 

na kasnom suncu stari jablan gori. 


I sve se krije, povlači i strepi, 

i ograđuje šutnjom i tišinom, 
oblaci plove sumračnom visinom 
kao da lete orlovi slijepi. 


I u tom času crnog iskušenja 
kad mozak pati u dubini mraka, 
ja spoznam kako Tvoj me doziv mijenja, 


da na me slazi Tvoja svjetlost jaka, 


i vidim, dok se očaj s nadom bori, 
u Tvojoj ruci za me oganj gori. 

U Tvojoj ruci za me oganj gori 

i zlatnim plaštem pleća mi ogrne, 
i ne znam više za aveti crne, 
okrećem lice unutarnjoj zori. 


Sve stvari rado moje riječi prime, 
mlado lišće trepti na drveću, 

i na me sjenke bijelih krila slijeću 
ko pahuljice s trepavica zime. 


I vrata šutnje razmiču se širom, 
Tvoja se ruka milostivo diže 
i blagosiva ljubavlju i mirom, 


i sve je sjajno, ganuto i bliže. 
I nema više maglenoga stiska. 
Ti vodiš korak iz tame i vriska. 


12. 


Ti vodiš korak iz tame i vriska 

na osunčanu stazu kada čeka 
putnika, koji stiže iz daleka, 

da odmor nađe bez straha i stiska. 


Koliko ima u Tebi ljepote 

i milosrđa, koje nema mjere 
za one koji često iznevjere, 

a ipak žive od Tvoje dobrote. 


I kad si dobar mravu, koji vuče 
svoj teret često i od sebe veći, 
i kad Ti zvijer može brige reći 


i onaj, koga život stalno tuče, 
daj mi da budem skroman u tišini 
i kad me tuga mori u nizini. 


Subotica, 1992. 

13. 


I kad me tuga mori u nizini 
i uspomene oko glave kruže 
i stežu kao oko vrata uže, 

ja oči dižem k Tebi u visini. 


U Tvojoj ruci noći su i dani, 

Ti znaš gdje izvor svaku žeđ utaži 
i zašto zemne isprazne su draži 

i gdje su puti snima obasjani. 


Iz Tvoje ruke neka u me kane 
kap svjetla da se u cvijet razlista, 
da njegov miris ovije mi rane 


i duša bude uzdignuta, čista. 
Sa uspomena bolnu mrenu skini, 
moj nemir smiri u svojoj blizini. 

Moj nemir smiri u svojoj blizini 
da vidim dječja nasmijana lica, 
da čujem lepet krila zlatnih ptica 
i gledam zrelo klasje u vedrini. 


Iz svakog oka neka radost zrači, 

u svakoj riječi nek je ljubav prava, 
i svaki putnik neka mirno spava, 

i svaki susret nek dobrotu znači. 


Jer dan za danom tako brzo teče 
i sve je kao zagonetka neka. 
Ne okrenem se, preda mnom je veče 


i odlazak pred vratima već čeka. 
I dok mi sve se kao san tek čini, 
pred Tobom šutim pognut u tišini. 


MAGISTRALE 
15. 


Pred Tobom šutim pognut u tišini, 
radost je moja sad u Tvojoj ruci. 
Evo i s mog živoa mrenu svuci 

da odazvati mogu se visini. 


Ti daješ svakom tko iskreno kuca, 
0 svemu znaš i ponajmanji dio. 
Bez Tebe i ja bih izgubljen bio, 
od sna Tvog dio u meni svjetluca. 


Moj pogled zemlja tužnom sumnjom stiska, 
što taknem, tužno u samoći zbori. 
U Tvojoj ruci za me oganj gori, 


Ti vodiš korak iz tame i vriska. 
I kad me tuga mori u nizini, 
moj nemir smiri u svojoj blizini. 


Veljača, 1985. 
Mers El Hadjadj 52 
Oran/Algerie (Alžir) 


(Marulić, časopis za književnost i kulturu, Zagreb, studeni - prosinac 1985. 
br. 6 str. 697.-704.) 

(zbirka pjesama Ante Jakšića: "Prema drugoj obali", Đakovački Selci, 1987., 
69.-76. str.) 

List svaki podiže i prostranstva navodnjuje i suši, 
stoljeća pomiče i smjenjuje pokoljenja i vrijeme. 
Pred njim od ushićenja progovore i usne nijeme 

i već uvenuo cvijet ponovo se rascvjeta u duši. 


Odabire vjesnike. Odabranima blagoslov daje 

i za svakoga ima luč da svijetli drugima u tami, 
da se vidi tko njegovim putem ide, tko ga se srami 
i da se pokaže onima, koji ga u strahu taje. 


Milostiv je. Milosrđe njegovo zalutale vraća 
i slabe iz slabosti diže i umornom skida breme, 
i opominje da smo po njemu i u njemu svi braća, 


u svakome je njegove ljubavi i praštanja sjeme. 


On drži svjetove. Zapovijeda životu i smrti 
i pod njegovim prstima sve se smiruje i vrti. 


Zbornik "Ivan Antunović" 


2 


Evo večer se naginje i dan se u sjenama gasi, 
dovršene su jedne i otvaraju se nove brige. 
Dani su moji otrgnuti listovi iz njegove knjige 
išto je izbrisano, uspomena još kuša da spasi. 


Dao mi je dane da se obistine njegove riječi 

da bez njega ni vlas kose ne može da padne, 

i da samo On daje pravdu za ponižene i jadne, 

i da i ova večer da mu se zahvali, pred njim kleči. 


Jedne je odveo iz života i sklopio im oči, 
druge je doveo kao nasljednike na svoja polja, 
odredio je da pravednik da pravednošću kroči 


i da se u svemu izvršuje njegove pravde volja. 
I vidim, dok se večer naginje i dan u sjenama gasi, 
čemu sam se nadao, jedino On može da spasi. 


—.—.——.—... oi 

Čemu sam se nadao, jedino On može da spasi 
ida mi opet vjeru i pouzdanje u život vrati, 

jer njegova je noć i njegovi su svi sunčani sati, 

i samo On može povratiti svjetlo, koje sam ugasi. 


Znam da je On utjeha kad nigdje za me utjehe nije 

i da djetinjstvo moje i roditelji u njemu žive, 

i da već ovdje nagrađuje dobre i kažnjava krive, 

da se sa svakim plodom javlja, na dječjem obrazu smije. 


Znam da nikada ne zaboravlja i svoja obećanja 
ida i najmanji cvijet u raskošnu ljepotu obuče, 
da o njemu i dozrio klas pod vedrim nebom sanja 


idai grlica na grani u njegovu slavu guče. 
Za svu njegovu ljubav i za sva neizbrojiva djela 
evo zahvaljujem se sklopljenih ruku i pognuta čela. 

Evo zahvaljujem se sklopljenih ruku i pognuta čela 
za utjehu, koju je rado u teškim noćima dao, 
išto je ina moj put smirene sunčane zrake slao, 
išto je i u košnicu moju dolijetala pčela. 


Molim ga da zaboravi slabost moju, koja se krije 
pred ljudima i nezahvalne njegove darove skriva, 
išto u iskušenju klonem kasnije ili prije, 

išto ga samo u bolima ranjeno srce doziva. 


On je dobar i zna koliko se opteretiti mogu 
i kada je i gdje potrebno da mi teret s leđa skine, 
i kada se ne nadam, na blagoslov spušta ruku strogu, 


za kruh moj svagdanji i za postelju odmora se brine. 
Izbog sveta što mi je njegova dobrota dala 
radost je moja velika i odana je moja hvala. 

Radost je moja velika i odana je moja hvala. 

On je radost moja i u njoj za me sve raste i cvjeta. 
U njoj su svi darovi jeseni, i proljeća i ljeta, 

i sve što vidim i dodirnem njegova je milost dala. 


Prijatelje moje pozvao je i prostranstva im je dao 
da plugovi brazde za mir i duhovne usjeve oru, 

i sada očekuju plodove i otkrivaju zoru, 

koju je za odabrane uzvanike i namjernike obasjao. 


Na njegovoj strani mnogi moji poznanici žive, 
ima ih već više tamo nego što ih ovjde ima, 
i svemu, što im je ovdje bila tajna, tamo se dive 


i svaki svoj mir i svoje olakšanje ima. 
Njegovo se prostranstvo u nedogledne daljine stere, 
njegovoj dobroti nema ni granica, a niti mjere. 

Njegovoj dobroti nema ni granica, a niti mjere, 
ne prepušta me u ruke neprijateljima mojim. 

U njegovoj sjeni neustrašivo i spokojan stojim 
i kao list na jutarnjem suncu misli mi trepere. 


Slušam cvrkutanje ptica i gledam gdje se oblaci njišu, 
probuđene vode šume i zreli klasovi se mole. 

Ovi kasni dani starosti moje više me ne bole, 

iznad vrhova smreka lastavice već krugove pišu. 


Sve je dobrota njegova zaodjenula mirnim žarom, 
i u svemu je njegova radost i svečana tišina. 
Pred večernjim zalaskom sunca stojim kao pred oltarom, 


a na zvjezdane staze poziva me njegova visina. 
Kad On prolazi, koraci nemaju prepreke ni mjere. 
Evo i plašt njegov se preko neba i zemalja stere. 


Subotica, 1992. 


Ib 


Evo i plašt njegov se preko neba i zemalja stere 

i sve je obuhvatio i nadahnuo svojim bićem. 

K njemu se podižu vlati trave kao za rosnim pićem, 
iza njim se okreće jablan pun pouzdanja i vjere. 


On se i u parku sa staricom na klupi razgovara, 
samo se njemu može potužiti i iskreno reći 

da su joj sve umorniji dani pored studene peći 

i da se još veseli suncu kad sjenkom zidove šara. 


On i na kolodvoru čeka da putnika isprati kada 
domu svom se najzad vraća s dušom izgubljenog sina. 
On s pastirima čuva na proplancima bijela stada, 


Žednome kao utjehu daje sa svoga grozda vina. 
Njemu pripada svakoga bića i svake stvari hvala. 
Malenima je zaštita, koju je njegova dobrota dala. 


140 Zbornik "Ivan Antunović" 


8. 


Malenima je zaštita, koju je njegova dobrota dala, 
i tko će svladati bedeme, kojima čvrstinu gradi? 
On zameće život usjevima, mlada drveta sadi, 

i čuva vinograde, izvore i čovjeka od zala. 


Njemu se i pčela svojim krilima i zujanjem moli, 
išume mu se zahvaljuju i rijeke k njemu teku, 
a kad On dotakne granu, kamen ili biljku neku, 
samo dotaknutome je jasno koliko ga još voli. 


Svaki život je uzvišena molitva, zahvala smjerna, 
večeri i jutra svjedoci su njegove stalne moći. 
Desnica mu je jaka, u svakom obećanju vjerna, 


i bez njega ništa ne može ni otići, niti doći. 
Samo On zna sačuvati što je stvorio, ili strti. 
On je stožer svjetova i vlasnik života i smrti. 

On je stožer svjetova i vlasnik života i smrti, 
sijačje i kosac, mlinovi mu melju danju i noću. 

On tužne vrbe naginja nad vodom, zrelost daje voću, 
pred njim otvaraju srce koji su na riječima škrti. 


Riječi bezbožnika su zrna ludosti, koja gnjiju, 
mudrost njegova se otkriva u svakom klasu i znaku, 
sinovi sumraka lutaju i nestaju u mraku, 
pravednici ga uznose i na pravednosti se griju. 


Gdje su oni, koji su poricali sva njegova djela 
i dizali se s mržnjom kao zatrovanih misli jeka? 
Usta su im već puna zemlje i zemlja usta im čeka, 


istrunuli su vijenci, koji su im ovijali čela, 
jer On je jedino moćan i donosi smirenje duši, 
list svaki podiže i prostranstva navodnjuje i suši. 

"Ante Jakšić 


Subotica, 1992. 


VEČERNJE MOLITVE 


(sonetni vijenac) 


Velik je Gospodin i neizmjerna su njegova djela, 
nigdje mu nema početka i nigdje mu nema svršetka. 
U isto vrijeme je za svakoga smrtnika zagonetka 

i otkrovenje i izvor svakoga duhovnog vrela. 


Kako mu smijem prići ovijen nestalnošću tijela 
na kojemu već od početka pečat nestanka počiva, 
i kako da mu kažem da bi me njegova voda živa 
okrijepila i povratila, povratila mi krila bijela! 


Kako da ga smjerno zamolim da bdije nad mojom glavom 
kad je aveti mraka muče i sumnjama salijeću, 
ida mi raskrije zastor na svodu beskrajnom i plavom 


i u duši, kao voštanicu, upali duhovnu svijeću, 
i da me bjelinom odjene i za nove uzlete spasi? 
Evo večer se naginje i dan se u sjenama gasi. 


Jbte 


I pod njegovim prstima sve se smiruje i vrti 

i svemu određuje smjer uzdizanja ili pada. 
Ohologa obara. Poniznom pomaže da ne strada 
i nikoga ne napušta da pod nepravdom teret prti. 


Odbačenoga rado prima i u svoje temelje uzida 
i s laži zastore svlači i svaki kamen smutnje mrvi, 
itko je pred moćnicima zadnji, pred njim je prvi, 
slijepom na oči ruku stavlja i vraća svjetlo vida. 


On zna što je bilo, što je sada i što će skoro biti, 
pred njegovim je okom sve kao na ispruženom dlanu. 
On znade čemu ću se radovati i što možda sniti 


i koji je najbolji lijek za svaku bolili ranu. 
Sretan je koji se u njegove ruke preda i skruši. 
Takne li dubinu mraka, otvara svoje tajne duši. 

IV. 


Takne li dubinu mraka, otvara svoje tajne duši 
i one joj pokazuju gdje su izvori svakoj sreći, 
gdje i najmanji plamen postaje zanosniji i veći, 
gdje se dolijeva voda života stablu, koje se suši. 


On otkriva dubine svemira i neznatnoga bića, 
jer nitko nije svjestan kakve svjetove u sebi krije. 
Jelena na izvor zove, i košulju svlači sa zmije, 
samo ono što je već dao, za čovjeka su otkrića. 


Njegova mudrost u svemu niti svakog opstanka veže, 
raspliće ih stalno i ponovo nove svjetove stvara, 
i ruka njegova popušta i gdje je potrebno steže. 


On se i djelima svojim sa svakim bićem razgovara. 


U sve je njegova mudrost tajnu i otkrovenje splela. 
Velik je Gospodin i neizmjerna su njegova djela. 

Velik je Gospodin i neizmjerna su njegova djela, 

tko može reći gdje je početak, gdje se svršetak skriva? 
On je gospodar voda, oblaka i žitorodnih njiva, 
njegove se neugasive zrake dotiču svakog čela. 


I kako bih se onda usudio izgovoriti riječi 

da od njih i najmanji njegov dio u meni potamni, 
da se posve ugase čežnje i njegovi dozivi plamni 

i da se silazak suncu i u moje gnijezdo spriječi? 


Molim ga da me u mojoj slabosti od ludosti brani 
i da se kao kazaljka samo k njemu srce okreće, 
da plodovi za moje usne budu na njegovoj grani, 


da u njegovu slavu svojim vrhom šumi drveće, 
da u njegovoj košnici budem makar najmanja pčela. 
Evo prigibam koljeno i molim pognutoga čela. 

Evo prigibam koljeno i molim pognutoga čela 

da moje večeri budu molitve na njegovu slavu, 

da otključava i zaključava moje starosti bravu 

i da njegovim blagoslovom budu blagoslovljena djela. 


Večer je i dobro znam da me još malo svanuća čeka 
ida mi kao ptice iz naručja dani odlijeću, 

da mi već iz daljine vrijeme tiho gasi svijeću 

i da u kasnom satu poziva na putovanja daleka. 


Sve što sam imao prolazno je i nevrijedno bilo, 
išto sam srcem doticao, povlačilo se sve dalje, 
samo je u izgaranju smjerno treperilo krilo 


kao da na njega netko zrake vječnost šalje. 
I shvatio sam da je duša njega tražila i htjela. 
Velik je Gospodin i neizmjerna su njegova djela. 


Subotica, 1992. 


MAGISTRALE 
15. 


Velik je Gospodin i neizmjerna su njegova djela. 
Evo večer se naginje i dan se u sjenama gasi. 

Čemu sam se radovao, jedino On može da spasi. 
Evo zahvaljujem se sklopljenih ruku i pognuta čela. 


Radost je moja velika i odana je moja hvala, 

njegovoj dobroti nema ni granice, a niti mjere, 
evo i plašt njegov se preko neba i zemalja stere, 
malenima je zaštita, koju je njegova ruka dala. 


On je stožer svjetova i vlasnik života i smrti, 

list svaki podiže i prostranstva navodnjuje i suši, 
i pod njegovim prstima sve se smiruje ili vrti, 
takne li dubinu mraka, otvara svoje tajne duši. 


Velik je Gospodin i neizjmjerna su njegova djela. 
Evo prigibam koljeno i molim pognutoga čela. 


Veljača, 1985. 
Mers El Hadjadj 52. 
Oran/Algerie (Alžir) 


Zbornik "Ivan Antunović" 


Bela Gabrić 
ANTE JAKŠIĆ  (1912-1987.) 


(život i djela) 


| Među pjesnicima starije generacije u hrvatskoj književnosti u Bačkoj 
“časno i istaknuto mjesto dajemo Anti Jakšiću. On je rođen 22. IV 1912.god. u 
Bačkom Bregu (Beregu). Otac mu je Antun, mlinar, i majka Klara, rođena 
. Pivar. U svom rodnom selu mali Ante je završio šestorazrednu osnovnu školu 
(1924.) i počeo je učiti bravarski zanat, ali ga je iste godine napustio i pošao u 
sjemenište, koje je subotički biskup Lajčo Budanović otvorio u Baču. Kao 
sjemeništarac privatno je položio četiri razreda u realnoj gimnaziji u Subotici. 
Peti i šesti razred pohađao je u Nadbiskupksoj klasičnoj gimnaziji s pravom 


“ javnosti, koju su vodili isusovci u Travniku. Sedmi i osmi razred gimnazije s 


velikom maturom završio je u Somboru 1932. 
Godine 1933. upisao se na Filozofski fakultet u Zagrebu, gdje je 


| diplomirao na studiju književnosti 1937. U istom gradu položio je profesorski 


državni ispit 28. IV 1942.god. 
Prvo radno mjesto bilo mu je u Nadbiskupskoj klasičnoj gimnaziji u 
Travniku kao suplent profesor hrvatskog jezika (1937.-1938.). Poslije vojne 


| službe bio je suplent profesor hrvatskog jezika u franjevačkoj gimnaziji na 
. Badiji kod Korčule (1939.). Tada je postavljen za suplenta profesora na 


državnoj realnoj gimnaziji u Tuzli (1939.-1944.). Zatim je službovao u državnoj 
realnoj gimnaziji u Osijeku, gdje je radio i na Radio stanici (1944.-1945.). 
Nakon toga je radio kao profesor u Belom Manastiru (1945.-1946.). U 
Slavonskom Brodu (1946.-1952.), u Gospiću (1952.-1953.), u Subotici 
(1953.-1956.), u Karlovcu (1956.-1962.) i u Zagrebu kao odgojitelj u đačkom 
domu (1962.- 1970.). U mirovini je bio od 1.X1I 1970.god. Dok je živio u 
Zagrebu, stanovao je u Vlaškoj ulici br. 70 a. 

Posljednje godine života, kad ga je počela mučiti bolest, proveo je u 
Domu za ostarjele osobe "Božidar Adžija", Žajina ulica bb u Zagrebu. 

Preminuo je 30. XI 1987.god. a sahranjen je 4.X]I 
1987.god. na seoskom groblju u njegovom rodnom Bačkom Bregu, ispraćen od 
prijatelja i seljana. 

Ante Jakšić je počeo pisati pjesme veoma rano, još u osnovnoj školi, a 
nastavio je kao gimnazijalac. Svoje prve pjesničke pokušaje opisao je u članku 
"Prve pjesme" ("Subotička Danica", kalendar za 1985. 125.-130.str.). Prve 
objavljene pjesme su mu u đačkom listu "Travničko smilje" u klasičnoj gimnaziji 
u Travniku, 1929.god. 

U hrvatsku književnu javnost stupio je objavljivanjem svojih stihova pod 
naslovom "Kišna pjesma" u zagrebačkom časopisu "Mladost" (1930. br. 3. str. 
62.) pod uredništvom prof. Antuna Barca. Zatim je surađivao u brojnim 
časopisima i publikacijama: 

Mladost (prva pjesma) 1930. br. 3. str. 62., 1931. 1932./1933. 1933/1934. 
Omladina 1930/1931. 1931/1932. 1932/1933. 1934. Jugoslavensko bratstvo 1931. 
Glasnik Saveza trezvene mladeži 1931/1932. 1932/1933. Glasnik Podmlatka 
crvenog krsta 1931/1932. 1932/1933., 1933/34., Krijes 1932/33., Luž, Zagreb, 
1932/33., 1934/1935. 1936/1937. 1937/1938. 1938/1939. Jugoslovenski dnevnik 
1932. 1933. Ilustrovani karlovački tjednik 1932. Ilustrovani sarajevski tjednik 
1932. Naša iskra 1932. Hrvatski list, Osijek, 1932. Radničko jedinstvo, Beograd, 
1932. Ilustrovani varaždinski glasnik 1932. Hrvatska prosvjeta, Zagreb, 1933. 
1935. 1936. 1937. Danica, kalendar, Zagreb, 1933. 1934. 1936.-1939. 1941.-1944. 
1972.-1975. 1977. 1978. 1979. 1980. 1981. 1983.-1988. 1992. Mala mladost 
1933/1934. 1934/1935. 1936/1937. 1937/1938. 1938/1939. Hrvatska straže, 
Zagreb, 1933.-1937. Bunjevačko kolo, Subotica, 1933. 1934, Subotička Danica, 
kalendar, 1933.-1937. 1939.-1941. 1971. 1972. 1984.-1989. 1991. Osvit, Čačak, 
1933. Jugoslovenče 1933/1934. Jadranska vila, Omiš, 1934. Narodna obrana, 
1934. Obitelj, Zagreb, 1934.-1937. 1939.-1941. 1943. 1944. Danica, Sombor, 
1934. Klasje naših ravni, Subotica, 1935. 1936. 1938. Zagreb, 1942. 1943. 1944. 
Svijet, Sarajevo, 1935/1936. Razvitak 1935. Nedjelja, Zagreb, 1935. 1942. 1943. 
Subotičke novine 1936. br. 10 1939. 1940. 1941. Glasnik sv. Ante Padovanskog 
1936. 1937. 1943.-1945. 1965. 1966. Zadružna svijest 1936. Kalendar Gospine 
krunice 1937.-1942. Zbornik hrvatske omladine Herceg Bosne 1938. Jadranski 
dnevnik 1938. Kalendar Srca Isusova i Marijina, Zagreb, 1938.-1941. Kalendar 
sv.Ante 1938. 1940.-1944. Napredak, kalendar, 1939. Hrvatski glasnik 1939. 

1940. Dobro dete, 1939/1940. Hrvatska revija, Zagreb, 1940.-1943. Kultura 1940. 
Hrvatski narod, 1941. br. 309. Hrvatska mladost 1941/1942. 1942/1943. 
Kršćanska obitelj 1942. Književni tjednik 1942. Hrvatska zemlja 1943. Gospina 
krunica 1943. Naša zaštita 1944. Hrvatski sjever 1944. Hrvatski godišnjak 1944. 
Glas mladih (Slav. Brod), 1952. Telegram, Zagreb, 2.IlII 1962. Katolički 
kalendar, Zagreb, 1966. 1967. Katolički godišnjak, Zagreb, kalendar, 
1968.-1971. Crkva u svijetu, Split, 1966. 1967. 1976. 1977. Marulić, književni 
zbornik, Zagreb, 1968. Marulić, hrvat. knjiž. revija, Zagreb, 1968. 1969. 
1972.-1981. 1988. 1990. 1992. Susreti, Umag, 1968. Hrvatski književni list, 
Zagreb, 1968. br. 7. Marija, Split - Sinj, 1969. 1970.-1979. Informativni vjesnik, 
Željezno, Gradišće, 1970. br. 1-3. Pax, Zagreb, 1971. br. 1. Županjski zbornik, 
Županja, 1971. Glasnik sv. Nikole Tavelića 1971. br. 2. Hrvatski tjednik, Zagreb, 
1971. br.23. Gradišće, kalendar, 1972. 1978. Kana, Zagreb, 1974. br.5. br.7-8. 
Glas koncila, Zagreb, 1975. br. 19. Zbornik "Odjeci srca i uma" Rijeka, 1977. 
Bačko klasje, 1982. br. 19-20. 1988. br. 44. 
Pjesmama je zastupljen i u zbornicima "Hrvatska duhovna lirika" (Rim, 
1968.), "Hrvatska marijanska lirika" (1971.). Bio je član uredništva književne 
revije "Marulić" od osnivanja 1968.god. Uredio je knjigu tridesetak pjesnika "Za 

blagdanskim stolom". Bio je član Hrvatskog književnog društva sv.Ćirila i 
Metoda u Zagrebu i Društva književnika Hrvatske. 

Prevodio je s ruskog i na njemački jezik. U mlađim, godinama pisao je i 
književne prikaze, npr. "Aleksa Kokić, pjesnik naših ravni", (Subotičke novine, 
1940. br.34. str.3-4; br. 35. str. 4-5; br. 36. str.3.). 

Ante Jakšić je zastupljen i u obnovljenom kalendaru "Subotička Danica" 
(1971. 1972. 1984-1989. 1991. god.) i u listu "Bačko klasje" (na pr. 1982. br. 
19-20. str. 9-15. i 1988. br. 44. str. 14-23.) 

Tokom svih godina ljubav i privrženost prema poeziji i književnosti bila 
je njegov vodič na dugom životnom putu. Zato, sve dok mu je zdravlje 
dozvoljavalo, on je pisao pjesme i sređivao svoja prozna djela. 

Od velikog mnoštva stihova A. Jakšić je objavio 12 zbirki pjesama 
dijelom u vlastitoj nakladi, a dijelom kod izdavača: "Biserni derdan" (Sombor, 
1931.), "U dolini zaborava" (Zagreb, 1936.), "Zov proljeća i mladosti" (Travnik, 
1938.), "Pod sapetim krilima" (Tuzla, 1941.), "Elegije" ( Subotica, 1954.); "Hod 
pod zvijezdama" (Subotica, 1955.), "Osamljeni mostovi" (Zagreb, 1962.), "Pred 
vratima tišine" (Zagreb, 1963.), "Pjesme o Sinu Čovječjem" ("Hrv. književno 
društvo sv. Ćirila i Metoda, Zagreb, 1965.), "Pod pješčanim satom" (Kršćanska 
sadašnjost, Zagreb, 1975.), "Molitve pod zvijezdama" (Hrv. književno društvo sv. 
Ćirila i Metoda, Zagreb, 1979.), "Prema drugoj obali" (Đakovački Selci, 1987. 
Knjižnica "U pravi trenutak" br. 39.). 

U "Subotičkim novinama" (od 21. II 1941. br. 8. do 4. IV 1941. br. 14.) 
objavljena je epska pjesma (povjestica) (pripovijest u stihovima) Ante Jakšića 
pod naslovom "Marin i Stana". (Zbog početka rata protiv Jugoslavije, 
"Subotičke novine" su prestale izlaziti i ovo pjesničko djelo nije objavljeno u 
cijelosti). 

Osim navedenih zbirki ima veoma mnogo neobjavljenih pjesama A. 
Jakšića u rukopisu. Zbog toga možemo zaključiti da je on bio neobično plodan 
pjesnik, ali sve je to malo poznato ili nepristupačno našoj kulturnoj javnosti i 
široj čitalačkoj publici. Zato, ako nismo u mogućnosti da objavimo sabrane 
pjesme A. Jakšića zbog teškog stanja u našem izdavaštvu, trebalo bi objaviti 
veliku zbirku njegovih izabranih pjesama. On to zaslužuje, jer je obogatio našu 
kulturnu baštinu, premda nikada nije bio dovoljno cijenjen u svom pjesničkom 
radu od stručnih kritičara u Hrvatskoj. U tome su izuzetak časopisi "Marulić" u 
Zagreba i "Crkva u svijetu" u Splitu. Isto tako sa radošću možemo istaći da je 
zadnjih godina u "Subotičkoj Danici" i u "Bačkom klasju" (na pr. 1982. br.19-20. 
1988. br.44.) objavljeno nekoliko korisnih članaka i prikaza o A. Jakšiću kao 
velikom šokačkom i hrvatskom pjesniku i književniku. 

Pjesme A. Jakšića su čitaocu bliske zbog svoje iskrenosti i izražene 
plemenitosti. ; 

Svojim životom i radom želio je pokazati da u životu treba stoički mirno i 
dostojanstveno podnositi sve udarce i nepravde pa tako i nepriznavanje od 
društva. Možemo reći da je A. Jakšić malo primio kao uzvrat za ljepotu i 
duhovno bogatstvo koje nam je darovao u svojim književnim djelima. 


X. .XkXXqx=-.:o;.3.Z>.»..». ao 
Subotica, 1992. 151 


Tko je umoran od života, ranjen nepravdom, uvrijeđen od ljudi, 
nedostojno ponižen, nepriznat u radu, ili tužan u svojoj usamljenosti, neka se 
obrati pjesmama našeg Ante Jakšića pa će u njima naći utjehu i snagu, jer je on 
sve to doživio i proživio u svom lutalačkom životu, a u svojim pjesmama 
posvjedočio. 

Bački Breg, naš stari Bereg, je maleno selo, ali može biti ponosno, jer je 
dalo najvećeg šokačkog hrvatskog pjesnika i tako neizbrisivo ušlo u našu 
kulturnu povijest. 

Osim pjesama, A. Jakšić je napisao brojne pripovijetke u navedenim 
časopisima i kalendarima. U Zagrebu 1937. god. objavljena mu je velika lirska 
novela "Marija". U "Subotičkim novinama" 1939. god. (br. 22-52.) i 1940. (br. 
1-5.) objavljen je u nastavcima njegov roman iz šokačkog života u Beregu "Šana 
se udaje", a 1943. god. isti roman je objavljen među redovitim izdanjima 
Hrvatskog književnog društva sv. Jeronima u Zagrebu i 1980. god. u izdanju 
zagrebačke Kršćanske sadašnjosti. "Hrvatski list" u Osijeku objavio je 1944. god. 
u nastavcima Jakšićev roman iz šokačkog života u Bačkoj "Pod teretom ljubavi". 
Još su mu objavljeni romani: "Maturant", Osijek, 1944. god. (nakladnik Geza 
Kopunović), "Neugasivi plamen" (Hrv. književno društvo sv. Ćirila i Metoda, 
Zagreb, 1969.). Nije objavljen njegov roman "Pod bičem saznanja". 

Od brojnih pripovjedaka o vlastitim uspomenama objavio je izbor pod 
naslovom "Povratak u djetinjstvo" (Hrv. književno društvo sv. Ćirila i Metoda, 
Zagreb, 1968.). 

Neobjavljene su mu drame "Sunce sa zapada", "Seminarac" i komedija 
"Interpunkcija". Objavljen mu je kazališni komad u jednom činu "Dida Tomin 
jid" (Subotička Danica, kalendar za 1936. 81-87. Str.). 

O proznim djelima A. Jakšića do sada je vrlo malo pisano, tako da nisu 
niti djelomično, niti u cjelini prikazana i ocijenjena. To je jedan od zadataka 
koji stoji pred mladim našim kritičarima. 


Subotica, srpanj 1992. 
Izvori: 
1.) Leksikon pisaca Jugoslavije, sv. II., Matica srpska, Novi Sad, 1979. 521-522. 
2.) Marko Landekić: Ante Jakšić (predgovor romanu "Maturant", Osijek, 1944.) 


3.) Bibliografija Ante Jakšića u njegovoj zbirci pjesama "Molitve pod 
zvijezdama", Zagreb, 1979. 107-132. str. 


152 Zbornik "Ivan Antunović" 


i 


Ivo Prćić, mlađi 
OTKRIĆE JEDNE LIRSKE DUŠE 
Stvaralaštvo sestre M.Fides Vidaković 


Podsjećamo se jednog jubileja. Radnog. Stvaralačkog. Životnog. Jubileja 
lirskog, pjesničkog. 

Govorim o sestri Fides Vidaković. 

Vidimo je i srećemo tu, među nama, u crkvi, na sastancima i skupovima u 
Institutu "Ivan Antunović", srećemo je na tržnici kada sitnim, hitrim koracima 
Žuri, žuri kao da će joj vrijeme pobjeći, da neće ostvariti sve planove, zamisli 
svoje duše i intelekta. 

Znamo je, naša je sugrađanka, ali je ne poznajemo, ostavili smo je, neću 
da kažem: zaboravili, nekako u zasjenku. 

Otkrivajmo je sada ovim jubilejom! 

Kada se ne tako davno pojavio novi tečaj "Subotičke Danice" (za 1971.), 
čitali smo poeziju potpisanu sa FDS, ili s.Fides. Pitali smo se tko je to što piše 
tako osvježavajuću poeziju. 

Zaista, tko je sestra Fides Vidaković? 

Naša sugrađanka, Subotičanka, iz široko razgranate, mnogočlane, 
poznate obitelji Vidaković. Rođena je u neposrednom susjedstvu, u sjeni 
katedrale - bazilike. Dijete je grada. U rodnom gradu polazi škole do upisa u 
učiteljsku školu kod časnih sestara u Zagrebu. Tu se mlada učenica, koja se 
opredjeljuje da bude redovnica, razvija, skuplja znanja, formira. Već u 
učiteljskoj školi profesori uočavaju njenu "pjesničku žicu". Ali, trebalo je dugo 
čekati da ona poezijom ispolji svoju dušu punu emocija. "Čovjek snuje, a Bog 
određuje", stara je poslovica našega naroda. Drukčije su potrebe Družbe sestara 
"Naše Gospe", drukčiji planovi i sestra Fides kreće drugim putovima. 

Poslije diplome radi kao učiteljica nekoliko godina. Odmah nakon toga 
postaje učiteljica novakinja, magistra. To su teška vremena poraća, teško se živi, 
mora se snalaziti da bi se opstalo. Izrađuju slike, prigodne, božićne čestitke, to 
se prodaje kako bi se preživjelo. Nova zaduženja odvode je na nove putove i 
nove dužnosti. 

Sa nekoliko sestara odlazi u Belgiju (1952.). Može se reći da je taj 
odlazak za sestru Fides bio višestruko uspješan. U Belgiji je usavršila znanje 
francuskog jezika, upoznala se sa suvremenom francuskom književnošću 
kršćanskog nadahnuća. Kasnije je znanje francuskog jezika koristila za 
prijevode i prepjeve sa francuskog na hrvatski jezik. 

Poslije sedmogodišnjeg boravka u Belgiji vraća se kući, u Zagreb. U 
Družbi odmah obnaša istaknute dužnosti, od generalne tajnice, zamjenice 
poglavarice, poglavarice, sve do predsjednice Unije viših redovničkih 
poglavarica, do povratka u Suboticu, kući, 1987.god. 

Dužnosti i rad u Družbi bacili su u zasjenak preokupaciju sestre Fides - 
poeziju. Još nije dozrelo vrijeme za liriku, za stihove. Uvjeren sam da je tako 
trebalo biti slijedeći jedan opći interes Družbe, vjere, kršćanstva. Mislim da je i 
sestra Fides dala svoj ne mali obol u vjerskom postkoncilskom kretanju na 
našim prostorima. 


Nije tema ovoga izlaganja da ulazim u djelatnost sestre Fides u Družbi, 
ali bih ipak spomenuo i taj njen rad. Bilo bi poželjno istražiti tu djelatnost, 
prezentirati zainteresiranoj javnosti, vjerničkoj, redovničkoj i svjetovnjačkoj. 

Citiram nekoliko natuknica iz nastupa, referata, predavanja koje je sestra 
Fides držala. 

"Danas u doba duboke mutacije i sveopće evolucije, dok ulazimo u jedan 
svijet, apsolutno novi, Crkva želi da se objavljuje čovječanstvu kao službenica, 
otvorena za sva zbivanja, u pažnji i brizi za sve ljudsko, prisutna u ovom 
Suvremenom svijetu, spremna da mu izruči poruku Spasenja." (Kako u 
perspektivi postkoncilskog "Aggiornamenta" uspostaviti što autentičniju 
suradnju - koji su uvjeti - gdje su zapreke - kakva su očekivanja? Zagreb, 
25.veljače 1972.) 

Citiram dalje. 

"Moderna tehnička dostignuća u nekom smislu svode ljudsku osobu na 
pojedinu funkciju, ona se ne uzima sva u obzir, reducira se, dok se provodi u 
lančani rad u velikim poduzećima. Sve je manje osoba, koje snose potpunu 
odgovornost, svaki se trudi da što bolje obavi svoj posao i ne vodi mnogo brige 
za drugoga." (Redovnička zajednica - klima za razvijanje osobnosti i njena 
integracija u životu Crkve, Zagreb, 27.rujna 1972.) 

Još jedan citat. 

"Obnavljajući se na izvorima svoje duhovne baštine, mi ćemo Shvatiti 
dublje i ozbiljnije svoje mjesto u Crkvi, koja je i sama za vrijeme II vatikanskog 
koncila tražila svoje pravo lice u želji da ga obnovi." (Objavljeno u ZOV-u, god. 
II, broj 1.) 

U svim suvremenim kretanjima u Družbi, Crkvi, vjeri svoje mjesto nalazi 


i sestra Fides, težeći u okvirima svojih duhovnih i intelektualnih snaga općoj * 


obnovi, renesansi, i Družbe i vjernika. 


Malo je znano, vjerujem da je malo znano, da je pokrenut ZOV, glasilo o 
životu i radu ss. Naše Gospe, u Zagrebu, travnja 1975.god. To je počelo od 
biltena "Zvona iz daljine" pa "Družbin vjesnik" do "ZOV-a". 

Petnaest godina već izlazi ZOV, kad uspješnije, kad manje uspješno. I 
ovo je jedan jubilej i prilika da se o ZOV-u detaljnije progovori. Možda i to 
dočekamo! 

Navodim samo neke priloge sestre Fides u ZOV-u. 

- Iz okružnice vrhovne glavarice sestrama prigodom jubileja 

- Duhovni recital prigodom 400. obljetnice rođenja naše Blažene Majke 
Alix le Clerc, 2.veljače 1976. (ZOV, godina II, broj 1.) 

U ZOV-u u prosincu 1985.godine, godište XI, br. 2 objavljeno je 
predavanje (izvod iz predavanja) sestre Fides "Tko ide za mnom - imat će 
svjetlost života (Iv. 8, 12)". Ovo je predavanje održano na XIV 
interkonfesionalnom susretu redovnica u Zagrebu, na Fratrovcu, od 
31.kolovoza do 6.rujna 1985.godine. 

U istom broju je objavljen osvrt "Jedno lijepo sjećanja (In Memoriam - 
s.M.Admirati Šemudvarac o 50.godišnjici smrti)". Nažalost, ovaj "in memoriam" 
nije jedini! 

Da. Za sestru Fides još nije dozrelo vrijeme za liriku, za poeziju! 

Svoje duhovno-intelektualne snage, svoju aktivnost dala je Družbi, 
kršćanstvu, dala je Bogu. 

Ne mogu da ne pomenem jedan prilog sestre Fides objavljen u ZOV-u 
1979.godine u četiri nastavka na oko četrdeset stranica. To je putopis "Sjećanja 
na najljepša Marijina svetišta". Obuhvaćeno je desetak Marijinih svetišta od 
Mariazella do Marije Bistrice. Spretnim spojem, rekao bih kao divno 
ispletenom čipkom, povezuje geografsko-klimatske lokacije i uvjete sa 
kulturološko-povijesnim, likovno-umjetničkim podacima. Naravno, sve je ovo 
dato u jednom ozračju vjerničkog nadahnuća i sestre i svih hodočasnika. Kroz 
sav putopis se provlači jedna kršćanska razigranost hodočasnika, zrcali 
sveopćom Ljubavlju i Dobrotom. 

Putopis ni jednom rečenicom ne klizi u dosadu čitanja. Naprotiv, čita se 
Zainteresirano, osjećajući da i nama postaju bliža opisana svetišta. 

U tekstu je uočljiv izgrađen, individualan, prepoznatljiv, samosvojstven, 
lirsko-meditativan stil sestre Fides. 

Čitav objavljeni tekst putopisa popunjen je, obogaćen poezijom. 
Objavljene su pjesme: "Idila jezera", "Jesenska raskoš", "Klanci Pirineja". 

Tri pjesme pisane u duhu haiku poezije, tri pjesme pisane u tri dana, 8., 9. 
i 11.listopada 1979.godine. 

Poslušajmmo barem neke stihove. 

Oči gutaju ljepotu 
a duša želi 

Izvor života 
("Idila jezera") 


Bljesak ljepote 
hvata srce 
u prolazu brzom 


Velik si, Bože, 

kad divna jesen 
raskošno za nas sja 
("Jesenska raskoš") 

s. Fides Vidaković 
KLANCI PIRINEJA 


Stijene visoke, tihe 
grle sivilo neba. 
Stoljeća u njima žive. 


Čista planinska vrela 
slijeću odozgo. 
Tako bih pod njih klekla. 


Motrim divljinu ovu 
čudesnu, strašnu. 
Cutim majušnost svoju. 


Oblaci gusti jezde 
ko divovske lađe. 
Zaželih zvijezde. 


Klisure sablasno zure 
u danu što mrije. 
Sume zašuljele puste. 


Tuneli šapću o strahu 
uski, mračni, hladni. 
Oče, na tvojem sam dlanu. 


Kiša puteve gladi, 
ptice skrivene u muku. 
Tvoj me pogled prati. 


Radosni osmijeh sunca! 
Trepere kapi kiše. 
Nebom zasjala duga. 
Boltagno, 11.10.1979.god. 
Sestru Fides privlači priroda, voli putovanja. U svom gradu, Subotici, ne 
treba se čuditi, uključuje se u prezentiranje putopisa, u osvjetljavanja prirode u 
djelima naših književnika i pjesnika. 
Pominjem tri njena nastupa, tri predavanja. 
1. "Ivan Antunović - putopisac (glavni momenti iz njegove knjige "Poučne 
iskrice"). Predavanje je održano na književnoj večeri u subotičkom sjemeništu 


< 
156 Zbornik "Ivan Antunović" 


"Paulinum", 14.VIII 1988. Objavljeno je u Zborniku "Ivan Antunović" 1. 
Subotica, 1990., strana 23 - 32. 

2. "Priroda u pjesništvu Alekse Kokića". Predavanje održano u okviru 
"Kokićevih dana", 15.-17. VIII 1980. Objavljeno u "Bačkom klasju", broj 9-10, 
15.10.1980., strana 19-22. 

3. "Duhovna ekologija i stil u pjesmama Alekse Kokića". Predavanje je 
održano na Znanstvenom skupu o Aleksi Kokiću, 9.11.1990. Predavanje će biti 
objavljeno u Zborniku "Ivan Antunović". 


Rekli smo već da je sestra Fides u Belgiji provela sedam godina. Te su 
godine, prema riječima same sestre, bile godine "obogaćenja duha, širenje 
horizonata, praćenje literature kršćanskog nadahnuća, usavršavanje znanja 
francuskog jezika". 

No, dok je još svu svoju aktivnost davala i posvećivala poslovima Družbe, 
nije zapuštala francuski jezik. Ima podosta prepjeva i prijevoda sa francuskog 
jezika. ' 

Njeno prevodilaštvo nije istraženo, pa ga spominjem samo uzgred, 
površno, da se zabilježi i, daj Bože, dalje istražuje. 

Od prevedenih autora ima dobro poznatih kulturnih djelatnika, pisaca, 

* pjesnika. 

Kao ilustraciju prevodilačkog manira sestre Fides citiram odlomak iz 
lirske proze TRS I LOZE od Hansa Ursa Von Balthasara: 

"Ja sam Uskrnuće i Život! Sve, što je život i smrt u svijetu, ujedno je i 
pružena mogućnost buđenja na pravi život! Svemu na zemlji pružam dušu. Sve, 
što je određeno za smrt, svršava u mojem životu. Ono što postaje jesen, propada 
na obali moga proljeća i hrani moje cvijeće! Ja nisam jedan od uskrnulih, ja sam 
Uskrsnuće!" 

"Dok promatrate smrt, osjećate silazak u provaliju, ali to umiranje vodi 
životu, najpotpunijem životu, ono je duboki i tamni predio mog božanskog 
života, jer je svaka smrt obilježena pečatom moje. Svršetak je istom početak, a 
silazak uznesenje! Ne znači li smrt vaš konačni prinos, koji vas baca u naručje 
Očevo?" 


Pominjem jednu knjižicu prijevoda sa francuskog jezika "Blaženi 
siromašni", izbor od 26 pjesama iz lirike Jeana Galota. 

Pjesme je ne samo prevela, već i knjižicu priredila za tisak, odgovara za 
izdavača sestra Fides. 

Knjižica je objavljena 1977.godine u Zagrebu, u izdanju "Unije viših 

redovničkih poglavarica Jugoslavije". 

j Dovoljan je jedan uvid u knjižicu da bismo se uvjerili koliko je sestra 
Fides pedantna, precizna, minuciozna. Sitnim rukopisom bilježi ispravke, 
poboljšava prijevod, traži bolje izraze, hoće li upotrijebiti u prijevodu jedninu ili 
množinu, pisati velikim ili malim slovom. 

Ostaje nam da iskreno zaželimo da sestra Fides ne zanemari prijevode i 
da nam tako približava suvremenu duhovnu liriku Zapada. 


Govorimo o jubileju sestre Fides. Životnom jubileju. Sedamdeseta 
obljetnica rođenja. Rođena je 7.lipnja 1921.god. Možemo govoriti o još jednom 
jubileju, stvaralačkom, poetskom. Sestra Fides piše poeziju već četrdesetak 
godina. Zaista, poetski jubilej! Prošlo je mnogo vremena od prvih poetskih 
impulsa u učiteljskoj školi. Davala je svoj doprinos Družbi i Vjeri, ali poezija joj 
je ljubav, relaksacija u časovima odmora, u prirodi, na obali mora ili u sjeni 
drveća. Možda je zbog toga i najbolje pjesme napisala u Živogošću ili u 
Remetama, kod Zagreba. 

Sestra Fides je rano dobila podršku, čak podstrek za pisanje od pojedinih 
književnika i kulturnih radnika. To su bili Dubravko Ivančan (1931.-1982.), 
ranopreminuli hrvatski pjesnik, Mirko Validžić, Ante Sekulić, Borka Ljiljana 
Matković, Mira Preisler, Stanislava Adamić i drugi. 

Manji broj od stotinjak i nešto pjesama sestre Fides je objavljen, 
uglavnom u Subotičkoj Danici i Bačkom klasju. 

Prvi krug njenih pjesama, ako tako možemo nazvati, posvećen je obitelji: 
majci, ocu, braći. Možda je to i shvatljivo. Sestra Fides je rođena u kršćanskoj, 
katoličkoj, vjerničkoj obitelji; u obitelji u kojima se poštuju, cijene i vole 
roditelji i braća; u obitelji u kojima se osjeća zajedništvo u kući, radu, molitvi. 
Neke od prvih njenih pjesama iz 1953.godine su posvećene braći. Nekoliko 
pjesama je posvećeno obitelji: Moj krsni dan, Gledam te očima srca, Žeđ 
(mojem ocu), Još uvijek (mrtvim roditeljima), Vinograd - opijen suncem, Ti 
živiš u nama. 


Tanani senzibilitet sestre Fides odražava se u njenom interesiranju za sve 
pojave socijalnog, društvenog kretanja u svijetu i u nas u ovom poslijeratnom 
periodu. 

Vidjeli smo oscilacije socijalnih buntova, ratova i krvoprolića, ali i 
napredak civilizacije, televiziju, kompjuterizaciju, svemirske letove, osvajanje 
Mjeseca. Zajedno se isprepliće Nada i Strepnja, ali i Zlo i Ljubav, Vjera. 

U svojim pjesmama se rijetko sjeća i svoga grada, Subotice, ravnice. Ali 
ga se ipak sjeća! Razumljivo. Veći dio svoga života provela je daleko od svojih 
rodnih prostora. Nadam se da će novim pjesmama dati svoj prilog našoj ravnici, 
njenoj ljepoti i veličajnosti. Nekoliko pjesama o ovoj tematici: Progres i glad, 
Oluja ovog stoljeća, Uzdignuće, Sve me u djetinjstvo zove, Oranice crne, 
Rodnoj grudi. 

Sestra Fides je mnogo putovala. Na početku njenih putovanja stajala je 
ravnica, plodna crnica, širine nedogleda. Pejsaži se mijenjaju od Zagreba, daleke 


Belgije, pa do neprohodnih Alpa, Pirineja, do raskošne igre morskih valova, 
sjenki sunca, mjeseca. 

Tako je otkrivala i saznavala prirodu, otkrivala sva njena veličanstva, 
saznavala Stvoriteljevu slavu i mudrost u jednom trepetu breze, cvrčanju 
cvičaka, ili blagom lahoru morskih maestrala. 

Sva ova opažanja su morala naći svoje mjesto u njenim pjesmama. 

Žalim što nemamo pred sobom objavljenu zbirku njene poezije da bismo 
mogli prihvatiti cjelovitost njene pjesničke riječi. Ali... doći će i ti dani, 
vjerujem! 

Navodim nekoliko pjesama: Premda je noć, Silazak morskom žalu, Krist - 
sunce i dan, Nebo u zrcalu Une, Treperi zlato breze, Hvalospjev večeri. 


Rekao sam da sestra Fides nema objavljenu zbirku svoje poezije, ali to je 
samo djelomice točno. Ima jednu knjižicu koja je ciklostilom objavljena 
1970.godine u Zagrebu. To je knjižica "Krijesovi dubina". Knjižica ima 64 
strnice. Autorica piše: "Posvećujem svojim dragim roditeljima prigodom njihova 
zlatnog jubileja u znak zahvalnosti i ljubavi." Knjižica ima tri ciklusa, ako tako 
možemo reći: Kruženje srca, Proplanci duha i S ritmom vremena. 

Ne znam da li će se knjižica obnoviti pod istim naslovom, ali sam uvjeren 
da će te pjesme, barem neke od njih naći svoje mjesto u nekoj drugoj zbirci. 

Međuvremeno, u književnom prilogu br.5 u listu "Bačko klasje" br. 66 
15.X1I 1991.god. objavljen je izbor iz pjesama s.Fides Vidaković pod naslovom 
"Pjesmom Te slavim, Gospodine", povodom 70 godina života pjesnikinje. 


Govorili smo o poeziji sestre Fides, posvećenoj obitelji, majci, ocu, braći. 
Osvrnuli smo se na njene pjesme u kojima prati suvremena zbivanja i strujanja u 
svijetu i u nas. Vidjeli smo opis i sjećanje na svoj rodni kraj. Prikazali smo njenu 
poeziju, inspiriranu neizmjernom ljepotom prirode. No, kroz svu njenu poeziju 
otkriva se veličanstvo Stvoritelja, otkriva se njegova svemoćna misao u svakoj 
pojavi, koju zapažamo u prirodi, koja nas okružuje i u životu u kojem živimo. 
Zbog toga i osjećamo vječnu zahvalnost Bogu na sazdanom svijetu! 

Hoću da skrenem pažnju na jednu šansonu sestre Fides, "Krist, naše 
bogatstvo", koju je uglazbila sestra Imakulata Malinka. 


Što da kažemo o poeziji sestre Fides? Moglo bi se mnogo pisati, 
analizirati. Kažimo samo ukratko. Birala je takve izraze, takav stih i ritam, koji 
najbolje odgovaraju njenoj emocionalnosti. Ona je svaku pjesmu, svaki stih 
pisala duboko proživljavajući i u zavisnosti od osjećaja birala i svoj poetski izraz. 


Na kraju? Zadovoljan sam da je meni pala u čast da prikažem poeziju i 
stvaralaštvo sestre Fides, čast mi je da sam je otkrivao njenom rodnom gradu. 
Bit ću još zadovoljniji ako ovo ne bude prvi i posljednji osvrt na njeno 
stvaralaštvo. Volio bih da dočekam i knjigu sa naslovom Fides Vidaković: 
Pjesme. 

Sestra Fides je prevele veličanstvene Litanije Kraljici mira od Gertrude 
von le Fort (koje su objavljene u Subotičkoj Danici za 1992.godinu, str.72). Na 
završetku poslušajmo ove zazive mira. 

Ti, koju je duh mira pozdravio, isprosi nam mir! 

Ti, koja si primila u svoje krilo riječ mira, isprosi nam mir! 

Ti, koja si rodila svijetu presveto dijete mira, isprosi nam mir! 

Ti, koja si uz onoga po kojem posvuda kraljuje mir, isprosi nam mir! 

Ti, koja daješ hvalu onome koji sve prašta, 

Ti, koja si se zavjetovala njegovom vječnom milosrđu, isprosi nam mir! 


Vjerujem kada bude izlazilo drugo izdanje antologije Poezija bunjevačkih 
Hrvata, da će u njoj svoje dostojno mjesto naći i pjesme sestre Fides Vidaković. 
Subotica, 9.XII 1991. 
(Prof. Ivo Prćić pročitao je ovo predavanje na književnoj večeri s.Fides 
Vidaković u subotičkoj Gradskoj biblioteci, 17.111 992.g0d.) 


RODNOM GRADU - SUBOTICI 


(0 600.obljetnici prvog pisanog spomena) 


Kasna listopadska noć. 

U toplom sjaju laterna, 

iz obližnjeg parka, 

zvonici katedrale naše mole 
uzdižuć nečujno, 
nevidljivim zanosom svojim 
vjernička srca gore. 


Tišina zvijezda miluje zemlju, 
rodni moj grad, 

salaše, vinograde, plodne ravni 
u koje se naših seljaka 

slio mukotrpni rad. 

List za listom žuti 

irumeni, 

spuštajuć se zemlji. 

Tako jeseni ove 

minulih stoljeća 

ponavlja se ritam prirode, 

da u sva proljeća 

nade pohrani nove... 

Toranj Gradske kuće obasjan 
sniva o prošlosti Subotice, 
dok sat vjerno otkucava 

i sjeća me živo 

prolaznosti dana. 


Grade, u kojem se rodih 
da živim Bogu na slavu 
i tebe uvijek volim! 
Misli i želje pretačem 
noći ove u molitvu 

za rast tvoj. 


Obavijam te vijencima slave 
za napore postojanja svog! 
I hvalu uznosim Gospodu 
što nam te uzčuva 

puninom šest stoljeća! 


Subotice, zavičaju dragi! 
Za udio Kristova mira 
moli sav život moj. 


Raspjevah zvijezde i zemlju 
u kasnu listopadsku noć. 


Subotica, 30.10.1991. 
s.Fides Vidaković 


Subotica, 1992. 161 


Lazar Ivan Krmpotić 


VEČE SUPROTNOSTI 


Želim, prije svega, u ime Instituta "Ivan Antunović" u Subotici pozdraviti 
sve vas, ovdje večeras sabrane na ovoj književnoj večeri posvećenoj 70. obljetnici 
života i spisateljskog rada naše sunarodnjakinje i sugrađanke s. Fides (Ružice) 
Vidaković. Osobiti pozdrav svečarici i iskrena čestitka u povodu ovog značajnog 
životnog jubileja i ne manja čestitka i priznanje na svim obilnim nastojanjima na 
polju kulture. Večerašnja književna večer posvećena Vašim stihovima i 
prijevodima ili bolje prepjevima, samo je mali dio Vašeg bogatog kulturnog 
nastojanja. Kao redovnica, kao prosvjetni radnik, pa izvjesno vrijeme kac radnik 
u pečalbi, u čemu ste dijelila sudbinu ovog napaćenog naroda, zatim odgojitelj, 
pa voditeljica svoje redovničke zajednice i kao predsjednica Unije viših 
redovničkih poglavarica cijele ondašnje države. Konačno se nakon gotovo pola 
vijeka vraćate u svoj rodni grad da ovdje svojom velikom životnom mudrošću i 
svježinom doprinesete rastu duhovnoga dobra ovog naroda i Crkve u njemu. 
Kroz cijeli taj vremenski period makar okupirana tolikim obavezama, nalazila 
ste vremena za kulturni rad i umjetničko stvaranje. Dapače, udoste u uži krug 
crkvenih djelatnika koji su se zauzimali da kultura nađe svoje mjesto u crkvenim 
prostorima, odakle je bila nasilno istisnuta prije pedesetak godina. Ova naša 
književna večer samo je mali izraz zahvalnosti našeg Instituta za sva ta Vaša 
nastojanja, koja široj javnosti, pa ni crkvenoj nisu bila poznata. A Bog, 
nadahnitelj svake plemenite misli, neka Vas dostojno nagradi za Vaš trud, a sa 
naše strane najiskrenije priznanje, zahvala i čestitke. 

Ovo veče puno je znakovitih kontroverzija. Domaćinima, Gradskoj 
biblioteci Subotice ide posebna zahvalnost, jer ovo je prvo književno veče 
poslije više od 50 godina, posvećeno pjesništvu autora, izrazito kršćanske 
orijentacije. Na koncu konca, riječ je o pjesničkom stvaralaštvu jedne katoličke 
redovnice. Ta činjenica da jedna katolička redovnica i njezin Opus bivaju javno 
prezentirani, također je velika novost i u samoj Katoličkoj crkvi, jer se o 
stvaralaštvu jedne redovnice, radi krivo shvaćene skromnosti nije smjelo 
otvoreno govoriti ni u krugu svoje zajednice, a pogotovu u široj javnosti. Bilo je 
tu onih natruha koje su uopće prema ženi u društvu, pa i u Crkvi, gledali sa 
jednom stanovitom dozom nevjerice i prezira. Ako k tome dodamo činjenicu da 
je ovo prva književna večer posvećena stvaralaštvu - pjesništvu kršćanskog 
nadahnuća, koje pedeset godina nije imalo ne samo pravo javnosti, nego je bilo 
zatirano i proglašavano glupošću i zaostalošću čak bez prava na opstanak, 
zaboravljajući pri tome da se je time potkapao temelj sve naše kulture, jer ona 
počiva na kršćanskim temeljima. Kada sve te kontroverze uzmemo u obzir, onda 
uistinu ovu večer možemo nazvati "večer kontroverzi", ali sretnih kontroverzi. 
Čovjek bi uskliknuo sa sv. Augustinom: "O felix culpa!" "O sretna li grijeha!" - O 
sretnih li suprotnosti, koje ipak iznose na vidjelo toliko svjetla i istine, da ljudi 

vjerničkih i kršćanskih uvjerenja nisu manje plodni u stvaralačkim nastojanjima, 
da ne zaostaju i ljubavi i služenju svome rodu i da na stol zajedništva donose 
upravo ono što je njima svojstveno, vjeru u Boga i tolike duhovne vrijednosti, 
koje nipošto nisu beznačajne za život svakog pojedinca i naroda kao cjeline! 


(Uvodna riječ na književnoj večeri s. Fides Vidaković, 17. II 1992. god. u 
čitaonici Gradske biblioteke u Subotici). 


ORANICE CRNE 


Divne ste, oranice crne, 
rodnog mi kraja 

u podnevu ožujskog sunca 
dok skrivate obećanja tiha. 
Procvale voćke u dolu, 

a nad vama jata crnih ptica. 
Još malo, kad pripeče, 
klasat će pšenica rodna 

i cvasti različak plavi, 
crveni mak će okitit polja, 
raspjevat drage mi ravni. 


Oranice crne, 

u boji tuge, 

tko bi prebrojit znao 
žuljeve čovjeka našeg 
bezglasne njegove muke! 


s. Fides Vidaković 

Lazar Merković 
BALINT VUJKOV 


(život i rad) 


Ovo je veče za nas višeznačno. 

Pišemo: 1991. godina... 

To je godina u kojoj se navršava ravno šest desetljeća otkako je 1931, 
god. sokakom naše varoši (Subotice) u svijet krenuo i na svoj dugi stvaralački 
književnički put se opredijelio Balint Vujkov. 

On je dvije godine kasnije, 1933. sa još devetoricom radnika i studenata 
ondašnjeg Pravnog fakulteta u Subotici vlastitim novcima osnovao naš prvi 
međuratni književni časopis "Bunjevačko kolo". 

Po toj književnoj reviji, prije dvadeset i nekoliko godina i naše je Društvo 
dobilo svoj naziv, onako kako to u dokumentima stoji: 

HRVATSKO KULTURNO — - — UMJETNIČKO — DRUŠTVO 
"BUNJEVAČKO KOLO", Subotica, 18. januara 1970. god. 

U tadašnjim, mirnijim vremenima, Balint Vujkov je došao u vrlo žestoko 
protivljenje sa svojim prijateljima. Zazirao je od mogućeg zlonamjernog, 
nespretnog povezivanja naziva Društva s njegovim imenom. 

Pobijedila je većina tvrdeći: to je samo intelektualni rast kako jedinke 
tako i njenog kolektiviteta. 

O tom rastu, o toj zrelosti svjedočit će, doduše nešto drukčije, ova 
večerašnja promocija divne knjige - "Zlatni prag" - zbirke hrvatskih i srpskih 
narodnih pripovjedaka iz Mađarske (Budapest, 1990). 

Te priče je sakupio i obradio Balint Vujkov. 

Na trenutak smo tužni: za neki dan bit će četiri godine kako nas je 
napustio, 23. IV 1987. god. 

Ali ostalo je njegovo djelo. 

Povoda je, dakle, mnogo i o svakom od njih dalo bi se dosta kazati. 

Radi racionalnosti, svoje sam izlaganje podijelio u četiri dijela. 

U prvom i drugom bit će suhim kronološkim redom dati najosnovniji 
podaci iz Balintovog životopisa i književnog luka koji je ispisivao. 

Treći dio pokušat će da obuhvati kratko, lapidarno bit razmatranog djela, 
njegove dimenzije i sažetke nekih mišljenja, kritika, ocjena; drukčije: prosudba . 
opusa Balinta Vujkova i određivanje njegovog mjesta u nas, u književnosti 
naroda i narodnosti u Jugoslaviji. č 

Balint Vujkov rođen je 26. maja 1912. godine u Subotici, u siromašnoj 
obitelji, od oca Franje, krojačkog radnika (1886-1915) (poginuo u prvom 
svjetskom ratu) i majke Jelene, rođene Poljaković Kovačev, domaćice 
(1884-1957). 

Školovao se u Subotici: osnovnu školu je pohađao od 1919. do 1923, 
gimnaziju od 1923. do 1931, a Pravni fakultet od 1931. do 1936. godine, kada je 
diplomirao. : 

Nakon završetka studija kao pravnik, odnosno odvjetnički pripravnik, 
zapošljava se i radi u jednoj banci, a zatim u više odvjetničkih kancelarija sve do 
1944. 

U međuvremenu (1936/37) služi vojni rok u Školi rezervnih oficira u 
Sarajevu. 

Tijekom 1941. godine ženi se tekstilnom radnicom Emilijom Milkom 
. Vukašinović, s kojom ima jednog sina Franju (sada odvjetnika po zanimanju). 

Za vrijeme rata aktivni je suradnik narodnooslobodilačkog pokreta u 
ovom kraju, te ga fašistički okupator zbog toga, kao i njegovih naprednih 
pogleda šalje na prisilni rad, a otuda u kažnjeničku četu, a kraj rata je dočekao u 
jednom nacističkom koncentracionom logoru u Austriji. 

Već slijedeći dan nakon povratka u domovinu Balint Vujkov postaje 
urednikom subotičkog dnevnog lista "Slobodna Vojvodina" (latinično izdanje) 
(koje je izlazilo u Subotici), odnosno poslije "Hrvatske riječi" (isprva također 
dnevnog lista, a potom tjednika) koji je 1956. promijenio naziv u "Subotičke 
novine". 

Od druge polovine 1948. godine do početka 1949. godine glavni je i 
odgovorni urednik "Hrvatske riječi". 

Od veljače 1949. godine jedan je od vodećih službenika i organizatora 
Saveza kulturno-prosvjetnih društava Subotice. 

U žestokim sučeljavanjima oko uvođenja hrvatskog jezika u škole 1953. 
sa još nekoliko istaknutih bunjevačkih intelektualaca izvlači deblji kraj - dobija 
otkaz i uput na Berzu rada. 

Od 1954. do 1961. godine ponovo je odvjetnički pripravnik. 

Slijedeće, 1962. godine je već odvjetnik, da bi od 1963. do 1966. godine 
bio osnivač i prvi šef Službe pravne pomoći Skupštine općine Subotica. 

Od 1966. do 1973. godine sudac je Okružnog suda kada je prije vremena 
umirovljen. 

Umro je iznenada, 23. travnja 1987. u svojoj 75. godini. 

1932. Subotički književni časopis "Književni Sever" (broj 12) objavljuje 
Prvu bunjevačku narodnu pripovijetku "Luda divojka". U istom broju objavljen 
je i Balintov napis "Narodne pripovetke i narodni pripovedači kod Bunjevaca", 

1933. Osniva književni časopis "Bunjevačko kolo" koje izlazi tri godine. 
Uredništvo je u njegovoj rodnoj kući (danas Ulica Otona Župančića 26). 

1934. Sa Franjom Bašićem i Blaškom H. Vojnićem objavljuje zbirku 
pjesama "Pupoljci". Sebe je potpisao pseudonimom: Baraba Bećarović. 

Tijekom godine štampana mu je i prva originalna pripovijetka "Bogati 
prosjaci". ("Bunjevačko kolo", 6-8,9 1934.) 

1938. U vlastitoj nakladi štampa knjigu bajki "Cviće i kamen". 

1939. U "Nevenovom" vanrednom izdanju za mjesec juli 1939. i pod 
naslovom "Bunjevačke narodne pripovetke" objavljeno je i 6 narodnih 
pripovjedaka koje je zabilježio i obradio Balint Vujkov. 

1947. Kao posebno izdanje izlazi mu novela "Dva borca". Izdavač: 
"Hrvatska riječ". 

1951. Značajna knjiga: "Bunjevačke narodne pripovitke". Knjiga prva. 
Izdavač: Novinsko izdavačko preduzeće "Hrvatska riječ". 

1953. "Hrvatske narodne pripovijetke" (bunjevačke).  Izdavačko 
preduzeće "Bratstvo - jedinstvo", Novi Sad. 

Zbog pomenutih konfrontacija oko škola u Subotici djelo mu je pet 
godina pod embargom. 

1957. Zagrebačka "Sloga" izdavač je zbirke "Hrvatske narodne 
pripovijetke". 

1958. Strku oko objavljivanja "Šaljivih hrvatskih narodnih pripovijedaka 
(bunjevačkih)", u kojoj je bilo dosta Žuči, usmenih i pismenih ostavki itd., 
razriješio je, sasvim slučajno vrlo Pozitivan prikaz te knjige u novosadskom 
"Dnevniku" iz pera budućeg profesora fakulteta P.M. 

1960. "Hrvatske narodne pripovijetke iz Vojvodine", "Zenit", Subotica. 

Iste godine ljubljanska "Mladinska knjiga" Balintu Vujkovu objavljuje 
"Hrvaške pravljice" - antologiju hrvatskih narodnih pripovijedaka. 

1961. "Az aranyhaji kir4lylany", dćlszl4lv nćpmesćk. Eur6pa Kčnyvkiad6, 
Budapest 1961. Forditotta: Csuka Zoltan. (Ovaj izbor sadrži i pet pripovjedaka 
koje je sakupio i obradio Balint Vujkov). 

1963. "Do neba drvo", hrvatske narodne pripovijetke iz Vojvodine. 
"Osvit", Subotica. 

1964. "Tica žeravica", hrvatske narodne pripovijetke. "Osvit", Subotica. 

Tijekom 1964. združeni izdavači zemlje, u seriji "Narodne pripovjetke 
jugoslovenskih naroda" objavljuje kao malo divot-izdanje hrvatsku (bunjevačku) 
narodnu pripovjetku "Čoban nadmudrio carevu kćer". Ova krasno opremljena 
knjižica štampana je u istoj opremi u prijevodu na makedonski, slovenački i 
mađarski u Skoplju, Ljubljani i Novom Sadu. 


Nakon toga skoro sedmogodišnji embargo - opet je "Veliki brat" došao 
do riječi u redakcijama i književnim publikacijama. 

1971. "Iskre", hrvatske narodne pripovjetke (bunjevačke). "Rukovet", 
Subotica. 

"Cvjetovi mećave", hrvatske narodne pripovjetke iz Mađarske, 
Rumunjske, Austrije i Čehoslovačke. Nakladni zavod Matice hrvatske, Zagreb. 

"Prašina po dugama", originalne pripovjetke Balinta Vujkova. "Osvit", 
Subotica. 

1972. U vezi s poznatim događajima početkom sedamdesetih godina sa 
velikim brojem hrvatskih pisaca i kulturnih djelatnika biva odstranjen iz javnog 
života. Žestoki embargo (bar u Subotici) traje petnaestak godina. Ostaje bez 
pasoša, ne može da putuje, da okonča veliku misiju na fiksiranju naših duhovnih 
oaza u inozemstvu u nestajanju. A kada dobija pasoš već je kasno... 

Novi urednici "Rukoveti" šalju zbirke bunjevačkih (hrvatskih) narodnih 
pripovjedaka (sa djelima ostalih proskribiranih pisaca) na modernu lomaču - u 
drobilicu ili u podrum Gradske kuće da trunu u kalu podzemnih voda. 

1981. Ljubljanska "Mladinska knjiga" novim izdanjem knjige "Hrvaške 
narodne pripovedke" obilježava 50 godina plodnog stvaratelja i antologičara 
Balinta Vujkova. Tiraž za naše prilike fantastičan: 12.000 primjeraka. Kada je 
preko autorskih primjeraka zatražio da kupi kojih desetak primjeraka - dobio je 
kratak odgovor sa isprikom: "Oprostite, Vaša antologija je rasprodata". Kao i 
prvi put, sastavljanje antologije hrvatske narodne pripovjedke povjereno je 
odista renomiranom stručnjaku te vrste posla. Zaobišao se Zagreb. Treba li 
onda većeg priznanja? 

1986. Embargo dug deceniju i pol je probijen knjigom "Jabuka s 
dukatima". Edicija "Osvit" - NIP "Subotičke novine". 

Koji tjedan nakon izlaska ove knjige iz štampe, a nepunih godinu dana 
prije smrti, Balintu_ Vujkovu je priređeno prvo samostalno književno veče u 
njegovom rodnom gradu - Subotici. Bilo je to na "Otvorenoj knjizi" Radničkog 
unirveziteta. 


Posthumno objavljena djela: 

1988. "Rukovet", 2/88. Čitav broj posvećen djelu preminulog autora. 
Osim više još neobjavljenih narodnih pripovjedaka, fragmenata proze, ulomka 
svojevremeno zabranjenog romana "Hajka po zatvorenom krugu" B. Vujkova, 
objavljen je i niz prikaza, studija i zapisa o stvaralaštvu ovog velikog pisca. 

1980. "Az aranyhaji testvćrek", bunyevćc n&pmesćk (Dica zlatne kose", 
bunjevačke narodne pripovitke). Prevodioci: Karolj Ač, Ištvan Balog, Antal 
Bognar, Karolj Dudaš, Ferenc Feher, Ferenc Kontra, Laslo Kopecki, Atila 
Molnar Čikoš, Janoš Urban. Izbor, prijevode sravnio sa originalom i predgovor 
napisao dr Karolj Jung, Hungarološki institut, Novi Sad. Izdanje "Forum", 1988. 
Novi Sad. 

1990. "Zlatni prag" (hrvatske i srpske narodne pripovjetke iz Mađarske), 
Tankčnyvkiad6, Budapest. 

Napomena: 

Pripovjetke koje je sakupio i obradio Balint Vujkov ušle su u mnoge 
antologije, zbornike, hrestomatije, udžbenike, kalendare i druge publikacije, 
posebno su često tiskane u dnevnim novinama, tjednicima i časopisima. Neke su 
scenski uobličene za teatar, radio i td. 

Ime Balinta Vujkova je odrednica u mnogim leksikonima_i 
enciklopedijama (u domaćim i u inozemnim). 

Nagrade: 

1962. Oktobarska nagrada grada Subotice. 

1971. Vukova nagrada Kulturno-prosvetne zajednice Srbije. 

Ova nagrada je Balintu Vujkovu u zgradi Narodne Republike Srbije 
uručena uz popratne riječi predsednika Žirija Vukove nagrade Mirka 
Čanadanovića: "Od Vuka Vuku!" 

Ova visoka nagrada trebalo je da na simboličan način bude uručena 
Balintu Vujkovo u Subotici, u prisustvu beogradskih, subotičkih i novosadskih 
kulturnih radnika, pisaca i javnih djelatnika. 

Do toga nije došlo. Odgovor je bio kratak: "Ne može! Uznemirilo bi 
javnost Subotice!" 


O DJELU BALINTA VUJKOVA 


Iz prethodnog izlaganja samo po sebi se nameće zaključak da nam je 
Balint Vujkov podario izuzetno i golemo djelo, ali istodobno i sugerira pitanje: 
Gdje su mu bili korijeni? 

U djetinjstvu, kao i u mnogih velikih pisaca naše i strane književnosti. 

Zbilo se to u Keru, u nekadašnjoj Ivanovoj ulici (danas Otona 
Župančića) gdje je uglavnom živjela gradska sirotinja. Tu je, u rodnoj kući, 
zahvaljujući svom djedu koji mu je bio prvi kazivač, sreo narodnu priču i otkrio 
jedan svijet širi i veći od avlije i sokaka. 

- "Kada sam naučio čitati, naši večernji susreti zimi počinjali su tako što 
bi djed Števo Poljaković Kovačev govorio da koju pjesmu pročitam naglas, a 
zatim bi on uzeo da pripovjeda. Činilo mi se da se tada naša mala i u pravom 
smislu sirotinjska kuća pretvara iznutra u zlatan dvorac. Večeri provedene u 
dida Števinim pričama dočaravale su nešto ljepše i bolje, podsticale 
sanjarenje..." Tako je kazivao Balint korijene svog opredjeljenja... 

Strasno ponesen žudnjom da pronikne u putove, skrivene tajne i ljepote 
usmenog proznog kazivanja ljudi našeg kraja, kao tek svršeni maturant Muške 
gimnazije u Subotici, otisnuo se Balint Vujkov na dug i dalek pohod ka izvorima 
bunjevačke (hrvatske) narodne pripovjetke, koju krhko sjećanje čovjeka, 
ljudske duše još nije potisnulo u zaborav. 

Pošao je i ne sluteći kako će to biti duga, mukotrpna, ali zato plodna 
avantura. 

Krenuo je s jasnom namjerom i ciljem pred očima: zabilježiti, obraditi i 
objaviti, te tako onom tko ih stvorio - svom narodu - vratiti njegovu iskonsku 
ljepotu u savršenijem, umjetničkom obliku. 

S bilježnicom i olovkom u ruci (tek koju godinu i s magnetofonom), luta 
po selima i salašima, seoskim vašarima i prelima, posijelima, slavama i 
proslavama, svadbama i ukopima - dakle svugdje ondje gdje se ljudi okupljaju. 
Započinje svoj put u Subotici i njenoj okolici, zatim nastavlja u Somboru, širom 
Bačke, Banata, Srijema, Baranje, a kasnije Like i Kosova (Janjevo). 

Nakon što je sakupio i obradio više stotina pripovjedaka i objavio blizu 
3.000 stranica proznog narodnog blaga (pretežno bunjevačkih), počeo je 
shvaćati da će granice pokrajine, pa i Jugoslavije biti pretijesne da zaokruži 
djelo, te se u njemu rodila zamisao da bi tu dragocjenu rudnu žicu trebalo 
istjerati do kraja, proslijediti je upravo onako kako se ona protezala kroz 
povijest, ili, kako su je tijekom dugih stoljeća pronosili naši preci. 

I tu je zamisao oživotvorio isto onako zaneseno, temeljito, 
sistematizirano, s puno ljubavi kao i sve druge nakane prije i poslije toga. 

Kao pisac, sakupljač i obrađivač narodnih priča, Balint Vujkov je prošao 
(najčešće pješice) diljem pet zemalja, istražujući obitavališta Južnih Slavena, 
poglavito podunavskih Hrvata: Bunjevaca, Bošnjaka, Dalmata, Gradišćanskih 
Hrvata, Iliraca, Karaševskih Hrvata, iznalazeći zajedničko narodno blago 
poneto iz pradomovine, dograđeno u osobenim uvjetima kroz decenije i 
stoljeća, često i u neprijateljski nastrojenom okruženju. 

Zatvorio je jedan ogroman krug od usko lokalnog do onog velikog, 
europskog, na prostranstvima gdje se stoljećima kretao, živio, radio i borio naš 
čovjek, na žalost, gdjekad najmanje za svoj probitak i svoje interese. 

Danima, mjesecima, godinama, desetljećima je lutao i tragao po salašima, 
selima, rjeđe gradovima, pronalazio zaboravljene, ostarjele pripovjedače, 
presjedio noći i noći na prelima i pripovjedačkim sastancima, često slušao jednu 
te istu priču i u desetak verzija, da bi potom nepogrešivo, majstorskom rukom 
književnosti podario visoke umjetničke vrednote. 

To je bio podvig koji plijeni pažnju, poštovanje i neskriveno divljenje. To 
je bio plod ne samo nesvakodnevne marljivosti, rada, neizmjerne ljubavi prema 
svom narodu, nego i nezamislivih duhovnih (pa i tjelesnih) napora. Svemu tome 
još moćniju dimenziju daje okolnost da je cio taj golem posao obavljao sam, 
oslanjajući se gotovo u svim situacijama na vlastite duhovne i materijalne 
mogućnosti. 

Godinama nije prezao ni od izdataka koji su daleko prevazilazili njegove 
finansijske prilike. Bila je to svjesna žrtva. Imao je vanjski život preskromnog 
sadržaja, skoro oskudan, ali duhovni - nemjerljiv. 

Za pedeset i sedam godina (za neke je to čitav jedan ljudski vijek), a za 
njega samo neprekinuti tvoriteljski čin - Balint Vujkov nam je - samo na planu 
narodne književnosti - stavio pred nas više od tisuću i pol hrvatskih narodnih 
pripovjedaka, među kojima su bunjevačke najbrojnije. 

Te priče bi se po onoj uobičajenoj, gruboj podjeli dale razvrstati u dvije 
grupe: fantastične i realistične, ili još dalje: bajke, šaljive pripovjetke, priče 
varaljke i lažavke, basne i pripovjetke o životinjama, legende, anegdote, zbiljske 
priče i druge narodne umotvorine. 

Osnov pretežnog dijela ovih pripovjedaka je fascinantno tkivo 
nenadmašne umjetničke ljepote. Briljantno su komponirane, pregledane su, 
jasne su i date s punim osjećajem za mjeru. Radnja je spretno vođena, iskazana 
čudesno lakom naracijom, sažetim opisom, majstorskim dijalogom koji je 
izvorište vrcavog humora, obrta, doskočica i iskonske mudrosti jednostavnog 
čovjeka. 

Po kazivanju Balinta Vujkova, pripovjetke su većinom prenošene među 
seoskom i gradskom sirotinjom. Odraz su njenih pogleda, htijenja i snova, 
svojina siromašnih nadničara, slugu, čobana, svinjara, poljara, gonjenih 
elementarnim porivima i težnjom za boljim životom. Društveni motivi su 
osnovne značajke tih priča. Borba za nasušnu koru, otpor gazdinskom 
izrabljivanju i licemerju. Borba sa vlastitom bijedom i nepravdom rodila je te 
oštre teme koje iz oporbenjaštva prelaze u smijeh, iz smijeha u pomirenje, u 
gnjev, da izvrše i završe smirenim primanjem sudbine u neuništivom, 
prekaljenom optimizmu. Zato sve pripovjetke imaju srećan završetak. 

Žarka je to želja za sukladnim životom, uzajamnim poštivanjem da bi se 
ljudi međusobno pomagali, činili dobra djela, voljeli... i tako stekli smisao svog 
svjesnog opstojanja. 

Jezik ovih priča je jezgrovit, slikovit, a njegova sočnost vuče korijene iz 
najljepšeg jezičkog blaga hrvatskog naroda, velike rijeke južnoslavenskih naroda 
što se uliva u široku maticu slavenskih jezika uopće. 

To je čas tihe, smirene, otegnute, šuštave, kao dovikivanje preko 
kukuruza ili usred zrelog žita, melodične rečenice, krcate mnoštvom izvornih 
riječi, izraslih iz zavičajnog tla, neiscrpne riznice materinskog jezika, gdje svaka 
riječ otkriva jedan cijeli svijet. 

O toj jezičkoj komponenti u pripovjetkama, koje je sakupljao i obradio 
B. Vujkov, piše mr Josip Buljovčić: 

"U objavljenim zbirkama nalazimo pripovjetke iz Jugoslavije, Mađarske, 
Austrije, Čehoslovačke i Rumunjske. Kako u tim zemljama žive predstavnici sva 
tri naša narečja (štokavskog, čakavskog i kajkavskog) i sva tri izgovora ( 
ikavskog, ekavskog i ijekavskog) - da i ne govorimo o miješanju dijalekata i 
narječja - postaje jasno koliko je složen zadatak bio bilježenje ovako jezički 
heterogenog narodnog blaga koje se stvaralo po mnogim oazama, razasutim od 
Gradišća u Austriji do Karaševa u Rumunjskoj. 

Valja istaći da je Balint Vujkov bio jedan od rijetkih pisaca koji je i u 
poslijeratnom razdoblju njegovao dijalekatski izraz (ikavicu) u podlistku 
"Hrvatske riječi" i doprinio njegovom čuvanju i afirmiranju. 

Ovaj primjer je u novije vrijeme u moderno-strukturiranom izrazu prvi 
počeo slijediti pjesnik Ivan Pančić (sjetimo se njegove obimne poeme 
"Napivavanje" i drugih pjesama). Njemu su se uskoro pridružili Vojislav Sekelj i 
Milovan Miković, čije se knjige pjesama, pisane bunjevačkom ikavicom nalaze u 


tisku u opremi mladog slikara Ivice Balaževića (V. Sekelj: "Rič fali" i M. 
Miković: "Avaške godine"). 

Uz brojne prikaze, recenzije, eseje i druge tekstove djelo Balinta Vujkova 
bilo je predmetom maturskih, seminarskih i znanstvenih studija. Do sada 
sređena literatura o njemu čini već oko 300 jedinica. Oni najautoritativniji i 
najkompetentniji kazuju bez ograda da je jugoslavenskim književnostima 
darovao veliko literarno djelo. I kao što je ne tako davno istakla stručna i 
umjetnička kritika, Balint Vujkov je stao uz bok Grima, Vuka Stefanovića 
Karadžića. 

Na kraju bih dodao lucidnu misao dr Karolja Junga: "I sam Balint Vujkov 
je znao, a češće i naglašavao da je materijal bunjevačkih narodnih pripovjedaka 
isto onoliko južnoslavenskog porijekla koliko je i europski; da je 
južnoslavensko narodno blago apsorbiralo u sebe talijanske, njemačke, 
mađarske i istočne motive i utjecaje, ali da je istovremeno - što se osobito 
odnosi na bunjevačke priče - i samo posredovalo motive i obrte u narodnu 
književnost naroda koji su stoljećima živjeli sa Bunjevcima i Južnim Slavenima 
ili pak u susjedstvu s njima." 

Svom bunjevačko-šokačkom narodu koji je dio integralnog hrvatstva - 
podigao je neprolazan spomenik koji će čuvati njegovu duhovnu baštinu, dušu, 
biće... 

: Subotica, 18. IV 1991. 

(Lazar Merković je pročitao ovo predavanje na predstavljanju knjige 
Balinta Vujkova "Zlatni prag" u svečanoj sali subotičke Gradske biblioteke, 18. IV 
1991. god.) 


PIVANJE ZA DJERMOM 


U ono vrime kad sam bio deran, u crkvu se išlo na Kunbaju, jel u 
Tavankutu još nije bilo crkve. Prid crkvom je bio bunar s djermom. 

Onda se u korizmu postilo i postilo da su se criva stanjila. Valjda bi i 
vitar produvo kroz nji. A kod dođe Uskrs, onda se za post osvećiva 
posvetlištom. 

Tako se najili šunke, divenice i jaja iz posvetlišta pa kad su na Uskrs došli 
u crkvu, burag gori ko pako. Stojali na red kod bunara i djerma s kablom samo 
idje doli gori pa samo škripi i škripi. i 

Kad je misa već počela, edared zvonar iztrče iz crkve pa sve u članjak 
keča one na bunaru i tako ji raztira: 

Stanite već edared. Koliko svirate s tom djermom. Nadsvirali ste kantora 
na koru, pa oni u crkvi ne pivaju svete pisme za vorgulama već za vašom 
djermom. : 

(izzbirke Balinta Vujkova "Zlatni prag", Budapest, 1990. str 222.) 

Bela Gabrić 
PJESNIK JAKOV KOPILOVIĆ 


I/ ŽIVOTNI PUT 


Jakova Kopilovića možemo uvrstiti u stariju generaciju hrvatskih 
pjesnika. 

Rodio se 9. srpnja 1918. godine u Subotici, u Keru, gdje je proveo 
djetinjstvo i mladost. 

Poslije rata otac Stipan bio je nadničar, a zatim na željeznici magazinski 
radnik i poslije skretničar na južnom dijelu subotičke stanice. 

Jašin otac Stipan je rođen 1894. god. u Subotici, u Gatu, a majka Marija 
Knapec je rođena 1898. god. u Subotici u Keru. 

Jakov Kopilović je pohađao osnovnu školu u Subotici, u Keru. Zatim je 
završio niže razrede gimnazije i malu maturu. Zbog teškog materijalnog stanja, 
otac ga više nije mogao školovati, nego je trebalo početi tražiti neki posao. 
Neko vrijeme je radio za dnevnicu, ili je poučavao đake. 

U srpnju mjesecu 1937. god. postao je kondukter na subotičkom 
tramvaju. To je posao koji ubija svojom monotonijom, ali putnici su brzo 
zavoljeli blijedolikog mladića u uniformi i s brojem 32 na službeničkoj kapi. 
Pažnju je privlačila tiha melankolija koja je prekrila lice i sjetne oči. 

Pored svih materijalnih poteškoća, stalno ga je gonila želja za učenjem i 
Zato se upustio u veliki podvig. Privatno je polagao više razrede gimnazije. Pred 
rat se upisao kao izvanredni student na Pravnom fakultetu u Subotici. /Imao je 
indeks br. 4242/. 

Propašću Jugoslavije i početkom okupacije 1941. god. nastale su velike 
promjene u životu mladog Jakova Kopilovića. Neizbrisiv trag je ostavio doživljaj 
ulaska okupatorske vojske, koja je tom prilikom na Paliću pucala na tramvaj, 
gdje je on bio u službi konduktera. Uz druge putnike, Jakov je ranjen u glavu, a 
vozač Braca je poginuo. Poslije maltretiranja od strane vojnika, ranjenici su 
prebačeni u tako zvanu Jevrejsku bolnicu u Subotici. Poslije izvjesnog vremena 
Kopilović je pobjegao iz bolnice i odlučio je napustiti svoj grad. 

Pošao je na putove neizvjesnosti. Ratna oluja promijenila je pravac 
životnog puta mnogih mladića i djevojaka tih generacija koje su morale 
doživjeti sve strahote ljudske nesreće i na svojim leđima nositi sve terete drugog 
svjetskog rata. 

Dolaskom u Zagreb 1941. godine, počeli su dugi dani oskudice, jer teško 
je bilo mladom čovjeku snaći se u Općoj pometnji. Radio je razne poslove samo 
da preživi ratne dane. 

Uza sve.poteškoće, nije ga napustila želja da uči. Upisao se na Filozofski 
fakultet, na grupu pedagogije i filozofije. Poslije godinu dana napustio je tu 

grupu i prešao na slavistiku. Ali zbog općih prilika, u kojima je živio, nije mogao 
polagati ispite. 

Odmah poslije oslobođenja, gonjen ljubavlju prema svom rodnom kraju, 
s grupom subotičkih izbjeglica vratio se pješke u Suboticu. 

Poslije kratkog rada u Upravi narodnih dobara pri Sreskom narodnom 
odboru predavao je na Potpunoj muškoj gimnaziji od 17. rujna 1945 do 31. 
svibnja 1947. godine. Premda je bio nesvršeni student, tadašnji direktor Dr 
Matija Evetović pomogao mu je da počne raditi u gimnaziji kao suplent i 
predavao je književnost i hrvatskosrpski jezik. 

Od 1. lipnja 1947. do 20. rujna 1950. predavao je isti predmet u potpunoj 
ženskoj gimnaziji u Subotici. 

U jesen 1950. god. izvršena je reorganizacija školstva. Od stare osnovne 
škole i nižih razreda gimnazije osnovana je osmogodišnja škola. Jakov Kopilović 
je postao direktor novoosnovane Osmogodišnje škole br. 3 (danas Osnovna 
škola "Matko Vuković") u Subotici. Ali, znao je da bez stručne diplome neće 
moći dugo ostati u prosvjetno - pedagoškoj struci i zbog toga za kratko vrijeme 
prekida posao i u veljači 1953. god. otišao je u Zagreb da kao redoviti student 
Filozofskog fakulteta završi započete studije. Diplomirao je u jesen, u listopadu 
'1954. god. . 

Vratio se u Suboticu i nastavio je rad kao profesor u pojedinim 
srednjoškolskim centrima, gdje je vršio razne dužnosti. 

U želji da radi u kulturnoj ustanovi, prešao je 17. studenog 1968. god. na 
položaj upravnika Gradske biblioteke u Subotici. S kolektivom je pravio velike 
planove o budućem radu, ali to je sve prekinuto. U siječnju 1969. god. je teško 
obolio. 

Apsurd i ironija su mu se narugali. 

Jakov Kopilović je uz svoj prosvjetni rad bio dugogodišnji uporni 
atletičar, trkač na srednje i duge pruge. Pretrčao je tolike kilometre, pretrčao je 
tolike utrke i najednom je obolio pa je postao skoro nepokretan. On, koji je 
pretrčao kilometre i kilometre, nije mogao ni hodati. 

Prisiljen bolešću, napustio je svoju dužnost u Gradskoj biblioteci i 13. 
srpnja 1971. godine otišao je u invalidsku mirovinu. Slijede godine dugog 
liječenja i uporne borbe da se bolest savlada barem toliko da bi se mogao 
uključiti u svoj svakodnevni život. Svaki dan ima jedini cilj da može nešto 
korisno učiniti u svom započetom i nedovršenom književnom radu. 

Tu započetu borbu stalno vodi i stalno će je nastaviti. 

Ova ispirčana priča o životnom putu Jakova Kopilovića je ključ za 
poznavanje i razumijevanje njegove poezije. Svi ovi udarci života imali su 
odjeka u njegovoj poeziji. Sve njegove pjesme bit će nam bliže ako znamo 
njihovu ljudsku pozadinu. Poezija Jakova Kopilovića nije plod racionalnog 
razmišljanja i zanatske pjesničke rječitosti. Njegove pjesme su doživljaji 
pretvoreni u stihove. Ta poezija je lirsko doživljavanje svih sretnih i tužnih 
časova života. Njegove pjesme u svom korijenu postanka imaju lirski doživljaj. 
Ti lirski doživljaji su dobili svoju pjesničku formu u stihovima. 

Tim stihovima i tim pjesmama želimo se približiti kroz analizu da vidimo 
glavne oznake poezije Jakova Kopilovića i njezino mjesto u hrvatskoj 
književnosti. 


II. PJESME 


ih, 


Vrlo stara latinska izreka kaže: "Poeta nascitur" (Pjesnik se rađa). Tu 
istinu potvrđuje pjesnička sveukupnost Jakova Kopilovića. On je od najranije 
mladosti stalno bio zaokupljen svojim svijetom mašte. Po naravi je bio neobično 
povučen dječak, sklon sanjarenju. Presudna je bila ta okolnost da je vrlo često 
išao svom stricu Ivanu koji je bio službenik na željezničkoj stanici Zobnatica, 
južno od Subotice. Mali dječak je sam satima lutao po nepreglednim livadama i 
oranicama, doživljavajući u mašti svoj neki poseban svijet. Legao bi u visoku 
travu i pogledom uprtim u beskraj nebeskog plavetnila putovao je zajedno s 
dalekim oblacima. Vođen nepoznatim željama, našao bi se u nekom novom 
prebivalištu. Također je često sjedio pored željezničke pruge i sanjario kako bi 
volio putovati negdje daleko. 

Tako, spontano, bez određenog cilja, već u njegovoj trinaestoj godini 
nastale su prve pjesme. Mali dječak nije bio svjestan šta je to što on radi. Nije 
znao da je tako stupio na beskrajne putove poezije, koji vode u nova, 
neotkrivena carstva mašte. 

U gimnazijskim danima, gonjen pjesničkom znatiželjom sve više je širio 
krugove opažanja i maštanja. U tom sanjarenju nastale su nove pjesme sa svim 
karakteristikama mladenačke poezije. 

Poslije prekinute gimnazije, kad je počeo raditi kao tramvajski 
kondukter, životna stvarnost nije ubila pjesnika u njemu. Znao je da mora poći 
u borbu za koru kruha. U nepovrat je nestala dječja igra i sloboda. Stvarnost 
života je srušila snove: 


Za zvon srebrnjaka čekala nas služba, 
prodaja djetinjstva za zaradu sramnu. 


Brojkama su moje žigosali čelo. 
"Trideset i drugi" bilo mi je ime. 

U grudima srce tužno neveselo, 
slagalo je tajno stihove i rime. 
(Mladost u tramvajskim kolima, I.) 


U tim novim životnim okolnostima pjesnik nije klonuo. Nastajale su 
nove pjesme. Možda pjesnik ne bi dugo izdržao jer 

Tramvajska su kola mučilište muze. 
Sklopila se krila bijeloj ptici misli. 
Sni o sreći srca grudi mi pritisli. 


(Mladost u tramvajskim kolima, V.) 


Na sreću pjesnika i njegove poezije, Jakov Kopilović je bio zapažen i 
prihvaćen u krug subotičkih hrvatskih pisaca i pjesnika koji su se okupljali oko 
književnog časopisa "Klasje naših ravni". Mladi pjesnik, radnik samouk privukao 
je pažnju svojom marljivošću i pjesničkim talentom. 

Osobito mu je mnogo pomogao naš poznati kulturni i politički radnik 
Blaško Rajić. On je bio prijatelj njegove kuće. Davao je podršku mladom 
pjesniku i stalno ga je poticao da piše. Pored svih drugih, koji su mu davali 
podršku, treba spomenuti još Ivana Malagurskog i Ivu Prćića, koji su u to 
predratno vrijeme bili poznati kulturni radnici. Kao radnik i privatni učenik 
gimnazije Jakov je bio neizrecivo sretan kad je bio stalno pozivan na razne 
kulturne priredbe u Subotici i tako je ušao u krug pisaca, pjesnika i kulturnih 
radnika. 

Tada je objavio svoju prvu pjesmu "San" (Klasje naših ravni, IV. Subotica, 
1938. 5. br. 8. str). Kako i sam naslov kaže, to je mladenačko sanjarenje s mnogo 
lirike i lijepih opisa. Odmah zatim objavio je u kalendaru "Subotička Danica" 
(LVI, 1939. 112. str) pjesmu "Kod ovoga križa". To je rodoljubna pjesma i 
pokazuje kako je pjesnik od početka blisko vezan za svoj narod. U pjesničkoj 
slikovitosti u ovoj pjesmi daje potresnu sliku sudbine svoga naroda. 

Kao dijete vidio je da narod kleči pred križem pored groba. Pitao je oca 
tko tamo počiva i dobio je odgovor: 


"O, moj sine, tamo gdje vrba jesen baca, 
tu sam i ja klečeć dugo, dugo plako. 
Tu počiva čežnja tvojih Bunjevaca." 


(Kod ovoga križa) 


Dok je za vrijeme rata boravio u Zagrebu, daleko od zavičaja, stalno je 
mislio na ono što je napustio. 

Od najranijeg djetinjstva zavolio je svoj grad, gdje je na periferiji u uskim 
i prašnjavim ulicama proveo djetinjstvo, i široke njive, gdje je maštajući lutao. 
Neizbrisivi i nezaboravni bili su dramatični trenuci bolnog rastanka kad je sve to 
ostavio i kad se od svojih oprostio i pošao u neizvjesnost. 

Sva njegova poezija tih ratnih godina bila je stvorena pod tim snažnim 
dojmovima. Pod snagom tih udaraca morali su nastati stihovi puni bola i 
iskrenih osjećanja prema svojim najbližima i prema rodnom kraju. Taj rastanak 
bio je u isto vrijeme i zakletva da nikada neće zaboraviti bačke ravnice i njene 

ljude. U dalekom gradu misli na svoju majku, koja čeka sina, i na oca 
skretničara, koji ispraća vlakove i po njima šalje sinu pozdrave. 

Tako su nastale pjesme Jakova Kopilovića koje su objavljene u zbirci 
"Daleko od zavičaja" (Zagreb, 1944.). 

U toj zbirci možda ima i boljih pjesama, ali u ovoj prilici želim istaći 
pjesmu "Tamburica kad zaplače" (20. str.), jer tamburica je bunjevački omiljeni 
narodni instrument i kad čujemo tamburicu, čini nam se kao da jeca i plače, a 
tih godina tamburica je mogla samo plakati dok ne POpucaju tanke žice, jer 


Tamburica kad zaplače usred noći, mirne noći, 
bunjevačko srce puca sve od boli i od tuge. 


Tamburica kad zaplače u osvit na materice, 
bunjevačko srce puca, stara majka sina čeka 

i otvara širom vrata. Tužno cvile tanke žice: 
"Čekaj, majko, sina svoga, vratit će se izdaleka." 


Čekala je majka sina, zaručnica zaručnika, 
dok se nisu umorile dvije žene nesretnice. 

Sin se nije povratio, curi nije došo dika, 

sad zatvara majka vrata, cura svoje pendžerice. 


Dok je tako odvojen od svog zavičaja i svojih najbližih, on osjeća da mu je 
sve to u tim časovima mnogo bliže, nego ikada ranije. Zato iskreno priznaje: 


Draga moja zemljo, zavičaju mio, 
nikad nisam znao šta si za me bio, 
dok te nisam skoro sasvim izgubio. 


(Draga moja zemljo) 


Zbog općih prilika i aktualnosti pjesama, zbirka "Daleko od zavičaja" 
imala je vrlo velik odjek među bačkim izbjeglicama, ali i književni kritičari su je 
Prihvatili s odobravanjem. Pojavilo se nekoliko pozitivnih kritika i iz svega 
vidimo da je već tom zbirkom pjesama Jakov Kopilović počeo osvajati svoje 
mjesto u hrvatskoj književnosti. 

Koliko god je taj njegov boravak u Zagrebu za vrijeme rata bio težak 
zbog materijalne oskudice, bio je presudan u njegovom pjesničkom razvoju. 
Upoznao se sa više hrvatskih pisaca i pjesnika, kao što su Salih Alić, Evner 
Čolaković, Vlado Kovačević, Fran Alfirević, Dragutin Tadijanović, Dobriša 
Cesarić, Šime Vučetić i drugi. 

Jakov Kopilović je upoznao pjesme tih pjesnika, a oni su upoznali 
njegove pjesme i tako se on uključio u krug hrvatskih pjesnika. Objavljivao je 
svoje pjesme i na taj način je postao poznat književnoj javnosti. Po svojoj 

otvorenoj naravi Kopilović je volio ljude i bio je veoma komunikativan i zato je 
uvijek, imao vrlo širok krug prijatelja i poznanika. Tako se upoznao s mnogim 
ljudima koji su mu davali podršku u radu. Od mnogih možemo spomenuti dr 
Josipa Andrića i Petra Grgeca. Sve je to bilo presudno, jer mu je pomoglo da se 
uključi u tokove hrvatske književnosti i kulture. 

Kad se poslije oslobodjenja vratio u Suboticu, uz prosvjetno pedagoški 
rad nastavio je baviti se poezijom. Osobito mu je dao podršku njegov direktor u 
gimnaziji dr Matija Evetović, koji mu je još prije rata mnogo pomogao u prvim 
pjesničkim pokušajima. 

/U periodu između dva rata dr Matija Evetović učinio je vrlo mnogo na 
području kulturene povijesti Hrvata u Bačkoj./ JE 
Kopilović je također našao podršku u poznatoj hrvatskoj kulturnoj ustanovi 
Subotička matica, koja mu je objavila zbirku pjesama "Tisuću i jedna noć" 
/1946./ 

Kad je drugi put boravio u Zagrebu da završi studije na fakultetu, 
proširio je svoj krug poznanika među suvremenim hrvatskim piscima i 
pjesnicima, a to su Boro Pavlović, Ankica Petričević, Vladimir Rem, Miroslav 
Slavko Madjer, Bogdan Mesinger, Slavko Mihalić ml. i drugi. Tim poznanstvima 
sve je više upoznao i uključio se u tokove suvremene hrvatske književbnosti. 

Tako obogaćen novim iskustvima opet se vratio u Suboticu 1954. poslije 
završenih studija i uz rad u školi nastavio je pisati pjesme. Redale su se zbirke 
pjesama u izdanju subotičkog "Osvita" i drugih izdavača, ali većinom u vlastitoj 
nakladi. Sa izdavačima izvan Subotice nije imao sreće. Na njegovom primjeru se 
vidi koliko su u provinciji uvijek bile skromne mogućnosti za izdavanje knjiga, a 
iz provincije prodrijeti do velikih kulturnih centara bilo je vrlo tešiko. Zbog 
toga je J. Kopilović kroz sve te godine izdvajao svoja skromna novčana sredstva 
prosvjetnog radnika i objavio je čitav niz zbirki pjesama kako se može vidjeti u 
bibliografiji. 

Najveći dio svoga života J. Kopilović je proveo i provodi u Subotici. Zato 
se odmah poslije povratka iz Zagreba uključio u književni i kulturni život svoga 
grada. Objavljivao je svoje pjesme u novinama "Hrvatska riječ" i "Subotičke 
novine" i u književnom časopisu "Rukovet". 

Nastavio je suradnju s onim književnicima i kulturnim radnicima koje je 
upoznao u Zagrebu, ali u Subotici taj se krug veoma proširio. 

J. Kopilović je nastojao surađivati sa svim generacijama pisaca, pjesnika i 
kulturnih radnika bez obzira na nacionalnost i sa svima je uvijek živio bez 
sukoba, jer u njegovom ponašanju uvijek je prevladavalo demokratsko načelo 
da poštuje tuđe mišljenje kao što to zahtijeva od drugih prema sebi. 

Nije moguće navesti sva imena osoba s kojima je manje ili više surađivao, 
ali potrebno je spomenuti nekoliko primjera. Od starije generacije su Matija 
Poljaković, Balint Vujkov, Bela Garai, Ante Jakšić, August Djarmati, Stjepan 
Bartoloić i dr. Od srednje generacije su dr Ante Sekulić, Lazar Merković, Josip 
Velebit, Julije Šoltić, Juraj Lončarević, Janoš Urban, Ivan Pandžić, Petko 

Vojnić Purčar, Đuro Francišković, Ive Prćić ml., Grgo Bačlija, Bela Gabrić i dr. 
Od mlađih pjesnika su Marko Vukov i Lazar Francišković. 

Na isti način mogli bismo nabrojati njegove suradnike i prijatelje među 
umjetnicima, kao što su Mihajlo Dejanović, Nesto Orčić, Stipan Šabić, Ivica 
Balažević, Ištvan Sajko, Josip Skenderović i dr. 

J. Kopilović je mogao sa svima surađivati, jer se klonio krajnosti, bilo 
desno, bilo lijevo. 

Želio je uvijek biti prisutan u književnom i kulturnom životu svoga grada 
i mnogo šire. U tome je doživljavao različite periode. Bilo je perioda priznanja i 
objavljivanja u novinama i časopisima. Bilo je perioda potpunog potiskivanja iz 
javnosti. Uza sve to on je veoma mnogo pisao i još piše. Ne mogu ga slomiti 
nikakve prepreke. On spada među naše najplodnije pjesnike. Ova zbirka 
pjesama "Moja dužijanca" je sedamnaesta po redu, ako ne računano jednu 
zbirku prijevoda na mađarsi jezik /Med4li4k, Subotica, 1971./ 

To nisu velike zbirke po obujmu, ali pjesnik je bio stalno prisutan svojim 
djelima u kulturnoj javnosti i sigurno je mnogo doprinio razvoju hrvatske 
književnosti u Bačkoj. 

U ovim izdavačkim teškim prilikama i J. Kopilović nema nekih izgleda 
kod izdavača, a posljedica toga su mnogi neobjavljeni ciklusi pjesama. Samo 
neke da spomenem: "Jesen jezera"; "Vjetrenjače djetinjstva"; "Bašta mašte"; 
"Čuvarkuće"; "Dom moj"; "Frulice"; "Neznan đerdan"; "Sunčani zabat"; "Pjesnik 
na cesti", "Zlatna grlica u grlu", "Jakovljeve ljestve", "Potkovica na cesti" i dr. 

Sve to čami u ladici pisaćeg stola bez nade da će nekad biti objavljeno i 
tako doći u ruke onima kojima je i namijenjeno. 


2. 


U zbirci "Daleko od zavičaja" /Zagreb, 1944./ prevlađuju rodoljubni 
motivi. Tim motivima J. Kopilović i kasnije se vraćao mnogo puta u svojim 
zbirkama i još uvijek im se vraća, jer bačka ravnica i Subotica su njegove trajne 
inspiracije za nove i nove pjesme. 

U prvom redu želim istaći njegov ciklus pjesama "Toranj Gradske kuće u 
Subotici", I-XII. /u zbirci "Soneti, Subotica, 1953. 31-39. str./ 

Kad je kao izbjeglica odlazio iz svog grada i kad mu se srećan vraćao, 
pjesnik je u daljini vidio visoki toranj iznad ravnice i činilo mu se kao da ga iz 
daljine pozdravlja. 

I poslije ovog ciklusa pjesama J. Kopilović se više puta vraćao tom 
motivu, ali ne treba mimoići niz pjesama koje je pjesnik posvetio svom rodnom 
gradu, npr. "Slike iz Subotice", "Sonet o Subotici" /zbirka "Soneti", 44. i 46. str./i 


mnogo godina kasnije pjesma "Subotica" /1982./ s novim tonovima i novim 
slikama: 


Subotica mila 
golubica bila 

širi krila mira 
ponad tihih njiva 
pod nebom ko svila. 


Nemoguće je nabrojati sve ostale rodoljubne motive i pjesme koje su 
rasute po zbirkama. Na taj način se pjesnik trajno oduživao svom rodnom kraju 
i gradu. 


3: 


Pjesnik J. Kopilović je zaljubljenik ravnice i s njom je srastao svim svojim 
bićem. Iz te zemlje je izrastao. 

Tu svoju neraskidivu povezanost s rodnom grudom pjesnik je najljepše 
slikovito izrazio u svojoj pjesmi "U brazdi rođen": 


U hladu pod krstinama 
zemlji me je poklonila nana, 
mala brazda zlatna - 

mater slatka. 

Tako je mater, Marija Mala, 
sparnog litnjeg dana 

S kukom u ruci, 

srukom na klasu 

što daje kruv, 

tako je nana 

rodila u muki 

Ssinčića svog 

Jašu. 

U nadnici 

na salašu. 

Rođen je u brazdi poput klasja. Za njega su klasovi najljepši ukras bačke 
ravnice. U hrvatskoj književnosti opjevana su i žitna polja Slavonije, "zemlje 
plemenite". U pjesmi Dragutina Tadijanovića baka blagosilje žito jedne tihe 
nedjelje. Aleksa Kokić kliče da su klasovi ponos bačkih njiva i u klasovima se 
novi život skriva. 

Za pjesnika J. Kopilovića dužijanca je blagdan zrelog žita. Dok pripeklo 
sunce žeže, lije se znoj risara i risaruša, a zemlja je žedna toga znoja. Oštre kose 
svjetlucaju u snažnim rukama momaka, dok 

krstine 

ko da niču iz zlata 
utkane u strnjiku, 

u žutu 

maramu od svile 

koju je skinula Bunjevka 

sa vrata 

poput vile 

i otkrila raskoš bijelog vrata 
u zagrljaju sunca. 


(Na njivi,1946.) 


To su oduševljene pjesme pjesnika. Takve nježne slike zlatnog žitnog 
klasja i svečanosti dužijance J. Kopilović nosi iz svoga djetinjstva i mladosti, ali 
mnogo godina kasnije u novim zbirkama pjesama u njemu se nešto srušilo. 
Pjesnik vidi kako ni Bačku nije mimoišla bolest moderne industrijalizacije. I 
bačke oranice sve više ostaju bez momaka koji bi svojom snagom i ljubavlju 
njegovali duge brazde. Pjesnik kao da se čudi što se to dogodilo u srcu naših 
mladih, što se to prelomilo u njihovoj duši kad tako lako napuštaju zemlju koju 
su njihovi očevi i preci stoljećima nesavladivo voljeli i čuvali. 

Šorovi salaša nestaju ili se svakim danom proređuju, a pjesnika to boli i 
njegova pjesma odjekuje kao krik na bačkoj ravnici: 


Ruše se salaši 
naši bački. 

U prašini 
zidovi i grede. 
Starice i starci 
plačni sjede. 


(Stari salaši, 1983.) 
Zaljubljenik ravnice ne može mirno gledati kako se ruše stara ognjišta i 
kako se život gasi tamo gdje je tako dugo čuvan i branjen. 
Pjesnik svoju ljubav i svoju povezanost s brazdama i s klasjem ne želi 
nikada prekinuti. Želi da to bude vječno. J. Kopilović kaže da je u brazdi rođen. 
Tako želi da mu u brazdi bude grob: 


Nikada umrijeti neću. 
Smrti me nije strah. 
Živjet ću u cvijeću, 
postat ću brazda prah. 


(Put u vječnost) 


Koliko ovi stihovi odjekuju poletno prema rezigniranim stihovima Ivana 
Gorana Kovačića, koji želi da mu grob bude nepoznat u mrkoj planini i da do 
njega ne može doprijeti ljudski glas: 

Nitko da ne dođe, do prijatelj drag, 
I kada se vrati, nek poravna trag. 

4. 


Svi književni kritičari, koji su pisali o J. Kopiloviću, slažu se u ocjeni da je 
on pjesnik pejsaža, ali na to moramo odmah reći da on nije pjesnik koji, diveći 
se, opisuje prirodu i u njoj nalazi nove ljepote, nego pejsaž doživljava kao 
bezbroj novih i novih slika koje u svojoj slikovitosti simboliziraju događaje iz 
ljudskog života. 

J. Kopilović na jednom mjestu kaže: "Čega se taknem, postaje pjesma" /U 
hramu stiha/. U času lirskog ushićenja pjesnik se pita: 


"Gdje da nađem pjesmu za te, 
kad se zvijezde samo zlate? 


Grlicu u srcu nosim... 
Srebrnastom kosom kosim, 
“klasje pjeva: Bačka, Bačka... 


Ikavica cvjetna slatka, 
mila majka bunjevačka. 


Gdje da nađem pjesmu klasja 
da ravnice lice zasja. 


Samo tragam, samo tragam 
u srcu se PJESMI nadam". 


(Vječni dug) 


Sve je oko sebe pretvarao u stih. Sve može biti tema pjesme. Kućice u 
subotičkoj prašnjavoj periferijskoj ulici, grlica na grani, ili kamen na putu, sve 
može biti poticaj za lirsko doživljavanje. Sve što nas milo ili nemilo okružuje, 
može biti pjesnička inspiracija. 

Iznenađeni smo kako je pjesnika Antuna Gustava Matoša mala i skromna 
maćuhica potakla da napiše lijepu pjesmu, a u maloj maćuhici je prepoznao 
sliku skrivene plemenitosti: 

No u hladnoj nevi čudan život diše, 
Zagonetan, dubok, čaroban ko san, 
A kroz baršun drhti jedne duše tajna. 
(Maćuhica) 

Tako isto pjesnik J. Kopilović u pojedinim prirodnim pojavama, pokraj 
kojih svi prolaze ravnođušno, vidi slikovitost vječnih pitanja ljudskog postojanja 
i ljudskih patnji na zemlji, a sve je okruženo tajnama svemira. 

Takvih primjera ima više među pjesmama J. Kopilovića, npr. osamljen 
kamen na putu u prahu je simbol odbačenog čovjeka kojeg svi gaze. 


U prahu leži 

na cesti, ranjen; 
ko uzdah teški 
ostavljen kamen. 


Siv od rođenja, 

u srcu leđen; 
ranjen od želja, 
sniva svoj bedem. 
(Kamen) 


Pjesnik osjeća bol lišća kada pada u jesen: 
Svaka grana mi bliska, 

dio moga je bića. 

Rane grane, rane moje. 

(Bol lišća) 


To nije opis jeseni, nego ovo ogoljelo drvo u jesen je simbol čovjeka koji 
pati, jer osjeća prolaznost ovoga svijeta. Opast će lišće, sve će proći. 

Kad je Palićko jezero kod Subotice oko 1970. god. doživljavalo svoju 
ekološku propast, za J. Kopilovića je to bio povod da napiše zbirku pjesma 
"Jesen jezera" koja nije objavljena. U oj zbirci zanimljiva su dva ciklusa pjesama 
"Palićke slike" i "Palićke elegije". Otrovane su vode jezera i Palić je grudobolni 
bolesnik. On umire kao živo biće, nama vrlo drago i blisko od djetinjstva. Zato 
mu se pjesnik obraća: 

Iz navedenog vidimo da pjesnik opisuje kamen na putu i bolesno jezero 
kao živa stvorenja koja osjećaju poput ljudskih bića. Sva ova zbivanja u prirodi u 
svojoj slikovitosti predstavljaju ljudska životna zbivanja. 

Među mnogim pjesnikovim simbolima, ipak treba navesti još jedan, a to 
je jablan. To je motiv koji se nalazi u pjesmama mnogih pjesnika i ima različito 
značenje. : 

U pjesmama Ante Sekulića jablan je sjećanje na sretne dane prve ljubavi: 

Kad su jablani svu noć šumjeli, 
kad su zrikavci pjevali: 

u noći 

srela se naša srca, dvije naše duše. 

(Zaboravljena mladost, I. u zbirci "Vijenac uspomena", 53. str.) 

Pjesnik Ante Sekulić opisuje jablan i kao uspomenu na svoje djetinjstvo, 
na strica i salaš. 

Oko salaša 

sedam jablanova. 
Na straži. 

Posjekli su drva. 

S njima se izgubilo 
sve. 


("Oko salaša" u istoj zbirci, 45. str.) 


Visoki jablani Tina Ujevića imaju "visoka čela", "vijorne kose i široke 
grudi". Oni simboliziraju snagu i polet, jer 
na njihove grane slijeću orlovi i 
povrh njina vrška, gdje se pjesme gnijezde, 
samo vile lete, ili bure jezde; 
a nad njima sunce: samo zvijezde, zvijezde! 


Mi stupamo bijelim dolom u tišini, 
oni, sami, gordi, dršću u visini... 


(Visoki jablani) 


U pjesmama J. Kopilovića jablan je simbol koji ima dva značenja. Jablan 
je simbol bačke ravnice. On visoko raste iznad niskih kuća i salaša u dolu. U 
nepreglednoj ravnici diže se kao čuvar i stražar. Također, jablan je simbol 
usamljenog čovjeka, koji je okružen, ali se izdiže iznad svih i živi sam i usamljen. 

J. Kopilović se više puta vraćao tom motivu i posvetio mu je čitavu zbirku 
pjesama " U dolu jablan" / Subotica, 1964./ 

U traženju motiva, koji su privlačni zbog svoje jednostavnosti i zanimljivi 
zbog prikrivene slikovitosti, išao je istim stremljenjima i poznati hrvatski lirski 
pjesnik Dobriša Cesarić. Za njega su mogle biti pjesničko nadahnuće breze na 
ulici, proljetna kiša, večernji vidik, voćka poslije kiše, ulica u predgrađu i 
imrtvačnica najbjednijih. 

Primjerom drugih pjesnika dokazujemo opravdanost postupka i J. 
Kopilovića, ukazujući na ljepotu i vrijednost takvih njegovih pjesama. 


5) 


Opravdano se kaže da svaki pjesnik čitav život ispisuje jednu pjesmu, a to 
je pjesma o doživljavanju života. To se vidi u svim pjesmama Jakova Kopilovića, 
ali ipak su, ljudski gledano, najiskrenije pjesme koje imaju autobiografsku 
pozadinu. 

Među mnogima te vrste navedimo samo neke naslove pjesama: "Život i 
moja sjena"; "Tisuću i jedna noć"; "Slika bolesnika"; "Trkač olovnih nogu" i dr. 

Ali, posebno je zanimljiv ciklus pjesama "Mladost na tramvajskim 
kolima", I-V. (u zbirci "Soneti" Subotica, 1953. 9-12. str.) 

U tom ciklusu pjesama u potresnim slikama opisana su dva motiva: 
razočarenje mladog čovjeka pod prvim udarcima života i slika tramvajskih kola, 
koja su puna ljudske bijede. 

Iz sanjarenja mladosti bilo je preoštro buđenje u krutu stvarnost i mladić 
zdvojno pita: 


O zarado moja, o moj crni kruše, 
iskupljeni znojem, umorom istidom, 
zar se tako naši krasni snovi ruše 
lažima satkani pod sramotnim zidom?! 


Mladić osjeća u duši slomljenost, jer su nestale nevine radosti. Rasplinula 
se družba iz djetinjstva i svaki je pošao tražiti svoju koricu kruha. 


Duša mi je bašta pogažena, pusta. 


Električna struja upila mi mladost 
kao rumen zore sunce na zreniku. 


Ja sam jedan šaraf. električnog stroja. 

To su stihovi duboke ljudske doživljenosti, nadahnuti izražajnom snagom 
i slikovitošću. To je gorka lamentacija nad srušenim idealima mladosti. To je 
jauk duše pred ruševinama svih nadanja. 

Ciklus pjesama "Mladost na tramvajskim kolima" spada među najljepše 
pjesme Kopilovića zbog lirske nabijenosti i stilske slikovitosti. 

Taj ciklus je prvi put objavljen u zbirci pjesama "Soneti" (Subotica, 1953. 
9-12. str.) i napisan je u tradiciji socijalne književnosti toga vremena. 

Posebno u tom smislu treba istaći treću pjesmu toga ciklusa, koja nam 
daje potresnu sliku predratne socijalne stvarnosti. 

U tom ciklusu pjesama Jakova Kopilovića mladi kondukter br. 32 
doživljava vožnju tramvajskih kola jednog tmurnog jutra kao nešto sumorno: 


I sada se sjećam tih tramvajskih kola 
dupkom punih ljudi, staraca i žena, 
sa izrazom srdžbe, ponosa i bola, 
slični bjehu meni, mali bez imena. 


To su radnici u slabom odijelu i ne dižu svoj zamišljen pogled, a u džepu 
nose svoju malu plaću. Među njima se odvija tvrd i krut razgovor, jer osjećaju da 
čovjek čovjeku nije brat. 

Ova tramvajska kola, puna ljudske bijede, simbolično prikazuju socijalnu 
sliku našeg predratnog vremena, koje je bilo puno društvenih suprotnosti. 

Zbog pjesničke slikovitosti i sadržajne nabijenosti, ciklus "Mladost u 
tramvajskim kolima" možemo uvrstiti među najljepše hrvatske socijalne pjesme 
u vrijeme kad su se pojavile. 


6. 


Po svojoj lirskoj izražajnosti uočljive su njegove pjesme o ljubavi prema 
baki, ocu i majci. Pjesnik se odužio svojim najbližima i najdražima. Posvetio im 
je posebne cikluse pjesama koje izražavaju sinovsku ljubav i iskrenu toplinu. 

Iz djetinjstva je ponio uspomenu na blagost i nježnost bake koja je bila 
pralja i, mučeći se, svoju djecu podizala. Njena smrt je inspiracija za stvaranje 
novih pjesničkih slika o ženi patnici: 


Znala je za muke 

pod bičom gospoje Sudbine, 

s crnim zalogajem kruva, 

tvrdim i škrtim, 

s bilim košuljama 

i čistim ruvom kojem se radovala 
kad ga je prala 

i pod nebo prostirala 

na štrangi razapetoj 

od neba do pakla - 

cakli se suza i muka. 
Sada je sklopila dvi ruke, 
dvi bulke 

u Bolu. 


("Smrt moje bake") 


Smrt oca je čas da sin pogleda na prošli život toga čovjeka i tada se pred 
očima pojavila duga povorka patnji i stradanja: 


Sjajne mu zjene bjehu, 
lice suho i blijedo, 

ko patnik je izgledo 

u tuzi i u smijehu. 


To srce kucati znade 
za tuđe brige i boli. 
To srce volit je znalo, 
zato je u bolu stalo. 


("Srce moga oca") 


Smrću majke sin je osjetio nenadoknadiv gubitak i uplašila ga je 
zastrašujuća osamljenost, pa mu se iz duše oteo vapaj poput tužbalice: 


"Nema više moje mame, 
ko će da se brine za me." 


("Mama") 


Još ima lirskih bisera u pjesmama Jakova Kopilovića o toj sinovskoj 
ljubavi i zahvalnosti. 


sla 


Na svom dugom stvaralačkom putu pjesnik je stalno tražio nove motive i 
sadržaje za svoju poeziju, ali također je želio pronaći nove poetske forme. 

Kad je 1938. godine počeo objavljivati svoje pjesme, on se po motivima i 
po formi uključio u subotički krug hrvatskih pjesnika. Tada su njegove pjesme 
dugog stiha s određenom rimom, a ritam je lagan sa širokom melodijom. 
Posebno je pazio da ritam stiha bude prilagođen sadržaju pjesme. To sve 
možemo reći i za prve zbirke pjesama, ali možemo primijetiti da već tada 
ponekad napušta određenu, vezanu formu pjesme i piše u slobodnom stihu. 

Treba istaći da je sonet bio stalno prisutan u njegovoj poeziji, s tom 
razlikom što je na početku sonet imao strogo određenu formu, a u novije 
vrijeme sačuvana je forma soneta, ali stihovi su kraći s novim ritmom. 

U najvećem broju slučajeva Jakov Kopilović je smatrao da se najbolje 
može izraziti u kratkoj pjesmi, kratkog stiha. Tu je pjesničku formu najviše 
njegovao, premda se često vraćao većim pjesmama s dugim stihovima i 
klasičnom sonetu. Kao primjer za to mogu se poslužiti mnoge pjesme u zbirci 
"Skretnice" (Subotica, 1971.). Sigurno je pjesnik osjećao da ti motivi zahtijevaju 
duže pjesme s dužim stihovima i s mirnijim ritmom. Međutim, poslije te zbirke 
pjesnik se opet vraća kratkoj pjesmi s kratkim stihovima i nevezane forme. 

Treba istaći da u svim pjesmama, bez obzira na formu, pjesnik obraća 
posebnu pažnju melodiji stiha i zvučnosti ritma. Tom doprinose i rime kojih se 
nikada nije odrekao, premda nisu vezane. 

Posebno treba naglasiti da je za pjesme Kopilovića osnova lirski doživljaj, 
a taj doživljaj je naslikan stihom u slici s malo riječi. Svi opisi su vremenom 
otpali. Ostala je samo jezgra, ali ta slika budi niz novih asocijacija i ostavlja 
čitaoce da lirskim razmišljanjem pođu dalje od onog što je pjesnik počeo slikati. 
Tako su pjesnik i čitaoci u trajnoj povezanosti lirskih doživljaja. Neke pjesme 
daju dojam nedorečenosti, ali pjesnik želi čitaoca samo potaknuti na lirska 
razmišljanja i na nove slike. 

Premda J. Kopilović ima mnogo pjesama vrlo različite pjesničke forme, 
treba reći da je posebnu pažnju i ljubav posvetio kratkim pjesmama, kratkog 
stiha. One su pune unutarnje nabijenosti i pjesničke slikovitosti. Prizori iz 
ljudskog života i prirodne pojave su snažno doživljene i pjesnički izražene. 

Jakov Kopilović je majstor da u kratku pjesmu zgusne ljudske doživljaje 
koji svojom snagom pobuđuju lirska razmišljanja. Nasuprot Petra Preradovića, 
Augusta Šenoe i Silvija Strahimira Kranjčevića, čije su misaone pjesme pune 
racionalnosti i filozofskog razmišljanja u stihovima, J. Kopilović svoja 
razmišljanja prožima lirskim tonom. 

Razmišljanje je popraćeno lirikom i to je osnovna oznaka njegovih 
pjesama. 

J. Kopilović spada u grupu hrvatskih pjesnika koji su u poeziju unijeli 
novi tip pjesama refleksivnog lirizma. Te pjesme čitaoca potiču na razmišljanje 
protkano dubokom osjećajnošću. A 

Poput mnogih svjetskih i naših pjesnika, J. Kopilović njeguje estetiku 
jednostavne ljepote. Nije lijepo ono što je uzvišeno i rečeno zvučnim riječima. 
Lijepo je ono što je jednostavno i rečeno što jednostavnijim riječima. Ljepota 
nije u uzvišenosti. Ljepota je u jednostavnosti. A 

Takva pjesma svojom jednostavnošću i skladnošću postaje nam bliska i 
snažno na nas djeluje zbog svoje ljudske iskrenosti. 

8. 


Čitajući pjesme svakog pjesnika, nameće se pitanje pjesničkih uzora, 
premda to pitanje nije važno ako je pjesnik našao svoj stil izražavanja. 

To možemo reći i za pjesme J. Kopilovića. Nisu važni pjesnički uzori u 
razvitku pjesnika, jer je uspio naći i izgraditi svoj stih, svoj stil i svoj način 
izražavanja. 

Za neke pjesnike možemo reći da ih J. Kopilović mnogo cijeni zbog 
bliskosti u gledanju na poeziju i zbog naglašenog lirizma u pjesmama. 

Možemo reći da J. Kopilović mnogo cijeni pjesme Nikole Šopa i Đure 
Sudete zbog njihove velike produhovljenosti u patnji. Pjesme Vladimira Vidrića 
su mu bliske zbog svoje konciznosti. Pjesme Antuna Branka Šimića, Dobriše 
Cesarića i Dragutina Tadijanovića su mu bliske zbog izbora tema i stilskih 
karakteristika. Također treba istaći da posebno cijeni Antuna Gustava Matoša 
kao esejistu, a uz to je porijeklom Bunjevac. 

To su samo neka imena ih hrvatske književnosti, a mogli bismo navesti 
niz primjera iz naših drugih književnosti i iz svjetske književnosti. To su pjesnici 
koji su mu bliski zbog istih pogleda na poeziju i zbog istih zahtjeva od poezije. 

Treba reći kakav je odnos J. Kopilovića prema drugim hrvatskim | 
pjesnicima u Bačkoj iz svoje generacije. j 

Poeziju Alekse Kokića i Ante Jakšića cijeni zbog njihovih pjesničkih 
vrijednosti, ali to je drukčiji pjesnički svijet. Možemo reći: poezija Alekse 
Kokića, Ante Jakšića i Jakova Kopilovića međusobno se ne isključuje, nego se 
dopunjuje. 

J. Kopilović posebno cijeni Stipu Bešlina i velika je nesreća što je umro u 
20. godini, jer nitko sa toliko godina nije pisao tako lijepe pjesme. 

Zaključujući ovaj prikaz o poeziji J. Kopilovića, možemo reći da je njemu 
poezija smisao života. Bez poezije ne bi mogao živjeti. U životu je mnogo toga 
pretrpio i izgubio, ali je svoju poeziju čuvao i sačuvao. Poezija je njegov odnos 
prema ljudima. Kroz poeziju otkriva svoje snove i nadanja. Kroz poeziju | 
izražava svoja razočaranja i stradanja. Poezija mu je sve, jer je pjesnik od 
rođenja i to će ostati do svoje smrti. On kaže: 


Moja lira : 
želi mira, | 
moli ljude, \! 
voli ljude. I 
(Moja lira) 


Pružajući u ruke čitalaca svoju knjigu, pjesnik želi da bude tako primljena | 
kako je napisana. On nam poručuje: i 

-— 
seka 


Šaljem vam stihove 
ove 

i snove svoje. 
Ako se suza vam 
otme 

niz svilu 

lica bijela 

kao jela 

ponosna u gori, 
neka vam srce 
izgovori 

s pogledom u me: 
Pjesnik je 

i ovaj Jakov! 


(Posveta) 


Poslije ovog pokušaja da kroz analizu otkrijemo ljepote i tajne pjesništva 
J. Kopilovića, možemo se uvjeriti o njegovom dostojnom mjestu u hrvatskoj 
književnosti među pjesnicima njegove generacije. 


Subotica, 20. kolovoz 1984. 


Napomena: 
Ovaj prikaz objavljujem kao prilog proslavi jubileja 75 godina života i 55 
godina pjesničkog stvaralaštva moga prijatelja i suradnika Jakova Kopilovića. 


Subotica, 15. VI 1992. 

Subotica, 1970. br. 9-10. str. 523-525.) 

13. Grgo Bačlija: Jakov Kopilović (9. VII 1918.) (pogovor knjizi 
"Skretnice", Subotica, 1971. 139. str.) 

14. Blaško Vojnić Hajduk: Kopilović, Jakov (Jugoslovenski književni 
leksikon, izd. Matica srpska, Novi Sad, 1971. str. 239.) 

. 15. Blaško Vojnić Hajduk: Kopilović, Jakov (Leksikon pisaca Jugoslavije, 
svezak III. izd. Matica srpska, Novi Sad, 1987. 255. str.) 

16. Medali4k. 7 NAP. Subotica, 4. VI 1971. br. 24. str. 10. 

17. Bela Gabrić: Životni put i poezija Jakova Kopilovića, (Hrvatska 
književna revija "Marulić", Zagreb, 1982. br. 5. str. 476-483.) 

18. Bela Gabrić: Jakov Kopilović, (Zbornik predavanja Znanstvenog 
skupa u Subotici 12-14. VIII 1986., Subotica, 1987. 150-154. str.) 

19. Bela Gabrić: Pjesnik Jakov Kopilović, ( časopis "Crkva u svijetu", 
Split, 1990. br. 2. 169-181. str.) 

20. Bela Gabrić: Pjesnik Jakov Kopilović, (Zbornik "Ivan Antunović", 
Subotica, 1992. br. 2-3. 172-189. str.) 

21. Marko Vukov: "Cesta pod suncem ("Hrvatska književna revija 
"Marulić", Zagreb, 1984. br.1. 108-109.str.) 

22. Ante Sekulić: Jakov Kopilović, (Književnost bačkih Hrvata, posebno 
izdanje Kritike, svezak 5. Zagreb, 1970. 73. str.) 

23. Geza Kikić: Jakov Kopilović, (Antologija poezija bunjevačkih Hrvata, 
izd. Matica hrvatska, Zagreb, 1971. 219. str.) 

Osim navedenih članaka, u pojedinim zbirkama Jakova Kopilovića 
objavljena je duža ili kraća biljaška o pjesniku sa bio-bibliografskim podacima. 


sakupio Bela Gabrić 


U BRAZDI RODJEN 


U hladu pod krstinama 

zemlji me je poklonila nana 

mala brazda zlatna U nadnici 
mater slatka. na salašu. 


Od onda rosa po meni pada O nadničari sveti!... 
i inje Moj oče 
i snijeg i nane mala, 
prosipa brig mojih briga. slava vam... 
i hvala! 
Tako je mater, Marija mala 
sparnog litnjeg dana Jakov Kopilović 
s kukom u ruki, 
s rukom na klasu 
što daje kruv - 
tako je nana 
rodila u muki 
Sinčića svog 
Jašu. 

Bela Gabrić 
ANTE SEKULIĆ 


pjesnik i znanstvenik 


Ante Sekulić je pripadnik starije generacije hrvatskih pjesnika _i 
znanstvenika. Rodio se 16. studenog (novembra) 1920. god. na salašu, na 
Tavankutu kod Subotice. Rano je ostao siroče bez majke i djetinjstvo je proveo 
na Žedniku kod djeda sa očeve strane. 

Premda je bio okružen brigom i ljubavlju, često se u kasne sate na salašu 
sjetio svoje pokojne nane: 


Premlad bijah 
kad joj života 
zamrli su puti. 


Njenu nježnu ljubav 

i oči drage 

kadkada u noćnoj tami 
tek srce moje nasluti. 


("Siroče" u zbirci "Sin nizina" 47. str.) 


Gimnaziju je učio u Somboru i Subotici. Studirao je na Filozofskom 
fakultetu u Zagrebu, gdje je 1946. god. završio studij južnoslavenske 
književnosti i hrvatskog jezika. Brzo zatim, 1947. god. odbranom svoje 
doktorske dizertacije pod naslovom "Govor bačkih Bunjevaca" doktorirao je na 
istom fakultetu. 

Radio je kao srednjoškolski profesor u Sinju, Virovitici i Delnicama, a 
zatim kao profesor na Pedagoškoj akademiji na Rijeci do sredine lipnja (juna) 
1972. god. Tada je u Delnicama uhapšen i prebačen u zatvor u Suboticu, gdje je 
na Okružnom sudu 16. XI 1972. god. osuđen na dvije i pol godine zatvora koji je 
izdržao u Subotici i Sremskoj Mitrovici. Osuđen je po čl. 119. stay 2 Krivičnog 
zakona pod optužbom da je "izazivao nacionalnu, rasnu i versku netrpeljivost, 
mržnju ili razdor" premda nije nikada ništa ni napisao ,ni učinio protiv bilo 
kojeg naroda u Jugoslaviji. Jedino je govorio i pisao o problemima hrvatskog 
naroda u Bačkoj. Iz toga se vidi da se svakom može namontirati što se želi, a to 
je bilo doba političke euforije koja je imala kobne posljedice za sve. 

(Zajedno s A. Sekulićem osuđeni su na 18 mjeseci zatvora Bela Gabrić iz 
Subotice i Juraj Lončarević iz Zagreba) 

Poslije izdržane kazne A. Sekulić se preselio u Zagreb, ali nije dobio 
stalno zaposlenje. Ipak našao je u sebi snage i vrlo intenzivno je nastavio svoj 
znanstveni rad, a kada je stekao uvjete, dobio je mirovinu. 

Djelatnost A. Sekulića možemo pratiti kao pjesnika i kao znanstvenika. 


il: 


Već kao gimnazijalac u Subotici bio je vrlo aktivan u kulturnom i 
književnom životu svoga grada, osobito među mladima. Uključio se u krug 
kulturnih radnika koji su se okupljali u Matici subotičkoj, koju je vodio Ivan 
Kujundžić i u Hrvatskoj kulturnoj zajednici, čiji predsjednik je bio župnik 
Blaško Rajić, tajnik dr. Mihovil Katanec, odbornici Ive Prćić, dr. Ladislav Vlašić 
i Ivan Kujundžić (Osnivačka skupština 8. III. 1936. u Subotičkoj matici) 

Uz druge aktivnosti mladi A. Sekulić je posebno volio pjesništvo. Prva 
njegova objavljena pjesma ima naslov "Bezgrešnoj" (Subotičke novine, 9. XII. 
1938. br 49. str. 6.) Od tada počinje njegov književni rad u javnosti i niz godina 
javljao se u našim časopisima. Pošao je na beskrajne putove i daleka 
prostranstva poezije u traženju Ljepote. 

Objavio je pjesme: "Molim Ti se hladne jesenske nići" (Kolo mladeži, 
Subotica, 1939. br. 1. str. 8.), "Pred polazak" (isti časopis, 1940. br. 2. str. 9.), 
"Kraj prozora", "Klasje" (Klasje naših ravni, Zagreb, 1942. br. 1. str. 29.), "Želim 
biti sam", "Kraj tornjeva katedrale" (isti časopis, 1943. br. 2. str 20. i 50.), "Pusti 
mi ruku", "Za njih" (isiti časopis, 1944. br 1-2. str 67.), "Danas ću poći", "Noćas", 
"Moj rastanak s njivama" ("Subotička Danica, kalendar za 1941. 87, 111, 117. 
str. 

: S mnogo ljubavi napisao je članak "Aleksa Kokić" (Kolo mladeži, 
Subotica, 1940. br. 2. str. 28-31.) jer je bio potresen nenadanom smrću dragog 
pjesnika, učitelja i uzora. 

Prvu zbirku pjesama slikovitog naslova "Sin nizina" objavila mu je Matica 
subotička neposredno prije rata 1941. god. 

Drugu njegovu zbirku pjesama "Zvona bjeline" objavila mu je ista 
ustanova poslije rata, 1946. god. 

Čitajući stihove i pjesme u ove dvije zbirke uočavamo motive i pjesničke 
slike bačke ravnice koja mu je draga kada je obasjana ljetnjim suncem i 
nakićena zlatnim klasovima, ili kada je obavijena jesenjim maglama. 

On je svim svojim bićem sin nizina i zato u zanosu kaže: 


danas kličem svima 

da sam sretan 

jer sam ponosan sin 

mojih dragih bačkih nizina. 


("Kraj brazde" u zbirci "Sin nizina", 49. str.) 

Bijeli bunjevački salaši u svojoj usamljenosti i izgubljenosti na širokim 
prostranstvima bačke ravnice izazivaju u njemu blagu melankoliju i neku 
neobjašnjivu čežnju i žalost za minulim danima, jer su ga životni putovi davno 
odveli daleko od salaša. Zato u im se u želji vraća: 


srcem punim svakidašnjeg bola 

u potragu za mirom ću poći 

i pjevat ću pjesmu njiva i dola. 
Danas ću zato poći natrag u poljane, 
pozdravit ću moje drago selo sada. 


Cvast će cvijeće i šumjet će mlado žito... 


("Pozdrav" u zbirci "Sin nizina" 43. str.) 

A posječeni jablanovi oko salaša kazuju da je sve prošlo i nestalo. Nema 
salaša, ostale su samo uspomene iz djetinjstva. 

Poput Alekse Kokića i Ante Sekulić se divi ljepoti zlatnih klasova, ali nije 
išao putem oponašanja poznatih pjesničkih motiva, nego je našao svoju 
izvornost u stihovima koji se odlikuju ljepotom slike u opisima. U njegovim 
pjesmama se očituje blagost i nježnost stihova, a to je postigao u pažnji izbora 
riječi i u pažnji da ritam i melodija stiha budu sukladni sadržaju. 


Žž 


Veliki broj pjesama A. Sekulića u prve dvije zbirke ("Sin nizina" i "Zvona 
bjeline") može biti uvršten u duhovnu liriku. Bogate su religioznim motivima 
koji su izraženi u lijepim slikama. Zato zaslužuju posebnu pažnju zbog svoje 
vrijednosti. 

Kada se pjesniku čini da će oblaci sjete satrti njegovo srce, tada u sumrak 
stupa u tišinu crkve i moli. Sretan je, jer mu je duša zavolila Gospodina. Smiren 
je i kaže: 

Život je pjesma 
puna ljepote i bola, 
a sreća je moja 
zov vrlo dalekih 
mojih dragih polja 
("U sumraku", zbirka "Sin nizina" 16. str.) 

U večernjoj tišini, kada na žednička polja pada jesenja magla, mladić 

nalazi smirenje pred svetohraništem pri sjaju vječnoga svjetla i kaže: 


Tužne večeri ja ćutim, 
kraj mene, sasma blizu, 
svuda je tišina sveta, 

tek negdje, pod plaštem noći 
tiho cvili nada daleka. 


Večeras molim, 
Svesilni Bože, 

Ja ljubim život, 

jer Tebe silno volim... 


("Dok hladna jesen..." zbirka "Sin nizina" 21. str.) 
Tišina crkve i molitva pred svetohraništem je izvor mira i smirenja. Ne 
moli za sebe, nego da Ljubav i Mir vladaju svijetom, pa kaže: 


No ipak... 

dopusti, Gospode dragi, 

da zamolim još jedno 

naslonjen na Tvoje grudi. . 
Daruj mir svoj 

krvlju okupanom svijetu 

i milosrdan budi. 


("Pred kraljem mira", zbirka "Sin nizina", 23. str.) 
Svjetlost vječnog svjetla u tami i miru seoske crkve pruža utjehu mladom 
jesniku i on se Isusu obraća kao prijatelju, blagim riječima: 
PJ PIJEKEJ BII 


Prijatelju dobri! 
Dođi, posjeti mene, 
jer sam Te dugo 
noćas čekao. 
Umoran sam... 

i oči su moje snene. 


("U sjeni vječnog svjetla", zbirka "Sin nizina", 24. str.) 
Poput hrvatskog pjesnika Đure Sudete, koji opisuje tugu bjeline | 
bolesničke bolničke sobe, tako i A. Sekulić opisuje pričest u bijeloj sobi bolnice: 
' 


Prostrite, sestre, bijele stolove. 

Kralj mi je noćas rekao Ž 

da će obasjan proljećem 
da. 

Kralj me je, sestre. čekao 

da mu predam čisti veo 


("Pričest u bolnici", zbirka "Zvona bjeline", 52.str.) 

Opijen mirisom procvalog bagrema u proljetnoj noći, mladi pjesnik pjeva 
Gospi, izražavajući svoju ljubav: 


Nikada nisam osjetio radost 

kao cvjetne svibanjske večeri ove, 
jer srce moje željno sreće 

i milosti vječne 

našlo je konačno smirenje svoje... 


("Tajna jedne večeri", zbirka "Sin nizina", 31. str.) 

Lutajući beskrajnim poljima, čini mu se da mora stati zanesen ljepotom 
Gospina blagdana. Obraća joj se kao punini ljepote i Kraljici čistih visina. Pjeva 
joj premda mu je glas često pun tuge, a pjesma prožeta bolom. (pjesme "Jutarnji 
pozdrav", "Pred njenim likom" u zbirci "Sin nizina" 33-34. str. "Pred Madonom" 
u zbirci "Zvona bjeline", 12. str.) 

Ove pjesme A. Sekulića, kad su se pojavile u svoje vrijeme, predstavljale 
su obogaćenje i osvježenje u hrvatskoj duhovnoj lirici gdje su već bili poznati 
pjesnici Aleksa Kokić, Ivo Lendić, Jeronim Korner, Nikola Šop, Vinko Kos, 
Rajmund Kupareo i mnogi iz starije i mlađe generacije. 

Pjesme iz duhovne lirike A. Sekulića objavljene su u zbirkama u Subotici 
veoma davno (1941. i 1946.) i nisu ponovljena izdanja pa su danas sasvim 
nepoznate u našoj kulturnoj javnosti i širem krugu čitatelja. Tako su ostale 
neprimjećene kada je Đuro Kokša, sada pomoćni zagrebački biskup, pripremao 
zbirku "Hrvatska duhovna lirika" (Rim, 1968.). 

Od naših pjesnika su zastupljeni Ante Jakšić (298-299. str.), 

Aleksa Kokić (310-313. str.), a pjesnici Stipe Bešlin i Ante Sekulić nisu 
uvršteni u zbirku, jer su im pjesme nepoznate. 


3; 


Posebno želim spomenuti mladenačke pjesme A. Sekulića o naslućenoj 
ljubavi, o djevojci Mariji, jer te pjesme su izraz prigušene čežnje i nježnosti. 
Djevojka Marija postoji u pjesnikovoj čežnji i zato čeka da se pojavi. (Ciklus 
pjesama "Mala Marija" u zbirci "Zvna bjeline", 21-25. str. i "Zaboravljena 
mladost" u zbirci "Vijenac uspomena", 53-61. str.). . 

Poslije rata nije bilo časopisa koji bi prihvatio njegove stihove. Zato je on 
svoje lirske zapise morao čuvati kao nijeme svjedoke jedne ljudske sudbine. | 

Potresen i pod udarcima obiteljske nesreće zbog duge bolesti i smrti 
supruge Rože rođ. Crnković 1966. god. u Delnicama osjetio je neodoljivu 
potrebu da svoje boli i osamljenosti izrazi u stihovima tuge. Tako su nastali 
pojedini ciklusi pjesama od kojih su ljudski najpotresnija "Njena pisma". 

Sve te cikluse A. Sekulić je uvrstio u svoju treću zbirku "Vijenac 
uspomena" (Zagreb, 1968.) koju je objavio u vlastitoj nakladi kao prilog 


_  -—— "o 

proslavi 30. godišnjice svoga književnog rada. (Pogovor zbirci je napisao Bela 
Gabrić). 

Ciklus pjesama "Njena pisma" (65-69. str.) je bolno svjedočenje bolesnice 
koja osjeća da se njena zvijezda gasi, a svoje bolesničke dane broji u izčekivanju 
posjete svojih dragih: 


Dođi, prelomila se 
dva sazrela klasa... 
Sve je prošlo... 
Treba tiho umrijeti 
Bez glasa... 


(zbirka "Vijenac uspomena", 69. str.) 

U zbirci "Vijenac uspomena" uvrštene su neke pjesme iz prve dvije 
zbirke, ali većina nije ranije objavljena. Ipak posebnu pažnju mora izazvati 
"Jednostavna priča" (73-78. str.) (Također ju je objavio u Hrvatskom 
književnom zborniku "Marulić", 1968. 376-378. str. pod pseudonimom Tin 
Kulić. 

b stihovima A. Sekulića osjeća se neka neodređena, prigušena bol i tužna 
osamljenost koja ga je pratila, jer uvijek se osjećao među ljudima kao siroče, 
okruženo nerazumijevanjem i praćeno bolešću. Sve to stvorilo je njegov pogled 
na svijet, njegov stil pisanja i odnos prema ljudima. 

O svemu tome A. Sekulić do krajnjih granica intimne iskrenosti piše u 
svojoj "Jednostavnoj priči", koju je posvetio svome sinu. Priča mu bajku koja 
počinje: "Poznavao sam davno jedno plavokoso dijete. Maleni dječak... sam 
pomalo čudan i nujan. Skitao se tako svijetom, zanesen treptajem zvijezda i 
željan naći kraljevski dvorac Ljepote..." Na tom svom životnom putu doživljavao 
je sve strahote i poniženja od ljudi, koji su se osjećali čiste savjesti. 

Čitatelj ne može ostati ravnodušan pred tako bolnom ispoviješću i teško 
može naći opravdanost nad tako teškim razočaranjem. Poznato je da je A. 
Sekulić imao u životu mnogo neugodnosti i da su ga određeni krugovi ljudi 
pratili stalnim nepovjerenjem i sumnjom, Stvarajući mu neugodnosti. To je sve 
istina, ali od širokog kruga prijatelja imao je stalnu podršku i priznanje u radu. 
Neka mu to bude utjeha i ohrabrenje da se oslobodi tako crnih misli kako je 
napisao u svojoj "Jednostavnoj priči". 

U novije vrijeme A. Sekulić ne objavljuje pjesme, nego je stvorio 
posebnu formu, a to je kombinacija lirske proze i stihova. Tako smo dobili 
manja ili veća ostvarenja, napisana vrlo lijepim pjesničkim stilom, a obogaćena 
zbog svoje produhovljenosti. 

Sve obrađene teme su aktualne zbog svoje trajne vrijednosti, jer obrađuju 
velika pitanja ljudskog postojanja i života. 

Iz tog područja možemo spomenuti četiri Sekulićeve knjižice: 

1). U razmatranju "Željan Boga" (Zagreb, 1972.) izrazio je svoj osobni 
pristup fra Anti Antiću, jer je on za njega bio čovjek jednostavan, drag i svet. 

Potaknut primjerom i mislima Sluge Božijega, Ante Sekulić iznosi mnoštvo 
svojih misli o svim duhovnim vrijednostima kojima čovjek mora u životu težiti. 
U svemu mu je uzor 0. Ante Antić, jer je on "privlačan za tužne i neupućene, za 
zamišljene i brižne, za očajnike i pustolove, za sve obične i male ljude". 

2.) O razmatranju "Pred Gospodinom" (Zagreb, 1976.) autor kaže: 
"Ispovjedao sam vjeru... razmatrao sam o zajedničkom Ocu našem, o Crkvi našoj 
i o subratu našem svećeniku", Obrađena su poglavlja: "Oče, Oče moj, Oče naš", 
"Kristova jedna, sveta, apostolska Crkva", "Subrat moj svećenik". 

3.) Razmatranje "Središte života" (Zagreb, 1984.) sadrži ova poglavlja: 
"Potreba naših dana", "Potrebna je ljubav", "Bog je ljubav", "Franjevaštvo s 
ljubavi", "Apostolske — misli iP poticaji", "Sličnost s = Kristom", 
"Antićevsko-franjevačka pouka i poruka". 

Sva su poglavlja obrađena u nadahnuću misli i poruka 0. Ante Antića, 
imaju svoju aktualnost u današnje vrijeme kad je nestalo ljubavi među ljudima i 
među narodima. 

4.) "Moj bližnji" (Zagreb, 1984.) je "knjižica razmatranja o bližnjemu i 
sebi, o nepoznatom čovjeku kojemu moram opraštati i razumjeti ga, pomoći i 
potvrditi u svemu da sam učenik Ljubavi". 

Djelo je objavljeno u Zagrebu 1984. god. i autor kao da je predosjećao 
koje nas godine pune ljudske mržnje očekuju. 

U toj knjižici obrađena su poglavlja: "Bližnji moj", "Treba biti, postati i 
opstati", "Na tlu kršćanskom", "Moj dom", "Mladiću, tebi govorim", "Humanizam 
Božjega čovjeka". 

Čovjek nije samo tijelo. Duh ga uzdiže iznad ostalih stvorenja. Ima 
stvaralačke sposobnosti, darove uma, plemenitost srca. Zato je 0. Antić volio 
svakog čovjeka. 

Ove četiri knjižice razmatranja A. Sekulića su prenošenje pouka i poruka 
0. Ante Antića. Zato ih je sve objavila Vicepostulatura Sluge Božjega u Zagrebu 
(Vrbanićeva ul. br. 35) da čitatelji upoznaju veličinu njegova duha i njegove 
evanđeoske kreposti. 

Velika je šteta što je A. Sekulić ove svoje knjižice razmatranja obajvio 
pod pseudonimom J. Šimunov pa su u Zagrabu prošle nezapaženo, a u Bačkoj i 
u Subotici su sasvim nepoznate premda sadrže mnogo mnogo poučnih i 
produhovljenih misli i vječnih istina, a sve je napisano vrlo lijepim pjesničkim 
stilom. 

Opet imamo jedan primjer kako se u pojedinim prilikama ne znamo 
snaći da iskoristimo vrijednosti koje nam se nude i koje imamo. To nije prvi 
takav slučaj, a na žalost neće biti ni posljednji. 


4. 


Pored svog profesorskog rada u školi, Ante Sekulić se od početka vrlo 
intenzivno bavio znanstvenim radom. Napisao je nekoliko knjiga i brojne 


SEE 


Subotica, 1992. : 199 


studije i članke iz područja književnosti, jezika, povijesti i etnologije bačkih 
Hrvata. Također je napisao niz studija i članaka iz drugih područja. 

Svoje članke, studije i znanstvene radove objavljivao je u znanstvenim 
časopisima i publikacijama Jugoslavenske akademije znanosti i umjetnosti u 
Zagrebu, u časopisu Instituta za crkvenu povijest Katoličkog bogoslovnog 
fakulteta u Zagrebu "Croatica Christiana periodica", u zborniku Franjevačke 
provincije Presvetog Otkupitelja "Kačić" u Splitu, u kalendaru "Subotička 
Danica" i u drugim časopisima. 

Zbog ograničenog prostora ovog prikaza, navest ću samo dio obimne 
bibliografije članaka i studija dr Ante Sekulića (kronološkim redom). 

— Tri priloga hrvatskoj kulturnoj povijesti (Lovro Bračuljević, Stjepan 

Vilov, Mirko Pavić) (zbornik "Kačić", Split, 1969. knj. II. 71-100 Str.) 

— Ulomci iz nepoznate hrvatske kulturne povijesti (Mihajlo Radnić, 
Grgur Peštalić) (zbornik "Kačić", Split, 1970. br. III. 129-136. str.) 

— Najstarija povijest katedralne župe u Subotici (pseudonim Tin Kulić) 
(zbornik "Kačić", Split, 1971. br. IV. 25-39. str.) 

— Umjetnost klasja, impresije o svojevrsnoj umjetnosti bunjevačkih 
žena umjetnica (Subotička Danica, kalendar za 1971. 209-210. str.) 

—  Prvariječ poslije šutnje (Subotička Danica, kalendar za 1971. 17. SLr.) 

— Cjelovit lik Lajče Budanovića (Subotička Danica, kalendar za 1971. 
41-49. str.) 

— Na raskrižju svjetova (u povodu 20. obljetnice smrti Blaška Rajića) 
(Subotička Danica, kalendar za 1971. 51-53. str.) 

— Jedna kasna subotička jesen ( o zbivanjima 1918. god.) (Subotička 
Danica, kalendar za 1971. 55-57. str.) 

— Marin Vakoš (1913-1971.) (Subotička Danica, kalendar za 1972. 
87-88. str.) 

—  Justika Skenderović Lešina (1889-1971.) Subotička Danica, kalendar 
za 1972. 89-91. str.) 

— Miroljub Ante Evetović (1862-1921.) hrvatski pjesnik (zbornik 
"Kačić", Split, 1975. br. VII. 155-175. str.) (pseudonim Dinko Sučić) 

— Bibliografija Ante Evetovića Miroljuba (zbornik "Kačić", Split, 1975. 
br. VII. 172-175. str.) 

— Filozofska baština hrvatskih podunavskih pisaca 18. stoljeća (Prilozi 
za istraživanje hrvatske filozofske baštine, Zagreb, 1978. br. 7-8. 
225-248. str.) 

—  Preporoditeljska i povijesna baština Ivana Antunovića (Croatica 
Christiana periodica, Zagreb, 1978. br. 2. 47-62. str. i Zbornik "Ivan 
Antunović", Subotica, 1990. br. 1. 57-70. str.) 

— Bibliografija o Ivanu Antunoviću (Croatica Christiana periodica, 
Zagreb, 1978. br. 2. 185-188. str. i Zbornik "Ivan Antunović", 
Subotica, 1990. br, 1. 199-202. str.) 

— Svadbeni običaji bačkih Bunjevaca (Zbornik za naroni život i običaje 
Južnih Slavena, JAZU, Zagreb, 1980. knj. 48. 141-168. st.) 

—  Somborski karmel (uz 75. obljetnicu dolaska karmelićana u Sombor) 
(Croatica Christiana periodica, Zagreb, 1980. br. 5. 177-192. str.) 

— Grgur Peštalić i njegova filozofska djela (Prilozi za istraživanje 
hrvatske filozofske baštine, Zagreb, 1980. br. 11-12. 165-178. Str.) 

— Ulomci iz somborske povijesti do kraja 18. stoljeća (zbornik "Kačić", 
Split, 1981. br. XIII. 155-188. str.) 

— Marija u bačkoj povijesti tijekom 16 stoljeća (Teološki radovi, 12. 
Kršćanska sadašnjost, Zagreb, 1981. 276-287. Str.) 

— Naša podunavska filozofska učilišta, sadržaj njihova rada i značenje 
(Prilozi za istraživanje filozofske baštine, Zagreb, 1981. br. 13-14. 
69-105. str.) 

— Lik zaboravljena velikana (o Blašku Rajiću) (Obnovljeni život, 
dvomjesečnik za religioznu kulturu, Zagreb, 1981. br. 5. 437-453. str.) 

— Potpuni primjerak Kačićeva "Razgovora ugodnoga.." u Baču 
(zbornik "Kačić", Split, 1982. br. XIV. 395-398. str.) 

— Povijest trinaest subotičkih toponima (Onomastica jugoslavica, 
JAZU, Zagreb, 1982. br. 9. 121-126. str.) 

— Stariji hrvatski podunavski pisci o svome jeziku i pravopisu 
(Filologija, JAZU, Zagreb, 1982-1983. br. 11. 99-147.str.) 

— Značajke bunjevačkoga narodnoga života u Žedniku do sredine XX. 
stoljeća (Zbornik za narodni život i običaje Južnih Slavena, JAZU, 
Zagreb, 1983. knj. 49. 575-587. str.) 

— Bački Šokci i njihova naselja (Radovi Centra za znanstveni rad, 
JAZU, Vinkovci, 1984. br. 5. 107-148. str.) 

— Andrija Kačić Miošić: Razgovor ugodni naroda slovinskoga (prikaz 
64. izdanja u Splitu 1983. god.) (Croatica Christiana periodica, 
Zagreb, 1985. br. 15. 102-106. str.) 

— Milenko Beljanski: Svetozar Miletić (selo pored Sombora 1752 - 
1984. god.) (prikaz knjige) (Croatica Christiana periodica, Zagreb, 
1986. br. 16. 162-164. str.) 

— Hrvatski jezikoslovac Stjepan Vilov (Filologija, JAZU, Zagreb, 1986, 
br, 14. 305-311. str.) 

— O bunjevačko - šokačkoj književnosti do 1918. god. (književni 
časopis "Forum" JAZU, Zagreb, 1986. br. 11-12. 560-585. str. i 
Zbornik predavanja Znanstvenog skupa u Subotici 12-14. VIII 1986. 
Subotica, 1987. 109-128.str.) 

— Bački Bunjevci (zbornik "Kršni zavičaj" Drinovci, 1986. br. 19. 49-68. 
Str. 

= dhe tristoljetnoj povijesti bačkih Hrvata (Croatica Christiana 
periodica, Zagreb, 1986. br. 18. 219-228. str.) d 

— Crkvene prilike u Bačkoj i Srijemu u XV. stoljeću (Croatica 
Christiana periodica, Zagreb, 1987. br. 19. 66-76. str.) 

— Arhivska građa i literatura o pavlinima (Arhivski vijesnik, Zagreb, 
1987. br. 31. 77-109. str.) 

Milenko Beljanski: Najstariji podaci o Hrvatima u Somboru (prikaz 
knjige) (Croatica Christiana periodica, Zagreb, 1988. br. 21. 183-186. 
str. 

(0) A i stranačkom životu podunavskih Hrvata od 1867. do 
1918. god. (Historijski glasnik, Zagreb, 1988. 123-152. str.) 

Tri stoljeća povijesti subotičkih franjevaca (Subotička Danica, 
kalendar za 1989. god 157-166. str.) 

Ante Jakšić - naš osamljenik s druge obale ( Subotička Danica, 
kalendar za 1989. 175-180. str.) 

Pavlini u Bačkom Monoštoru (Subotička Danica, kalendar za 1990. 
128-132. str.) 

Lajčo Budanović kao duhovni pisac (Subotička Danica, kalendar za 
1990. 137-152. str.) 

O djelu Ivana Antunovića "Razprava o podunavskih i potisanskih 
Bunjevacah i Šokcih" (Zbornik "Ivan Antunović", Subotica, 1990. br. 
1. 165-174. str. i književni časopis "Forum" JAZU, Zagreb, 1991. br. 
11-12. 788-798. str.) 

Prilog istraživanja društvenog života bačkih Hrvata od 1919. do 1928. 
god. (o Stjepanu Radiću i njegovoj suradnji s Blaškom Rajićem) 
(Radovi, Zavod za hrvatsku povijest, Filozofski fakultet, Zagreb 
1990. knjiga 23. 189-207. str.) 

Povijest toponima oko Sombora (imena mjesta) Onomastica 
jugoslavica, JAZU, Zagreb, 1991. knj. 14. 29-43. str.) 

Povijest toponima i antroponima u Baji i susjednim naseljima (isti 
časopis, 45-76. str.) 


Navedeni časopisi vrlo rijetko se mogu naći u Bačkoj i u Subotici i zato su 
navedeni članci i studije dr. Ante Sekulića malo poznati mešu našim čitateljima. 
To je velika šteta jer sadrže mnogo korisnih podataka iz raznih područja života 
bačkih Hrvata. Uložen je velik ljudski trud autora, a rezultati su skromni, jer 
nisu došli do onih kome je sve namijenjeno. To je nesreća svih naših pregalaca i 
radnika na kulturnom i duhovnom polju. Ipak treba i dalje ustrajati! 


si 


Dr Ante Sekulić je napisao i objavio niz manjih ili većih knjiga, neke u 
vlastitoj nakladi, a neke kod izdavača. 
Navest ću ih kronoloških redom (nepotpun popis): 

Govor bačkih Bunjevaca (odlomak iz doktorske disertacije), Sombor, 
1947. 18. str. (vlastita naklada) 


Bilješke iz književnosti, I. i II. dio, Subotica, 1952. 35. i 40 str. 
(vlastita naklada) 


Voltićev Ričoslovnik, Subotica, 1953. 30 str. (vlastita naklada) 
Hrvatski realizam, Zagreb, 1957. 57. str. (vlastita naklada) 


Zbornik "Ivan Antunović" 


— Za naš književni jezik i pravopis, Zagreb, 1959. 22 str. (vlastita 

naklada) 

— Dva priloga našoj kulturnoj povijesti, Zagreb, 1961. 30 str. 

(pravopisac Lovro Buljovčić) (vlastita naklada) 
— Književnost bačkih Hrvata, posebno izdanje Kritike, sv. 5. Zagreb, 
1970. 336. str. 
— U karmelskom ozračju (životopis 0. Gerarda Tome Stantića, 
karmelićanina u Somboru), Provincija karmelićana, Zagreb - 
"Remete, 1977. 67 str. (pod pseudonimom J. Šimunov) 

— Drevni Bač, Knjižnica zbornika "Kačić", svezak 1. Split, 1978. 115. str. 

—  Tragom franjevačkog ljetopisa u Subotici, Knjižnica zbornika"Kačić", 

svezak 3. Split, 1978. 134. str. 

—  Pozivu vjeran, Sluga Božji Vendelin Vošnjak, franjevac, Biblioteka 

"Brat Franjo" knj. prva, Hrvatska franjevačka provincija sv. Ćirila i 
Metoda, Zagreb, 1983. 270 str. (pseudonim Jakov Šimić) 

— Marijanske pobožnosti podunavskih Hrvata, Provincija hrvatskih 

karmelićana, Zagreb, 1985. 66 str. 
— Remete, Pavlini u Hrvatskoj, svezak drugi, Analecta croatica 
Christiana, svezak XXIII, Kršćanska sadašnjost, Zagreb, 1986. 138 str. 

— Narodni život i običaji bačkih Bunjevaca, JAZU, Zornik za narodni 
život i običaje Južnih Slavena, knj. 50. Zagreb, 1986. 472 str i 40 str. 
fotografija. 

— Bački Bunjevci i Šokci, Školska knjiga, Zagreb, 1989. 352. str. 

— Bački Hrvati, narodni život i običaji, JAZU, Zbornik za narodni život 

i običaje Južnih Slavena, knj. 52. Zagreb, 1991. 496 str. sa 
fotografijama 

(50. i 52. knjiga Zbornika za narodni život i običaje J. Slavena je isto 
djelo Ante Sekulića u dva izdanja 1986. i 1991. god.) 

Objavljivanje ove knjige bio je lijep prilog proslavi 300. obljetnice koja je 
bila u kolovozu (augustu) 1986. god. u Subotici s nekoliko priredaba i svečanosti 
kada smo se sjetili seobe veće grupe bunjevačkih i šokačkih Hrvata u Bačku i 
obnove crkvenog života među njima. 

Ova knjiga dr Ante Sekulića je najopsežnija i najsvestranija knjiga koja je 
do sada objavljena o ovoj opširnoj temi. Obuhvaćena su sva područja, jer je 
autor bio dobar poznavalac svih vidova narodnog života bačkih Bunjevaca, a 
tokom više decenija napisao je brojne članke i studije o književnosti, jeziku, 
umjetnosti, povijesti i etnografiji svojih sunarodnjaka. 

Zato možemo ovu sveobuhvatnu knjigu smatrati sintezom i rezultatom 
njegovog dugogodišnjeg sistematskog proučavanja narodnog života u njegovoj 
potpunosti i raznolikosti. 

Knjiga ima slijedeća poglavlja: 1. Bačka, 2. Bunjevci, 3. Bački Bunjevci, 4. 
Povijest bačkih Bunjevaca, 5. Naselja, 6. Govor bačkih Bunjevaca, 7. Svagdanji 
život, 8. Društveni život, 9. Imena i prezimena bačkih Bunjevaca, 10. Nošnja, 11. 

Bunjevački naorodni običaji, 12. Bunjevačko školstvo, 13. Književnost, 14. 
Narodna književnost, 15. Umjetnost, 16. Završnica. 

U knjizi je obuhvaćen period od najstarijeg vremena do sredine 20. 
stoljeća (do 1950. god). 

Sva poglavlja su popraćena brojnim bilješkama u fusnotama, gdje su 
navedeni poznati izvoriliteratura o pojedinim temama. 

U ovom djelu se vidi da je plod veoma studioznog rada i dobrog 
poznavanja postojeće literature o obrađenim temama. 

Ova knjiga dr Ante Sekulića je veoma korisna i bila bi velika sreća da 
dode u ruke naših mladih i starijih naraštaja i da bude orjentacija za 
upoznavanje naše kulture i duhovne baštine. 

Autor knjige može biti zadovoljan, jer je učinio veliko djelo svom narodu, 
ato mu je bila želja. 

Knjiga "Bački Bunjevci i Šokci" u izdanju Školske knjige (Zagreb, 1989.) 
je isto djelo po sadržaju, ali je prilagođeno širem krugu čitatelja pa su 
izostavljene bilješke ispod teksta i uvršteno je VI. poglavlje "Šokačka naselja" i 
XI. poglavlje "O Šokcima, njihovim osobnim i obiteljskim imenima". 

Navedene knjige u ovom popisu dr Ante Sekulića su velik doprinos 
razvitku nauke za istraživanje i proučavanje svih područja iz kulturne baštine i 
života bunjevačko - šokačkih Hrvata u Bačkoj. Zato autor zaslužuje iskreno 
priznanje za svoj ustrajan znanstveni rad. 

Subotica, 15. svibnja 1990. 

Ovaj prikaz objavljen je kao prilog proslavi jubileja 70 godina života i 50 
godina pjesničkog stvaralaštva Ante Sekulića, mojeg prijatelja i suradnika. 

Subotica, 15. VII 1993. 
Bela Gabrić 


MOLITVA VJEČNOJ DOBROTI 


Odbacit ću fraze i cinizam mračnih dana. 
Nigdje nema lijeka za ranjena srca. 

Krv iz njega kaplje, već i mlazom teče. 
Suton mladosti polako se spušta. 

Vječna Dobroto! 


Ja nikoga nemam da mu kažem 
udarci životnog biča kako jako bole. 
Osamljen u tišini pred oltarom 
tražim smisao života. 


Oprosti, što mišljah da je život 
više nego kratka sreća. 


Ante Sekulić 

Ivan Evetović 


ŽIVOTOPIS BISKUPA IVANA 
ANTUNOVIĆA 


Dan trinaesti mjeseca siečnja 1888.godine žalostne je uspomene pred 
svakim Bunjevcem i Sokcem. Ovaj dan nam ugasi svjetlost života biskupa 
Antunovića. Često nam pada na um, često se sjećamo toga petka, kojeg je 
prestao živiti naš stari Rodoljub! Žalostne li uspomene! tužnog li uzdisanja! a 
gdje ne bi uzdisali, kada se sjetimo pokojnikovog veleuma, velike dobrote, 
svetosti, učenosti, darežljivosti, značajnosti, ili - što je trebalo, da smo na prvom 
mjestu napomenuli - njegovog rodoljublja za Bunjevce i Šokce; pa sve ove 
izvanredne vrline, krieposti nestadoše onda, kada Antunovića u onu tiesnu raku 
na kalačkom groblju na vječni sanak ostaviše. 

Dragi moj Čitatelju! Pokojni biskup ti je za života svojeg primjerom 
pokazao, kako treba svoje zvanične, gradjanske, društvene dužnosti svjestno 
obvršivati, a da nebeske, božanstvene nigda ne zapustiš. On je primjerom 
predočio, kako treba sve narodnosti bez razlike jezika ljubiti, al? svoj rod, svoj 
materinski jezik nada sve cieniti. On je primjerom pokazao, kako svatko može i 
mora biti dobrim Bunjevcem i Šokcem, kojega je majka takvim porodila, a bez 
da bi mile nam domovine nevjernim sinom postao. Tko je Ivana Antunovića 
poznavao, taj će mi dopustiti, da ove rieči niesu glasovi pretjerane hvale, nego su 
još slabe, preslabe, da njega i njegove vrline dostojno označuju, opisuju. 

Mi dobro znajuć, na koliko su ga Bunjevci i Šokci ljubili, da ne reknem 
obožavali, u zviezde kovali, u kratko ćemo opisat njegov život, djelovanje, ljubav 
bunjevačkog roda, da tako ne samo svojoj težnji odolimo, nego i pravednom 
izčekivanju Daničinih čitatelja odgovorimo. 

Pleme Antunovića medju bačvanskim Bunjevcima jest jedno od 
otmenijih, uglednijih, zaslužnijih i razvijenijih, gledali mi iP broj članova, il? 
zasluge i društvene odnošaje njegove. Pleme je tc imalo, i danas ima muževa, 
kojih je ime u Bačkoj uviet. dobro poznato bilo, te i današnji dan poznaje; a 
ugled se ove obitelji na svaki način povećavao prijateljstvom, rodstvom s 
najodličnijim familijama županije naše, kao što su: Rudići, Guganović-Šiškovići, 
Latinovići, Vojnići, Sučići i drugi. Ali, kao što se pojedine osobe tečajem 
vremena mienjaju u svojim raznim okolnostima, isto se to opažava na pojedinim 
obiteljima. Tako primjera radi uzmimo Antunoviće; od njih je danas takvih, koji 
se ne mogu hvaliti razširenim pustarama. ogromnim dobrima: al'ipak se može 
nedvojbeno dokazati, da su oni pravi potomci onih Antunovića, koji su kadgod 
kolovodje Bačke županije bili; oni du rodjaci glasovitog podžupana bačvanskog 
Alberta Antunovića, kraljevskog savjetnika; oni su rodjaci glasovitog onog 

Jakova, kojeg fra-Grga Peštalić u pjesmi od 1790. god. "Sanak snila vila u gorici" 
ovako slavi: 

Barjaktar je dičnoga plemena, 

Kom brkovi vise do ramena, 

Velestrašni Jakov Antunović, 

Pravi rodjak Joze Latinović. 

Buduć da naša zadaća nije ciele familije iztraživati, zato ćemo ograničiti, 
da životopis starog Rodoljuba predstavimo. 

Ivan pl. Antunović rodio se 1815. godine lipnja 19. u Kunbaji od otca 
Jose i Mande Petrić, koja je rodom iz Čavolja bila. Pokrsti se u Aljmašu, kuda je 
onda Kunbaja u duhovnim poslovima pripadala. Kunbaja - danas obćina sa 3000 
stanovnika - kadgod spahiluk Guganovića, Antunovića, kojima se kasnije 
pridruže Latinovići poimence braća: Petar, Antun, Jakov, Gjuro i Lovre. 
Latinovići zadobiju il' prekupe jedan Antunovićima pripadajući dio od Šimuna 
Antunovića, kojeg je supruga Marija bila sestra gore spomenutih pet Latinovića. 
Koji prodajuć - vjerojatno - znatan dio imetka svojim šogorima - svacima - te 
tako brat mu Stjepan, šukundjed našeg starog Rodoljuba, ostane bez imetka. 

Ja sam biskupa Antunovića samo jedanput čuo govoriti o ovom gubitku, 
kada reče, da je taj otca mu u grob strovalio. Ovamo smieraju rieči njegovog 
povijestničkog djela "Razprava o podunavski Bunjevci i Šokci" na strani 127.: 
"Ovaj gubitak zakriva i krvna izdajstva, koja neću da radi potomaka odkrivam, 
buduć su to žlizdne rane, kojih se grozni bol još i praunuka dohvaća". Jedno od 


Rudićima, a od ovih glasovitim Matišom, kojeg fra Grga Peštalić u svojem 
pjesničkom djelu ovako opisuje: 


Kada indi ti plemići novi 
Izabrani podjoše borovi, 
Svaki dičan ko dična divica, 
S konjom leti kano lastavica. 
Za svog vodju primiše plemića 
Primudroga Matišu Rudića, 
Konja ima aždaju krilatu, 
Svu upravu u srebru i zlatu. 


Ja poznajem spise, koji se nalaze u obiteljskom arhivu Šiškovića u Godri, 
takodjer nešto podataka imam iz nadbiskupskog arhiva: ali sve ovo nije 
dostatno, da temeljit sud dati možemo u ovoj obiteljskoj razmirici. Trebalo bi 
zaviriti u arhive: županijski, Latinovića i Rudića. 

Gore spomenutog Stjepana (šukundjed biskupov) unuci u Aljmašu se 
nastane, a medju ovima Ivanov otac Joso, koji tu iza kratka vremena umre. Za 
njim ostane osamljena udovica s petero siročadi, od kojih je naš pokojnik 

rodjajem drugi bio; tri sestre s bratom još i danas žive. S odgajivanjem siročadi 
bavila se udovica majka. Na Boga joj u potežkoćama doskoči rodjak Albert 
Antunović, kasniji podžupan Bačke, koji sa svojim bistrim umom za rana 
upozna u sinovcu Ivanu darovita mladića, te ga dade na škole. Nauke svrši u 
Kalači, Subotici, Pečuhu i Segedinu, zatim stupi u klerike Kalačke nadbiskupije. 


Kako je uviek slaba zdravlja bio, za vremena klerikovanja na toliko 
oslabi, da su ga duhovni poglavari majci kući poslali, ne bi li se oporavio i 
pokriepio. Dobri Bog, koji se smilovao nad suzama majke naimskog mladića, 
usliši vruće molitve razcviljene majke, koja dočeka, da joj se sin Ivan na veliku 
radost rodbine i ciele aljmaške obćine 1838.g. listopada 8. u popove zaredio. 
Čuo sam stare naše više puta pripoviedati, kako su Aljmašani svečanim 
dočekom iznenadili novomisnika. Prvu sv.misu prikaže Bogu studena 4. Pokojna 
mila majka moja, koja je kao enga prisustvovala mladoj misi, pripoviedala mi, 
kako je novomisnika u svojih dvorih pred svima gostima stric Albert zagrlio 
ovako govoreći: "Ive moj! napreduj u naucima kao dosad, prigrli svećeničke 
krieposti, pa će ti zlatan lanac krasiti grudi tvoje." A Aljmašani starci još i danas 
pripoviedaju, kako je biskupu Ivi konsilijar Albert već o mladoj misi liepu 
budućnost proricao. 

Duhovna oblast našeg novomisnika odredi za kapelana u Čantavir, odkud 
za kratko vrieme u Kalaču ode na poziv nadbiskupa Petra Klobušicki, gdje je 
1840. postao bilježnikom, ujedno arhivarom u nadbiskupskom dvoru. 

U Kalači se samo tri godine zadržavao, kada je posljednje godine i službu 
tajnika obvršivao nuz biskupa Girka, namjestnika nadbiskupskog, a kasnije 
pečuvskog biskupa. God.1842. na molbu patronata od 14.veljače bude 
izimenovan župnikom bogate aljmaške plebanije. 

Preda mnom stoji molbenica Antunovićeva za aljmašku župu zajedno sa 
preporukom pokroviteljstva, koja ovako glasi: "Mjesto župnika aljmaške obćine 
izpraznivši se smrću naslovnog kanonika i ovdašnjeg župnika pokojnog 
gospodina Martina Mihalovića. dole podpisani, kao aljmaške u našoj županiji 
ležeće obćine vlastelini, po našem, zakonima zajamčenom pravu: Častnog 
gospodina Ivana Antunovića uslied uzroka u molbenici navedenih za župnika 
predstavljamo i kao takvog za imenovanje preporučujemo. Aljmaš 1842. veljače 
14.dana. Josip Rudić, Šišković, udovica Nemetszeghy rodjena Julia Vermeš, 
Kalor Rudić, Fabijan Vermeš, Antun Kovačić, Franje Kovačić, Antun Rudić, 
Albert aljmaški Antunović, udovica Koronay rodjena Ludovika Štrobel, Kalor 
Antunović, udovica Antunović rodjena Marija Sučić, Mate Rudić, Josip 
Antunović, Moric Rudić, za Daniela Rudić Antun Kovačić." 

Ovdje se započima nov djelokrug našeg pokojnika. On se sa svim posveti 
svojem stadu. Znajuć, da na mladjima stoji sviet, osobito je škole na srcu imao, 
zato uvede podučavanje odrastlih. Momci i djevojke sve tri narodnosti Lij. 
Bunjevci, Magjari i Niemci svake nedjelje poslie velike mise, odnosno prije 
večernje u školu su dužni bili ići, gdje ih on skupa sa kapelanima podučavao u 

vjeronauku i ostalim naucima. Ovakvim postupanjem dostigne, da je Aljmaš 
mirnom, radenom obćinom postao. 

Nije tu bilo, neima ni danas narodnostnih prepiraka, ni razmirica. On 
vam je svaki dan s kapelanima u ispoviedanici sjedio, čekajuć skrušene vjernike. 
Nije čudo, što se Aljmaš u ćudorednom pogledu preporodio, a pokojni Josip 
barun Rudić govoreć jedanput o aljmaškom parohu Antunoviću ovako se izrazi: 
"Uviek sam uvjeren bio, da svećenik župnik najviše može doprinieti sveobćem 
blagostanju svojih vjernika; znao sam, da jedan bogobojeći pop jest velika vlast, 
a u ovom mojem osvjedočenju učvrsti me moj Antunović, koji je za kratko 
vrieme cio Aljmaš priveo na dobro tako, da ja u njemu veliku radost nalazim." 
Pa zaista, nanese li put koga kroz Aljmaš, svagdje će viditi uspomene 
Antunovićeve duhovne revnosti. Liepe školske zgrade, obćinska bolnica, mnogi 
kameniti križevi, čista ukusna crkva, kalvarija, kojoj slične u velikoj okolici naći 
nećeš, na koju je on sam sabirao milodare, to je sve za njegovog župnikovanja 
priskrbljeno. 

Marljivi, revni, oduševljeni duhovnik 1851.g. bude vicearhidjakonom 
bačaljmaškoga okruga imenovan, te kao arhidjakon svoje djelovanje na toliko 
razvio, da je tako rekuć prvakom svećenstva postao. Mimogred ćemo jošte 
naspomenuti, da on premako je svojim duhovničkim dužnostima najsviestnije 
odgovarao, uvijek je znao naći vremena, da za obći interes Bačke radi i čini. Nije 
bilo važnih pitanja na dnevnom redu u Somboru, a da Antunović nije u 
skupštini bio. Mnogo puta se kao vodja isticao, a sudruzi svećenici ponosili su se 
s njime. Razgledajuć njegove bilješke, nadjosmo više opazaka, koje županijska 
pitanja razjašnjivaju. Na županijskim sjednicama kada je rieč uzeo, divili su mu 
se, kako je najzamršenija pitanja riešio. Velik je ugled imao ne samo kod 
popova, nego i kod svjetovnjaka, te samo zato se moglo sbiti, da su ga 
1861.godine - onda već kaločkog kanonika - za privremenitog podžupana 
izabrali, te kao ovakav bude predsjednikom županijske skupštine i krasnim 
govorom pozdravi novoimenovanog *upana Josipa baruna Rudića. Malo smo 
ljepših govora čitali od onog Antunovićevog, s kojim slavi svićajuću zoru novog 
ustavnog života. "Poviest, koja prošlost naroda pred oči sadašnjih potomaka 
stavlja, - ovako govori en - ja 1atram gradjanskom objavom tajna Božje 
providnosti, iz ove mudraci javneva života mogu viditi volju onog mogućnog 
gospodara, koji i svemiru granice stavlja." 

God.1859. na preporuku radbiskupa Kunsta, koji ga je u veliko cienio, 
osobito ljubio, bude kalačkim kanonikom imenovan, te tako ostavi Aljmaš u 
najljepšoj muževnoj dobi, gdje je 18 godina plodonosno djelovao. I u svojoj 
starosti radostno se spominjao onih dana, koje je kao paroh proveo. Ako je 
koga put i" Aljmaša u Kalaču odneo, taj nije propustio, da se ne pokloni 
"Gospodinu Ivi", kao što su ga Aljmašani zvali. On sam ovakvim prigodama kao 
da se pomlađio, razpitivanju nije bilo ni kraja ni konca; ta nije ni čudo, on je 
svoje vjernike u glavu poznavao i izvanredno ljubio, a tomu i sam izraza dade u 
svojim novinama s ovima 1iečima: "Aljmaš je ono mjesto, u kom sam 

najplodnije dane mojeg vicka proveo, nije čudo, dakle, što u starijem dobu tako 

se osjećam, kada u njeg stupim kao da mi se misli većma podižu, a srce većma 
prama rodu zastruji." 

Ali prije, nego što bi dalje pratili Antunovićev život, povratit ćemo se 
godini 1848. kada je grozna buna buknula. Nedavno sam čitao knjigu o 
južno-ugarskom prevratnom ratu medju Magjarima i Srbima. U ovoj knjizi 
vješti pisac Thim navadja, kako je Antunović tobož u zatvor bačen bio kao 
suprotnik Košutha, a pristaša Jelačićev. Možemo odlučno izjaviti, da je ova 
tvrdnja doslovce neistinita. Tko je poznavao našeg starog Rodoljuba, taj znade, 
da je on, premako veliki prijatelj slobode i borioc za istu, ipak protivnik svakog 
prevrata. On se 1848.god. sasvim svojem sv.zvanju posvetio, al pačao se nije. 
Istina je, da on nikad nije odobravao Košuthova načela, ali ni to neda se zatajati, 
da se ni u Jelačićeve poslove nije miešao. Ovo za potvrditi, dosta nam je samo 
onako površke zagledati u djela njegova, no al' imamo jednodobnih svjedoka, 
dapače njegovih prijatelja, koji su začuđeni pitali: "Ama gdje je ta tavnica, gdje 
je Antunović robovao?" 

Povratimo se sada u Kalaču, kamo se je već kao novoimenovani kanonik 
preselio, gdje mu s novim oblikovanjima nov djelokrug dopao. Godine 1861. 
bude izabran dekanom, ravnateljem kaptolskih dobara, te u ovom dostojanstvu 
proizvede urbarijsku razdiobu na veliku korist podanika. 1863. svibnja 16. 
zahvali se na ovoj časti. uzroke odstupa navede u obširnoj gazdalučkoj razpravi 
na biskupa Ivana Nehibu. 1863. postane opatom, 1866. bačkim prepoštom, 1875. 
velikim prepoštom, a 1876. naslovnim bosonskim biskupom i tako velikašem 
magjarskim, kao ovaki jedanput je bio na saboru, kada je proti vladinom 
predlogu glasovao o zloglasnoj kršćansko-izraelskoj ženidbi. U Kalači na 
družtvenom polju njegova je osoba obće uvažavana, tako oko osnovanja prve 
kalačke štedionice mnogo se trudio i sve do smrti svoje bude članom ravnajućeg 
odbora, gospojinskom družtvu osnovanom za podpomaganje ubogih i nemoćnih 
on je bio sve i sva, a na ovu je svrhu ogromne svote žrtvovao; jedno djelo 
magjarskim jezikom napiše, a predplatnike pozove, da cienu knjige na 
blagajnicu družtva pošalju. Kao kanonik bijaše od najobljubljenijih muževa u 
cieloj nadbiskupiji, zato župnici 1864.god. prigodom njegove teške bolesti 
svojevoljno odrede za njegovo oporavljenje javne molitve. U ovoj bolesti dvorila 
ga majka starica, koja je uz njega živila do 1874. kada u 86. godini života umre. 
Tvrdo, sveto je njegovo uvjerenje bilo, da mu je Bog po molitvi mile majke na 
posredovanje Blažene Djevice Hajoške Gospe zdravlje povratio. Zato na kip 
Blažene Djevice u Hajošu stavi svoj lanac i opatski prsten, koji uresi i danas 
svjedoče njegovu živu vjeru. Hiljade potroši od ovoga vremena na hajošku 
Crkvu, kalvariju itd. a sve tako potajno, da osim mjestnog župnika nitko nije 
znao. Pisac ovih redaka je 1877.g. u proljeću mjeseca ožujka nosio u Hajoš po 
pokojniku nabavljeno ruho za kip blažene Gospe, koje su na 500 forinti 
procienjivali. 

Još ćemo koju da progovorimo, da dokažemo šta je i koliko je pokojnik 
na književnom polju za svoje Bunjevce i Šokce žrtvovao. Prije svega stavimo 
Pitanje, što je njega ponukalo, da se pred svoju starost knjigi i teškoj zadaći 

uredjivanja, izdavanja novina posveti? Jedino neizključivo ljubav roda 
bunjevačko-šokačkog i težnje za njegovim blagostanjem. Ne tajimo, neki 
ozbiljni muževi govore: ništa drugo no prkos, uvrieda, pohlepa za slavom, 
biskupijom itd. i Bog te pita kakve malenkosti nabrajaju. Ja mislim, svi oni, koji 
su srećni bili našeg dragog, starog Rodoljuba poznavati, nasmijati će se na 
ovakove primjetbe. Liepo je odgovorio pokojnik sam jednom subotičkom 
novinaru, svojem protivniku u 40. broju "Bunjevačkih i šokačih novina" od 
1871.g.: "Što se tiče moje osobe, veli Antunović, koji me poznaju, da znadu, ja 
ne o toj, već o stvari milujem razgovarati. Silu mi je žao, što sam umoran to 
danas činiti. No, kad je već tako, smijem bez stida očitovati, da su kod mene 
popovskim kruhom više njemačke i magjarske djece hranjene, nego bunjevačke. 
To sam kadar gospodinu profesoru posvjedočiti. Što se mojih težnja tiče, to 
neka g.profesor bude uvjeren, da bi ja, kad bi mi tako vrlo na srcu ležala 
biskupija, sigurno drugo polje tražio i valjda našao, da ju zadobijem... pravdi za 
svjedočbu izjavljam, da ja g.profesora ne smatram za Magjara, jer ja ove 
prijatelje od ranog djetinjstva poznajem, s njima sam i zla i dobra mojeg vieka 
proveo, al medju Magjarima tako surovog pokrovca i grubijana niesam našao." 
Neka nam indi sam biskup odgovori zašto je on novine pokrenuo. 1869.god. na 
Veliku Gospojinu razasla poziv na Bunjevce i Šokce za utemeljenje pučkih 
novina, u kojem medju ostalim ovako piše: "Mene je prava Bunjevka rodila i 
zato donle neću da vjerujem, dok se ne osvjedočim: da i vi blagog ovog naroda 
sinovi, koji ste na prsih Bunjevaka i Šokica odhranjeni, otaca vaših trudom i 
krvavim znojem izučeni, žestoku bol ne osjećate, kad gledate, gdje oni vaši 
rodjaci, na čijih ramenih ste se na jedan ili drugi odličan svjetovni il' crkveni 
stališ uzdigli: u neznanstvu čame, brojem i imovinom se gube, jer neimaju tko bi 
jim knjige znanstva sadanjeg svieta otvorio i nauku potrebnu udielio, da se 
njihova liepa narav razvijava... Braćo mila, svanulo je, neka je dakle kraj 
neplodnoj tužbi, nastao je dan i pozivljemo se svikoliki, u kojima još 
bunjevačka, šokačka krv vrije, da se sdružimo, snagu i svu našu silu sjedinimo i 
narod naš od sigurne propasti izbavimo, a na onog, koji bi se iz ovog narodnog 
posla izvukao, na sve grlo vičemo: da ga nije mila Bunjevka, Šokica svojim 
sladkim mliekom dojila, već nemila Turkinja odgojila." Poziv ovaj po cieloj 
domovini probudi veliku pozornost. Jedni su se od srca radovali, osobito prosti 
Bunjevci. Spominjem se dobro, a tomu je danas sutra 20 godina, kako su se naši 
stari radovali, slušajuć nas čitati "Poziv" od Bene Petrekanić učitelja u školi 
dobiven, da će i Bunjevci novine imati. A drugi Nebunjevci čudom se čudili, 
kako da ugledni Antunović kanonik uredjuje list za - Bunjevce i Šokce. Bojali se 
zar da će jednim pravcem ići s pretjeranim vodjama gdjekojih narodnosti. Tko je 
pročitao kanonikov poziv bunjevačkim i magjarskim jezikom tiskan, koji su 
poznavali njegovu miroljubivu narav i poznavali slavnu prošlost, ti su znali, da 
on ništa drugo ne želi, no prosvjetu razprostirati medju Bunjevcima i Šokcima, a 
bez da bi mu na kraj pameti bilo ove buniti, ta on je vieran sin svoje ugarske 
domovine i vladalačkog doma. Našlo se Bunjevaca takodjer, koji su mu 
predbacivali da on kani Bunjevce posrbiti. Ali pokojni hrabro, odrješito pobije 

sve spletkarije ovih u otvorenom pismu na duhovnika Ivana Palić, koji se nije 
sporazumio s pravcem bunjevačkih novina. Ivan Palić, daroviti svećenik, revan 
POp, vrli rodoljub - kao što mi Bunjevci kažemo - pošten do kraja, sukobi se sa 
starim Rodoljubom, ali ako tko proštije Antunovićev list, nije moguće, da mu 
ime s počitanjem ne spomene. Što reče, ne poreče! List se pojavi 1870.god. na 
dan sv.Josipa. Zaista uvjerit se moraš o svetosti njegova podhvata, pročitaš li 
prvi broj: "Buduć da je čista moja nakana ko ono sunce, koje s vedrog neba sjaje, 
da ograni, oživi, razjasni sve polje, nadam se, da će me okriepit ruka svemoguća i 
uza mene će stati sva braća, u kojih srdca ljubav naroda gadna sebičnost ugušila 
nije." I skupilo se liepo jato, mi ovdje spominjemo samo nekoje od glavnijih 
Bunjevaca suradnika: pop Blaž Modrošić, pop Josip Mandić, s početka gore 
hvaljeni Ivan Palić, fra Stjepan Vujević, fra Lipovčević, Ambrozije Šarčević, 
Augustim Mamužić, odvjetnik, Beno Petrekanić i Gavro Mrković-Dželatov, 
Stjepan Grgić (Krunoslav). Antunović je uredjivao novine 5 godina s velikim 
troškom, al' još većim trudom, kada oslabljen u tielu preda umnom svećeniku 
Pečuvske biskupije, Blažu Modrošiću. 

Premako se i okanio uredjivanja, al zato mu pero zahrdjalo nije, jer od 

ovog vremena tako rekuć jedno za drugim izlaze njegova djela. "Poučne iskrice", 
ut po Italiji izdade za urednikovanja; poslie "Slavjan" i "Odmetnik", "Bog s 
viekom" ogromno djelo, koje još kao župnik poče sastavljati. Kada je ovo 
djelo izdao, Uzoriti Nadbiskup Haynald u krasnom listu pohvali njegov rad i 
nabožna nastojanja. "Čoviek s Bogom" molitvenik. "Naputak" je polemična 
knjiga proti nazarenizmu. "Razprava o podunavskih Bunjevci i Šokci" 
povjestničko djelo. Magjarska djela "Fćny es Arnykćpek" u kojem je svoja 
načela i nazore o svećeničkom zvanju i djelovanju uložio. "Kalocsa v4ros 
fćnykćpei". U rukopisu su samo dva djela, aPveoma zanimiva, u jednom opisuje 
županiju Bačku s mjerodajnim krugovima pod naslovom "Bariša Kitković", bivši 
župan bački u prvoj polovici 19. vieka, a drugo "Oblik Subotice grada". Ima još 
više što većih, što manjih razprava o dnevnim pitanjima. Bojim se, da se je poslie 
smrti više vriednih stvari što zabacilo, što nehotice uništilo s onim spisima, koje 
je on odredio, da se odmah poslie smrti uništiti imaju. 

Evo vam, dragi moji, na brzu ruku sastavljena"životopisa našeg najvećeg 
dobrotvora! Preostaje, da vam koju o osobi našeg oplakanog pokojnika 
progovorimo. 

Ivan pl. Antunović vam je bio svećenik pravi skroz i skroz i zato su ga 
poglavari u sjemeništu za ugled stavljali mladjem naraštaju. Vidili smo 
svjetovnih učenjaka, koji niesu bili s njim jednomišljenici u političkim 
pitanjima, koji su njegov književni rad osudjivali, ali su se suznim očima 
spominjali njegove darežljive desnice, u zviezde kovali svećeničke mu krieposti. 
Izprva mislio si, da je odviše strog. Samo kad si srećan bio više put se s njim 
razgovarati, onda si se osvjedočio, da u suhom, omršavom ticlu plemenito srce 
kuca. Siromahe je od srca ljubio i uviek prigrlio: njegova je kuća uviek otvorena 
bila, blaga mu desnica mnoge nemoćne utješila; izuči sam on oko 200 ubogih 
djaka Bunjevaca, kao Magjara i Niemaca. muž velike izobraženosti proputovao 

je cielu srednju Europu; govorio je osim materinskog i magjarskog jezika 
klasičnog latinski, njemački, francuski, talijanski, a ponešto i slovački. 
Posljednjih godina - mislim 1881. uputi se u Hrvatsku, Dalmaciju i Bosnu, 
Hercegovinu i Crnu Goru pohoditi. Ovaj put putuje pod pseudonimom, nigdje 
al' nigdje se očitovao nije i oni, s kojima je u dodir došao, ni ne slutiše, da s 
glasovitim Antunovićem govore. Tako u Zagrebu pohodi historike Tkalčića i 
Franju Rački, sve prvake političkih stranaka; u Bosni potraži biskupa fra 
Paškala Vujičića i glasovitog pjesnika fra Grgu Martića, zapoviedajućeg 
generala i civilno-gradjanskog upravitelja Desseffy-a, a nigdje se nije očitovao. 
U Dalmaciji dodje u veliku nepriliku, jerbo ga tamo spozna na kapitulu 
franjevaca neki redovnik, ali ga za vremena zamoli, da ga ne oda, a to je sve iz 
skromnosti i poniznosti bivalo. 

Pa kao što je uviek ponizno živio, takim se htio i poslie smrti pokazati. Po 
vlastitoj želji, položeno mu tielo u jednostavan drveni mrtvački sanduk, te u 
siromačkoj raki uz svoju ljubljenu majku čeka uskrsnuće mrtvih. Značajno je, da 
je jošte za života zabranio, da mu se ta raka još ni s drvenim letvama ne smije 
ograditi. Svet je život živio, svetom smrću Bogu se moleć izdane! 

Na koliko je obljubljen bio u Kalači, to se je na pogrebu vidilo. 
Očevidnici govore, da veličanstvenijeg pogreba pored sve jednostavnosti nije 
bilo u Kalači. Prosti narod, kojeg je najvećim dobročiniteljem bio, naglas je 
plakao. Svi uredi i zavodi: gymnasija, preparandija, duvne, osnovnih škola 
učenici, svi su izpratili do hladna groblja velikog prijatelja mladeži. 

Spomenuti je vriedno, da novine, koje su ga za života često napadale, o 
smrti njegovoj sve su pripoznavale velike vrline i krieposti. U vladinom listu 
"Nemzet-u" krasno, ganutljivo je pisao o pokojniku Edmund Gajary, zastupnik 
kalački, a magjarska novina "Bačka", koja u Somboru izlazi, te se zvaničnim 
glasilom županijske oblasti držati može, zaista veličanstveno se spomenu 
Antunovića na prvom mjestu, njega "bivšim vodjom", "velikanom" nazove. 

Veliki svećeniče! tvojoj uspomeni su posvećeni ovi redci, sa suzama u 
očima smo pratili tvoj plodonosni život. Moli kod Boga - kuda si polag tvojih 
izvanrednih krieposti - vjerujemo - već prispio, za tvoj bunjevački i šokački rod, 
da na duhovnom i tvarnom polju napreduje, da marljiv, napredujući bude, da 
vjeran ostane uviek sv.božanstvenoj vjeri, Kralju, Domovini, kao što si ti bio! 
/234.-244. str./ 


(GRAĐA 
za povijest književnosti hrvatske 
Na svijet izdaje 
JUGOSLAV. AKADEMIJA ZNANOSTI I UMJETNOSTI 
knjiga 2. (234.-244.str.) 
Skupio i uredio 
MILOVOJ ŠREPEL 
u ZAGREBU, 1899. ) 

Bela Gabrić 


NAPOMENE UZ DOKUMENTE IVANA 
ANTUNOVICA 


Uredništvo Zbornika "Ivan Antunović" je odlučilo da objavimo 
dokumente, to jest pozive i neke članke Ivana Antunovića, koje je objavio na 
početku svoje preporodne i prosvjetne djelatnosti među Bunjevcima i ŠiaiNa 
u Ugarskoj (u Mađarskoj). 

Na to su nas podstakla tri razloga : Prvo, svi ti dokumenti Ivana 
Antunovića sasvim su nepoznati našoj široj javnosti. Drugo, to su svjedočanstva 
o tom prošlom vremenu. Možemo doznati što je Ivan Antunović mislio o 
pojedinim političkim i kulturnim pitanjima s kojima se njegov narod susretao u 
to vrijeme. Treće, na Znanstvenom skupu o Ivanu Antunoviću u Subotici 18-19. 
XI 1988. god. nisu obrađene njegove političke ideje i tome mogu pomoći 
dokumenti koje sada objavljujemo. 

O svim aktualnim i važnim političkim pitanjima I. Antunović je imao 
svoje mišljenje i prijedloge za rješavanje. Ali, i on je bio dijete svoga vremena pa 
je mogao pisati samo u skladu sa mogućnostima pred kojima je stajao i koliko 
je znao obzirom na rezultate nauke toga doba. Zato treba stalno naglašavati da 
pojedine ideje i misli I. Antunovića su svjedočanstva toga vremena i ne mogu se 
razumjeti izvan tih okolnosti. 

I. Antunović je zastupao takve političke stavove kakve je u tim političkim 
prilikama jedino mogao iznostiti i ne možemo ih razumjeti i shvatiti ako ne 
znamo sve što ih je uvjetovalo, jer o tome su zavisne. 

Zbog toga su neke političke ideje i mišljenja 1. Antunovića tokom 
proteklih sto godina izgubile svoju vrijednost i važnost, ali sve ono što je pisao o 
odnosima među Slavenima i između pojedinih naroda uvijek je aktualno. 

O svemu tome današnji čitatelj će lako moći donijeti svoj sud. 

To možemo reći o političkim idejama I. Antunovića, ali on je u svojim 
pozivima i člancima iznosio ideje i mišljenja koja imaju trajnu i neprolaznu 
važnost i vrijednost sve do naših dana. To su ideje o čuvanju narodnog jezika i 
narodne samobitnosti da bi narod mogao ostvariti svoju slobodu, a to će postići 
prosvjetom. To je ćirilometodske misao koju je i Katolička crkva prihvatila kao 
osnovni stav na Drugom vatikanskom saboru. 

Da bismo lakše shvatili i razumjeli pojedine misli i ideje I. Antunovića, 
moramo upoznati političke prilike u cijeloj Austriji u čijem je sastavu, uz druge 
pokrajine, tada bila i Ugarska (Mađarska) zajedno sa Hrvatskom. 

Austrija je bila stalno razdirana nacionalnim suprotnostima i političkim 
sukobima. To ima korjene i uzroke u dalekoj prošlosti i u povijenim zbivanjima. 

Ali, zbog ograničenog prostora ovog prikaza ne mogu ići u ta objašnjenja, 
nego zadržat ću se samo na upoznavanju 19. stoljeća kad je 1. Antunović stupio 
na pozornicu povijesti svoga naroda. 

Bečki carski dvor je želio učvrstiti centralističku vlast koja je imala za 
osnovu i cilj germanizaciju u cijeloj velikoj Austriji što je stvorena na Bečkom 
kongresu 1815. god. poslije poraza francuskog vojskovođe Napoleona. Austrija 
je dobila Lombardiju i Veneciju (u Italiji), Dalmaciju i Dubrovnik. 

Međutim, ta austrijska politika izazvala je otpor i buđenje nacionalne 
svijesti kod svih naroda u okviru velike Austrije. Zbog toga su Bečki dvor i vlada 
doživljavali niz neuspjeha. Pokazalo se da država, koja se oslanja na nasilje, 
nema čvrste temelje i prvi politički potres pokazat će njenu slabost. 

Prvi velik poraz Austrija je doživjela u Italiji. Ušla je u rat s Francuskom i 
Italijom zbog Lombardije. Austrijska vojska je pobijeđena kod Solferina 24. VI. 
1859. god. i tim porazom izgubljena je ta pokrajina. 

U opasnosti od daljih političkih potresa, austrijski car Franji Josip je 
smijenio ministra Alexandra Bacha i ukinuta je apsolutistička vlast (tj. Bachov 
apsolutizam). 

Carski dvor je činio razne pokušaje da riješi pitanje unutarnjeg uređenje 
države. Osnovao je Carsko vijeće, objavio je "Oktobarsku diplomu" (20. okt. 
1960.) i na zahtjev Ugarske ukinuto je Srpsko Vojvodstvo i Tamiški Banat (27. 
XII. 1860.), izdat je carski "Februarski patent" (26. feb. 1861.). Sve je to imalo za 
cilj da dođe do novog državnog političkog uređenja, ali sa Ugarskim saborom, 
gdje je vodeća ličnost bio Ferenc Deak, nije došlo do sporazuma, jer su još 
uvijek bile jake centralističke snage na bečkom dvoru i vladi. Tako je rješenje tih 
pitanja opet odloženo. 

Poslije nekoliko godina Austrija je doživjela nove dane iskušenja. Našla 
se u novoj opasnosti, jer je došla u sukob s Pruskom zbog rivaliteta tko će imati 
veći utjecaj među ujedinjenim njemačkim pokrajinama. 

Do ratnog sukoba s Pruskom došlo je 3. VII. 1866. god. kod Kraljičinog 
Gradca u Češkoj. Austrijska vojska je pretrpjela poraz i osim gubitka Venecije 
car se morao odreći svakog miješanja u pitanja ujedinjene Njemačke. Vodeću 
ulogu u tim pitanjima preuzela je Pruska. 

Da se politički potresi ne bi dalje širili, bečki dvor i car Franjo Josip opet 
su poduzeli sve da riješe pitanje političkog uređenja države. Između ideja o 
federaciji i o dualizmu, u bečkim vladajućim krugovima pobjedila je idaja o 
dualizmu, tj. podjela države na dva dijela. Ako se mora podijeliti vlast, neka to 
bude sa Mađarima, a ne i sa ostalim Slavenima u državi. 

Car je pozvao na sastanak mađarskog političara Ferenca Deaka i s njim 
se dogovorio da će biti sazvan Ugarski sabor u Požunu (danas Bratislava). Sabor 
se sastao 19.X1.1866. god. da raspravi o svim političkim pitanjima državnog 
uređenja. 

Poslije duge rasprave između Deakovih liberata i radikalnije "48-maške 
stranke" Ugarski sabor je prihvatio nagodbu s Austrijom i svojim članom 

X11-1867. razlikuje zemlje krune sv. Stjepana i zemlje carevine Austrije. 
Stvorena je nova državna zajednica: Austro-Ugarska Monarhija. 

Svaka skupina čini samostalnu državu sa zasebnim parlamentom, 
zasebnom vladom i zasebnim zakonodavstvom i upravom. Zajednički im je 
vladar (personalna unija). Austrijski car je mađarski kralj. Zajednički su im 
vanjski poslovi s diplomatskim i trgovinskim zastupanjima u stranim državama. 
Zajednička im je vojska sa mornaricom, zajedničke su finansije, tj. novčana 
sredstva za pokriće zajedničkih poslova, koje kontrolira odbor, sastavljen od 
delegata austrijskog i ugarskog parlamenta. 

U okviru Austrije bila je Češka, Galicija i Slovenija, Dalmacija i 
Dubrovnik. U okviru Ugarske bila je Slovačka, Erdelj, Hrvatska i Slavonija. 
Ugarska je bila obavezna da sklopi posebnu nagodbu sa Hrvatskom, koja je bila 
u personalnoj uniji s Ugarskom, ali je imala svoju posebnu autonomiju, svoga 
bana i Sabor. 

Car Franjo Jopis je okrunjen za ugarsko-hrvatskog kralja bez delegata 
Hrvatskog sabora, jer još nije bilo riješeno pitanje odnosa između Hrvatske i 
Ugarske. Predsjednik mađarske vlade bio je grof Gyula Andr4ssy (Julije 
Andraši). 


2 


Tako smo u ovom prikazu povijesnih zbivanja došli do vremena Ivana 
Antunovića. 

Austro-ugarskom nagodbom 1867. god. Mađari su doživjeli ostvarenja 
svojih stalnih želja, dobili su svoju državu. To je praćeno velikim oduševljenjem 
i veoma snažnim nacionalnim pokretom. Mađari su dobili svoju državu koju su 
veoma davno izgubili poslije bitke kod Mohača 29. kolovoza (augusta) 1526. 
god. kada je mađarska vojska bila pobijeđena od turskih osvajača, a poginuo je 
mađarski kralj Ljudevit II. (Lajos 1I.). Veoma dugo trajao je san i želja Mađara 
o obnovi svoje države. Mnogo je palo žrtava u bunama i borbama za slobodu 
domovine. 

U obnovljenoj mađarskoj državi poslije austro-ugarske nagodbe želila se 
ostvariti zamisao i ideja da svi bez obzira na svoj jezik i porijeklo budu jedan 
"politički narod". 

To bi značilo negaciju samobitnosti i opstojnosti pojedinih naroda u 
okviru Ugarske. Ta ideja izazvala je otpor kod tih naroda. Počelo je pojačano 
buđenje nacionalne svijesti Slovaka, Rumuna, Srba i Hrvata u Ugarskoj. 

Tu opasnost su osjetili i rodoljubi među Bunjevcima i Šokcima. Uz druge 
poznate ličnosti, osobito se svojom probuđenom sviješću o političkoj opasnosti 
za svoj narod isticao Ivan Antunović. 

On je roden 19. VI. 1815. god. u Bačaljmašu (sada u Mađarskoj). 
(Antunovićev život i kulturno-prosvjetni rad kao narodnog preporoditelja 
prikazan je u Zborniku "Ivan Antunović" br. 1. Subotica, 1990.). 

U doba stvaranja austro-ugarske nagodbe 1867. god. I. Antunović je imao 
52 godine. U naše vrijeme često se postavlja pitanje: "Šta je posebno utjecalo na 
I. Antunovića da u svojim poodmaklim godinama počne tako veliku djelatnost u 
borbi za zaštitu političkih i kulturnih prava svoga naroda u tim burnim i 
presudnim godinama?" 

U odgovoru na to pitanje možemo smatrati kao sigurno da je to bio 
utjecaj ideja đakovačkog biskupa Josipa Juraja Strossmayera s kojim je bio velik 
prijatelj. 

Uz to je presudan utjecaj imao i hrvatski nacionalni preporod koji je u 
Antunovićevo vrijeme imao svoj vrhunac na zasjedanjima Hrvatskog sabora u 
Zagrebu 1861. god i 1866. god. kada se raspravljalo o političkom uređenju 
države i o odnosu prema Austriji i Ugarskoj. 

I. Antunović se dopisivao s biskupom J.J. Strosmayerom i s drugim 
poznatim ličnostima, pratio je politička zbivanja u Hrvatskoj čitajući pojedine 
novine. Također je pratio tokove kulturnih aktivnosti. Sve to ga je podstaklo da 
ion krene tim putem. 


4. 


JJ. Strosmayer i Narodna stranka bili su nastavljači ideja narodnog 
preporoda koji je nastao u Hrvatskoj pred stalnom opasnošću sa sjevera, od 
germanizacije i mađarizacije. Zato je u toj opasnosti ponikla misao da je 
potrebno okrenuti se jugu da dođe do ujedinjenja, tj. da se ostvari ujedinjenje 
Južnih Slavena. 

Kojoj povijesnoj ličnosti možemo Pripisati zamisao tih ideja, ne možemo 
točno odrediti, jer se te ideje javljaju u dalekoj prošlosati. 

Uloga J.J.Strosmayera i NArodne stranke bila je veoma važna u 
Hrvatskom saboru 1861. i 1866. kada se rješavalo o političkom uređenju države i 
0 odnosu prema Austriji i Ugarskoj. 

Hrvatski sabor je nakon svih neizvjesnosti i nepovoljnih okolnosti 
Prihvatio 24.IX.1868.god. hrvatsko-ugarsku nagodbu kojom su određeni odnosi 
te dvije političke zajednice. JJ.Strosmayer je ostao vjeran Me eno 
jedinstva, nastojeći širiti i čuvati baštinu slavenskih učitelja sv. Cirila i Metoda. 

Tada je na hrvatsku političku pozornicu stupio i Ante Starčević i njegova 
Stranka prava koja je imala velik utjecaj u daljem političkom životu. 

U takvim okolnostima možemo slijediti i razumjeti ideje I. Antunovića s 
tom napomenom da on često prelazi u sveslavenstvo (tj. panslavizam). To 

možemo vidjeti u njegovim knjigama, a osobito u brojnim člancima. O tome se 
može navesti mnoštvo citata, od kojih su ovi posebno zanimljivi: 

"Vječna Tebi hvala, dobri Bože, što me je majka slavenska rodila. Ta, da 
me je druga dobra majka rodila bila, nikada toliko radosti djetinjstva ne bih 
uživao." (Slavjan", 16. str.). 

Kad govori o Slavenima, I. Antunović kaže: 

"Usliši, Bože, molbe naše te sve Slavene u ovom uvjerenju okriepi i 
ujedini, da među njim razdori u vjerskom djelovanju prestanu, ne bi li se prije 
osnažili, probudili, okriepili i sve svoje sile složili da tako narod svoj, koji silna 
liepa svojstva posjeduje, k žuđenoj prosvjeti privedu, da već jednom ne službuje, 
već sam sobom kao vriedan član ljudske obitelji upravlja." ("Slavjan" 112. str.) 

"Daj Bože, da se jednom izmire, bratski zagrle i sve svoje sile napnu na 
odklanjanje svih onih zaprekah, koje razdvajaju jednorođenu braću!" 
("Razprava..." 7.str.) 

"Oj, siromašni Slaveni! Zar je tvojom sudbinom postalo samo krv svoju 
da prolivaš, a u miru da se do zemlje grbiš?" ("Razprava..." 75. str.) 

"Neka si otaru oči te vođe i razgledaju okolo sebe po ruševinah i 
Paljevinah i lješinah pa neka upoznadu da li se nismo dosta već mrzili?" 
("Razprava..." 149. str.) 

"Ovakvom stanju Slavena ne može se nitko radovati, nego samo 
najogorčeniji njegov zlotvor. On nas neće svitovati i opominjati da ovo da 
nastojimo ovo ukloniti i truditi se povoljnije opraviti." ("Razprava..." 168. str.) 

"Svaki Slaven, komu srce nije ozliđeno gorčinom žuči mržnje, taj će 
poželiti ujedinjenje. Svakom Slavenu mora da probije glavom misao da se 
blagostanje širi i tvori ujedinjenjem, a razdiljenjem krnji i uništuje." 
("Razprava..." 174. str.) (O tim idejama vidi u knjizi dr Matije Evetovića: "Život i 
rad biskupa Ivana Antunovića", Subotica, 1935. 226-235.str.) 

"LAntunović je u pravom smislu riječi narodni prosvjetitelj i učitelj 
Bunjevaca i Šokaca. Što je Hrvatima Strosmayer, Slovencima Slomšek i 
Istranima Dobrila, to je nama Bunjevcima i Šokcima biskup I.Antunović. Nema 
nijedne grane znanosti u kojoj on nije dao pouke i dobrog savjeta svome 
zaboravljenom rodu. Tko temeljito pročita njegova izdana i neizdana djela, 
lako se može uvjeriti da je LAntunović bio dobro upućen u teologiju, filozofiju, 
pedagogiju i estetiku, u pravo i narodno gospodarstvo, u nauku o finansijama, 
narodnu ekonomiju i zadrugarstvo, u prirodne nauke i domaće ljekarstvo, u 
poznavanje zakonodavstva i pravnih nauka, u politiku i sociologiju, u kiparstvo, 
slikarstvo i graditeljstvo. Jednom riječju, Antunovićev um je bio prava 
enciklopedija znanja i umjetnosti. Čovjek svestrano naobražen i sve što je znao 
napisao je za narod i mogao je, uistinu prosvjetiteljem narodnim." (dr Matija 
Evetović: isto djelo, 235. str.) 

I.Antunović je prihvatio geslo biskupa J.J.Strosmayera "Prosvjetom 
slobodi". To znači ako jedan narod želi postići slobodu, on će to postići pomoću 
prosvjete. Ako narod nije prosvijećen, ne umije se boriti za slobodu i nije 
sposoban prihvatiti je. 

Zato je I.Antunović sav svoj rad, sve svoje knjige i brojne članke posvetio 
prosvjećivanju svoga naroda koji je u to doba bio u općoj zaostalosti. I njegova 
književna djela (pripovijest "Odmjetnik" i dr.) imaju za glavni cilj da pouče 
čitatelja i pomognu buđenju nacionalne svijesti. 

Gledajući primjere drugih naroda, želio je slijediti njihov primjer i 
njihove tekovine prenijeti svome narodu. Pratio je razvitak nauke i želio da 
njegov narod upozna i prihvati sve njene nove rezultate. 

I.Antunović je smatrao da je prosvjeta uvjet svakog napretka naroda. Da 
bi sve korisne tekovine prosvjete doprle do svih slojeva naroda, smatrao je da su 
novine najprikladnije sredstvo. 

Zato je odlučio da pokrene novine za Bunjevce i Šokce. Tražio je 
suradnike i pretplatnike. U tu svrhu objavio je svoj "Poziv Bunjevacah, Šokacah 
i Bošnjakah na utemeljenje jednog pučkog Lista", u Kalači na blagdan Velike 
Gospe, 15. VIII 1869. god. Obrazložio je ciljeve i potrebu takvih novina koje će 
narodu pomoći da upozna svoja prava i dužnosti u pogledu državnom i 
obiteljskom, jer onaj narod mora propasti koji ne napreduje u svojoj 
prosvijećenosti. 

Na kraju izražava nadu da će ovaj poziv naići na odziv, ali među onima, 
od kojih se odaziv očekivao, nije ga bilo. 

Zato ponovo upućuje dva poziva "Otvorenu knjigu" za "sve učene" i za 
"sve rodoljube" Bunjevce i Šokce, gdje objašnjava njihovu dužnost u čuvanju 
svoga naroda, upućujući im vrlo oštre zamjerke zbog nebrige za narodne 
potrebe. 

I.Antunović je bio na sastanku u Subotici, ali osim Boze Šarčevića naišao 
je na malu podršku. U tom općem političkom stanju veoma naglašenog 
mađarskog nacionalizma i kulta nove mađarske države svi su u Subotici bili 
veoma obazrivi u strahu da će netko reći kako nisu rodoljubi. To je u to vrijeme 
bila veoma opasna etiketa kojom se mogao politički uništiti svako kome je data. 
(Nažalost, znamo da svako vrijeme ima svoje etikete kojima se uništavaju oni 
koji se žele politički onemogućiti.) 

Zato I.Antunović u svojim pozivima i člancima stalno naglašava lojalnost 
prema državi da ne bi bio onemogućen u poduhvatu koji je planirao. 

U tom smislu su zanimljivi prigovori 1.Antunoviću iz Subotice i Sombora, 
koji su ovdje također objavljeni. Vidi se kako su neki naši ljudi išli do krajnosti 
u dodvoravanju vlasti pa su vidjeli opasnost za državu i tamo gdje nije postojala. 

U tim okolnostima zanimljivi su Antunovićevi opširni odgovori, koji su 
također ovdje objavljeni. Nama se s današnje distance može činiti da je 
podanička vijernost prenaglašena, ali ističemo da je iskreno rodoljublje bezbroj 
puta posvjedočeno. Glavna želja I. Antunovića bila je da svome narodu pomogne 
u novim političkim i kulturnim prilikama. 

Zbog stalnog pritiska opće mađarizacije sveukupnog javnog i kulturnog 
života bilo je veoma teško naći prave putove koji će dovesti do cilja. I.Antunović 
je te putove vidio u čuvanju narodnog jezika i u širenju prosvjete među 
narodom. 

Zato sve ove dokumente I.Antunovića, koji su ovdje u Zborniku 
objavljeni, treba prihvatiti i proučiti kao svjedočanstvo jednog vremena i 
svjedočanstvo o idejama i mišljenju našeg prosvjetitelja i preporoditelja 
LAntunovića, ali moramo znati da je i on bio zavisan od vremena u kojem je 
živio i radio. 


6. 


U doba nastanka austro-ugarske nagodbe 1867. god. u Ugarskoj su bile 
najaktivnije dvije političke stranke: 1. "48-maška stranka" (Balpđrt - Lijeva 
stranka) pod vodstvom Košuta (Kossuth) Lajoša, koji je otišao u emigraciju 
poslije poraza mađarske bune 1849. god. 2. Deakova stranka (Dećk p4rt) pod 
vodstvom Deak Ferenca, koji je imao odlučujuću ulogu u donošenju nagodbe. 

U to vrijeme Bunjevci i Šokci nemaju svoju političku stranku. O tome 
povjesničar Petar Pekić piše: "Poslije nagodbe između Budima i Beča, sazovu 
1868. god. predstavnici i starješine Bunjevaca u Subotici vijeće na kome odluče 
da će i dalje zadržati svoj nadimak "Bunjevci", jer bi nazivom svoga narodnog 
imena hrvatskoga bili izloženi progonstvu..." (Petar Pekić: Povijest Hrvata u 
Vojvodini, Zagreb, 1930. 156. str.). 

Doista, mađarska vlast je podržavala lokalne nazive naroda (Dalmati, 
Bošnjaci, Bunjevci i Šokci) i na taj način je sprečavala njihovo ujedinjenje. S 
velikim nepovjerenjem gledala je na svako političko povezivanje i suradnju s 
Hrvatskom, koja je imala svoju posebnu državnost u okviru Ugarske. U takvim 
političkim prilikama Hrvatski sabor u Zagrebu nije mogao raspravljati o 
položaju Hrvata izvan Hrvatske, jer po mišljenju mađarske vlade to nije bilo u 
njegovoj nadležnosti. 

Zbog toga Ivan Antunović i njegovi suradnici, a kasnije i mlađi 
sljedbenici nastojali su uspostaviti kulturnu suradnju sa hrvatskim ustanovama 
u Zagrebu kao što je "Društvo sv. Jeronima" i "Matica hrvatska", šireći njihove 
knjige među čitateljima u Bačkoj. 

Budući da Bunjevci i Šokci još nemaju svoju političku stranku, njihovi 
zemljoradnici i zemljoposjednici i malobrojno građanstvo su izvan gčavnih 
tokova političkog života i političkih zbivanja. 

Pojedinci su se uključili u rad nekih mađarskih političkih stranaka. Tako 
je u Subotici 1868. god. utemeljena podružnica Deakove stranke ("Subotička 
Deakova stranka" - "Szabadkai Dećk p4rt"). Neke poznatije bunjevačke familije 
prišle su toj liberalnoj stranci (na pr. Antunovići, Lipoženčići, Kujundžići, 
Maikovići, Stipići, Vojnići i dr.), jer im je poslije austro-ugarske nadogbe 
obećan mir i ispunjenje njihovih zahtjeva ostvarenjem ideje ravnopravnosti: 
Tako su oni preko te stranke željeli ostvariti svoje političke ciljeve. Kao 

zanimljivost možemo navesti da je i Ivan Antunović bio deakovac. (Ante 
Sekulić: O društvenom i stranačkom životu podunavskih Hrvata od 1867. do 
1918. Historijski zbornik, Zagreb 1988. 137. str.) 

Nekoliko decenija kasnije, kada su na političku scenu stupila braća Ago i 
Lazo Mamužić, počinje aktivnija politička borba i 1884. god. L.Mamužić je 
postao subotički gradonačelnik i na tom položaju je bio 18 godina, ali taj peroid 
spada izvan okvira ovog prikaza političkog stanja u doba nastanka 
austro-ugarske nagodbe (1867.). 


Je 


U doba nastanka austro-ugarske nagodbe (kiegyezćs - poravnavanje) u 
Mađaraskoj je samo 46% stanovništva bilo mađarskog maternjeg jezika. Dakle, 
većina nije imala mađarski kao svoj maternji jezik. U toj državi, osim Mađara, 
bilo je šest velikih narodnih grupa (Rumuni, Slovaci, Srbi, Hrvati i karpatski 
Ukrajinci) i nekoliko manjih grupa (Slovenci, Bugari, Poljaci, Česi i dr.). 

Zajednički život tolikog broja raznih naroda tražio je rješenje niza 
pitanja da bi mogao biti uspješan privredni, društveni, kulturni i politički život i 
razvitak. Zato je u Mađarskoj stalno bilo naglašeno pitanje međunacionalnih 
odnosa. 

Bilo je mudrih i dalekovidih mađarskih političara koji su isticali da je to 
pitanje veoma važno i sudbonosno za zajednički život u državi. (na pr. J6zsef 
Ečtvčs). Zato su pomogli svojim idejama i prijedlozima da se to pitanje riješi. 
Tako niz godina, dok su bile rasprave oko austro-ugarske nagodbe, bilo je 
mnogo riječi i o međunacionlanim odnosima u državi. Zbog toga, poslije 
uspješnog završetka sklapanja austro-ugarske nagodbe, koja je prihvaćena u 
Ugarskom saboru 1867. god. došlo je na red donošenje zakona o narodnostima. 

Poslije rasprave, u kojoj su bila različita mišljenja, Donji dom je 29. 
studenog (novembra), a Gornji dom 4. prosinca (decembra) 1868. god. izlgasao 
"Zakon o narodnostima" kao zakonski član XLIV=1868. 

Ovo je prva zbirka pravnih propisa ne samo u Ugarskoj, nego u cijeloj 
srednjoj Europi. U zakonskom članu formulirana su narodnosna prava i postala 
su sastavnim dijelom mađarskog ustava. Takoder treba istaći da ovaj zakon ima 
trajnu teorijsku vrijednost. Bio je na snazi sve do propasti Ugarske poslije prvog 
svjetskog rata (1914-1918.). Kasnije, između dva rata i poslije drugog svjetskog 
rata, sve do naših dana svi propisi i odluke o pravu narodnosti u Mađarskoj 
imaju svoju osnovu u ovom zakonu iz 1868. god. 

Taj zakonski član XLIV - 1868 o narodnostima u Ugarskoj ima 29 
paragrafa od kojih navodim samo najvažnije, koji se odnose na našu temu: 

1. Zbog političkog jedistva nacije, budući da je mađarski jezik državni jezik u 
Ugarskoj, jezik vijećanja i poslovni jezik Ugarskog sabora neka bude mađarski. 
Zakone treba donositi na mađarskom jeziku, ali se oni u pouzdanom prijevodu 
trebaju izdati ina svakom drugom narodnosnom jeziku. 

3. Na županijskim, gradskim i dr. zborovima svatko ima Pravo govoriti na 
mađarskom i na svoma materisnkom jeziku. 

6. Činovnici službenih vlasti na svome području u službenom komuniciranju 
s opštinama, na zborovima, s udrugama, s ustanovama i privatnim osobama po 
mogućstvu treba da se koriste njihovim jezikom. 

8. Žalbu ili molbu sudac rješava na onom jeziku na kojem je ona 
podnesena. Saslušanja svjedoka, suočenje i druge sudske postupke obavlja na 
jeziku stranaka koje parniče, odnosno na jeziku osoba koje saslušava. 

14. Država je obavezna po mogućstvu brinuti se da u državnim školskim 
ustanovama građani, koji žive u većim skupinama i Pripadaju bilo kojoj 
narodnosti, imaju mogućnosti školovanja sve do višeg akademskog obrazovanja na 
materinskom jeziku u blizini mjesta stanovanja. 

21. Seoski su službenici u poslovnom komuniciranju s mjesnim žiteljstvom 
dužni upotrebljavati njihov jezik. (Dr Marin Mandić: "Narodnosni život u 
mađarskom zaonodavstvu", Hrvatski kalendar za 1993. god. 73. str. izd. Savez 
Hrvata u Mađarskoj). 

Taj zakon regulira upotrebu narodnosnog jezika u službenom životu, a o 
upotrebi jezika u privatnim ustanovama odlučuje njihov utemeljitelj. 

Također je regulirana upotreba jezika u državnim službama, na pr. 
obavezan jezik u zapisnicima, jezik istupanja na zborovima i jezik službenih 
dokumenata. 

U sudjelovanju na zborovima državnih organa ovaj zakon o 
narodnostima daje mogućnost da svako selo odluči o tom koji će jezik biti u 
službenoj upotrebi. 

Ističemo kao najvažniju odredbu ovog zakona kojom je zagarantirano 
pravo na škole na maternjem jeziku. 

Kako vidimo, taj zakon je bio potpuno demokratski i prvi te vrste u ovom 
dijelu Europe s ciljem da regulira međunacionalne odnose u vešenacionalnij 
državi. 

Međutim, to je bila demokratska teorija koja nije ostvarena. Odredbe 
ovog zakona, uglavnom, ostale su mrtvo slovo na papiru. 

Zato je borba svih naših rodoljuba išla za tim da se ostvare zakonska 
prava u svim područjima života, tj. pravo upotrebe maternjeg jezika u javnom 
životu i u školi. 

U svim svojim pozivima i brojnim člancima u "bunjevačkim i šokačkim 
novinama" Ivan Antunović se stalno poziva na postojeći zakon o narodnostima 
(iz 1868. god.), tražeći njegov ostvarenje. Isticao je i naglašavao da je za Mađare 
najsigurnija budućnost na nađu sporazum i život u slozi sa svim narodima koji 
Su s njima u zajedničkoj državi. 

Kad se za 1884. god. pojavio kalendar "Bunjevačko-šokačka Danica" pod 
uredništvom Paje Kujundžića (od 1892. god. do danas "Subotička Danica") i 
1884. god. u Baji časopis "Neven" pod uredništvom učitelja Mije Mandića, a u 
Subotici novine "Misečna kronika" (1872.) i "Subotički glasnik" (1873-1876.) 
pod uredništvom Kalora Milodanovića, objavljeni su brojni članci svih naših 

kulturnih radnika o najvažnijim pitanjima u političkom i kulturnom životu 
Bunjevaca i Šokaca, a to je odbrana i čuvanje maternjeg jezika u javnom životu i 
u školama. Osobito su bili uporni u borbi za svoje škole. U tome se isticao Pajo 
Kujundžić. 

Pri tome su svi išli linijom legitimnosti, pozivajući se na svoja zakonska 
prava, izražena u Zakonu o narodnostima (iz 1868. god.). Stalno su isticali svoje 
zahtjeve da se sve to ostvari što zakon odobrava. 

Svi ti brojni članci u navedenim publikacijama danas svjedoče o 
cjelokupnim tadašnjim prilikama u Mađarskoj. 

Tu je ulogu u borbi za naša narodna prava imala i Pučka kasina koju su 
1878. god. u Subotici osnovali Boza Šarčević i braća Ago i Lazo Mamužić uz 
svestranu pomoć subotičkih rodoljuba i podršku Ivana Antunovića. 

Ali, sve je imalo male rezultate, jer je uvijek u mađarskim političkim 
krugovima bilo ljudi koji su sve to mogli spriječiti. Nisu dozvolili da se osvtare 
zakonska prava pojedinih narodnosti u zajedničkoj državi. Stalno su činili 
nerazumne greške, koje su imale kobne posljedice. 

S jedne strane borili su se protiv bečkog centralizma i germanizacije, a s 
druge strane željeli su sprovesti opću mađarizaciju cjelokupnog političkog i 
kulturnog života bez priznavanja drugih naroda u državi. Ono što su pravom 
tražili za svoj narod, nisu priznavali drugima. Na svoju nesreću nisu htjeli 
shvatiti da tako tim postupcima potkopavaju temelje svoje države i veliki 
politički potres poslije prvog svjetskog rata (1914-1918.) sve je razrušio. 
Pojedini narodi u Mađarskoj, nezadovljni svojim politčkim stanjem i pod 
utjecajem proklamiranih ideja o samoopredjeljenju svih naroda u Austro - 
Ugarskoj, izvršili su odcjepljenje i stvorili svoje države ili se ujedinili sa drugim 
državama (na pr. Erdelj se ujedinio sa Rumunjskom.) 


B. 


Na kraju ovih načelnih napomena i poslije objašnjenja pojedinih 
povijesnih zbivanja, smatram da je potrebno pojasniti neke stavove. 

Kada govorimo ili pišemo o mađarizaciji u to prošlo vrijeme, to danas 
izaziva nelagodnost kod mlade generacije Mađara. Za to nema nikakvih razloga, 
jer mlada generacija ne snosi nikakvu odgovornost za djela starih generacija. 

Kao što u svim zakonima djeca ne mogu odgovarati za djela roditelja, 
tako današnje generacije ne mogu biti terećene djelima generacija u daljoj ili 
bližoj prošlosti. 

Za nas je to veoma važno kada govorimo o odnosima sa Mađarima i o 
odnosima između Hrvata i Srba u doba prvog svjetskog rata, u međuratnom 
periodu, a osobito za vrijeme drugog svjetskog rata. Za sva nesretna događanja 
među bilo kojim od tih naroda ne može biti opterećen krivicom i odgovornošću 
sav mađarski, srpski ili hrvatski narod, ili cijela današnja generacija tih naroda. 

Za svoja djela ili nedjela odgovaraju pojedinci ili grupe ljudi koji su ih 
počinili i zato sjenka krivice ne može pasti na sav narod. 

Da je takav stav prihvaćen u međusobnim odnosima svih naroda, bile bi 
izbjegnute političke napetosti, sukobi i želje za osvetom. 

Mlade i današnje generacije nisu odgovorne za zbivanja u povijesti, ali 
bila im je dužnost da prihvate pouke iz prošlosti. 

Veoma stara latinska poslovica kaže: "Historia magistra vitae est" 
("Povijest je učiteljica života".) To znači da na temelju povijesnog iskustva 
sadašnje generacije moraju graditi svoju sadašnjost i budućnost. 

Zato svaki narod, koji nije naučio svoju lekciju iz povijesti, on će je 
ponoviti u mnogo težim okolnostima i sa mnogo nesretnijim posljedicama. Svi 
smo danas žalosni svjedoci ove velike istine. 

Da su ovu strahovitu istinu na vrijeme shvatili svi južnoslavenski narodi, 
mnoge nesreće bi ih mimoišle. 

Sada smo svjedoci stradanja za koja je svaka ljudska riječ nemoćna da ih 
izrazi i opiše, a sve zbog toga što odgovorni nisu prihvatili poruke i pouke iz 
povijesti. Da su proučili prošlost, ona bi svim našim narodima dala smjernice i 
putokaz za sadašnjost i budućnost. 

Zbog toga su u ovom zborniku objavljeni dokumetni i neki članci Ivana 
Antunovića da nam pomognu u upoznavanju naše burne prošlosti pa da 
možemo izabrati svoje putove u mirniju sadašnjost i budućnost. 


Subotica, 8.VIII 1993. 


NAPOMENA REDAKTORA 


Prilikom objavljivanja tekstova Ivana Antunovića u ovom Zborniku, 
sačuvan je stil i jezik autora sa pravopisom toga vremena, kako je napisano u 
originalu (u izvorniku). 

Ispravljene su očite tiskarske greške i ako je zarez pogrešno stavljen. 

Ivan Antunović je negaciju (ne) pisao zajedno s glagolom i imena naroda 
malim slovom. To je također ispravljeno prema sadašnjem našem pravopisu da 
se ne stvara zabuna kod čitatelja. 

I. Antunović je pisao po gramatičkim i pravopisnim pravilima svoga 
vremena i zato nam ti njegovi tekstovi mogu poslužiti kao povijesno 
svjedočanstvo o stanju književnog jezika i pravopisa medju Bunjevcima i 
Šokcima u to vrijeme. 

O tome u ovom Zborniku piše prof. mr. Josip Buljovčić (36-44. str.). 


Bela Gabrić 

Tona Kujundžić 


NAŠEM VELIKANU 


Veliki dan je ovo za nas 

Što okupi nas ovdje danas, 
Jer sada svečano otkrivamo 
Reljef lika kog se sjećamo. 


Stotinu ljeta, evo, prodje 

Od smrti našeg velikog vodje 
Biskupa Ivana Antunovića, 
Koji nam ostavi dio svog bića. 


U moru burne naše prošlosti, 
Želeći u narod uliti svijesti, 

Pera se laća i knjige piše 

Da narod naš svojim duhom diše. 


I sva ta njegova duhovna blaga 
Nama su baština mila i draga: 
"Bog s čovikom" i "Čovik s Bogom" 
Molitve i pouke što rode slogom. 


Pa "Bunjevačko-šokačka vila" 
Koja je novu nadu nam ulila... 
I druge lijepe pripovijesti 

Dio su života naše povijesti. 


"Slavjan" i "Poučne iskrice" 
Otkrivaju nam svjetlo lice 
Velikog pisca i borca toga, 
Preporoditelja narodnoga. 


Što da kažemo na ovom skupu 

O Antunoviću, ocu biskupu? 
Možemo reći: Velika hvala 

Što nam Prividnost takvoga dala. 


Slijedimo njegove trnove staze, 

Ne dajmo da nam se svetinje gaze! 
Cijenimo baštinu vjere i morala, 
Čuvajmo mladost čistih ideala 
Da bi nam svetih obitelji dala! 


Mi ćemo čuvati poruku ovu 
I brigu za nas Ivanovu 

Ne samo kroz godinu stotu, 
Već dugo - dugo u životu. 


Subotica, 1988. 

(prigodom 100. obljetnice smrti 

biskupa Ivana Antunovića i otkrivanja 

njegovog reljefa u subotičkoj katedrali, 
20. XI 1988. god.) 

DOKUMENTI _IVANA_ANTUNOVIĆA 


POZIV 


Pričestnova i Visokorodnoga gospodina Ivana Antunovicha 
kanonika kalačkoga, kojim poziva Bunjevce, Šokce i Bošnjake - na 
utemeljenje jednih pučkih novinah. 


Prije više stogodišta, kada se Magjar s Turčinom krvavo borio, naši stari 
su iz Horvatske, Dalmatske i Bosne snažnom rukom ovamo u pomoć prišli i s 
Magjarom pobratjeni viru kerštjansku i S, Stipana kraljevinu branili. 

Na ovoj u dilo junačiva primljenoj zemlji, buduć da su je za svoju 
vlastitu domovinu kervljom svojom zakonito označili, pod različitim imenam 
Bunjevacah, Šokacah i Bošnjakah se razastrli, dočim virom, jezikom i običajem 
uvik sjediniti obstali. 

Ovde su, gdi je prije M - 40 godinah ridko bilo viditi Bunjevca, Šokca ili 
Mešnjuka brez zemlje, nas svoje sinove odhrahnili i pod zaklonom prisvitle 
S Stipana krune ne samo domovinu junaštvom svojim na toliko proslavljenu da 
je samo jedna Sučićeva familia devet kapetanah brojila, već i viru katoličku 
neoskvernjenu, jezik nepogažen, dilorednost nepovridjenu ostavili. 

| s onom vrućom željom se u nju zakopali, da ju mi takodjer našim 
potomkam kano najvridniju svojbinu pridamo, 

IN48. godine su stara vrimena pristala i po svim nova nastala, Sloboda, 


osobu i zemlju prinešena. 

Čovik je postao vlastnikom zemljišta u tal dobivena ili trudom svojim 
stečenu ko što i vrimena božjom milostju doživljena. 

Porcia (porez) deržavna i obćinska na sve ljude je brez iznimka polag 
njeva imetka razdiljena, a vojevanje svakom mladiću brez razlike rodu 
naloženo 


Grude sanja, ovetnmm jestiea i ovalnoj vici staji otvorene. Kad do zaprosi, 
mne pita se više kakva je roda, već kakva je nauka. 
Ovaj duh godine N48. sve je puke, ne samo našeg, već i tudjeg vilajeta 


govede i ovacah čoporovi napašali, tamo je sad već sve poorano i svakom svoje 
označeno. Kako su vam se haljine na osobam i pokućstva u sobam prominila, 
tako su svaka u polju, kod kuće, u obitelji, u obćini i domovini drugu priliku 
dobila. 

Nema vlasti koja bi se s ovim duhom mogla hervati, jel ona koja se k 
njemu neće voljno prikloniti, ta će se slomiti, pogaziti i satrti. 

Zato se evo već carevi i kraljevi - premda oružanom vojskom zapovidaju - 
s njima pogadiaju i namirivaju. Ko što se je i Njegovo Veličanstvo naš blaženo 
vladajući kralj Franjo Josip 1867. godine s njima razborno izravnao i miseca 
lipnja krunom apoštolskom okrunio. Svi puci koji se ovim duhu opiru, 
polahkom smrtju ginu. 

Sigurno je svagdi njegovo pridobitje, buduć da on silom i oružjem ne 
vojuje, već umom i naukom puk osvojava. 

Prije 40 - 50 godinah sela i gradove smo brojili gdi su Bunjevci i Šokci ili 
Bošnjaci imovinom i brojem gospodovali. Nu sada naše narodoljubno srce 
gorkom žalostju se obliva kad gledamo, da u tih gradovih i selih oni, koji su 
kasnije doselili, starosidioce su i brojom i imovinom nadkrilili. 

Pitaš kuda su se naši rodjaci zastranili? To će ti sadanji duh odgovoriti! 
Poznajem Bunjevce, Šokce i Bošnjake. To su ljudi bogoljubni, diloredni, kod 
kuće mirni, a u vojski hrabri, pomnjivi, radinji i milokrvni prijatelji. 

Al nisu htili od mene naučiti, da su stara vrimena prošla i nova nastala, 
po kojima, ako ko ne izpravlja svoje adete i običaje, taj će se pogaziti. Već su 
neograničenom pizdavošću varoške i seoske trgovce obogatili, a nerazbornom 
blagodernoštju i gostoljubstvu sebe osiromašili. 

Istina je da uz Bunjevca vojuje izkustvo, da je ridko kakvim grišnim 
nagonom savijavan dobro svoje sćerdao, već po nerazbornih običajih to gotovo 
razdilio. Zbog toga broj onih, koji zemlju posiduju veoma se umanjio. 

Al premda je zemlja čovičijeg na svitu stanovanja temelj, zato kad 
Bunjevac, Šokac ili Bošnjak ovu izgubi, običajno se nestaranju prida pak sebe i 
svoje obitalište zanemari, dicu u škulu ne šalje, na rad, na posao i štedljivost ne 
naviknjiva. Zbog čega ova tilom i dušom onemoće i prije vrimena poginu pak 
broj domorodacah umanjavaju. 

Kad drugi nevoljom tiskani, olakšanje kod svojega korena traže i u 
Slavoniu pril:ze gdi poklem narav magjarska s ondašnjim zrakom, vodom i 
vinom ne zni se izravnati. Prije nego što se okućili, bolestju se utamane i tako 
su ovde broj svojeg roda ukinuli, a tamo ga nisu uzmnožali. 

U svim ovim to je žalostno izkustvo što mi ovo očima svojim gledamo i 
jedan drugom se tužimo kako na očigled propadamo i dobarca naša gubimo. 
Ništa ne manje one adete i običaje, koji nam imetak nemiloserdno troše i tako 
obitelj i narod u temelju podkopavaju, nećemo da odpustimo. 

Mene je prava Bunjevka rodila i zato donle neću da virujem dok se ne 
osvidoćim, da i vi ostali blagog ovog naroda sinovi, koji ste na persih 
Bunjevakah. Šokicah : Rošnjakinjah odhranjeni, otacah vaših trudom i 
kervavim znojom izučeni, žestoki bol ne osićate kad gledate gdi oni vaši rodjaci, 

na čijih ramenih ste se na jedan ili drugi odličen svitovni ili cerkveni stališ 
uzdigli, u neznanstvu gine, brojom i imovinom se gubi jel ne imadu ko bi im 
knjige znanstva sadanjeg svita otvorio i nauku potribnu udilio, da se njeva lipa 
naravna pamet razvija, umitnost ovećava. 

Bratjo mila! Svanilo je, neka je kraj neplodnoj tužbi. Nastao je dan i 
pozivljemo se svikoliki u kojima još bunjevačka, šokaččka ili bošnjačka kerv 
vrije, da se sdružimo, snagu i svu našu silu sjedinimo i narod naš od sigurne 
propasti izbavimo. A na onog, koji bi se iz ova narodna posla izvukao, na sve 
gerlo vičemo, da ga nije mila Bunjevka, Šokica ili Bošnjakinja svojim sladkim 
mlikom dojila, već ljuta nemiloserdna Turkinja odgojila 

Mislimo da će puk naš odsele pozoran biti i svoje izkrene prijatelje 
upoznati. Koji ga ne samo onda ljube kad je ugodna kakva prigoda, da se po 
njegovih ramenih na gospodstvo kakvo uzdignu, već i onda kada je vrime 
Žertvovanja za narodnu prosvitu, da s jedne strane duha svojeg plodom novine i 
knjige za izobraženje našeg puka osnovane podpomažu, a s druge strane medju 
svojih rodjacih ove razprostranjuju. 

Nipošto ne sumnjamo, da svi učeni ili bogatstvom odličeni Bunjevci, 
Šokci i Bošnjaci za priveliku svoju čest i poštenje smatraju što su od ova 
plemenita slavianska roda život dobili radi čega neće propustiti svoju trudbu i 
žertvu na oltar izobraženja svojeg ljubljenog puka prineti. 

Al premda je istina, da kao što se gladan nahraniti, a žedan napojiti ne 
može, tako ni neučen naučiti. Zato se tebi javljamo bunjevački, šokački i 
bošnjački puče. Tebe molimo, da se smiluješ sverhu sama sebe, da otvoriš oči i 
vidiš onu propast, koja te je odasvuda obsilila, da otvoriš uši i poslušaš riči 
tvojih prijateljah, da razkriliš pamet i primiš njeve nauke, koje ti žele u 
napridak po knjigah i listovih prinašati, da se narodnim životom hraniš i 
blagostanjem utvrdiš. 

Vidio sam od mojega roda pobožna duhovnika, sposobna upravitelja, 
pravedna sudiu, višta tergovca, otrešena rukotvorca, neumorna poljodilca i 
sverhu svega virna krštjana, čversta domorodca. Zašto pak da se ovaj narod 
gubi? Kad sve vlastitosti posiduje za dug život podobne. 

Ljubljena bratjo! Ko bi vam kazao, da nauka nije vami potribna, onoga 
smatrajte za najveća sveg roda zlotvora, premda od kako je vika, nikad ljudstvo 
brez pouke nije bilo. 

Čovik je po Bogu na rad i trud odsudjen, ipak um se njegov po 
miloserdju Isusovim vazda otvara, da na rad i truda olakšanje nove stavri 
nalazi, a pamta mu se čvrsti da stare ne zaboravlja. 

Iz perva je čovik slova u kamen urizavao i tako misli svoje priobćio - da 
silne trudbe! Kad sada s perom lako na papiru piše. 

Prije su ljudi s motikom od kamena opravljenom zemlju kopali i s takom 
sikirom derva cipali. 

Um je Bog prosvitlio, iznašlo se gvoždje i čoviku poso u svakoj struki 
života olakšalo. 

Čovik je prije na konju, magaretu i devi malene terete nosio, nu sad kad 
na kamenitom putu po kolih silne maže prinaša, nije zadovoljan, već misto 
konja i vola na suvom i vođam paru je upregao pa se s jednog na drugo misto 
silnom berzinom vozi. 

Sve to što je um čovičiji iznašno, da se rad i trud ljudih olakša da se 
zemlja naplodi, da se život osladi, da se bolesti liče, da se tuga i nevolja odvraća, 
da se laži i varki put izpričava. To je sve čovičanska pamet u veće ili manje 
knjige poslagala. 

Al poklem čovičiji um nije pristao svoje naloženje izveršivat i stvari 
sverhu koji je Bog čovika gospodinom postavio izkušavat. Dakle, i unapriduk 
knjige će se pisati i na pouku ljudstva izdavati. 

Uslid toga naša je odljučena nakana, ako bude i Božjom voljom 
odobrena, nediljne Novine za bunjevački, šokački i bošnjački puk osnovati, u 
kojima bi se sve to našim jezikom razlagalo što je puku u obziru državnom, 
obćinskim i obiteljskim potribno, da se o svojim vilajetskim i domaćim stanju 
obavisti i opasnost duševna i tilesna od njeg odvrati, a boljak primakne. 

U tom Listu bi se tumačili zakoni, da naučimo naša gradjanska prava i 
ova dostojno uživamo i urazumimo se u naše gradjanske dužnosti i ove svistno 
obveršujemo. 

U tom Listu bi se rasvitljavali svi oni odnošaji s kojima smo po našoj 
osobi i obitelji, obćini, svitovnim, školskim ili crkvenim načinom obvezani. 

U tom Listu bi se rasprostranjivala ona nauka, koja je puku glede 
trgovine, rukotvorja, zanata, poljodilstva i nadničarstva shodna. 

U tom Listu bi se naši plemeniti stari običaji i adeti od zla živa čistili i sa 
sadanjim duhom  izravnjavali, naše narodne zabave i krasne pisme od 
zaboravnosti izbavljale i nove po našeg roda duhu snovane priobćile. 

Sva ova i druga, koja bi se po viću učenih za koristna pronašla, uvik bi se 
obavljala pod zaštitom magjarske svetog Stipana apoštolske krune kao 
najsigurnijim okrilju za našu milu viru i narodnost. 

Magjar je od starinah naš virni komšia bio, a od mnogo stogodišta 
pobratinom postao, kerv se naša na poljah junaštvom naših praotacah 
označenih s njegovom slivala, kosti naše se s njegovima u jedne grobove 
zakopavale, jedini nas jezik različi, al jedna sloboda koju svi jednako uživamo i 
jedna povistnica o našim i njevim starim pisana sjedinjiva. 

Ova sveza starinom vrimenah posvećena ako bi se mah i kakvim načinom 
razkinula, ili magjarska kruna s posvećene glave našeg prisvitlog kralja 
skinula, u mah bi nam pruska ili ruska oporan jaram svojeg gospodstva 
nataknula. U pervim načinu bi se naša narodnost, a u drugom ova i vira na 
skoro utamanila. 

Ljubezna bratjo! Ova nakana vaših učenih sinovah jeste čversta i 
spremna, nu ipak ostaće neplodna ako se neće vašom narodoljubavom 
podpomagati. 

Složno dakle bratjo! Dočim će vaši učeni sinovi svoja znanstvena dila za 
nauku svojih rodjakah shodna sastavljati i namijenjenim Listu prinašati, vi 

ćete brojnom predplatom, koja na svaki način mora biti malena, ovim Listom 
temelj polagati. 

Nemojte misliti, da valjda nami tribaju vaše krajcare. Mi to od vas samo 
toliko ištemo, da troškove o snovanju i izdavanju Lista neobhodne odbaviti 
možemo. Nami tribaju vaša serca, da jih oplemenimo, vaša pamet da je naukom 
obogatimo i tako naš narod opet uglednim učinimo. Onaj koji želi svoju kerv od 
umora pričuvati, svoju bratju od pukog siromaštva odbraniti, neka se kod 
svojeg gospodina ili učitelja kao predplatnik ubiliži. Vaša imena, koja nam će se 
javiti, hoće mogućnost izdavanja našeg Lista pokazati. 

Ljubezna bratjo! Puk onaj umire, koji se ne plodi, imovinu svoju ne 
spori, um ne prosvitljiva i serce ćudoredno ne plemeni. Takvi sam sebe na 
smert odsudi. Ne triba se u drugog već posli Boga u sebe uzdati. Ko što onaj, 
koji je svoje dobro potrošio nema veresie, Tako se podpomoć istom onim puku 
podiljuje koji životnost pokazuje. Ko se u našim viku za naukom, radom i 
poslom ne jagmi, onoga će misto naskoro ostati pusto. 

Mislim da će se svi oni Bunjevci, Šokci i Bošnjaci, u kojih srcam 
narodoljubav još nije izvitrila, na ovaj pouzdani Poziv odzovnuti i oko 
naminjena Lista, da mu bivstvovanje oprave izkupiti, da se pomoćju ovog puku 
našim vidik života većma razkrili, opasnost narodnosti priteća oddalji, napridak 
u znanosti i imovini unapridi. 

Ako se pak kojom nesrićom puk naš ne odzovne, nećemo se ljutiti. Ta, na 
to ni volje, ni vlasti neimamo, već ćemo razcvieljenim sercom našu bratju 
brojom umanjenu i imovinom otanjenu pratiti, od kojih jedni se razilaze u 
tudje zemlje, a drugi, koji ostaju, tudjim slugam postaju. Tužnim očima ćemo 
gledati one gradove i sela u kojima su prije godinah naši rodjaci ugledni bili, a 
naše riči u kućam, sokakam, škulama i cerkvam glasile i krasne narodne pisme 
odjekivale, dočim je sada sve, što je bilo naše drago i milo zanimilo i drugim 
puku i jeziku misto pridalo. 

Oprezniji i umitniji, koji će se valjda pogubi za nikoje vrime oteti, 
naskoro neće naći komšiju i roda, ni prijatelja svojeg naroda, da s njime radost 
i veselje ženidbe i poroda, ili žalost bolesti i smerti podile. Biti će i oni u srid 
ljudstva kano sužnji na samoću odsudjeni i u svojoj rodjenoj domovini kano 
iztirani. 

U Kalači o Velikoj Gospojini, 1869. 
Ivan Antunovich, kanonik 


(Bunjevački i šokački kalendar za pristupnu godinu 1870. 17 - 23. str. u Subatici, u 
štampariji Karla Bittermana) 


Napomena: 

Prije objavljivanja ovog poziva u Bunjevačkom i šokačkom kalendaru za 1870.god. 
Ivan Antunović je isti tekst objavio kao letak na tri stranice pod naslovom: "Poziv 
Bunjevacah, Šokacah i Bošnjakah na utemeljenje jednog pučkog Lista", u Kaloči o Velikoj 
Gospojini 1869. (15.VIII 1869.). Štamparija Maletin ćs Holmeyer. 

OTVORENA KNJIGA 


Ivana Antunovicha, kalačkog kanonika na sve 
učene Bunjevce i Sokce naputjena 


Moja je vira od svetih otacah zajmljena, da se pokerstit puk ne može 
utamaniti. 

Po otoj, dakle, ne dvojim, da će bunjevački i šokački puk i onda u životu 
obstati ako se njegovi učeni sinovi za njegov boljak ni malko ne bi postarali. 

Ta žive i oni siromašni cernci koji su kod bilputni zasužnjeni - nu tako 
mogu i naši rodovi životariti i kao nadničari i sluge umnog Nimca kruhom se 
pohraniti. Al da bi od mojih bratjah svećenikah, redovnikah ili drugi učeni 
svitovnjakah, koji su od slavianska podritla iznikli, trudom i kervavim znojom 
bunjevačkih i šokačkih otacah do svetog reda ili kakva gradjanska dostojanstva 
dostigli, svoj rod u takvim tužnim stanju radostno gledali. To zato ne možem 
povirovati, jel me je Bunjevka odhranila, koja je rod svoj vazda izkreno ljubila. 

A u neznanju svoj narod ostaviti jeste toliko ko istog tugi i nevolji na plin 
izmetnuti. 

Ako ćemo po svitu pogledati, vidit ćemo da oni narodi u broju rastu, u 
bogatstvu napriduju, koji su nauki palače zidjali, umitnosti spomenike uzdizali, 
tergovinu obljubili, zanatu tvorinare otvoriti i poljodilstvo na skalin znanosti 
uzdigli. j 

Dočim oni narodi, koji u tminam neznanosti čame, bolestima se 
umanjavaju, nevoljam pritiskivaju i po ljudih bezsvistnih da ji po volji sigurnie 
upotribovati mogu, rakiom i makovnjakom opojavaju, da jim čuvstva zatupe i 
jedni stanje svoje zavisti ne osićaju, a drugi zveku sužanstvenog lanca ne čuju, 

Po mojim pojmu ni u priašnjim viku nije jednog kerštjaninskog 
svećenika službovanje s otim već bilo završeno ako je samo svete običaje 
izručivo i rič Božju po umnijih rukopisu navištjivo. Stari redovnici i missionari 
Su za svoju neobhodnu dužnost smatrali i na one stvari puk, koga su Boga 
privesti nastojali poučavati, koje su u okrug hrane i odiće spadale. 

Ne štijemo u Svetom pismu da je Bog ne samo sebe kao stvoritelja 
Adamu i Evi očitovao i po zapovidi u perivoju izručenoj što je njima naložio, već 
PO grihu ogoljenim i od lišća smokvenice haljinu opravio. 

Istina je da je drugi vik nastao, valjda nije sadanja nužda da mi 
poučavamo puk kako će dobar kruh izpeći, smočno jilo spraviti ili odiću 
povoljnu skrojiti premda nikoji vele da kod mnogih naših još ni ovo ne bi 
Suvišno bilo, ipak uz ove gradjanske terete, koji su na ramenima naših redovah 
natovareni, nastala je dužnost svistnim i rodoljubim svećeniku svoje virne 
takodjer poučavat kako će više ploda iz svoje zemlje i zanata i tergovine izvadit 
tako da ona ne postane neplodna. U ovim se bližnji ne varaju, a u onoj se svist 

ne uvridjuje i kupovci se ne odbiju. Triba pokazati da vištoća nije samo u mozag 
Židovah postavljena - već da je to svakog naroda ako nije svoju pamet 
uparložio. Didovina - koju valja kano kakvi dobar kvas u poljodilstvo, u zanat, u 
tergovinu zamisliti, da bude svaki naš rad plodniji, sposobnii i koristnii. Pisano 
je da je paupertas maxima meretrix koja na svu miru uma i serca vrata otvara, 
da laž, varka, kradnja u družtvu pijanstva, prožderstva i linosti, koje običaju 
Boga na sva usta pogerdjivati, u nji se useli. Ova dužnost još većma stiska 
svistna svećenika i redovnika kad razmatra da oni protivnik od kog reče sv. 
Petar da kano lay režeći obhodi tražeć koga bi prožderao, nije svoje mriže 
sakupio već, kako je po Isusu prorokovao - donle dok mi spavamo, dovuče se 
pak na pšenicu po razuzdanoj štampi kukolj posije - koji se tamo i vamo već u 
nazarenizmu, a obćenito svagdi u nepodložnosti i žalostnoj nevirnosti pokazuje, 
a u pokretu radinjah, koji se kano voda posvuda razliva sa socialismom i 
communismom ne samo rožićiće, već baš velike rogove proturiva s kojima može 
ne samo ubosti već i probosti. 

Ovo nisu naše mišljotine, već promatrajućih ljudih žalostno uvižbanie. 

Bratjo ljubljeni! Zora je zazorila, ustajmo dok nas ne stane buditi huka i 
buka razljutjena puka vapijućeg. Neharni sinovi naroda bunjevačkog i 
šokačkog izdaice svoje kervi, kad ste trudom našim sebi svitlost uma i pleme 
serca stekli, onda ste nas u mraku neznanja zaostavili, da po neumitnosti našoj 
postanemo slugama na onim zemljama koje su nam didovi u baštinu ostavili. 

Svi narodi pod okriljem sv. Stipana krune živeći u svojih sinovih 
svećenicih našli su svoje rodoljube koji se umno i fizički trude da svojih 
rodjenih pamet u svih njezinih svojstavah uzoru, njezino oko po svih poljah 
znanosti provedu, da zemlju, na kojoj žive, u svih socialnih sastavcih razmotre i 
tako lakše izaberu ono miesto koje će biti za nji u društvenim redu posebno ili 
obiteljski sgodno. 

Samo Bunjevci i Šokci su oni Helote koje triba umom i sercem u 
opornosti i u sirovitosti zaostaviti, jel je nada da će se ovi puk pomagjariti. 

Ovako umovanje od zdravog mozga nikad nisam čekao. Ipak, nije tajiti 
da se je nalazilo takvi učeni Bunjevacah koji rekoše: Šta je naumio taj 
Antunovich i buni puk bunjevački koji se tako lipo s kervljom magjarskom slio. 
Učenost ovih ja poštivam, al nji tako smatram kano ili natražnjake koji bi radi 
bili puk u prijašnjoj stagnatii, ili na krilih predsudah leteće zanešenike, koji ne 
vide šta se radi ovdje na zemlji. 

Da nije stvar tako osbiljna ko što je izobraženje jednog puka, mogo bi se 
čovik smijati, al tako valja žaliti - kad su učeni ljudi predsudom na toliko 
zaslipljeni da viruju ako će u nikoliko iztisakah pribaviti pučki list u 
magjarskom jeziku složen i taj medju Bunjevcih podiliti - ovi će se u mah 
pomagjariti, ili baš iz ovog magjarskog lista u svih njinih potribnih stvarima 
obavistiti. 

Bilo je i biti će da će iz naroda bunjevačkog i šokačkog izlaziti obitelji 
rojevi, koji će ili po izobraženosti, ili po ženitbi u narodnost magjarsku ulaziti, 
al puk ko što prije 200 tako i posli 200 godinah će bunjevački i šokački ostati, 


Subotica, 1992. : 231 


U Bačkoj ako mu ruku pružite, da mu um i serce na vidik sadanjeg duha 
uzdignete. (...) , 

A u Bačkoj na vašu veliku radost i svakog umnog Magjara žalost njeve 
zemlje će obuzet Talijanac, Francuz i komšija Nimac. A koji vam zaostanu kano 
strašila i plašila vaše opojene svisti, oni će vam govoriti jezik 
magjarsko-nimačko-bunjevačko-šokački, o kojem će se vaš mozak i želudac 
pomutiti jel će-te počet s ovim pukom magjarski razgovarat. Neće vas razumiti. 
Začet ćete bunjevački, ipak ni serce, ni dušu mu nećete potaknuti. Moćete vi 
onda ovima o Zrinjii, Kraljeviću Marku, Kobiliću, Hunjadu i Szecsenyi 
govoriti. Tako će vas slušati ko kanda bi od Tamerlana ili Šamila mu besedili. 

Ako bi se vaše serce u ovakvim prilikama, iz kojih sedam narodni žalosti 
cvile izdovoljavalo, pohodite Kupusinu u Bačkoj, pridjite u Peštanskoj varmegji 
u Kis-Kčrčs, Mišku, Batju, Dušnok, a u Slavonii unidjite u ona kalvinska sela 
gdi se u Magjara Slavonac umišao, pak ako se nije serce vaše još okamenilo, 
Ovo će se sigurno na žalost ganuti. Kad čuje onaj gadni jezik, koji u svih narodi 
ko nezakonito siroče svoje matere ne nalazi. Virujte mi gdi je ovako nakazan 
jezik, tamo ne može zdrav um i duh ostati. Vižbajte pak ćete se žalostno 
osvidočiti. 5 

Ne samo tilo već i duša se može otrovati da je nikakvi likovi neće izličiti 
ne samo tilo, nego um i serce se može pogubno raniti. 

I ja želim da Bunjevac i Šokac milu slobodu, viru i jezik u bratinskoj 
slogi, proti silovite navale dvajuh carstva od poguba izbavit i tako svoj narodni 
život shranit. Što ako se ne bi sgodilo, tomu uzroka ne bi tribalo u Magjaru 
tkoga loyalnost 1000 godinah dokazuju, već u nemarljivosti učenih ova naroda 
tražiti. 

Al tko misli da će se nikom machiavelitičkom taktikom svi Slovaci, 
Rumeni, Rutheni, Serblji i Hrvati tako pomagjariti da će ne samo jednog duha i 
uma, već i jezika postati, taj je po mojim osvidočenju sve 19 stolitje prispavao 
pak 1869. godine se probudio i pomislio da se i sad piše još 1789. godina. 

Od ono doba je mnogo mraka raztirano i više zaškuljicah predsudnih 
razsvitljeno uz koju sjajnost nećemo da slidimo one munitvenike (politikuše) 
koji su predsudom zaslipljeni njevim nerazbornim obhadjanjem prije 1848. 
godine našu krasnu domovinu do ponora doveli. Nećemo da slidimo one 
naduvane centraliste koji su se tudjim junaštvom na pristolje gospodstva uzpeli 
pak u osamnajest godina svojeg gospodovanja lipu Austriju ko cervi raztočili. 

Nećemo da se povedemo za onih zanešenicih koji svojom munitvom 
(politikom) priestolju ruskim u carigradu basamake tešu s kojeg će jim kano 
jednoć Mahomed Gerkam navištjivati da je jedan ruski Bog na nebu, a car na 
zemlji i onima koji bi još od ustavne slobode sanjali kao vazda vidljiv spomenik 
- Siberiu - baš ko Poljakom na čelo napisati. 

Ovi valjada ne znadu da Nimcu otvaraju vrata Adriatičkog i Cernog 
mora. 

Mi ćemo stajati u stope onih starih Magjarah, Serbljah i Hrvatah koji su 
“medjusobno slubljeni, jezik jedan drugog govorili i xnjeginje u svoje obitelji 

kerštjanskom ženitbom uvadjali pak medju dva carstva svoje kraljevine i 
kneževine znali sačuvati. Dok nije došla hvaljena reformatia, u kojoj su se one 
pouzdane sveze, po kojima se sdružni pod krunom sv. Stipana rarodi donle 
tako skladno sjedinjivali, pokidale i medjusobna vira iznevirila pak Nimca u 
Magjarskoj, a Turčina u Jugoslaviji ukućila. Jednim i drugim tužne lance 
skovala i slobodu okovala. (...) 

Bistrog uma čovik neće virovati da Kinižia, Erdčdie, Draškovići, Bakići, 
Zrinyie, Frangepani, Hotvathi, Rozgonjie, Szilagyie, Hunyadie i Bathorie i 
jedan i drugi jezik nisu govorili, onda su još velikaši, koji su kormilom 
zemaljskim upravljali onog mnenja bili da je njeva dužnost naroda, koga željaše 
ravnati, jezik naučiti, a nije ko što kasnie po načelu reformatie: cuius regio, 
illius etiam religio - s vire i na jezik privedenom hotiše puku nalagati da jezik 
svojeg ravnatelja nauči. Mi smo tako osvidočeni da ko što je lipo kad tko po 
sadanjoj civilizatii razumi ili baš i govori francuski, talianski, englezki, tako je 
gadno kad tko hoće da se na skalin učenosti uzpne, al jezik onih gradjanah, s 
kojima se ima po zvaničnoj svojoj dužnosti svaki dan doticati, tako tare ko 
Švabica tverdu konaplju na terlici, ili ga baš ne razumi. (...) 

Nije dobro muževom, koji u svojih žilah ćute kripost, da svojim narodu 
prednjače, zaboraviti da su i sad dva carstva, koja bi hotila ko što Magjarsku 
tako i Jugoslaviu proguniti. 

A nama, koji smo providjenjem Božjim od kervi bunjevačke ili šokačke 
rodjeni, misto  vlastelinih  odvitnikah, ličnikah,  mjernikah, tergovacah, 
učiteljah, svećenikah, redovnikah ili ma kakvih drugih učenih zauzeli i pozvani 
jesmo da ovim puku svitlimo, nemojmo mu opaku ogledala stranu pokazivati, 
već okrećajmo mu svitlu da se njegov um obasja, serce razjedri pak primi nauk i 
kriepost da se sa životom družtvenim i deržavnim od svake strane upozna i 
pozna glas svojih virnih sinovah na koje se u vrime pokušanja može pouzdano 
nasloniti, da ga u slučaju nepogodnim protivnik ne odmami i u propast sve nas 
ne stermoglavi. 

Ja sam u dnu serca narodoljubno« osvidočen da po umno složeni pučki 
novina svako duševno i materijalno blago triba u naše doba razprostranjati. 

Dozvoljite mi da ovo spodobim jednim umno i ugodno složnim koncertu 
u kojim se komadi najugodniji sabiraju i ljudi na polju umitnosti najglasovitiji 
izminjivaju. Ovo je sriedstvo najzgodnije da učeni svoje znanosti zrake 
prinašaju i neznanosti tmine u puku raztiravaju da se pozornost puka uzbudi i 
ljubav prama knjigah probudi i podhranjiva svaka pitanja svakog časa po volji 
razlažu i sve struke nauke tako, kako se nužda pokaziva, razvijavaju. 

Da je ovo sriedstvo za izobraženje puka najsgodnie, to nije moje mnenje, 
već uvižbanje načina učenih i narodoljubnih ljudih koji za svaki razred i zvanie 
života novine sklapaju i izdaju. 

Evo uzrok zašto sam ja novine odabrao da budu medju namih ono 
sriedstvo kojim bi hotili naše Bunjevce i Šokce u polje književnosti uvesti. 

Kako sam to u mojim izkrenim od svake strane otvorenim magjarskim i 
ilirskim Pozivu nagovistio, al na kojeg sam veoma malo oduševljena odziva 

rodoljubnog primio i tako usilovan bio oživotvorenje Bunjevački i Šokački 
Novina za jedno vrime odgoditi. Premda uz veliku nemarljivost, kojom sam se 
tamo i vamo sustrio, opet se toliko predbrojačah medju pukom nakupilo da bi 
sam poso umah mogao začeti samo da sam medju bratjam spremnih 
suradnikah našao. Znamenje da puk želi kruha, al ga neima koji bi mu 
odlomio. Scinim da ova okolovina ako bi na dalje obstojala, nami učenim i na 
pervim kraju svećenikam i redovnikam ni hvalu, ni diku ne bi prinela. 

Posledice ova nenaravna stanja neću za sad da izlažem, već bratju sve 
učene, starie i mladje pozivljem da jezik materinski osvojimo, jel onaj kojeg 
tamo i vamo govorimo, veoma kukavan, tisan, uzak i neotesan ko kanda 
naravno istom u naših ustih ne bi bio unuk onoga krasnoga, kojeg su naši stari 
tako uljudno razgovarali. 

Nije dosta istom reći: Serblji i Hrvati ne pišu onim jezikom, kojeg su naši 
predjaši govorili, već valja slovnicu i ričnik priverćati pak sve ono što još ne 
znamo naučiti, da na mejdan izidjemo i u istinu puka vodjam postanemo. 
Poklem ako u ovim žalostnim sadanjim stanju obstanemo, jel ćemo do toga 
dojti da se ni u škuli, ni u cerkvi nećemo znati po volji izraziti, ili do tog da će se 
u puku nalaziti muževi i žene koji će naše nevoljne izreke popravljati. 

Bratjo, još je polje za nas otvoreno. Nemojmo kasniti. Na krilih našeg po 
nauku umivenog materiskog jezika na to stupiti da se nepozvani kao vodje 
našem milom, ali možda zaslipljenim zanesenim puku nametnu, njegovo serce 
ne otruju, pamet bistru ne zamrače i ona naš i škulski i cerkveni nauk ne 
pohule i potlače. 

Bratjo mila! Lipo je jednog puka prosvitnikom postati. Nije li nam drago 
žarko sunce koje nas obasjava i u zimi razgrijava. Nije li nam mio misec koji u 
srid noći put pokaziva? 

Slidimo našeg Spasitelja koji je i pustinje pohadjo da svitlost Evangjelja 
raznese. Na ovoga temelju želimo i mi našeg roda pamet razkriljivat, da on ne 
bude pod krunom sv. Stipana poslidnji, već neka postane dragim i skupim ove 
kamenom, a magjarske kraljevine čverstim stupom, da voli na njezine ustavne 
ograde obalah vojujuć poginuti i kano predjaše naši pradidi pod njegovih 
rovinah se pokopati, nego dušmanina u nidra njezina upuštati. 

Ja sam barjak izobražnja našeg milog roda uzdigao. Nije da ga ja 
godinam obkeršen nosim, već sam ga istom pokazo, da se mladići kano delie pod 
njim izkupljaju i za starijim kano vojvodam hodajuć, ne sramote se pokazati da 
su Bunjevci i Šokci rodom, gotovi dokazati svaki čas da su perom kano i 
sabljom spremni Magjarsku kano dragu svoju domovinu braniti. Virujte mi da 
ćemo ovim putem, kojeg nam je sadanji duh glede narodnostih označio, više 
Magjarah napraviti, nego ako ćemo još priko dvadeset godinah magjarske 
listove medju Bunjevcih i Šokcih razdiljivati. 

Neka vlada magjarski jezik na pristolju kraljevskom, na saboru, na 
ravnateljskom kormilu, na varmegjam i na ovećim škulam biti će magjarska 
slavna kraljevina. Zašto da nam nenavidite pučke i poljodilske, gradjanske i 
obetaničke škule i naše obćine. Dozvoljite nam porazgovarati se o naših 

kućevnih poslovnih jezikom, kojeg smo od naše matere naučili. Obavljajte vi sve 
one druge poslove, koji se po stupnjih deržavnih gori penju, magjarskom jeziku. 
Ako mi te razpravljati poželili budemo, naravno je da ćemo magjearski jezik 
osvojiti is vama se prepirati. 


U Kalači, 1-og sičnja 1870. 
Ivan Antunovich, 
kalački kanonik 


(Napomena urednika: 
Ivan Antunović je ovu "Otvorenu knjigu" objavio u obliku letka na tri 
stranice u dva stupca u Kalači, 1870. god. tiskom Malatina i Holmeyera.) 


OTVORENA KNJIGA 


Ivana Antunovicha, kalačkog kanonika na sve 
rodoljubne Bunjevce i Šokce naputjena 


Ljubljeni rode! 

Stara je godina izmotana i nova nasukana. Odkako se Isus naš 
miloserdni Spasitelj od Blažene svoje Majke na ovi svit rodio, od ono doba 
pišemo već jednu hiljadu osam sto i sedamdeset godinah. Tkoji god se od vaše 
kervi rodio i nije serce bunjevačko ili šokačko prominio, taj svaki želi neka vas 
ovim novim litom milostivi Bog blagoslovi, da vam se zdrava dica radjaju, 
ženitbe pod neuvenjenim vincom čistoće sklapaju, mladi starie poštivaju i 
njevim naredbam svoju volju podlažu, da vam sve živine budu plodne, a žetve i 
berbe vesele. 

Meni pak, neka je od vas dozvoljeno, da sve ove vaših prijateljah želje na 
moje pero uzmem i vama po selah i gradovih razdiljenim raznesem. 

Neka vam je, dakle, lipa od mene pozdrava, koji sam živu podhranjivao 
želju, da vas o novom litu u vašem domu pohodim i štogod dobra od vaših 
prijateljah, virnih vaših učenih sinovah za vašu pamet i serce koristna za 
osobu, obitelj i obćinu potribna nakupim pa sve vami svake nedilje u tako 
zvanim Bunjevačkim i Šokačkim Novinam prinesem. 

Buduć sam se unaprid javio da sam vas ovako pohadjat naumio, ipak za 
sad se takvim licem nisam ukazao. Dotiče se da vam uzrok izostanka opišem, da 
kako god moju virovnost kod vas ne izgubim. 

Pametan čovik na dalji put sam se ne kretje, već gleda kako će sebi kakvo 
virno društvo sastaviti, da jedan drugog podupiru, čuvaju i brane. 

Sve do sada sam ja drugove tražio koji bi sa mnom u jedan red stali i 
skopčali se da sve ono što su gdigod dobra čuli, vidili, štili, učili jedan u 

Subatici, drugi u Zomboru, treći u Baji, četverti u Novom Sadu, peti u Aljmašu, 
šesti u Katy. maru itd. u svojoj ili drugoj obćini glede poljodilstva, zanata, 
tergovine i velika posla cile naše domovine, to sve u ove Novine prinesu, a ove 
opet vami sve to isto po selah i gradovah raznesu. 

Ovake sam ja drugove tražio. zato sam viko i na sve strane piso, molio, 
prosio, al ovu željnu bratju do kasna izkupiti nisam mogao. 

Jedni su na daleko odputovali, tribaju duljeg vrimena da se rodu svojem 
povrate. Drugi su u kojekakve spone spleteni. Tribaju duljeg vrimena da se od 
ovih pomoćju zdrava razuma odriše. Treći su oglunili. Ovi sad ne čuju, jel je 
vrime mutno. Čekajmo da se izvedri, pak će glas roda čuvstvo njevo valjada 
probiti. A poslidnji odgovoriše da se ovim putu nisu nadali, zato nisu pripravni, 
al će se svom silom na taj spravljati i kako budu svoje kod kuće uredili, u oni će 
se kano virni drugovi javiti. 

Vidno je da drugo nisam mogo činiti, već s okolovinam se pomiriti, vrime 
ugodno izčekati pak izpunenje moje volje i vaše potriboće za malo odgoditi. 

Ovo je istom jedan uzrok koji se vas ne dotiče, nu imam i drugi, koji ni 
malko nije od ovoga manje važan i ovi, ljubljeni rodovi, sasvim na vas spada. 

Malim su brojem oni koji se podpisali da bi Novine štiti radi bili, a drugi 
su moj Poziv nuz uho puštali, da mnogi se s ovim nisu ni u razgovor upuštali ko 
kanda bi ovo takva stvar bila koja se nji ni malko ne bi doticala. 

Pervo, oni koji pišu žele da se njeve pisme štampom u broju uzmnožane 
prid drugim bratjam proštiju, jel šta mislite tko bi imo volju pripovidati ako bi 
opazio da njega nitko ne sluša. 

Drugo, oni koji pišu, najskole vaši sinovi, ridko su u takvim stanju da 
mogu kome štogod poklonjati, već ako ne više, toliko ipak žele da bi se njima 
učinjen trošak barem izvećeg povratio. 

Jel jedan čovik mah je kako bogat, nije dokolan mnogima poklone činiti, 
jel će na friško svoje torbe, smočnice, pivnice i hambarove izprazniti. (...) 

Što više, čovik, koji poklone prima, nije za život, jel kako ovi pristanu, u 
mah će žila njegova života se osušiti. Ovakog tako smatram ko slaba čovika, koji 
da može stati, mora se na druga dva nasloniti. Kako se jedan ili drugi 
odmakne,, a on u mah poserne i padne. Koji na svojih nogah hodi, to je čovik. 

Ja s moje strane nikad ništa neću pisati, ni tiskati dati s nakanom da to 
medju bratjih u poklon razdiljujem, već tako želim pisati, da jim za male novce 
to što je njevim sercu i duši koristno podieljujem. Jel sam u mojoj mladosti za 
diku naroda bunjevačkog i šokačkog smatrao što se nije kod nas prosjak 
nalazio. Ove neću u rodu ikakvim načinom da sporim. Neka svaki ono, što mu 
je duši i tilu potribno, trudom svojim pribavi. Dakle, jel svojom silom pripravi 
ili kupi. 

Koji se narod ne sramoti poklone primati, toga samo jedan koračaj 
raztavlja od svakojake nevaljanosti, a drugi koračaj od smerti duše i tila. Ovaki 
narod ne može gospodovati, već će naskoro u službeno stanje propasti. 

Zato onima, koji žele štiti, rad sam ne poklonjene, već za novac 
prodavane Novine sastavljati, al za tako mali novac da jih i najsiromašnii može, 

samo ako hoće, pribaviti. Cina će jim biti odredjena na cilu godinu 3 for. na pol 
godine 1 for. 50 kr a na čertvert godine 75 kr. Ovu svotu, koji nije kadar sam, a 
on može s drugim u družtvu položit i tako Novine za se narediti. 

Nu, s ovima bi se, dakle, koji su radi štiti za male novce izravnili, al šta 
ćemo s onima činiti koji nikakvim načinom nisu očitovali da bi želili štiti, ili 
valjada su baš izjavili da oni nikakve volje neimaju knjige ili novine kupovati. 

Mi, koji smo radi sve Bunjevce i Šokce književnosti privesti, nemožemo 
ravnodušno uz ovake proći, Naša je želja i njevu pamet obasjati i njevo serce 
plamenom znanosti ograniti. 

Al poklem naše pismo ne može u kuću njevu da unidje, vi, koji ga 
proštijete i od mene čujete, na jezik vaš primite i ovo našoj bratji prinesite. 

Kad je Isus po svitu hodio, gdi se god koji slipac našao, taj je pohitio, 
njeg potražio i donle vapio: "Isuse Nazaranine, sine Davida, smiluj se meni" dok 
se nije Isus ganio i od slipoće izličio. Gluhe i nime su njemu privodili. Onima je 
čuvenje povratio, a ovima jezik odrišio. 

Nu, očima vidimo, ušima čujemo što je blizu postavljeno. Razgovaramo 
se s onima koji nisu veoma od nas oddaljeni, dočim očima duševnima vidimo, 
čujemo i jezikom se razgovaramo na 100 i 1000 milja zemlje u isti čas na sve 
strane. Ove oči, uši, jezik duševni su pismo, knjigotisak. Štogod se na priliku u 
Beču, Parizu, Londonu, Pešti, Subatici, Novom Sadu, Zomboru govori i čini, to 
sve ja možem u kratko vrime raznati, jel po berzopisu što god tko govori to se 
može pobiližiti, pod knjigotisak podneti i u toliko odtisakah umnožati koliko 
ima ljudih i ovima svima po pošti razslati. 

Al ovo sve onaj istom može upoznati koji posiduje duševni jezik, oči i uši, 
što nije drugo nego znanje čitanja. 

Dakle, kako je onaj, koji u slipoći tilesnoj ne vidi svitlost milog sunca, 
tako je onaj, koji ne zna štiti, ne poznaje svitle zrake učene, mudre i razborne 
pameti. 

Sad imam štogod kazati, ali bi rad bio da to množtvo ljudih čuje. Al ovi 
nisu u jednoj obćini da se mogu bubnjom obznaniti. Nu, ja bi baš želio da moju 
volju i u drugom selu raznadu, na priliku, da ću sesiu zemlje prodati. Dakle, da 
se mnogi kupci izkupe, volju moju položim u pismo, ovo pošaljem u knjigotisak 
i koliko ljudi toliko odtisakah napravim i razšaljem, kojim načinom će se svi oni 
obznaniti koji hoće i ume štiti. 

Ima na priliku tkogod veliko gerlo da ga u svem sokaku čuju, ali neima 
toliko da ga u svem selu, u svoj varmegji, u svoj domovini razume. Tako gerlo 
ima istom onaj koji umi pisati i štiti, jel napiše i dade u tisak i izruči svoju volju 
svim domorodcem, 

U nedilju posidate prid vaše kuće, jel da se koji još nalaze koji bi i u 
poslen dan izasidali. To ne možem virovati premda je sada vrime skupo i 
bogatom i siromaku. Bogatom jel mora za svaki sat plaćat koje mu se radi. 
Dakle, mora rad nadgledati. Siromaku je skupo, jel kad radi, onda mu plate, a 
kad ne radi, onda svoju haljinu dere i svoju hranu troši na svoj rovaš kog zalud 
narizava jel ga nitko neće izplatiti. 


Subotica, 1992. 237 


Ele kad u nedilju prid avliu posidamo, u kratko iztačemo što koji zna ili 
ne zna pak onda priko cilog svetog dana istom jedan od drugog zivati učimo. 
Dočim, ako bi štiti znali i hotili, mogli bi raznati ne samo ono što jedan čovik 
zna ili izmisli, već i ono što sto i hiljada ljudih znadu. Mogli bi i to znati ne 
samo što se u našoj obćini, već i ono što se mah u kojoj obićini sve kraljevine, 
što više, što se po svem širokom svitu sgadja, jel u novinah se sve to navadja. 

No, vi samo o tim se znate razgovarati što se u vašem komšiluku sgadja. 
Zato se vaša pamet ne razkriljiva, a novine vam razpolažu sve ono što se mah 
gdi medju kraljevih, velikaših i medju narodi sgodilo, što je na polju 
poljodilstva, zanata i trgovine pronadjeno, kako stoji glavnina i kamata, rad i 
zemlja jedno prema drugog. Novine o svačem govore. 

Pamet mudra čovika misli, ruka diluje pak umne stvari izmisli i spodne 
opravi. A ovaki mudri se nalaze u svim stanju života, medju onih koji polje 
diluju, koji u tvorinari zanat kakvi obavljaju i s tergovinom se zabavljaju. Njeva 
uvižbania izkustva upoznati mislimo da je za svaka čovika koristno i 
probitačno. Poklem i u drugih zemaljah ljudi takodjer imadu svoje živine koje 
moraju hraniti, imadu svoje vinograde i njive koje moraju raditi, vižbaju, 
pokušavaju jedne i druge godine šta jim je za rukom pošlo i šta jim je škodno 
postalo. Ovo je nama dobro upoznati da ono što je hasnovito uporabimo. Nu, 
sve ovo istom onaj može upoznati tko znade štiti. 

Štivenje nije drugo nego razgovor s ljudima po znacih. Kad je tko 
oddaljen i ne možem ga dovikati, ja ga šeširom domašem. Takvi su znaci slova, 
pak tko ova pozna, iz daleka se može s izkernjenim sporazumiti. 

A knjigotisak je znak s kojime se razgovaramo ne s jednim već s hiljadu i 
10 hiljada ljudih ukupno koliko na priliku iztisakah zapovidim, toliko ljudi 
mogu najedanput sve ono proštiti i razumiti što god sam ja smislio i ćutio ko 
kanda sam mojim jezikom sve izustio. 

Al tko ove zanke ne pozna, to jest štiti ne zna, taj je slip, gluh i nim 
pokraj očiuh, ušiuh i jezika. 

Nećemo da o tim dvojimo, da i u Gari ima ljudih koji umno znadu orati i 
sijati, u Baji ljudi koji su višti dinje i lubenice saditi, u Subatici koji umitno 
znadu vinograd rizati i voće kalamiti. Al pametan čovik ni o tom neće dvojiti da 
u Nimačkoj, Francuskoj, Engleskoj, Gerčkoj, ričom u drugih kraljevinah, kod 
drugih narodah se također nalazi ljudih koji valjada ako ne bolje, barem tako 
znadu zemlju dilovati, vinograd i voće saditi i t.d. Dakle, mudar čovik, koji nije 
sobom naduven, uvik želi i to znati i viditi kako druga bratja s onim stvarima 
obhadjaju. Što malim troškom mogu upoznati oni koji ume i hoće štiti, jel 
novine i knjige opisivaju sve stvari što su čoviku na život potribne. 

Ričom, tko umi i hoće štiti, onoga su oči otvorene, pak kad hoda po 
zemlji, ne poserće i ne pada. 

Tko štije učene knjige taj razkriljiva svoju pamet, oštri razum, plemeni 
čuvstva, svoje vrime bezposlen ne gubi i u poslovih obćenih i državnih po 
drugim kano slipac se ne vodi, u ričam nije oporan, neumiven, smutljiv, već 
uljudan, pošten i ugladjen. 

Ne dvojimo da svaki čovik umi patrice u ruke uzeti i tako po Očenašu i 
Zdravi Marii s Bogom se porazgovoriti. Ništa ne manje svaki bogobojazan 
kerštjanin će pripoznati da je to kako triba. (...) 

Ne dvojimo ni o tim da se u svakoj obćini nalazi sveti ljudih, kojih ako 
život upoznamo, naćemo što triba sliditi i tako lakše u kraljevstvo nebesko 
prispiti. Ipak svaki pobožan kerštjanin, koji se nije oholostju nalio, triba da 
pripozna pervo, da oni sveti, koje sav svit kano po Bogu odličene časti i poštiva. 
Drugo, da oni, koji su kervljom istinitost kerštjanska virozakona zapečetili, 
mnogo bolje su znali šta je Bogu drago i ugodno, nego što mi znamo. Nu život 
svetih i povistnicu mučenikah samo oni poznaju, njevim ričam se 
razveseljavaju, dilam na dobro podpaljivaju, koji knjige i novine ume i hoće 
štiti. 

Napokon, nitko ne dvoji da i u jednom selu ima ljudi mudri i bogoljubni, 
ali pametan čovik ni u o tim neće dvojiti, da u više selah, gradovih i kraljevinah 
ima više bogoljubni i mudri ljudih. Dakle, sve ono što ovi mnogi bogoljubni 
sveto, lipo i dobro nastave sve ono što ovi mnogi mudri i učeni na svakom polju 
znanja čovičanskog izmisle, mudruju, pokušavaju. To sve samo oni mogu 
poznati i raznati koji knjige i novine ume i hoće štiti. 

Evo, oni uzroci zašto sve Bunjevce i Šokce prizivamo i pozivamo da se s 
knjigam i novinam opriatelje i tako put otvore mnogoverstnom znanju u svoju 
pamet i plemenitim čuvstvu u svoje serce. 

Nastalo je vrime u koje se ne mire više ljudi po kriposti tilesnoj, koji na 
priliku može težje tane digniti, ili dalje baciti, već se ljudi mire po svojoj 
znanosti. Umitnost vištoća nadvlada veliku tilesnu snagu ko što nikoji višt čovik 
u hervanju najkripkijeg čovika lupi o zemlju, tako u sadašnjem viku onaj koji je 
višt, umitan i mudar, prisvaja dobra ovog svita i uzpne se sverhu svojeg 
bližnjeg. Svakog naroda povistnica pokazuje da na koliko se ovi penje po 
listvam izobraženosti umne i duševne t.j. znanjem svoju pamet, a serce 
dilorednostju oplemeni, na toliko se spori brojem osobnim, bogati imanjem, 
napriduje u poljodilstvu, zanatu i tergovini, a na koliko se spušta u tmine 
neznanja, na toliko se gubi brojem i ukida svakojakim imanjem. Ovo je 
vilajetno izkustvo koga nitko učen neće pobijati. 

Amo, dakle, svi, koji želimo naše obitelji i naš narod u životu zaderžati, 
triba da nastojimo iz knjigah i novinah nauke sabirati. Ako se mi pokažemo da 
smo spremni knjige kupovati i štiti, iznaće se oni muževi, koji će ove u našem 
jeziku sastavljati. 

Do sad se je to pogovaralo da Bunjevci i Šokci neće da štiju. Zato se nije 
nijedan vaših učenih podhvaćao da vrime i novac svoj troši i vama knjige i 
novine piše, slaže i iztiskuje, jel i onim učenim svoje vrime je potribno da trud 
svoj tamo prinaša gdi će mu ovaj takvi plod doneti da se on ovim može hraniti i 
zaoditi, jel tko je učio, taj je priko mnogo godinah se znojio i mnoge hiljade 
potrošio dok je nauk sebi steko. Iz ovog, dakle, triba da živi ko vi iz vaše zemlje. 

Valja pokazat, da su Bunjevci i Šokci voljni to činiti što drugi narodi s 
kojim svoj obiteljni i deržavni napridak na sercu leži, da knjige i novine obljube, 

da dicu svoju škulare, pak će se učeni u mah nadmećat koji će umnie i 
koristinie i rodu svojem milie knjige složiti. 

Žalostno je uvižbanje da ko što Bunjevci i Šokci nemarljivost pokazivaju 
prema knjigah i novinah i na škularenje svojih malenih. Tako su ponajviše 
sasvim izostali iz većih škulah gdi se pripravljaju nauci oni mladići koji se 
dilom zapope, zarede, za meštrove i učitelje pripravljaju, a dilom za druga 
gradjanska dostojanstva uredjivaju. 

Ako u ovoj nemarljivosti naš rod obstane, to ćete doživiti da će vam 
svećenike, redovnike, meštrove, učitelje, sudije, ravnatelje i odvitnike drugi 
narodi od svojih sinovah davati. Premda takve u našim neće naći, jel se otci od 
književnosti odkrenuli i svoje sinove od škulah odvukli. 

Jedva koji sin od mogućnijih roditeljah do šeste ili osme škule dolazi, pak 
se onda od djačkog praha otrese i momkom po kolu se umiša. Valjda opet nije 
tako lako, ko što to nikoji misle, knjigama se terti i perom mahvati, ko što oni 
sčine koji kosom mahšu buduć da vaši sinovi vole po divanu, nego po škulah ići. 

Ništa ne manje, premda je obćena i za knjigotisak sloboda, i ko što 
poljodilac jedan pšenicu, drugi napolicu, treći raž, četvrti djubravo, a peti 
snitljivo sije žito, tako i medju učenih ne daje svaki pšenicu, ni čistu vodu, već 
pod izlikom nauke nikoji nastoje pomutit mozak i otrovat serce puka i zato ona 
znanja razprostranjuju koja su u perivoju s drveta zla uzeta. Svitujem našu 
braću da budu oprezni i iz vake bare vodu ne piju, iz svake ruke jilo duševno ne 
primaju. Koji vam takve bostane obećaje gdi samo cviće bez ternja raste, tako 
stanje pridstavlja gdi ljudi ne plaču, već se uvik vesele, gdi nigdi ništa ne triba 
plaćati, već samo gotov dobitak primati, gdi se ne radi, već se razkoši, koji samo 
iz tudjeg džepa uizmat i vama dieliti hoće, taj je nakazan, toga se čuvajte, takvog 
knjižice i novine nemojte štiti, jel ćete proći ko Adam i Eva pak će vam misto 
gvozdene dervenu motiku u ruke pridati da zemlju priverćete. 

Nu, poklem sam uviren da ćete novine iz naših rukah dragovoljno primiti 
i radostno štiti, zato vam na znanje donosim, da ću ove godine o sv. Josipu 
izdati. Nastojte donle medjusobno mnoge predplatnike nakupiti i njeva imena 
gospodinu paroku, meštru ili drugim vašim prijatelju novce uručite koji će ovo 
sigurno meni odpraviti. 


U Kalači, 1-og sičnja 1870. 


Ivan Antunovich, 
kalački kanonik 


(Napomena urednika: 
Ivan Antunović je ovu "Otvorenu knjigu" objavio u obliku letka na tri stranice u dva 
stupca u Kalači, 1870. godine tiskom Malatina i Holmeyera). 

POZ IV NA PRETPLATU ZA 
"BUNJEVAČKE I ŠOKAČKE NOVINE" 


U družbinu narodnosti slavianske izkrenim duhom i ljubavlju 
nadahnutim sercem ulazim pak sve one muževe, koji se već od davna trude, da 
Slaviane u jedno učenosti kolo svedu, znanost i izobraženost uma i serca u 
njem razprostranjuju, bratinski pozdravljam 

Da me ovi zaslužni i slavni sinovi našeg naroda u počastnu svoju 
družbinu prime i u podhvatu pomognu, o pervim koraku izjavljujem tko sam i 
šta namiravam. 

Nije tajati, da sam veoma mali ipak viran sin ovog naroda, bunjevačke 
grane, koja se u Bačkoj razvila. 

Vidivši, da se onaj narod čversti, kojeg snaga duševna i materialna raste 
- vruću želju nosim puku bunjevačkim i šokačkim ruku pružiti, da se zaista 
podigne na ono miesto, koje mu je po gradjanskom zakonu obiliženo. 

Jel donle dok se puk nije sporazumio s onima stvarima koje su jednoj 
zakonitoj obćini i ciloj domovini neobhodno potribne, niti će on prava njemu 
odljučena uživati, niti će sloboda obsigurana postati. 

Zato je moja nakana sve to u Bunjevačkim i šokačkim novinam 
razpravljati što je čoviku kano pojedinoj osobi ko što i u svih svojih odnošajih 
kano članu obitelji, obćine i domovine znati i činiti potribno prinašati i 
razsvitljavati. 

Ovde će biti škula i cerkva, ovde svaka prava i uprava obećana, 
varmegjska i zemaljska. 

Ovde znanosti u pučki stališ spadajuće, tergovina, zanat i poljodilstvo. 

Zato svakog sela, tergovišta i grada bratju, učene i proste, sve bez razlike 
Stališa muževe, izkrene rodoljubitelje počastno pozivljem i prosim, da mi kripku 
u pomoć svoju ruku pruže. Novinam medju puku štioce pribavljaju i svojih 
dopisi ove podranjivaju. 

Znajuć, da ljudi ogledalo zato predstavljaju, da mane na svojim tilu prije 
opaze i te izprid očiju svojih bližnjih odprave izverstna i manjkava inostranih 
dila. U našim Novinam od svake strane vilajeta ćemo navadjati, da se od 
nezgodnih očuvati, a s dobrih oprijateljiti možemo. 

A poklem je kolo naše još veoma malo i snaga odveć pritanka, nitko ne 
može ikakve od nas nagrade čekati. Neka mu je ona dika što je jednu granu 
dosta brojnu svojeg naroda pomago uzdizati mila rodoljubljeg serca i duha 
hrana. 

Ako smo naš rod već uzbudili i brojnu bratju okolo našeg barjaka 
nakupili i koja krajcara od neobhodna troška zaostane, ona će se medju 
radinjih Bunjevačkih novina podpuno i podpravo podiliti. 

Donle ljubljeni budite Novinam, koje će vam se bezplatno slati 
zadovoljni. Istina je da dika nije uvik tilo nagojila, al Rimljani i Francuzi 
dokazuju, da je kraljevine stekla. 

Namiena moja ne može biti politiku naročito obavljati. Ipak, pokle u 
deržavi ustavnoj ova se ne da sasvim obaći, zato svaki ima pravo prije nego što 
bi u ono kolo, koje se po mojim Novinama otvara, unišao zapitati kakvim će se 
načelom ovo upravljati. Moja je, dakle, dužnost ova obznaniti. 

1-0 Stavićemo se na onaj ustavni temelj, koji za  Carevinu 
Austrij-Magjarsku košto i za Ugarsku i Trojednu Kraljevinu medjusobnim 
uzakonitim ugovorom postavljen nalazimo. 

2-0 Ravnopravnost narodnosti po zakonu osnovanu ćemo nastavljati. 
Ipak uvik pod historično i politično opravdanim okriljem magjarstva, pod kojim 
želimo i našu u miru razvijati. Neka se u njoj um učenostju obogati, serce 
kripostju oplemeni i materialno stanje osnaži i tako Bunjevci i Šokci od 
opasnosti utamanenja ne samo očuvaju, već i osobnim brojom naspore, da se 
Magjarska i njevom slavom i dikom nakiti, izkustvo nam dokazuje, da se uvik 
onaj puk poštuje i zato gospoduje koji brojom, izobraženostju, umietnostju i 
imetkom druge nadkriljiva. 

3-e Na temelju one kerštjanske demokratie, koju starina gerčka i rimska 
ni u pojmu nije poznavala, za svaku osobu najširju slobodu hoćemo zahtivati, 
koja se sa drugog čovika pravom graniči. Ipak uvik pod tracih svete krune 
Stipanove, jel u stroju ustavnom narodne samouprave za najveći dar smatramo 
okrunjenu glavu, iz koje ne rastu nezasitjene čovičje ambitie vlasti. U ovakoj 
monarhiji, u kojoj od glave do pete priko svakog stepena ravnateljstva diše duh 
samouprave, tamo je obćena sloboda sasvim obsigurana. Republike i načelniki, 
koji su nepravednim gerčkim i rimskim duhom na toliko napunjeni, da očima 
svojima u žarko sunce kerštjanske demokracie nisu dokolni. 

4-0 Radi toga opirati ćemo se centralizmu i anarhiji, absolutismu i 
radikalismu kano granam onog perivojskog stabla na kojim je dozrialo ono 
gorko voće, koje je sladku i milu po Stvoritelju za čovočanstvo u slobodi 
odljučenu hranu otrovalo. 

5-0 Primamo načelo "slobodna Crkva u slobodnoj deržavi". Po novim 
uztrojenju pod imenom autonomia poznatim, u kojem će se svakom redu svoja 
prava tako razdiliti da će vlast biskupska po canonih ograničena, u svoj 
cilovitosti nepokeršena obstati, jel premda smo uvireni da stari ustroj u novim 
ustavu tako ne može ostati ko što mladić neće u odići svojeg pradide hodati, 
ipak priznajemo, da su kod nas biskupi pod jednom glavom stožeri, na kojima 
se sva osnova Sv. Majke cerkve okreće. 

6-0 Premda pripoznajemo, da radi obćena mira i zakonite jednakosti 
jeste potribno, da se Cerkva s deržavom podili, ipak znamo, da nikad neće biti 
ni za Cerkvu, ni za deržavu koristno da se sasvim oddile, poklem su obe 
pozvane, da jednog čovika blagostanje obavljaju. 

Navlastito dvie stvari se pokazuju, u kojima se nije moguće raztaviti 
buduć da glede ovih obadvie takva svoja prava imadu od kojih se odreći ne 

mogu, jel ova u živac njeva života zahvataju. To je jedno škula, a drugo ženidba. 
U ovima nije se slobodno oddiljivati, već podiljivati i jedna s drugom nagadjati i 
pogadjati, jel drugčie će se sav život osobni, obiteljski i obćeni čovika tako 
pomersiti da će se cilo njegovo družtveno stanje zanijati. 

Svako načelo, bilo to i najpravije, ako se do kraja iztirava, stignićemo na 
granicu absurduma, jel čovik je u svakom obziru ograničen, 

7-0 Ovi pravopis, premda ga po svim ne odobravam, moram ga uporabiti, 
da se s pukom, komu pišem, sporazumim. Ništa ne manje lagano ćemo se po 
listvam slovnice penjati, da skalin sadašnje pravopisne izverstitosti dostignemo. 

Ova načela će sačinjavati duh naših Novina. Svi rodoljubi bratinski se po 
meni pozdravljaju, da se oko ova bariaka, s kojim ćemo za slobodu osobe, 
obitelji i obćine i ustavnu deržavu vojevati, izkupljaju da našu narodnost 
razvijamo i uzderžajemo i snagu Novina pobiranjem predplate i duševnim 
radom uzmnožajemo. 

Bunjevačke i Šokačke novine će za sada samo na ovećim pol arku 
iztiskane svake sedmice jedanput izalaziti tako da u nedilju do ruke čitateljah 
dospiu. 

Kad se pak predplatnici na toliko nabrojili budu da se trošak izpraviti i 
radnjah trud nagraditi bude mogao, onda će se i naše Novine, koje ćemo o sv. 
Josipu t. g. krenuti, u svojem obsegu razkriljivati. 

Cina jim je na cilu godinu: 3 for. Na pol godine: 1 for. i 50 nov. Na četvrt 
godine: 75 nov. 

Pisma mah ikakva platjena i predplatu molim na uredničtvo upravljati, 
koje će za svoju dužnost smatrati suradnikam poštarinu naknaditi. 

Sabirači se zamoljavaju neka izvole naslov i imena predplatnikah 
razgovitno pobiližiti i svaka ovamo na vrime poslati, da se mogu Novine o sv, 
Josipu svakom odpraviti. 


U Kalači, 20-og siečnja 1870. 
Ivan Antunovich, 
izdavatelj i odgovorni urednik 


Napomena: 
I. Antunović je objavio ovaj "Poziv" kao letak na dvije stranice u dva stupca u 
Kalači, 1870. god. tiskom Malatina i Holmeyera. 


ZORAJE ZAZORILA 


Bunjevci i Šokci i svi ostali ilirske kervi puci! 

Ono serce, koje pod vaših grudih kuca, jeste izkreno. Uviren sam, dakle, 
da kako me pozvaste roda za gosta, biti će veselje ozbiljno o mojem u vaše dvore 
ulasku, Neka vam je topla hvala što ste mene, svojeg roda virna ljubitelja, tako 

dragovoljno primili. Ja za osobitu sriću smatram onu, koja me je 
gostoljubnomu vašem stolu privela. Potanke sile, al odlučnu volju vam 
prinašam, s malom snagom, al oduševljenim srcem se krećem na veliki poso 
razvitka duševnih i tvarnih silah našeg plemena. Neima zaprikah koje bi me 
sneveselile. Velike mogu me nadvladati i svojim silam moje nadkriliti, al volju 
moju nikad neće slomiti. Buduć da je čista moja nakana ko ono sunce koje s 
vedrog neba sjaje, da ograni, oživi i razjasni sve široko polje. Nadam se da će 
me ukripit ruka svemoćnoga i uza mene će stati sva braća u kojih sercah ljubav 
naroda gadna sebičnost nije ugušila. Ti si, rode, zenica u oku mojem. Nenioj se 
čuditi što se tako brižljivo o tvojemu boljku staram. 

Majka da može svojeg jedinka, u zvizde bi ga okovala. Ja da mi je 
povirena vlast, sva ona plemenita svojstva, s kojima se rese drugi narodi, želio 
bi pokupit i rod moj nakitit. 

Nu, to mi nije dato, al u ovom svečanom času kada se izkreno rukujem s 
mojim milim rodom, pozvaću počastvo svu onu bratju, malu i veliku, koji su 
pošteno ime i učeno time ilirski otacah u baštinu primili, da se u radu i poslu 
složimo i što god kod Englezah, Francesah, Nimacah, Talianah, Španjulah i 
Amerikanacah za naš rod koristna nadjemo, to sve izkupimo i njemu 
prinesemo. Mi ćemo biti kano revne pčele pak ćemo ići od cvata do cvata, koji u 
vertlu uma i serca raznih narodah razte, da izcerpimo sladki med nauka i 
donesemo u košnicu našeg roda. Odud će postat med ćudorednosti, koji će se 
sladit, i vosak učenosti, koji će svitlit životu plemena našeg. Mi ćemo nepristano 
učiti da možemo neprikidno našu bratju podučavat. Ta, vas lipi širok svit nije 
drugo nego jedna velika škula, u kojoj su neizbrojeni meštrovi namistjeni. 
Perva je za svaka čovika najugodia škula naručje ljubezne matere, koja na 
milom svojem krilu čedo svoje ljulja i poučava svemoguća Boga, miloserdna 
Isusa i ljubljena Otca imena izgovarat. Škula je cerkva gdi se svi učimo kako 
triba tilo i dušu ovde i na vike spasiti. Škula je ona ornica gdi otac uči svojeg 
Sina plug upravljat, dionica gdi ga uči kosom mahati, škula je dilaonica zanatlie 
u kojoj se mladiće na razno rukotvorje poučavaju. Škula je bolta i dućan gdi se 
umitnost, promet tergovina osvojava. Škula je ona dvorana gdi se slike bojam 
maljaju i iz suhih orudjah mili glasovi izvraćaju. Škula je gdi učitelj po onih 
mertvih slikah - koje nazvaše abecijom - poučava kako valja misli, riči i čine po 
drugi popisane poznati. Tamo se uzbudi pamet da misli, da sudi, da sastavlja i 
razpravlja, serce probudi da ositja ljubav prama stvoritelja i sebi slična 
izkernjega. Neka je dakle, uz ove silne škule nama dozvoljeno jednu otvoriti u 
kojoj će svaki viran sin našeg roda postat učiteljem za vrime i čas kad ga volja 
snadje, da u svih onih škulah revno pobere nauke za naše pleme shodne. Neka 
se razastre dobri glas našeg roda po svih poljah ilirskog naroda! Usta moja su 
od mladosti navikla istinu govoriti. Dakle, pero moje nikad meće uz nepravdu 

pristati. Ako bi kad god s ovog puta svratio, neka me zataja ona bunjevačka 
kerv, koja se priko više kolinah u izvornoj čistoći u mojih žilah priliva. Miri 
sloga je zalog obiteljna i narodna boljka, a nejedinstvo je miraz, koji sve sile za 

napridovanje razvijene opali. Kada stupljamo u kolo izobraženja, svima u tom 
diliujućima bratinski ruku pružamo. 

Zato se nijednoj stranki po takom načinu ne obvezivamo, da ju po 
slipački u svakom pitanju slidimo. Uvižbali smo, da kad su stranke tako, ko kod 
nas desna i liva izpričene, onda se više puta sgadja, da se i jedna i druga po 
čovičjih strastih s puta istine svede i silom svoje moći narod na čine, slobodi 
ustavnoj protivne, navede. Donle dok se uzvišene naše domovine duhovi ne 
izravnaju i jednu treću stranku, koja će po našem shvatu budućnosti narodnoj 
jedino koristiti, ne osnuju, mi ćemo našom potankom silom sad uz jednu, sad 
uz drugu stati kako uvidili budemo da je jedna ili druga ustavne u slobodi 
odgojene istine izkrenije shvatila i s ovima se sljubila. 

Ipak onaj neće biti naš prijatelj koji bi se mašao da skine one diamante, s 
kojima je svitla sv. Stipana kruna nakitjena. Cilokupnost slavne naše domovine 
neka se itko ne usudjuje napadati. Bio takvi kakva mu drago roda i stališa, toga 
ćemo kao naše svete vire i mile narodnosti najvećeg dušmanina odbijati i 
zajedno svaka prava za našu narodnost u obitelji, obćini, cerkvi i škuli na 
temelju naše virnosti izpravljati i tražiti. 

Složno, dakle, bratjo! Zora je zazorila, razasjalo je sunce izobraženosti 
po svih poljah, gdi drugi puci diluju, otvarajmo oči, da vidimo na koliko smo iza 
ovi zaostali i udvostručimo duše i tila kripost da ji dostignemo. 

Urednik 

(Uvodni članak za "Bunjevačke i šokačke novine" u Kalački, 19. ožujka 
1870. godište 1. br. 1. 1-2. str.) 


PISMO IZ SUBOTCE UREDNIKU 
IVANU ANTUNOVICU 


U Subatici 1871. god. sičnja miseca, 18. dana. 

Želim da vas ovo nikoliko redi u liepom zdravlju zateče. Ja sam fala 
milom Bogu zdrav, ali sam nemiran u srcu što najviše u Bunjevačkim i 
šokačkim novinama Srbljam ugadjate, ali neka znate što god misli Gorčakov, to 
isto misle naši subatički Srblji i očito na trgovištu govore, da samo što nije već 
tu Rus i da mogu na zlatni koli doneli bi ga. Još i to je meni rekao jedan u 
dućanu da se ufa da će se naša crkva zatvoriti, a mi njevu nećemo da zatvorimo, 
već bratinski s njima živimo. 

Ne znam kakvi tu prie pisaše od neumrlog bana Jelačića, a prie tog od 
Miletić Svetozara, a ovi nijedan nije prijatelj Domovine već nepriatelj i 
uzbunitelj. Oni ne bi marili ako bi mi tako kao Poljaci u Siberiu, ali se ufamo u 


Boga mi da nas neće ostaviti. 
F.V L. 

JAVNI ODGOVOR NA PRIKOR 
SUBATICKI 


Kad sam stupio na ovu stazu, na kojoj više trnja nego ruža raste, onda 
sam izjavio, da me od onog pravca, kojeg sam jasno označio, nikakva čovčia 
vlast - bila visoka ili niska - odvratiti neće. Istinu, koja duh moj objasni gori i 
doli, jednako ću kazati i to rodu mom sve donle dok mu volja bude slušati. 
Mogo bi ja to činiti što slavni rimski pjesnik reče: da se u svoje misli i čuvstva 
umotam pa gledam kako se jedna grana za drugom sa stabla bunjevačkog lomi i 
na lomaču uništenja baca. AL ja većma milujem moj rod, nego svoj pokoj. Zato, 
ako meni i nije dato da mojim njegovanjem to stablo ozeleni i procvata i plod 
ljubavi svoje narodnosti donese, ja ću barem sve dok ne zamuknem, mojem 
rodu dovikivat, da ne otvara uši onom govoru koji ga u prijašnju nemarnost 
uspajava, dočim se temelj njegova položaja sve većma i većma podronjava, Već 
su 300 godina priko naše glave prošli od kako pleme slaviansko na granici 
Magjarskoj krv svoju proliva da svetog Stipana krune celinu sačuva. 

Moj dragi brate F.V.L. prvo je da budemo pravedni. Kad koje pleme 300 
godina zato svoju imovinu i život na oltar ove Magjarske domovine polaže, da je 
od silne navale Turske obrani, koju silu nisu Slaviani ovamo uveli, možemo li 
onda ako ruku na srce metnemo, po duši kazati, da je to pleme ovoj domovini 
protivno. 

Prvo je da smo pravedni, jel ako neznamo biti pravedni - nikad nećemo 
biti slobodni, reče jedan proslavljen govornik francuski. Na uzici varke i laži 
sebični ljudi će nas voditi. Na toj krvavoj granici stajali su Dalmatinci, Hrvati, 
Srbi i Bunjevci i Šokci pa Rumani i Sekelji. 

Tko je ili nije medju ova plemena bacio iskru razdvoja, to ja neću da 
iztraživam. Da je tako bilo, to nam pokazuje još i ovaj odjek njegdašnja 
nepouzdanja. Jedna je nas mati rodila - jedan kruh jidemo, jednu vodu pijemo - 
na onoj zemlji, koja je tako bujno topljena naših djedovah krvljom. Našto, 
dakle, taj razdvoj? Kad je cil jednaka, da u ovoj domovini našeg jezika i 
plemena prava, koja se nas po zakonu tiču, iztražimo. Jel ovo je naša domovina 
ko i onog Magjara, koji od onih prvih vezirah svoje poriklo izdvaja, buduć ga 
neima koji bi smio kazat, da je njegovo pleme više krvi na ovoj zemlji prolilo. 

Brate F.V.L. budimo slobodni, jel koji ne zna da takvi bude, onaj nije 
vriedan da se jedne ustavne kraljevine, ko što je naša domovina, gradjaninom 
nazove. Al budimo i u slobodi pravedni - i zato ostavljajmo vieru svakom svoju. 
Nju nemojmo upletjat u stvari svietovne. Ta će iznać svoja prava - ako ne po 
pravdi, a ono po iztrajanju. Prija su sustali pogani krštjane mučiti, nego trpiti. 
Tako će i Rusi sustat Poljake kiniti. Šta Gortchakoff o Magjarskoj misli, to ja 
ne znam, jel mi nije dato u bubreke ljudi pogledati, al to znam, da ako nije 
Svemogući odredio propast europeoskog vilajeta, da mora sloboda nadvladati i 
svaka samosila, dakle, i ruska se poniziti. Ima I medju Srbljih pojedinih koji bi 


246 Zbornik "Ivan Antunović" 


Rusu svoja nidra razkriliti, to opet ne znam, al toliko znam, da se oni Srbi, 
kojih rieč od jednog do drugog kraja njevog plemena odjekiva, perom i riečom 
za slobodu bore. Kao taki ne mogu biti prijatelji samovolje ruske. Ovakvima ja 
pružam moju ruku, jel se i ja za slobodu narodnosti mojeg plemena borim. Oni 
plemeniti dusi sa staze slobode odklonjavaju sve one zaprike koje su slavenska 
plemena razdvajale i tako okove njevog službovanja utvrdjivali. Onima, dakle, 
koji jedinost bratje opravljaju, otvaram moje grudi, jel da možem, sve bi 
Slavene duhom i srcem oplemenio, a imovinom obogatio. Jelačić je bio ban 
Hrvatske. Šta je taj pokojni ban bio Hrvatom, to je njev poso razpravljati. Naše 
je poštivat ona imena, koja jedan narod proslavlja. Hrvata stanje ne znamo mi, 
već oni temeljno prosuditi. Budimo pravedni i podajmo njima to pravo koje se 
nji tiče, da oni označe svoje prijatelje ili neprijatelje. Nemojmo se uvik dat vodit 
na uzici laži, koju nam revno i neprikidno pletu naši zlotvori. - Buni I taj g. 
Svetozar Miletić ili ne buni | puk, to nije naša briga iztraživat. Ostavljamo na 
bratju Srbe da oni sami obiluže svoje gorljive prijatelje, ili dušmane. Nemojmo 
virovat, da se u narodu tko može uzpet na goru slave ako ga njegova bratja na 
svojim ramenima ne uzdignu, ili ako nije zaslužnim putom tamo dopro, da bi se 
i na dulje bez zasluge na toj visini uzdržao. Budimo pravedni i ostavljamo 
slobodu svakom plemenu birati u sebi ljude za vodje. Oholost je još i kod 
neprijatelja kaljati ljude, koje je narod počastio. To je strašna politička mana. 
U tom nemojmo ikomu sliditi. Jel neima veće uvride za jedan narod - no kad 
ono pogazimo što je prid njim počastno. U razsudjivanju jednog naroda 
nemojmo se vodit po izrazi, koje po tržištu ili dućanu pokupimo. - Zar nije bilo 
Magjarah, koji su Ruse u Magjarsku pozvali? Ipak nikad nećemo reći - da bi 
Magjari nas u ruke Rusa pridati hotili. I što je pravo o Magjaru - to je pravo i o 
Srbih. Kad je Bog stvaro narode, od jednog blata je i Magjara i Srba i Bunjevca 
opravio - i jednim duhom nadahnio. Na stranu, dakle, s takim spletkam koje 
siju sime nejedinstva, da izklija nesporazumljenje od kojeg u čovičanstvu snuju 
spone za slobodu, već podajmo bratinsku ruku jedan drugom da iztražimo 
slobodu za viru, za jezik, da nijedno ne bude u sužanstvu, već se grije suncom 
slobode i razkrili svoje grane da i nama jedanput odane, da i mi možemo ne 
samo našim jezikom Boga hvaliti, već i naše svietovne poslove kako je to nama 
zakon opredilio obavljati. Da nas ne napadaju kano bunitelje kad pišemo, da 
nije pravo kad u Subatici, gdi je 30 hiljada Bunjevacah još ni jedan oglasak, koji 
se baš puka tiče, tim jezikom se ne obilodanjiva. - No, ako je kojem Bunjevcu 
baš volja došla da postane Magjarom, mi mu ne navidimo, al ga liepo molimo da 
nam dozvoli slobodu, da mi možemo pravi Bunjevci ostati i virom i jezikom ko 
što su naši otci i pradjedovi bili, koji su za ovu liepu zemlju potokom krv svoju 
prolivali. 


Urednik 
(Ivan Antunovich) 


—.—.—........—.— ARE ZEL) 

JAVNI LIST IZ ZOMBORA NA 
UREDNIČTVO "BUNJEVAČKIH I 
ŠOKAČKIH NOVINA" 


Bunjevci su uviek vierni prijatelji bili Magjarom. Vaviek vierno sa 
Magjarom držahu. Ova virnost je značajna posebnost Bunjevacah toli da je 
gdjekad čuti da je Bunjevac bolji Magjar od rodjenoga Magjara. Bunjevci se 
uviek ponosno Magjari nazivahu. 

Kada je preč. Urednik našega lista ukazao s namjenom da će bunjevačko 
- šokački list krenuti, nije jedan bio koji je s bojasnom rekao: - Opet hoće da 
Magjarom s jednim viernim priateljem manje bude, a više s jednim kućnim 
neprijateljem. 

Mi nismo dielili bojazan i ćute ovih. Mi se obradovasmo pokretu. A 
jamstva nam dovoljna dao program za kojim stojaše tvrdi značaj preč. 
Urednika. 

Ako bi nam tko svoju bojazan očitovao, mi se pouzdano pozivasmo na 
program. 

A isto poduzeće i pokret držasmo ne samo za veoma koristan, već baš za 
neophodno potreban, a to stranom radi prosvjete puka bunjevačko - šokačkoga 
po kojoj se današnje doba jedino odvraća prieteća se nevolja, a postiže i 
osigurava blagostanje, a stranom radi uzroka sledećega. 

Vierno prijateljstvo i privrženost našega roda prama Magjaru poznata 
je. Ali, narodnosti su naravno razne. A ne bi mislio da se je viernost 
poljubljenoga našega roda ikad s ove strane na pokušaj stavila bila. A ovo je još 
moguće bilo i po duhu našega vieka ne bi dugo čekalo. Trebala je zato i s ove 
strane sigurnost, a tu nam pružaše jedino uvjet da viernost Bunjevacah prama 
Magjarom što većma na punu savjest podigne se. Ovo je bilo tvrdo uvjerenje 
preč. Urednika. A i mi smo istog uvjerenja. A ovo se je dalo postići najbolje po 
časopisu, koji se i krenuo. 

Mislimo, dakle, da smo dobro razumjeli i namjenu i program preč. 
Urednika kada velimo, da mu je u poduzeću hvaljenom uznešena misao bila: 
vierno prijateljstvo i privrženost Bunjevacah prema Magjarom, koja od 
uspomena Bunjevcem značajna bijaše na punu savjest podići da proti svakoj 
navali i u svakom pokušaju nepobijena ostane. Uzvišene zaista namjene! - A 
mislimo da je ova bila namjena uredništva u pokretu svome. 

Pa kako odgovaraše žudjenoj sorti tečaj lista? Hoćemo li reći da se 
prevarismo? Govorimo, da nas duh lista ne zadovolji. 

Nalazimo u listu pritirana produbljivanja narodnosti, koje za naš rod 
nikakve praktične koristi ne ima, dapače baš opasno može biti. Koje nit 
odgovara po duhu našega puka i koje on dosadom i jadom odvraća od sebe. 

"Zašto da nas prave Srbljim? Mi smo Magjari uviek i bili, pa Magjari hoćemo i 
da ostanemo". S ovim riečmi se ljute zomborski Bunjevci i odbacuju duh u listu 
vašem vladajući i s njim i list. 

Nalazimo u listu duh kojega težnja nije upravljena srcu domovine, već 
koji teži napolje. 

Nalazismo  lahkih  prietnjah i opasnih  alternativah Magjarom 
predstavljenih. 

A nigdje, nigdje ne nadjosmo izraženih ćutah prijateljstva i viernosti 
prema Magjarom. Nigdje ponuke, oduševljenja za prijateljstvo magjarsko. 

A ovi duh niti je bio Bunjevacah, nit će jih u viernosti i prijateljstvu s 
Magjarom jačiti. 

Kada pogledamo na junačke Elsasa i Lotringena zemljice u njevom 
izgledu, vidimo kakvi treba da budu Bunjevci prama Magjarom. Slavni nam 
primjer daju napomenute dvie zemljice, koje u toliko težkih okolnostih s 
tolikom žrtvom Francezkoj vierni ostaju. 

Takvi želimo mi da budu naši Bunjevci i Šokci. Samo će tako biti dostojni 
svojih djedovah - vierni značaju svoje slavne poviesti. 

A takvim da bi jih vaš list učinio, tomu ne imamo jamstva u duhu koji u 
njem mah preuzimlje. Dapače, mi se bojimo, da će baš naprotiv biti. 

Mi radošću pozdravljamo svaki napredak naše braće Slavjanah u 
prosvjeti i obrazovanosti, ali nećemo da postanemo nevierni Magjarskoj, našoj 
slavnoj domovini, za koju naši djedovi krv livahu i koju i mi hoćemo sa životom 
i krvju braniti proti svakomu dušmaninu, ukazao se isti ma s koje strane. 

Kada se početkom vašeg lista bojazan ubacivala pred nami, mi se 
pozivasmo na program. 

Kada se poče u listu javljati duh nadi našoj protivan, mi se pouzdano 
pozivasmo na prošlost značaja uredničkog, da bi svakoj sumnji zapriečili. 

A kada tečajem vidjeti moramo duh ne samo po nas već i po drugih zaista 
pritirani, ne imamo se dalje ni na kog pozivati. Ne imamo drugog puta, već da se 
obratimo preč.uredništvu i molimo ga: ako ostaje uz duh poziva i programa 
svoga, neka nam razloži odkuda je duh tudji i šta hoće. Neka nas smiri. Ako bi 
pak ureničtvo prvašnju svoju namjenu i duh programa ostavilo, neka nam i ovu 
promjenu iskreno javi, da znamo na čemu smo. 

A vrhu svega neka nam dozvoljeno bude preč.uredništvu naše osobito 
štovanje izraziti, , 


Ive Palich 


————————————— JV 

ODGOVOR NA JAVNI LIST G.IVE 
PALICA IPO NJEMU POSTOVANOJ 
BRATJI ZOMBORSKOJ 


Ko mene poznaje, taj znade, da je moj sav život jedna otvorena knjiga, u 

kojoj svaki ako ga je volja može štiti. Moje misli, moja čuvstva čak od ditinstva 
jednaka ostaju. Samo se prid onima vide da su se prominila, koji niti svojoj 
narodnosti niti duhu vriemena ostaše vierni. Nikad mojeg vieka nisam htio od 
Bunjevca i Šokca da Magjara pravim. Ko to smije tvrdit, neka privrne sve 
listove mog života i neka nadje jednu rieč da sam ja želio ili nastojao da moj rod 
izkine svoj jezik materinski iz grla pak uloži miesto tog magjarski. Moja mati je 
mene Bunjevcem rodila. Taki sam bio, taki ostajem. Niti hoću, niti možem 
drugo želiti, već da i moj rod taki do vika bude. Da moj rod nauči magjarski, od 
prvog časa uvik sam nastojao. To pokazivaju svi oni koje sam odhranjivao. Da 
moj rod ljubi Magjarsku kao svoju domovinu i u njoj na prvom miestu svojeg 
brata smatra u Magjaru, da sam želio oživotvorit, to moraju posvidočit svi oni s 
kojima sam u jednom krugu živio. To očituju svi moji članci, koje sam 
prošastog tečaja pisao. AY to ne znači toliko ko da bi ja ikad zato dilovao, da 
Bunjevci i Šokci postanu Magjarom, jel molim vas liepo, poštovani gospodine, 
mislite se samo jedan čas: - Ako bi ja kad god tako mislio i ćutio, ko što vi hoćete 
da na me potvorite, da li bi moguće bilo pero u ruke uzeti i pisati na 
uzbudjivanje mojeg roda? Proštijte moje prvo pismo pa ćete se dovoljno o 
protivnom osvidočiti, ta Bunjevci i Šokci već su liepo na putu bili da se do 
poslidnjeg izkorene. Za nji nitko nije pisao ni u varmegji, ni u varoši, ni u selu 
ni onaj oglasak koji se u pučkom poslu na duvar prilipio. Nije se u njihovom 
jeziku složio. Njev je jezik jedino samo još u crkvi živio, al kako? - Vi ste, 
gospodine, jedan pop koga ja poštivam. Metnite ruku na srce i po duši očitujte, 
da li ste vi zadovoljni onom jezičnom znanonstju, koja se za sad kod naših 
svećenikah i učiteljah nalazi? Neću da govorim o rodjeni Nimci i Magjari, koji 
su iz milosrdja prama ovog puka štogod od našeg milog jezika osvojili, da vrhu 
naši bratjah pastiruju buduć da neima bunjevački li šokački sinovah, koji bi 
ovo brime teško na svoja ramena postavili, već vašu pozornost svrćem na 
rodjene Bunjevce i Šokce, popove i učitelje. Ako vi uz malu iznimku, u kojoj 
mene nećete naći s mirnom svietstju o njim ih smijete tvrditi - onda ja neimam 
pravo. Dakle, položit ću moje pero, da ga više nikad u ruku ne uzmem, jel to nije 
istinu pisalo - koja je jedini cil mojeg života. Sad vam neću da navadjam naše 
župe i škule gdi su take pastire i učitelje namiestjali, koji našu rieč nisu 
razumili. E, pa tajite ako možete, da je baš u tih župah svoju crnu glavu na našu 
priveliku žalost podigao nasarenisam. 

Ako vas bude volja i želja, stajaću vam na službu s primeri. Vi se u 
Zomboru pitajte koliko ima škula bunjevački. I ako ji ima, od kojeg su vriemena 
nastavljene u varoši i salaši? Pa ji izvoljite spodobiti s onima magjarskim i 
nimačkim. 

Prigoda vam se pogodna ponudjava. Prid vratima vam je železnica. 
Odputujte u Subaticu, ondud u Baju počinite to isto, pak onda ne branim 
uzmite kamen pak prvi bacite na mene. Prodjite kroz sva sela, primetnite Arhiv 
zomborski i subatički pak nadjite gdi je izdano kako uredovno pismo, ili baš i 
privatno u milom našem jeziku, kada je to u vrieme latinskog ko što i posli u 
magjakom i nimačkom redovno tvoreno. Ako nije tako, a vi uzmite kamen pa 
bacite na mene. 

Toga zanemarenja prva posledica bila je da je puk s popovi i meštrovi 
zajedno izgubio svoj jezik, pa ono što je mislio i ćutio, ni jedan nije znao izkazat, 
već je opisivo da slušaoci pogode što misli i ćuti, Pokažite mi popa ili učitelja, 
koji je sabrao u svoju knjižnicu stare ili nove slavenske pjesnike ili učenjake. 
Nije li grdoba po nas da mladom svećeniku, koji izalazi na duhovno polje, nismo 
kadri pridikature uručiti. Oh, to vi dobro znate! Imenujte mi onog da ga 
proslavim. Imenujte koji je proučavao svoj materinski jezik, da njegovom 
slastju pridaje Božji i svietovni nauk svojim slušaocima. Pokažite popa ili 
učitelja, koji je dao u ruke puku slavenske klasične pjesnike, da ponove one 
stare Kačićeve pjesme s kojima su naše matere i tetke osladjivale bunjevačku i 
šokačku gostbu. Ej, te su davno zanimile i naše dive kupe po djubrištu koje 
kakve odrke grdni pjesama koje truju srca i taru rumenilo nevina stida s lica 
njihovog. Pokažite mi od svietovni izobraženi Bunjevacah i Šokacah, koji bi u 
svojoj obitelji njegovali svoje ljubljene matere jezik. Dieca njihova govore 
magjarski, nimački i franceski, al prema koji pripravljaju da medju Bunjevci i 
Šokci i Srbi Žive, slavna jazika kao kitavska ni jednu riečcu ne razume, jel jim 
otci zebu od imena "Racz", tako da ako tko izdaleka izusti, već jim lice stida 
rumenilo zastre. Naši stari učeni, koje sam ja još imo sriću poznavat, govorili 
su takodjer ove jezike, al jim je porodica i mužka i ženska slavnim jezikom svoja 
čuvstva odkrivala. Ako nije tako, a vi uzmite kamen i bacite na mene. Druga 
posledica je bila da su Bunjevci i Šokci i sami sebe zanemarili, neobrazovani 
ostali, neradu i razsapu se pridali, pak jedan za drugim svoje imanje prodavali i 
tudjim slugam i to nimačkim postajali. 

Bunjevačka i šokačka sela od dana do dana gubiše svoj oblik i uzimaše 
oblik nimački. Poštovani gospodine, uzmite u ruke Schematismus i izvoljite 
kazat jel istina što govorim. Da su njevo miesto Magjari zauzeli, valjada bi 
mukom mučao jel ostala bi Magjarska, al sve zauzeše Nimci, koji se poput 
poplave razastiru i Prusu ćupriu steru. Ako nije tako, a vi uzmite kamen i prvi 
ga lupite meni o glavu. Moje je srce uviek milovalo Magjarsku i u toj Magjare, 
Bunjevce i Šokce i sve Slaviane. zato sam dugo mislio i razlagao kako bi se ovom 
zlu na put moglo stati i najposli sam na tu misao došao da je jedini spas u 
izobraženju, a za izobraženje najpodobnie obćilo poučne i zabavne novine. To 
su moje misli i čuvstva, Da li su dobra? To neka sudi Bog. Da je moja nakana 

izkrena i čista kao bilo sunce, to smijem pri ljuđem i prid Bogom tvrditi. Ja 
moram tim putem ići do konca mojeg života vazda ona sriedstva upotribuvajuć 
koja mi okolnosti dozvolile budu. Možda će se ne samo Zomborci, već i drugi ko 
i Vi od mene odkrenuti, al ja od mojeg cilja nikad neću odstupiti. Da će moj 
podhvat sjaset zlotvorah pokrenit, to sam ja unaprid vidio. Štijte samo moj prvi 
list, al ja jim vedrim nebom u oči gledam, jel znam da samo lažom mogu moje 
ime obsipljat. Magjaru ću uvik pridikovat da se izmiri sa Slavianom, jel tu mu 
je spas, a u toj politici što poturice tiraju, koji skut Nimca ljube, jeste pogub 
Magjarske. Ja drugčie ne znam govorit, jel to moj duh uvidja. Ako bi drugčie 
govorio, onda bi lago, a laž nikad nije moj jezik pokaljala. Zbog istine su me i 
mali i veliki korili. Sva preimućtva su propala kad je vira koja je svrhu svega 
čoviku skupa - svoje preimućtvo morala ustupiti, da se u sve društvene 
odnošaje uvrsti sloboda. Milovo bi znati čime bi znali pokazati da jezik može 
svoje preimućtvo zadržati? Ravnopravnost mora se razastrti po svi društveni 
odnošaji, al na poslidku to su politička mnenja, koja u nikakom savezu ne stoje 
s mojim ciljom. U politici slobodno je i Magjaru i Nimcu i Slavianu izkazat kako 
bi mislio dom spasiti. A što se Srbaljah tiče - kakima vele nastojim Bunjevce 
učiniti - to su umne pletke ogorčani neprijateljah mojeg podhvata. Ta, te lisice 
dobro znadu, da je prostom Bunjevcu, koji još nije naviko štit, a još manje 
razmatrat u Subatici i Zomboru dosta kazat: Taj tebe hoće Srbom da učini, da 
ga od knjige na 10 miljah odbaci. Ta, u ono doba umili su srca tako jidom 
napunit, da mu se tim još i sad srce u čas zalie. No, drugčie od moje strane ne bi 
ni vriedno bilo na te pletke odgovarat. Ta, moje svako slovo, svaka rieč diše 
duhom bunjevačkim i šokačkim. Nadjite mi jednu riečcu, koja nije tim duhom 
nadahnjena, pa ću je iz moji grudi korenom izkinuti, a najedanput ne možem 
biti Bunjevcom i Srbljinom. To svaki čovik mora uvidit koga mozak nije 
strastjom pomutjen. Poštovani gospodine! Vi mene malo poznate, al pitajte 
starie. I ako nadjete jednog popa ili svitovnjaka koji bi smijo drugo kazat od 
mene, nego da sam i tamo mirio gdie su drugi kavgu zametjali, onda uzmite 
batinu pak me iz roda bunjevačkog izvijajte. Dakle, zato sam ja prid vama 
Srbljin, jel ne pridikujem hajku na Srblje, ne napadam bratju i ne zametjem 
koljež i paljevinu ko što je bila 1848.godina. Gospodine, sad neću da se u tu 
poviestnicu upuštam. Bila joj lahka zemljica. Molim, shvatite me dobro. Ne 
razumim one zakone, već samo onih godinah žalostne uspomene dogadjaje. 
Poznajem njihovog oholog otca i nerazboritu mater. Njihova mnogo staria 
razboritost želi da jim tužna uspomena u tminah zaboravnosti zakopana 
ostane. Pokrov s kojim jim prošlost grdno lice zakrila, neću da okrivam, da se 
nevina ne sgroze srca. Ja niti sam se dao voditi po laži, niti hoću da lažom koga 
vodim. Lahka joj bila zemlja toj 1848. i 1849.poviestnici. Nemojmo pokoj buniti. 
Proklet svaki koji medju bratjom nejedinstvo sije i blažen koji bratju izmiriva. 
Nisu li Srblji jedne matere sinovi s nama, nije li i nji ona slava rodila, koja je 
nas odgojila? I nisu li oni taki gradjani magjarski ko i mi. I ne moramo li mi 
pod jednim suncom sv.Stjepana krune s njima živiti, kod jedne trpeze jedan 
kruh jisti i jednu vodu piti? Pitam Vas, ljubljeni gospodine, činim li ja zlo kad 

nastojim razjarena srca utaložit i bratju izmirit? Nije zlo načelo, koje je sv. 
Stipan očitovao, da je srićna država koja razne narodnosti u svoji granicah 
zadržava, al prokleto je ono, koje je dušman izmislio, da je sigurna vlada ako je 
medju narodnosti mržnju posijala. Srbi gdi koji pišu u naš list i nas poučavaju 
U stvarih za život potriebnih. Hvala jim. Bog je na nebu, a duša u meni, moram 
istinu posvidočit, da nikad nijedan nije piso, da se Bunjevci oneprijatelje s 
Magjarom i da Srbom postanu. Kakim obrazom bi ja znao i smio nji u našem 
listu kuditi ili napadati? Što su valjda nikoji listovi njihovi protivni u političkom 
obziru mojem mnenju, to je mislim svakom gradjaninu slobodno, a mi ovde 
toliko imamo kod kuće uredjivat da se ni na trenut u prepirke neplodne ne 
možemo upuštat. 

Šta se vama čini? Čine li razborito oni Magjari, koji u svoji listovi 
Slaviane Tatarinom imenuju ko oglašeni Kakaya. I oni u Reformi, koji kano risi 
napadnu Slaviane i vele da smo lavi kad trieba govorit, al kad Magjar udari na 
svoju sablju, onda smo zecovi. Mislim da bi blaženiju uslugu našoj domovini 
učinili ako ne bi zlobu izazivali. Drugi je sviet nastao, drugi duh diše. Triba mu 
se poklonit, jel ako mu se oholo protivili budemo, ko što su do sad činili, može 
bit da će jim koji čas poso za rukom poći, al poklem je pisano, mora se izpuniti, 
da tko gazi drugog, do praha će se poniziti. Molim Vas, razmatrajte, 
razmišljavajte i ako me grišnog nadjete, recite na me svi vi popovi: anathema. A 
ja ću Vam koj jednoć Aristides - testu podneti u mojem listu da me na pogrdu 
svietu izložite. Srbi i Magjari pa s ovima Bunjevci u Zomboru od mojeg 
ditinstva su u neslogi. Već 30 ako ne 40 godina kako se inade kaka da bude 
škola, a kapital na tu skupljen, bezplodan leži. U svakoj promini tu je vikovita 
tužba, pa se komesari ravnateljski vikom na trošak varoški izminjivaju. Ako je 
to dobro, a vi uzmite žig pa mene žigujte prid svim Bunjevcem i Šokcem kao 
čovika glupa i pomutjena razuma, koji je uzo pero da druge uči kada sam ništa 
ne zna. No, što ja neću da se s tim zomborskim Magjarom i Bunjevcem u 
pravcu složim, pa da ona srca, koja se neprikidno ogorčavaju, ognjevitim jidom 
podpaljivam, zato sam ja Srbljin. Poštovani gospodine! Vi ste čovik mlad, dakle, 
bistrog uma. Izvolite kazat nebi li po varoš Zombor i svakog pojedinog 
gradjanina koristnije pa i po dušu i tilo spasonosnije bilo da i Srblji i Magjari 
uzmu istinu i pravdu za miru i da se na toj izjednaju, nego što neprikidno prsta 
se vuku. To možem očito reći, da u svačem i uvik ni jedna stanka nije na 
temelju pravice stala, već da je svaka što od istine, al što i od strasti imala. 
Takim načinom će Zomborci i nadalje do kolinah u blatu gaziti. Duševno i 
tvarno njevo polje neće se prid svietom osvitlat. Napokon, shvatite me dobro, ja 
sam taki Magjar da se ne strašim kazat da ni onaj, koji je svoje ime zatajao i 
svoj jezik materinski pogazio, nije bolji, al ostajem do vika Bunjevac. Već želim 
da svaki učeni Magjar, koji se kao ravnatelj, sudia, pop i meštar i t.d. dotiče sa 
Slavianom, naš jezik nauči i našu literaturu pozna. Drugčie nije prijatelj svoje 
domovine, jel ne miluje one narode koje trieba da ravna ili uči. Isto tako želim 
od Slaviana učena da magjarski jezik kao jezik krune i zakona nauči. Drugčie 
nije dostojan imena gradjanina magjarskog. Ko više želi onog, ja smatram za 

ubojicu svojeg ili bližnjeg naroda. Takom nikad neću reći: ave. Dopadalo Vam 
se na Alzatiju pozvati. O tom bi Vam znao tušta govoriti. Bio sam i vidio sam što 
je tamo po domovinu dobra, to je urizano u srca naših Bunjevacah i Šokacah. I 
nije pošten čovik koji smije govorit i neće pokazat, da sam jednom riečom tu 
liepu kriepost viernosti prama domovine napao takog kano pravog zlotvora 
mojeg roda smatram. Želim i ono drugo što je tamo dobro u Bunjevci i Šokci 
uzbudit ljubav prama svojeg jezika. Učeni Elsasi Lothringi govore franceski, nl 
materinski jezik živi u selu, u gradu, u školi, u crkvi, u društvenom i obiteljnom 
krugu - što nije kod nas. Tamo je Nimac uz francuski jezik osto, a tu Bunjevac 
umire, jel mu se učeni sinovi izneviruju. Ko veli da je tamo drugčije, ne govori 
istinu, potvara i vara neznano. Ipak, varate se ako po sadanji žurnalistički visti 
hoćete da Elsacah položaj upoznate, dobro će biti zabiližiti da tamo nije mogla 
to proizvesti sva samosilja od 14-og Ljudevita sve do III Napoleona - za čim vi 
težite. Napokon, veoma se čudim što se niste pozvali na Švajcare i Amerikance, 
pa bi vas bolje razumili, jel ja želim da Bunjevci budu taki Magjari ko što su 
Francesi i Talinni - Nimci u Švajcarskoj, a Nimci Englezi u Americi, Ako je kod 
Vas drugčije, konda je zlo po Bunjevce. To su bila, to jesu i to će biti uviek moja 
načela o kojih sad poslidnji put govorim. Ko misli i čini tako, onaj če dolivat sa 
mnom, ako ne,onaj će tvorit proti mene. Ja više o tom pisat neću, jel štampa je 
kod nas skupa, a mnogo je stvari o kojima bi nauke tribalo našem puku prineti. 
Oni izrodice, koji lažom hrane siromašne Bunjevce i Šokce pa ji tako u ranu i 
nezasluženu propast vode, bolje bi činili ako bi članke zabavne ili poučne za puk 
pisali. Al neka buđe njihova volja, ja se više proti laži neću braniti, jel to je stvar 
mojoj prirodi protivna, ja se milujem zabavljat s istiniti i ozbiljni stvari, koje 
koriste čovičanstvu, a s mojom osobom nikad se ne zabaljam. Kaljajte je dokle i 
kako vam je volja, ja se nikad neću mašat da take maćve operem. Svidok mi je 
Bog, da je istina po mojoj svisti koju govorim. No, nikad mojeg vieka 
nepogriešljivost pojedina čovieka nisam branio. Dakle, dopuštam da sam i ja 
mogo faliti, al ni u Vama nepogrešljivost ne smatram, već jedno drugom 
ostavljamo slobodu misli, rieči i štampe. Al mi se čini, da ste Vi taki Bunjevci ko 
što bijaše oni popovi, koji su njegda za načelo smatraše: "Pop sam dok sam kod 
oltara, a dalje svietovnjak". Vi ste Bunjevci jedino u pridikaonici, a u školi, u 
uredu, u obitelji, u svakovrsnoj družini i životni odnošaji magjarski ili nimački 
mislite, ćutite, govorite, pišete i tvorite. Eto Vam ga Magjara ili Nimca 
Bunjevca, a ne Bunjevca Magjara ili Nimca. Ako to nije vaš ozbiljni narodni 
oblik, onda neka nisam ja Vaš fotograf. Al, žali Bože, što je do sad uz take učene 
Bunjevce i Šokce siroma Bunjevac i Šokac tvarno i duševno zakukao. 

Ja sam jedin i sam u ovom velikom okolišu. Podhvat je terešan. Skoro će 
se duhovna sila iscrpit, a tilesna prilomit. Slobodno će Vam ostat miesto da ga 
po Vaših načelih zauzmete, al poklem niste moji prijatelji, prostor Vam je 
slobodan. Vas je više na broju, izstisnite me, ta ja sam i tako trulo orudje koje 
će se danas sutra i po sebi satrt. Mene samo trne ona bojazan, da se luč 
prosviete mojeg roda, koja je počela tinjat, ne ugasi. Ja ne gubim, jel ću se 
povratit na ono polje gdi sam na korist mojeg roda dilovao. Ja ću vam čestitat 

ako ukus i nuždu milog roda boljima nagodite. Jedino je to što Vas molim, da 
ubojicom roda ne postanete. Na ožitvorenje pružam Vam oslabljenu ruku i 
obećajem, da ću vas bratinski podupirat, jel moja nije druga želja već da uči i da 
živi moj plemeniti rod. Živi život obiteljni i društveni, da ne bude siroče, koje se 
potuca od nemila do nedraga, već da postane pukom prid kim se kapa skida. 

Poštovani gospodine! Naša je, kako vidim, sudbina da se na mejdanu 
kano protivnici nalazimo. U ono doba kad sam ja obiližio da crkveno pero nije u 
pouzdanih rukuh, kojim vladaše ona dva čovieka u jednom magjarskom listu, 
Vi niste vierovali. Evo sad su već i njihovi pokrovitelji istinu mojeg osvidočenja 
uvidili. Mislim da se ne varam ako scinim da danas i vi ne bi za nji sablju 
pripasali. 

Vaša izobraženost i vaša narodna ljubav osiguravaju me da ćete skoro 
uvidit istinitost moji narodni načelah, jel zarumenila je već zora iztriznenja i u 
magjarski listovi. Razboritost će nadvladat uzrujane strasti, pak će vidit da je 
tamo spas gdie su oni nazirali pogub, a pogibelj državni ondud priti gdi su 
nikoji tlapili o spasu. 

Šta je vas u Zomboru i Subatici naročito u našem listu ubolo ne znam, 
jel niste označili. Dakle, usilovan sam nagadjat. Može bit da su pjesnici, no ja 
takov sam istom onda bio kad su me u 6-0j škuli prutom za'stihovi valjali. Kuda 
njev duh uzlitja, opipava li Balkan, ili Senjsko more, to je meni svejedno. 

Može bit da ste u tom zapeli što smo Bunjevcem kazali da nisu diete koje 
Su na ulicah našli, da su jim bratja na svem istoku i jugu nastanjena. No, to ne 
mogasmo činit da ji počnemo u knjigu uvadjat s Arpadom ko što je niki bratac u 
jednoj knjižici pokušao. Naši stari su pivali o Sibinjanin Janku, Miloš Obiliću i 
Marku Kraljeviću. Granu ne mogasmo od stabla odkidat. Ko to čini - taj život 
ugašava. 

Ili valjda vam postade trnom u oku što jedan pošten priatelj reče, da bi 
vrieme bilo da i katolički učeni azbuku upoznadu ko što oni latinicu uče, al to bi 
bio grih, koji bi u nebo vapio. Ta, kod nas ima još i sad taki ljudi - skoro je 
jedan pokušao - koji bi htili da Bunjevca uz magjarsku i nimačku abeciu 
svezanog drže pa da s Nimcom piše š - sch, a s Magjrom č - cs, ć,tj - ty. Kod nas 
još i sad gdi koji misle, da se sa Slavianom ko turski paša valja po tolmaču 
razgovarat. Ta, naši žurnaliste još i sad o Srblji vadu svoje viesti iz nimački 
listovah. Dakle, to vama boli što kažemo učenom Magjaru, da se sa Slavianom 
slavianski, a učenom Slavianu da se s Magjarom magjarski razgovara ko što 
obadvojica čine kad se s Nimcom sastanu. Nije li budalaština koja se neda 
opisati da Bunjevci, koji jedan jezik sa Srbi govore, zbog slovah ne poznaju šta 
učeni Srbi pišu, već od Nimacah pitaju. Nije li to na polju prosviete veća 
budalaština nego ona kitajanska na političkom kad su širokim zidom od svieta 
sebe odielili. Nije li reko sveti Pava: Pokušajte svaka i koja su dobra, slidite. 

Ona bojazan, koja prolazi nikoji političara grudi, koji su sa 30 godinah 
od svieta zaostali, to će proizvest sigurno, da će se Magjari donle tudjit od 
Slavianah i približavat se naručju Prusah dok ji ti grleć ne uguše. A po vašoj 
prosviti za Bunjevce i Šokce odmirenoj nastaće ono što mi sad godina reče u 

Subatici jedan učen gospodar - kad se o preduzeću prepirasmo - : Šta ćete vi? 
Da li da Bunjevac živi? Ako je tako, onda se dalje ne možemo razgovarat, jel 
moja je želja, da se u magjarštini razlie. Nastaće da će Bunjevac i Šokac tako 
izčeznit da mu se ni traga neće poznat. Al, kako rekoh, neće se broj Magjarah 
ovećat. Po vašoj filozofii prosvita bunjevačka tako mi se pričinjava ko ona 
jabuka na grani smežurana, koja se razvit ni sazriat nije mogla. S vašom 
filozofiom dotiraćemo donle kuda su Sloveni došli, da će naš mili jezik izgubit 
sav krasan oblik, jel valjada je kod vas liepo kad u B. i D. kažu: neimam dosta 
takarmanja, kalap ti ne stoji dobro, na pinkć&šd me pohodi. Da ste već taj put 
nastupili, lako ćete se osvidočit samo poslušajte suknene u Zomboru i Subatici 
kako liepo kažu: Danas smo se dobro mulotovali. To je po kapetanu tiltovano. 

Po Vašoj filozofii dospili smo do pukog duhovnog siromaštva da ne 
umimo knjige u ruku puka dati. Ako nije istina, a vi iztarite ime moje iz 
Schematismuša kao jednog gubavca. Ja kruh jidem, al opet vam prorokujem, pa 
baš upravo Vama, liepi Gospodine, da ćete posli 30 godinah tužne suze roniti 
što sile Vaše niste obratili da rod svoj od propasti uzdržite, već ste prišli u tabor 
onih koji su sve i duhovne i tvarne sile ujedinili da trulog starca na toj stazici 
sataru. Ej, da sam ja prije 30 godinah imao muža, koji bi me u crkvu moje mile 
narodnosti uveo, koliku bi silu za moj rod uradio. Kad mi je krv još kao u 
Vesuvu vrila, ne što bi ja štogod vriedno stvoriti umio, već što bi rodu 
prijateljah u moji vršnjaci steko, a sad su ovi dilom poumirali, a dilom sa mnom 
zajedno ostarili. Volja ne nalazi čvrsto orudje. To sam ja znao da me u rodu 
mnogi neće razumiti, već mnogi za dušmana, koji jim pokoj mutim, jel sam štio 
Jeremiu kako ga je rod u blatu bunara gladnog kinio zato što mu je savitovao 
da se s Assiriani izmiri i ne pogine. Ipak nadao sam se da će me otvoreni 
bunjevački dusi shvatiti pa će oni što ja nisam mogo učiniti. No, nada me je 
privarila, al nije me iznevirilo osvidočenje, da će Vas jednoć sviest goniti što na 
podizanje roda niste bratinsku ruku pružali. Napokon, nemojte misliti da iz 
mene moja osoba govori. Ta je mirna, već govori duh bunjevački, koji se grozi 
kad gleda u dubljinu ponora tvarna i duševna kuda ga slipog sliepi hoće da 
uvedu, Vidi Bog i vidiće valjada koji još i od zomborski i subatički Bunjevacah 
da istinu govorim. 


Ivan Antunovich, "Bunjevački i šokački novina" urednik 
("Bunjevačke i šokačke novine"/I. Kalača, 28.prosinca 1870. br. 42. - Vanredni 
nadometak - ) 

PREDGOVOR "RAZPRAVI" 


Bio čovik kojega mu drago stanja i zvanja i ma koje vire, nikada se ne 
može lišiti želje, da prodre u prošlost svojega porikla i pogleda u budućnost 
osobnu i obiteljsku. To već leži u naravi čovieka, koji kako se odlučuje i odlikuje 
umom, čuvstvom i voljom, tako isto o viri, nadi i ljubavi - te ma što tko kazao, 
ostaje istinom da čovik samo toliko izvadja iz sebe silah koliko je ovih mogao 
crpiti iz prošlosti svojih starijih, naime djeda i pradjeda. I koliko može položiti 
nade u budućnost osobnu i obiteljsku, da ona čast, kojom mora da obkoli 
uspomenu svojih predjah, ona ljubav, koja gine za budućnosti svojih rodjenih, 
uzbudi u njem dilotvornost duševnu, ćudorednu i tvarnu pa ga učini 
neumornim u razvijanju svih svojih rodjenih, pa da si steče što više znanja, što 
više vrlinah, što više imanja. Ovo je prirodjeno svakomu čoviku, komu nisu 
poremećena čuvstva. A što je prirodjeno osobi i obitelji, to mora da bude 
naravno i cielom narodu. 

Evo uzroka zašto svaki narod mora nastojati, da se upozna sa svojom 
prošlošću, da uzmogne iz nje crpiti kriposti za budućnost. On mora spoznati 
svojih pređah mane i viditi kakove su ih poradi njih postizale muke, da umije 
tako upraviti svoju budućnost, da se ovim ukloniti uzmognu. On se mora 
potanko upoznati sa svim njihovim vrlinami, da ugleda onu čast, koja im je 
poradi ovih u dio pala, da si ovim ojača i osnaži sve svoje duševne i tvarne sile, 
te postane vridnim i dostojnim članom čovičanstva i steče ugled pred svakim 
drugim narodom. 

Ako hoćete da utamanite koji narod, zabašurite, sakrijte mu prošlost, pa 
ste kinezke bedeme stavili pred njegovu budućnost. E, pa što je naravno cilomu 
narodu, to je prirodno obitelji i osobi. Iztrgnite ovu iz obitelji, onu iz naroda, 
zasjekli ste mu žilu životnu. Jedno vrime će kunjati, pa će na skoro uvehnut i 
osušiti se. Ne koristi ništa misliti, da će se ukalamiti u drugo stablo. To ne ide, 
već samo u ono, koje mu je srodno. 

Neka zna svaki gospodujući narod, da ako milom ili silom ukalamljuje 
druge narodnosti u svoj narod, da se njihov u njegov pretvoriti život, neka 
znade, da će ovim svoj oslabiti, a onoga sasvim ugušiti. 

Koji hoće i želi živiti kao osoba, kao obitelj, taj neka znade, da mu je tlo 
Života onaj narod, u kom se je začeo, rodio i odgojio. Ako se je pak iz ovoga 
izkinuo, neka mu je snaga kao što je bila Samsonova, ta će lagano ginuti i kad 
tad izginuti. Neka mu je svitlost uma kao što je bila Salamunova, ta će svakim 
danom zalaziti u tmine dok se na poslidku ne zazadubi u pomrčinu, te će mu se 
moći na spomenik zapisati: "Obiit inglorius" tj. otišo bez traga. 

Ovo me je kao stara i gotovo nemoćna prinukalo, da ponešto razbistrim 
prošlost Bunjevcah i Šokcah, te tim kakav takav učinim rodu glas i uzbudim ga 

na dični narodni ponos, na iztrajnu radinost, umnu štedljivost i na razboritu 
brižljivost za svoju, svoje obitelji i svojega naroda budućnost. (...) 

Braćo, ako se još koji Bunjevac izlegao bude, koji se nije svoga roda 
zastidio, neka posluša ostarjela Bunjevca i Šokca, da mu izpripovida što je od 
svojih starijih na usta primio te neka to pobilježi! Virujte, da je ovo veoma 
skupoceni biser kojim ako su nakićeni unuci, zaisto će čašću prodičeni biti. Ej, 
da mi je pameti bilo kao što nije, kad sam već momkom postao, koliko bih od 
moje bake uviek rado pripovidajuće, znamenitih stvarih čuo bio, koje bih sada 
kao omiljenu jestvinu rodu svomu iznašao! 

Franjevci redovnici su nam hvalevridno sačuvali ono što se virskoga 
života naših starih ticalo, ali što je zasiecalo u nutarnje odnošaje obiteljskog, 
gradjanskog i narodnog života, to su djedovi i starke pripovidale, a djevojke i 
mlade (snaše) pjevale, pa je jedino naša krivnja što svega ovoga uspomenu 
nismo sačuvali. 4 

Budi svim prijateljem srdačna hvala, koji su mi u ovom po mene veoma 
trudnom poslu išli na ruku. Vrh svih ipak budi najtoplija učenom franjevcu, 
otcu Eusebiji Fermendžinu, bajskog manastira predstojniku, koji mi je 
blagodarno neizbrojenih podatakah na razpolaganje posudio. (...) 

A svem našem rodu budi živa želja, da pogleda u plemenito lice svojih 
djedovah i pradjedovah pa se osokoli neprikidno gledati u vis i u budućnost 
svoju, da prije vrimena ne ugine pa mu se na spomenik ne napiše: "Obiit 
inglorius" tj. otišao bez traga. 

Ovo je goruća želja svoj rod ljubećega Pisca 

(odlomci) 


Ivan Antunovich 
(Razprava o podunavskih i potisanskih Bunjevcih i Šokcih u pogledu 


narodnom, vjerskom, umnom, gradjanskom i gospodarskom. U Beču, 1882. 3-6. 
str.) 


TIHA PISMA 
Lipa naša Širi krila, 
dok nas ima. krila mira. 
mila njiva. 
Jakov Kopilović 
Od salaša 
do salaša 
domovina 
Bačka naša. 

KNJIGA 
kojom je prisvitli gospodin 
IVAN ANTUNOVICH 


naslovni bosonski biskup, veliki prepozit prvostolne crkve kalačke i 
crkveno-sabornoga ispita pridsidnik 


GJENU DULIĆA 


pridsidnika subatičke "Pučke kasine" prilikom otvaranja pozdravio 


Velecinjeni gospodaru i poštovani rodoljube! 


Istom se zora pomoljava na tamnom obzorju moga srdačno ljubljena 
roda, slavna bunjevačka naroda, ipak je moja neopisljiva radost. Moje oddavna 
raztuženo srce, ako i za kratko, ipak se razigralo kada sam iz knjige mojeg 
starog prijatelja gospodina Šarčević Ambrosie izštio, da je subatička "Kasina 
pučka", iz plemenitog bunjevačkog subatičkog puka podabrana, po visokoj vladi 
potvrdjena. 

Dragi moj Prijatelju! Sad se ja baš isto tako osićam kao što bijaše 
velikom  Magjaru, pokojnom Stipanu Szecsenyiji u prvom ugarskom 
ministarstvu kada je 1848. godine Ugarska nezavisnu dobila upravu. Ne znam 
da li mi se valja radovati il plakati, jer od ove Kasine zavisi, po mom dubokom 
osvidočenju, razvitak ne samo subatički već i svih ostalih ugarskih Bunjevaca. 
Ako ova "Pučka kasina" dobro udesila bude svoju postelju, ona ne samo da će 
Svih Bunjevaca duševno naobraženje u dobru zemlju biti usijano, već će se 
Stostrukim plodom razvijati na svem bunjevačkom pozorištu pa će se na skoro 
Svi naši dušmani čudom čuditi odkud te sile tom puku koga su svi njegovi učeni 
sinovi ostavili, zanemarili. 

Bunjevac će procvatati u crkvi, u škuli, u varoškoj i seoskoj kući pa će 
svatko, koji šta htio bude u crkvi, u škuli a i varoškoj te u sudskoj kući začeti, 
umah uviditi da mora s bunjevačkim pukom računati. 

Slava, koju su naši stari u crkvi, u škuli, u pravu i sudu uživali te i nama 
svojim nevridnim naslidnikom u baštinu ostavili, koja privelike žalosti vrhu 
naše, al baš naše glave jeste potamnila - ta slava će na novo poroditi se vrhu 
bunjevačkog naroda, jer će iz njeg kao iz košnice rojevi izilaziti sinovi ugledni, 
učeni, znanošću zasladjeni i kripošću oplemenjeni muževi, koji će ukinjeno 

pokolenje slave i dike slavianske nadovezat onom naših stari, naših pradidova. 
pa će dignit svoju glavu učen Bunjevac, bio pop ili fratar, bio častnik vojnički, 
činovnik državni ili gradjanski, bio trgovac, obrtnik ili zanatlia, on će se dikom 
nazivat da ga je bunjevačka majka odgojila, da mu je ona čelo ljubila, da mu je 
ona um otvarala, da mu je ona srce širila, pa su sve plemenite misli, veledušna 
čuvstva u njemu se začela, porodila, okripila i učvrstila dok se na grudih 
Slavianke Bunjevke matere razgrijavao. 

Vi Bunjevci, koji ste mater ovu plemenitu zatajali, sgrozite se, jer će se 
na vas izliti srčba Božja i onog andjela, koji bdije vrhu četvrte Božje zapovidi, 
koja glasi: "Poštuj otca i mater, da si duga života na zemlji". 

Stigniće vas ljuta osveta velikog Boga, koji je svaki narod na život pozvao, 
da se u nidrih njegovih razvija sve što je lipo, dobro i sveto. A vi ste zatajanjem 
svoje matere, svoje narodnosti, iz koje ste iznikli, iz koje ste ne samo sok 
fizičkog tilesnog života izsisali, već ste i duh primili, - vrilo svih darova Božjih 
ugušili, da vaša dica pri svitlosti, koju je Bog u viri i nauku upalio, po tminama 
neznanosti tumaraju i što prije strmoglave se u bezdno duševna i tvarna 
siromaštva za kojeg ledji stoji gadna smrt, da nas izbriše iz knjige života i da 
onu zemlju, za koju su naši stari krv svoju junački prolivali, dušmani oduzmu i 
posiduju. 

Spustite glave vaše, vi učeni Bunjevci, koji ste jezik vaš zaboravili, koji 
ste slavu i diku vaših pradidova zakopali, da zakopali, al tako da ju niste ni 
križom obiližili. 

Kletva uvridjene matere obiližiće vaše dilo pa će se od vas svaki pošten 
čovik drugog naroda s priziranjem odkrećat, jer tko bi s poštivanjem ili 
pouzdanjem takom se pridružio, koji je svoju mater, svoju narodnost zatajio? 

Bilo je u nas vazda junaka, bilo je svetih i učenih popova i fratrova, bilo 
je mudrih sudija, vištih gradjanskih i državnih upravitelja. Zašto da se naša 
svića gasi, zašto da naša slava tamni?! 

I ako se naša svića ugasi, ako se naša dika utamani, onda je sigurno i 
jedino uzrokom što ona nema sinova, nema kćeri koje da ju uzvisuju, da ju od 
pokolenja do pokolenja prinašaju. 

To da ne bude tako, velecinjeni Pridsidniče, poštovani rodoljube, to zavisi 
od subatičke "Pučke kasine", jer ako ona krene krivim putem, onda će skoro 
nestat i našeg svitnjaka i zabašuriće se misto vrila naše prosvite duševne i 
tvarne ko što je zabašureno jednoč Židova kada je sve sveto po Jeremiji 
proroku u gorah hebrejskih saranjeno posli sužanjstva babilonskog. 

Evo zašto rekoh da ne znam da li se imam radovat il plakat, jer onda bi 
ova "Pučka kasina" bila podobna onoj sjajnosti, koja se pokaziva na prilipom 
nebu posli kako je zašlo već sunce. 

Ali ne, ne, ovom nije slobodno biti! Ovoj Kasini triba postat ognjištem 
bunjevačko-narodne prosvite. Ovamo triba da svi svi Bunjevci dolaze, 
uzajmljivaju duševne snage i potpaljivaju oganj tinjajući našeg narodnog 
bivstvovanja, koje je izgubilo svoj ugled u crkvi, škuli, na gradjanskom i 

državnom pragu. Već nitko neće da se na nas osvrće, jer nitko ne vidi u nami 
snage i sile od koje živi obitelj, obćina i domovina. 

Atojei pravo, a i Bogu drago. Šta da traži ono što je mrtvo medju živim? 
U grob s onim koji je mrtvac da se ne truje zrak! Neka se diči, neka se slavi onaj 
koji je živ, jer s ovim se hrani crkva, škula, obćina i država. 

Ah, primilostivi Bože, pogledaj na moj mili rod i nadahni ga životom, da 
se u njemu zgodi i zbije ono što si pokazao Ezekielu proroku kad je životom 
nadahnio mrtve kosti, pa se iz groblja mrtvih čete uzdigle žive čete, koje su polje 
sanarsko napunile! 

Prosvitli um svih sinova i kćeri bunjevačkih da uvide da nema života 
virska ni gradjanska ako nije u svojoj narodnosti. Ne zna čovik stvorit misao, 
ne zna začet plemenito čuvstvo ako se ne nadahnjiva divnim glasom 
materinskog jezika! 

Ah, mili rode, viruj mi, za Boga te molim, viruj mi, da te neće nitko naučit 
da budeš virnim kršćaninom, da budeš dobrim otcem, dobrom materom, 
pouzdanim podanikom, umitnim gospodarom t.j. poljodilcem i svim drugim - 
ako te ne uči tvojim narodnim jezikom. Bog ti je u usta metnio tvoje matere, 
tvoj narodnosti jezik, da ti ovim mama budi misli u duši i plemenita čuvstva u 
srcu, Onaj tko se drugim jezikom budi, može milijune na se trošit, može ti biti 
dobrim prijateljem, ali ne pozna narav ljudsku, pa misto da će se uzbuditi, hoće 
nauvik uspavati. 

Al kao što svašta, što je pod vedrim nebom, mora se ili razvijati na život, 
ili ići u susrit smrti. Obstat ništa na svitu ne može u jednom stanju, već il mora 
rasti, il padat pa umirat. Tako i jezik mora se kao drvo razgranjivati, ili polako 
umirati kao što je već počo naš jezik u nas naravno umirat da već ne znam 
kazat sabor već orszaggyiiles, ne znamo reći poslanik, zastupnik već kčvet, ne 
znamo reći danak, porez, daća već ad6, ne znamo reći veselje već mulatsćg i t. d. 
Ovo je neoborivo znamenje polake smrti. 

Prostite mi što se ja usudjujem, dragi prijatelju, s vami ovako 
razgovarati, al ovo držim za moju najsvetiju dužnost, jer sam uviren da može 
biti umnijih, razsvitljenijih Bunjevaca nego što sam ja, al da ima koji bi većma 
ljubio svoj rod, to ne dozvoljavam. Tako može, al ne većma ljubit no što ga ja 
ljubim. 

Dakle, nek je meni dozvoljeno vas subatičke Bunjevce molit da pazite na 
vašu Kasinu kao na zenicu vašeg oka. E pak ne dozvolite ikad da ona postane 
drugim čime nego jedino ognjištem prosvite narodne, ognjištem svih sila 
duševnih i tvarnih, koje valja da se izvijaju u pameti i srcu Bunjevaca i 
Bunjevaka subatičkih. 

Zato neka je daleko na sto milja od vas svaka politika, jer u onaj čas 
kako se ova pomolila bude kod vas, takim će se vrhu vaše Kasine zatvorit vrata. 

Vi možete pojedini imati politička mnenja, al ovakva nije slobodno da 
ima Kasina, vi možete od svakih stvari se razgovarat, al kao član Kasine samo o 
prosvitnih stvarih, jer takve vlade neima koja bi to i za jedan sat trpila. 

Drugo, neka je vaša kasina vrtom u kom raste bujno cviće kršćanske 
nabožnosti, voće obiteljske triznosti, štedljivosti. Dakle, da je od vas ono sve 
daleko kudan se širi nevirstvo, il virsko nehajstvo. Rečeno je po Isusu, a i sam 
sam kao sid starac iskusio dovoljno da će se svako ono drvo osušit kojem nije 
koren u Bogu zasadjen. Svašta što je na svitu plemenito i dobro, to jepo Bogu 
zasadjeno i razliveno. Čuvajte viru kao alem-kamen i budite, ostajte vridni 
unuci naših pobožnih pradidova. Zato knjige i novine, koje vas na put 
nećudorednosti i nevirstva navijaju, ne upušćajte u vašu Kasinu, jer tko truje 
svoj um i srce, taj će poginut. Ponositost vaša neka se budi u tom da iz vaše 
Kasine izvire bogatstva duševno i tvarno za pojedinca, za obitelj i obćinu. 

Treće, nemojte biti kao neplodna smokvenica, koju je Isus prokleo, već 
radjajte sridstva po kojima će se u pojedinih obiteljih i općinama bunjevačkim 
otvarati vrila, da iz ovih izviralo bude dobro stanje za Bunjevce, da se obustavi 
ona propast koja je napala po svudan gdi je Bunjevac, pa se na očigled gubi u 
ćudorednosti i imućnosti. 

Strile strašna bola prolaze svakog rodoljuba srce kad pogleda na općine, 
gdi prija bijahu Bunjevci prvim i najuglednijim žiteljem, a sad su oni sluge 
obiteljske, općinske. Koji su prve ulice sazidali, sad jedva se još o krajevih sela 
zaustavili. Koji su bili zemljoposidnici, sada su ukućani, nadničari. Puno je njih 
bilo u crkvi, u škuli, u svakoj upravi i sudu, a sada kud god pogledaš svagdi je 
po Bunjevca prazno. Eto vam subatičke gymnazije! Jedva si prija 30 godina 
drugog van Bunjevca tamo našao, a gledaj ga, gdi je sada. Pogledaj župe, motri 
škule i manastire, gdi su svitlili Bunjevci, sada ih nema! 

Evo vrhu čega se triba u Kasnini razgovarat, o čemu se triba brinit, da 
ozeleni ono što je mrzlom nehajanja opaljeno, što je olujom nevirstva, 
nećudorednosti ožuljano, ometeno. 

Svemogući Bog, koji je i nas kao i druge narode stvorio, neka nam ulije 
duh života, duh ljubavi naprama sebe, svoje obitelji svojeg naroda, ali duh 
ljubavi svakog drugog naroda! Mi da poštivamo svakog, da ne krnjimo ničije 
pravo, ali da i svoje oberučki obgrlimo, da se ponosimo što smo sinovi krasne 
Ugarske. (...) Mi ćemo biti virni do skončanja našeg života u Ugarskoj, za koju 
su naši stari krv potokom prolivali, život i imanje polagali. I mi ćemo se sa 
svakim dušmaninom boriti pa ćemo ponosno kazati da smo u državi uvik Ugri, 
a u našem zavičaju uvik Bunjevci! 

Nemojmo se dati zavarati, bio tko, ko bi nam reko da ova knjiga nije naša 
već hrvatska! Kažite mu: i ona knjiga koja se piše Hrvatu, jeste bunjevačka. 
Naš jezik je priznan za književni jezik, pa svaka knjiga jeste naša, jer se svaka 
piše u jugoslavnom poriklu s našim jezikom u znak da su ovamo došli Hrvati, 
Srbi, Sloveni, al su nas ovde našli Huni, Avari i Magjari. Mi svo već u prvih 
vikovih kršćanom bili. 

Naša je davna davnina, pa naše će biti i budućnost. Naravno, mi nećemo 
osvojavati države. Mi nećemo umoravati narode, već hoćemo da rastemo u viri i 
znanosti, da budemo ugledni kao kršćani i gradjani. 


e... 

Neka je od nas svakom mir i pokoj, kojim ćemo se sa svim nadticati u 
virnosti prama slavnoj dinastiji, u ljubavi prama ugarskoj domovini, u slogi, 
miru i pokoju sa svi narodnosti! 

Ovo misli, želi i u grudih nosi vaš stari rodoljub. 

U Kalači, 16-og studena g. 1878. Ivan Antunovich 


(Objavljeno kao knjižica 10 x 15,5 em, 14 str.) 
(U Subatici, iz štamparije Josipa Bittermanna) 


MOLITVA NA ČAST SV. ĆIRILLA I 
METHODIJA 


Sveti Ćirille i Methodijo! Vas je Slava mati rodila pa ste se zato spremno 
odazvali pozivu slavskoga kralja Ratislava, moravskoga vladara, da njegov puk 
od zla izbavite. Bog vas je nadario duhom znanja i darom jezika pa ste ne samo 
Sveto pismo na slavski jezik priveli i za ovoga izgovor najshodnija slova 
sastavili, već i slavsku lyturgiju na službu Božju zasnovali. 

Vas je Bog za slavske apoštole odabrao pa ste se, svetim redom učvršćeni, 
na ovo najuzvišenije znanje pripravljali. Vama je naminjena bila dika pronaći 
tilo svetoga Klimenta pape i ovo iz Kerzoneza sobom u Rim nositi kamo ste se, 
kao jednom sv. Pavao u Jerusolim, zaputili, da vaš puk s onim sv. Petra sravnite 
i svezu jedinstva Crkve iztočene sa zapadom učvrstite. (...) 

O, dragi sv. Ćirille i Methodijo, blaženi slavski apoštoli, u kojih si je Bog 
Otac ugodio, u vašu možnu zaštitu privadjamo mladež našu, dicu našu, da se po 
milosti vašega apoštolstva podpuno nauče u viri katoličkoj i u njoj tako učvrste, 
da ji ne uzmogne nikakova napast prodrmati obećanjem, mamljenjem ili 
pritnjom. 

Ponizno vas molimo da se stavite pred lice milostiva Boga te govorljivo 
zaprosite ujedinjenje u jednoj istoj Crkvi, kojoj je vidljivom glavom sv. Petar po 
svom naslidniku, rimskomu papi svih slavenskih grana da se ovako učenost 
kršćanska u njih što većma razgrani i svetost ponašanja što boljim utemelji. 


(+) 

O, Isuse, Tvoja je volja bila, a naša radost, Tebe u slavenskom jeziku 
hvaliti. Pred Tebe, o milosrdni spasitelju, skrušenim srcem stupamo molići da 
se velikim milosrdjem svojim smiluješ narodu slvavenskomu... (...) (odlomci) 

(iz molitvenika Ivana Antunovića "Čovik s Bogom u svojih molba i 
prošnja", Kaloča, 1884. 577-578. str.) 

PREDSTAVLJAMQ NAŠE DAROVATELJE 


"GLOBUS - štamparija brze usluge 


Adresa: Otmara Majera 10, Subotica 

Telefon/fax: (024) 51-202 

Svatko tko prolazi obilaznim putem, pored bolnice, prema Aleksandrovu, 
lako će uočiti zgradu na kojoj piše "Štamparija Globus". Navratite u tu 
Štampariju ako Vam je potrebno tiskati: 

— vizit karte 

— pozivnice 

—  posmrtnice 

— plakate 

— prospekte 

— kataloge 

— naljepnice 

— obrasce 

— knjige 

— novine 

— kartonsku ambalažu 

—  papirnu ambalažu (vrećice), te 

— ostalu robu po narudžbi u: tipo, ofset ili sito tisku 


Zahvaljujući i daru ove štamparije, koja ponovo tiska i Bačko klasje i 
Subotičku Danicu, mogli objaviti ovaj dvobroj našeg Zbornika. Ova štamparija 
potpomaže također i mnoga druga izdanja i kulturne priredbe, kao i 
humanitarne akcije. 


Neka Bog obilno blagoslovi svaki rad ove Štamparije, a za svako dobro, 
djelo neka uzvrati uspjehom i napretkom \u radu. Neka dobri Bog blagoslovi i 
obdari svojim mirom i radošću i voditelje i svakog radnika ove ustanove. 


PREDSTAVLJAMO NAŠE DAROVATELJE 


ZEMLJORADNIČKA ZADRUGA 


Zemljoradnička zadruga "SALAŠ" 


Hej salaši na sjeveru Bačke 
Sačuvajte pisme... 


i druga kulturna naslijeđa Hrvata-Bunjevaca. Zahvaljujući daru ZZ. 
"Salaš", koja i inače pomaže mnoge kulturne manifestacije i humanitarne akcije, 
ugledao je, konačno, svjetlo dana i ovaj dvobroj Zbornika "Ivan Antunović". 
Predstavljamo kratko svu djelatnost ove Zadruge i donosimo osnovne podatke o 
njoj. 

Zemljoradnička zadruga "SALAŠ" 

Gornji Verušić 103, SUBOTICA 

Telefoni: 26-415, 23-862 

Telefax: 26-415 


—  Zemljoradnička zadruga "SALAŠ" organizira i ugovara: 
proizvodnju pšenice, 
kukuruza 
i suncokreta. 


— Organizira uslužni tov 
— Uzima zemlju u zakup 


U svojim dućanima u Šandoru i na Bikovu svojim cijenjenim 
kooperantima i potrošačima nudi širok izbor repromaterijala za poljoprivredu, 
kao i robu široke potrošnje za domaćinstvo! 

Neka Bog obilno blagoslovi svaki dar ove Zadruge, a za svako dobro koje 
čini neka je nagradi uspjehom i napretkom u radu, a svakog pojedinog člana 
neka obdari mirom i radošću. 


